
Argument 


Cartea de faţă are ca scop esenţial, pe lângă acela ultim şi ultimativ de pregă- 
tire pentru examenul de Bacalaureat, formarea şi consolidarea unor deprinderi 
de lucru cu textul literar „viu”, integrarea acestuia într-un complex al literaturii 
române, determinat istoric, tematic, din punctul de vedere al curentelor şi ten- 
dinţelor literare. 

Demersul analitic este structurat atent, urmărind elementele de concepţie, 
structură şi compoziţie, precum şi particularităţile stilistice ale textelor abor- 
date. 

De asemenea, autorii propun o serie de abordări ale studiilor de caz din 
programa şcolară pentru clasa a XI-a. 

Structura lucrării corespunde structurii manualului, facilitând lectura inte- 
resată, pragmatică a elevului, raportarea la „provocările” concrete ale temelor 
„de zi”. 

Textele analizate sunt însoţite de exerciţii „de parcurs”, implicând elevul ca 
partener activ în generarea comentariului de text literar. Testele de la sfârşitul 
fiecărui comentariu constituie un bun prilej de reflecţie, fiind dublate armo- 
nios de sugestii pentru lucrul individual. 

Indicaţiile bibliografice răspund nevoii fireşti de repere, fiind, dincolo de 
modelul de onestitate ştiinţifică, un suport util şi pentru realizarea referatelor 
sau a portofoliilor elevului. 

Experienţa concretă, la catedră, a autorilor a determinat încercarea de a se 
plasa „de partea cealaltă”, sugerând abordări ale unor studii de caz, prezentări 
ale curentelor literare sau modele de analiză a unor texte aparţinând diferitelor 
perioade şi contexte culturale. 

Lucrarea este concepută ca un ghid util şi necesar pentru pregătirea indi- 
viduală a elevului de liceu, oferind „sfat şi ajutor” atât pentru examen, cât şi 
pentru constituirea unei culturi bine ancorate în spiritualitatea românească. 


Autorii 

ORIGINEA ȘI EVOLUȚIA LIMBII ROMÂNE 


|. Aspecte teoretice 


În funcţie de particularităţile limbilor şi de evoluţia lor, Dicţionarul de ştiinţe 
ale limbii distinge două mari clasificări: 


> Clasificarea genealogică — gruparea limbilor în familii şi ramuri, în funcţie 
de limba de origine (limba-bază); aceasta poate fi atestată (latina pentru 
limbile romanice) ori reconstruită (slava comună sau germanica comună 
pentru limbile slave, respectiv germanice). 


Cele mai cunoscute familii de limbi sunt: 
— familia limbilor indo-europene; 

— familia limbilor fino-ugrice; 

— familia limbilor caucaziene; 

— familia limbilor nigero-congoleze; 

— familia limbilor chino-tibetane. 


Familia limbilor indo-europene cuprinde următoarele ramuri: romanică, ger- 
manică, slavă, baltică, celtică, iraniană, indiană, albaneză, armeană, greacă, to- 
harică, anatoliană. 


pb Clasificarea tipologică — poate fi realizată în funcţie de cele mai diverse 
particularităţi lingvistice, cea mai cunoscută fiind cea morfologică. Astfel 
se face distinţia între limbi izolante (ale căror cuvinte sunt invariabile, ra- 
porturile fiind exprimate prin mijloace sintactice şi intonaţie; de exemplu, 
limba chineza) şi limbi neizolante, care pot fi la rândul lor aglutinante (ata- 
şează după radical afixe, fiecare cu un singur sens, cum este maghiara) şi 
flexionare (cum este limba română) (cf. Dicţionarului de ştiinţe ale limbii). 


Ţinând cont de prima clasificare, limba română este o limbă romanică. 
Aceasta are ca limbă-bază latina, însă în varianta ei vorbită în părţile de est ale 
Imperiului Roman. Din categoria limbilor romanice mai fac parte: italiana, fran- 
ceza, spaniola, portugheza, catalana, sarda, occitana sau provensala, romanşa re- 
toromana, dalmata (care nu se mai foloseşte din secolul al XIX-lea). 

Limba română nu provine din latina cultă, scrisă, ci din latina populară (vul- 
gata = vorbită în popor). 


E o 

il. Argumente privind latinitatea limbii române 


Latinitatea limbii române este susţinută de: 


e Structura gramaticală: păstrează din latină declinarea substantivului, a pro- 
numelui, tipurile de adjective, numeralele de la 1 la 10, conjugările verbului, 
modurile şi timpurile verbale, principalele prepoziţii şi conjuncţii; 

e Vocabularul de bază: cuprinde cuvinte care denumesc obiecte, acţiuni şi 
însuşiri fundamentale, precum şi relaţii de rudenie, părţi ale corpului uman, 
zilele săptămânii etc. 


Adesea, asemănările dintre limbile romanice, la nivelul vocabularului, sunt evi- 
dente. Urmăreşte tabelul de mai jos, în care o serie de cuvinte provenite din limba 
latină, deci din acelaşi etimon, au formă asemănătoare şi acelaşi sens. 


IN E INC | ae | e S a 


În procesul de constituire a limbii române s-au produs nenumărate transfor- 
mări, după următoarele reguli: 


a. căderea consoanelor finale -s, -t, -m, -n; 
Exemplu: caput > capu 


b. transformarea consoanei duble „Il” în „L”; 
Exemplu: callis > cale 


c. transformarea lui „|” intervocalic în „r”; 
Exemplu: solem > soare 


d. căderea lui „b” intervocalic; 
Exemplu: caballus > cal 

e. căderea lui „h” în poziție inițială; 
Exemplu: herba > iarbă 


f. grupul consonantic „ct” a devenit „pt; 
Exemplu: lactem > lapte 


g. grupul consonantic „cs” a devenit „ps”; 
Exemplu: coxa > coapsă 


o 

» : - . . 
h. „a” accentuat, urmat de „m” şi consoană, precum şi „a” urmat de „n” şi vo- 
cală se transformă în „â”: 


Exemplu: campus > câmp; 
canem > câ(i)ne; 


i. „0” accentuat a devenit „oa”; 
Exemplu: porta > poartă 


j. „a” neaccentuat în poziţie finală a devenit „ă”; 
Exemplu: lana > lână 


Cercetătorii au considerat că, în evoluţia limbii noastre, a existat o etapă fun- 
damentală, numită „română primitivă” (Ovid S. Densusianu, Sextil Puşcariu, 
Alexandru Philippide ş.a.), „străromână” (Sextil Puşcariu), „română primitivă 
comună” (Dimitrie Macrea), „protoromână”, „traco-romanică” (Ion Coteanu). 
Maria Cvasnti Cătănescu o numeşte „română comună” şi afirmă: „româna s-a con- 
stituit pe un teritoriu întins, care cuprindea regiuni romanizate nord- şi sud-dunărene”. 

Româna comună este aşadar un idiom pe care l-au folosit vorbitorii de la Nord 
şi Sud de Dunăre: „strămoşii daco-românilor, ai aromânilor, megleno-românilor şi istro- 
românilor de azi, înainte ca orice legătură între ei să fie întreruptă”. (Sextil Puşcariu) 

Din româna comună s-au dezvoltat dialectele limbii române: 

e dacoromâna; 

e meglenoromâna; 

e istroromâna; 

e macedoromâna sau aromâna. 

Dialectele prezintă trăsături gramaticale şi lexicale asemănătoare, comune 
limbii latine, dar şi diferenţe, determinate de spaţiul de formare, substratul de 
limbă (geto-dacic în cazul daco-românei, la nord de Dunăre) şi adstrat (elemente 
împrumutate din pecenegă, cumană, tătară, maghiară, limbile slave, greaca bizan- 
tină şi neogreacă, germană, engleză etc.). 

Din limba traco-dacă s-au păstrat aproximativ 100 de cuvinte, foarte impor- 
tante în vorbire, deoarece se referă la elementele esenţiale ale realităţii. Din 
limba latină s-au moştenit circa 2000 de cuvinte. 


Exemple: 

e Cuvinte de origine traco-dacă: moş, baci, copil, barză, cioară, rață, brusture, 
copac, mazăre, mărar, pâriu etc. Onomastica autohtonă cuprinde mai ales hi- 
dronime (cuvinte care denumesc ape): Criş, Olt, Mureş, Prut, Siret, Someş etc. 

e Cuvinte de origine latină: cap, dinte, ochi, bărbat, femeie, soră, a mânca, a bea, 
grâu, apă, lemn, viaţă, moarte, bun, rău etc. 

e Cuvinte de origine slavă: dragoste, a iubi, a citi, muncă, prost, a trăi, vorbă etc. 

e Cuvinte de origine maghiară: chin, gând, vamă, neam, oraş, a întâlni, a bănui, 
a bântui, a făgădui, gazdă, meşter etc. 

+ Cuvinte de origine turcă: aba, alai, iaurt, sarma, baclava, chef, ciubuc, tabiet, 
dandana, moft etc. 

+ Cuvinte de origine greacă: sindrofie, portocală, molimă, filă, igrasie, ipsos, 
aghiasmă, folos, a chivernisi etc. 


Dialectul daco-român, vorbit la nordul Dunării, a evoluat în limba română, 
din care s-au desprins graiurile: muntean, maramureşean, oltean, crişean, 


bănăţean şi moldovean. 


III. Perioada de formare a limbii române 


Se consideră că procesul de formare a limbilor romanice a durat până în secolul 
al IX-lea. Pentru română s-au emis mai multe ipoteze, una dintre teoriile ştiinţi- 
fice fiind aceea că, la năvălirea popoarelor migratoare, în secolul al VI-lea, struc- 
tura limbii române era deja fixată, ceea ce a împiedicat dizolvarea ei în contact 
cu influenţa slavă. | 

Părăsirea Daciei de către armata şi administraţia romană, în timpul împăratului 
Aurelian, 271 (275) d.Hr., nu a însemnat încheierea procesului de romanizare a 
Daciei. Limba română se constituie în structurile ei interioare până la sfârşitul 
secolului al VI-lea d.Chr., când năvălirile popoarelor avaro-slave pe teritoriile de 
la Nordul Dunării nu îi schimbă caracterul latin. 

De asemenea, un rol important în evoluţia limbii române l-a avut creştinismul. 
Oficial, el a fost îngăduit după „Edictul de la Milan” (Edictum Mediolanense) — în 
anul 313 — în timpul împăratului Constantin cel Mare. Se presupune însă că, în 
Dacia, printre colonistii aduşi de Traian au fost şi creştini. Creştinarea în masă a 
daco-romanilor a avut loc în secolul al IV-lea şi la începutul secolului al V-lea. 
Biserica creştină de limbă latină a înflorit în provinciile dunărene ale Imperiului 
Roman până la aşezarea slavilor, în secolul al VII-lea. 


IV. Primul text scris în limba română 


Primul text în limba română este Scrisoarea lui Neacşu din Câmpulung către 
Johannes Benkner (datat 1521): 


„Mudromu I plemenitomu, I cistitomu I bogom darovanomu jupan Hanăş 


Bengner ot Braşov mnogo zdravie ot Necşu ot Dlăgopole.! 
I pak? dau ştire domnie tale zæ? lucrul turcilor, cum am auzit eu că împăratul 
au eşit den Sofiia, şi aimintrea nu e, şi se-au dus în sus pre Dunăre. 


! Preaînţeleptului şi cinstitului, şi de Dumnezeu dăruitului jupân Hanăş Bengner din Braşov multă sănă- 
tate din partea lui Neacşu din Câmpulung (n.n.). 

2 Şi iarăşi. 

3 Despre. 


LI 

I pak să ştii domniia ta că au venit un om de la Nicopole de miie me-au spus că 
au văzut cu ochii lor că au trecut ciale corăbii ce ştii şi domniia ta pre Dunăre în sus. 
I pak să ştii că bagă den toate oraşele câte 50 de omin să fie de ajutor în corăbii. 

I pak să ştii cumu se-au prins neşte meşter (i) den Țarigrad cum vor treace ceale 
corăbii la locul cela strimtul ce ştii şi domniia ta. 

I pak spui domniie tale de lucrul lui Mahamet beg, cum am auzit de boiari ce 
sunt megiiaş(i) şi de generemiiu Negre, cum i-au dat împăratul sloboziie lui 
Mahamet beg, pe io-i va fi voia, pren Ţeara Rumânească, iară el să treacă. 

I pak să ştii domniia ta că are frică mare şi Băsărab de acel lotru de Mahamet 
beg, mai vârtos de domniile voastre. 

I pak spui domniietale ca mai marele miu, de ce am înţeles şi eu. Eu spui 
domniietale iară domniiata eşti înţelept şi aceste cuvinte să ţii domniiata la tine, 
să nu ştie umin mulţi, şi domniile vostre să vă păziţi cum ştiţi mai bine. 

I bog te veselit. Amin. ”* 


Scrisoarea lui Neacşu din Câmpulung a fost descoperită de către istoricul Nicolae 
Iorga şi este primul text în limba română păstrat, care utilizează şi formule de 
adresare în slavonă. 

Pe teritoriile româneşti au circulat, alături de limba română, şi alte limbi ale 
culturii în Evul Mediu: latina, slavona, greaca. Până în secolul al XIX-lea, pentru 
scrierea limbii române a fost utilizat alfabetul chirilic. Scrierea cursivă modernă se 
va dezvolta ca scriere de cancelarie a secolului al XVIII-lea, având caracteristica 
unei scrieri libere, degajate, şi semănând cu scrierea latină cursivă contemporană. 
Din acest tip de scriere se va naşte, în perioada 1830-1860, cursiva târzie de tran- 
zitie, o scriere mixtă, situată între scrierea chirilică şi scrierea cursivă cu alfabet 
latin, care a pătruns apoi definitiv. De asemenea, tot în secolul al XIX-lea, a fost 
adoptat principiul fonetic în scrierea limbii române cu alfabet latin. 

Un rol important în evoluţia limbii l-au avut apoi tipăriturile. Din iniţiativa 
voievodului muntean Radu cel Mare, Macarie, primul tipograf din ţările româ- 
neşti, care învățase meşteşugul la Veneţia, începe activitatea de tipărire a cărţilor 
slavone: Liturghier 1508, Octoih 1510, Evangheliar 1512 (sub oblăduirea domnito- 
rului Neagoe Basarab). Măiestria execuţiei le aşază alături de cele mai artistice 
tipărituri europene din secolul de răspândire a invenţiei lui Gutenberg. 

Cartea manuscrisă va continua să circule datorită varietăţii tematice şi acce- 
sibilităţii ei. 

Din deceniul al cincilea al secolului al XVI-lea, cartea în limba română se 
răspândeşte însă mai mult pe calea tiparului. La ea a contribuit diaconul Coresi. 
Centrele unde a funcţionat tipografia lui au fost Târgovişte şi Scheii Braşovului. 
În aproape 30 de ani de activitate, diaconul Coresi şi ucenicii săi au imprimat 36 
de cărţi, 


1 Şi Dumnezeu să te bucure. Amin! 


ÎN + 

d 


În secolul al XVII-lea, cartea românească se dezvolta, impunând limba vorbită 
ca limbă cultă. 


Ce trebuie să știu! | 


> Latinitatea limbii ? române (argumente); 


P Regulile de transformare de la limba latină la română; 
p Perioada de formare a limbii române; 

p Dialecte şi graiuri; 

P Influente în limba română; 

> Primul text în limba română; 

> Alfabete utilizate. 


Cum îmi fixez cunostintele! 


Rezolvă următoarele cerinţe: 

1. Ținând seama de regulile enunțate mai sus şi de modelul: caballus > caballu > 
calu > cal, indică transformările următoarelor cuvinte: bubalus, sebum, filum, filius, 
scribere, panem. 


2. Găseşte corespondentele cuvintelor din română, prezente în coloana A, în 
termenii latini din coloana B: 

LATINITATE ȘI DACISM 


Puncte de vedere privind 
fundamentele culturii române 
— studiu de caz — 


Repere ale studiului de caz 


1. Miturile fondatoare 


„Orice comunitate, de la trib la națiunea modernă, se legitimează prin recursul 
la origini. În toate timpurile şi în toate culturile, acestea sunt puternic valorizate şi 
fără încetare rememorate şi comemorate. Miturile fondatoare condensează con- 
ştiinţa însăşi a comunităţii. Originile nu se impun de la sine, ca un fapt obiectiv. 
Putem, dacă vrem, să apelăm la fel de bine la fondarea Romei sau la cultura 
Cucuteni, la geții lui Herodot sau la Traian etc... De remarcat şi faptul că miturile 
fondatoare tind să se multiplice înlănţuindu-se; fundaţia dintâi trebuie reînnoită, 
consolidată fără încetare, ceea ce dă naştere la noi şi noi momente fondatoare, în 
fapt, rememorări ale fundaţiei originare, verigi de legătură dintre acestea şi prezent.” 

(Lucian Boia, Istorie şi mit în conştiinţa românească) 


Cerinţă: Menţionează câteva mituri fondatoare din cultura română, dar şi din 
alte culturi. 


2. Rolul dacilor în formarea poporului român 


Cercetătorii istorici şi antropologi au observat dificultatea ştiinţifică de a stabili 
contribuţia diferitelor elemente etnice la constituirea unui popor, de a arăta care 
sunt elementele de limbă, civilizaţie, cultură, care este viziunea asupra vieţii, toate 
acestea provenind de la înaintaşi. Este dificil, prin urmare, să diferenţiem între 
moştenirile diferite care alcătuiesc împreună neamul şi, mai ales, românitatea sau 
sufletul românesc. Cu atât mai mult se pot aduce dovezi şi argumente despre cei 
pierduţi de atâta timp în negura mileniilor, de la care s-au păstrat puţine informaţii 
istorice şi arheologice, precum daco-geţii. 


„Dacă romanismul a prins legături atât de puternice şi atât de durabile în stânga 
Dunării e fiindcă, purtător al unei civilizaţii superioare, a câştigat pe aceşti daci, pe 
băştinaşi. Puținele informaţii de care dispunem asupra limbii strămoşilor noştri con- 
stituie, evident, un handicap; ele îngăduie, totuşi, câteva concluzii semnificative. 

[...] S-a putut totuşi stabili un nr. de 160 de termeni româneşti care sunt de ori- 
gine geto-dacă. Aceşti termeni privesc o arie foarte largă, începând cu corpul 
omenesc (beragată, buză, ceafă, grumaz, guşă), cu familia (copil, prunc, zestre), 
cu locuinţa (vatră, cătun, colibă), cu îndeletnicirile agricole, păstoreşti, viticole şi 
piscicole (mazăre, țarină, baci, brânză, mânz, strungă, ţap, butuc, strugure, 


baltă, gard etc.) [...]. 
O parte din credinţele populare, din descântece, din leacurile băbeşti trebuie 


să aibă o străveche origine dacă.” 
(Constantin C. Giurescu, Dinu C. Giurescu, 


Istoria românilor din cele mai vechi timpuri şi până astăzi) 


Cerinţă: Ce reprezintă dacii pentru națiunea română? 


3. Rolul romanilor în formarea poporului român 


„Este sigur că printre înaintaşii poporului român, un loc important îl ocupă 
coloniştii aduşi de Imperiu în Dacia. [...] 

Ei ocupă însă primul loc în ce priveşte limba poporului care a rezultat din 
amestecul lor cu autohtonii. [...] 

Pentru toate categoriile esenţiale ale vieţii omeneşti întrebuinţăm termeni latini. 
Să dăm câteva exemple. Astfel, pentru a exprima noţiunile generale de om, bărbat 
şi femeie (homo, barbatus, familia; cf. Mulier, din care a rezultat în româneşte 
muiere), precum şi pe acelea care privesc familia: părinte (parentem), fiu (filius), 
soră (soror), frate (frater), cumnat (cognatus), socru (socer), ginere (ge- 
nerem), nepot (nepos, -tem). [...] 

Tot romanii au dat şi numele poporului nostru. Rumân (forma român este 
mai nouă) derivă direct din numele foştilor stăpânitori ai Daciei. El este numele 
general şi cel mai vehi al poporului nostru. [...] 

Probabil că tot de la romani avem şi spiritul politic. Acel spirit politic care ne-a 
îngăduit să păstrăm necontenit, de la întemeiere până astăzi, fiinţa statului nostru, 
şi care explică realizarea statului naţional unitar în răstimpul 1821-1918.” 

(Constantin C. Giurescu, Dinu C. Giurescu, 
Istoria românilor din cele mai vechi timpuri şi până astăzi) 


Cerinţă: Care crezi că sunt cele mai importante elemente moştenite de la romani? 

Susținerea originii romane a poporului român 


|. Perioada veche 
a. „Limba moldovenilor şi a celorlalți români a fost odinioară cea romană, dat fiind că 
sunt urmaşi ai romanilor, în epoca noastră vorbirea noastră se deosebeşte foarte mult 
de aceea, cu toate că multe cuvinte ale moldovenilor pot fi înţelese de alti latini.” 


(traducere din limba latină, Nicolaus Olahus [1493-1568], 
Hungaria [1536]) 


b. „Rumânii, câţi să află lăcuitori în Ţara Ungurească şi la Ardeal şi la Maramoroşu, 
de la un loc sântu cu moldovenii şi toţi de la Râm se trag. 
„„„de la râmleni, ce le zicem latini, pâine, ei zic panis, găină... ei zic galina, 
muierea... mulier [...] şi altele multe din limba latină, că de n-am socoti pre amă- 
nuntul, toate le-am înţelege.” 


(Grigore Ureche [1590-1647], Letopiseţul “Țării Moldovei) 


Ce „iar noi, rumânii, suntem adevăraţi romani şi aleşi romani în credinţă şi în bär- 
băţie, den carii Ulpie Traian i-au aşezat aici în urma lui Decheval, dupre ce tot l-au 
supus şi l-au pierdut; şi apoi şi alalt tot şireagul împăraţilor aşa l-au ţinut şi l-au 
lăsat aşezaţi aici şi dintr-acelora rămăşiţă să trag până astăzi rumânii aceştea...” 

(Constantin Cantacuzino [1640-1716], Istoria Țării Româneşti) 


d. „Precum dar s-au arătat neamul acestor ţări aşedzate pe aceste locuri de râm- 
leni, aşa şi graiul totu de la râmleni izvorât... Că unde dzice lătineşte: Deus, noi 
dzicem Dzău sau Dumnădzău, meus, al mieu, aşişderea, unde telum, ei, ceriul, 
homo, omul, frons, fruntea, anghelus, îngerul”. 

(Miron Costin [1633-1691], De neamul moldovenilor) 


e. „Lară a romano-moldo-vlahilor niam, de vom vre să credem adeverinţii, care în 
hronice mărturiseşte, de-i vom căuta ce mai de pre urmă vârstă, (de când adecă 
Traian înpăratul din Roma, împărăţia sa cetăților, alegând cetăţeni romani, în 
Dachiia i-au trecut), îl vom afla de pe la anul tocmirii firii omeneşti 107, să fie 
început. Dei vom cerca ce de pre mijloc vârstă, o vom găsi de odată cu Romulus, 
Roma, şi cu numele roman, adecă cu şepte sute cincizăci şi trii de ani mai denainte, 


OD 

decât a să naşte Domnu Hs. De-i vom iscodi ce d-început naştere, precum de la 
răzsipa Troadii, şi de la înstreinarea lui Eneas la Laţium, adecă în ţara lătinească, 
a vechilor semne şi scrisori mărturisesc... [...] Într-acesta chip dară, pre romano- 
moldo-vlahii noştri, Roma maica, din lăuntrurile sale născându-i i-au aplecat şi 
i-au crescut; Traian părintele, cu obiceele şi armele romaneşti învăţându-i, a Dachii 
adevăraţi moştenitori i-au pus şi cu curat sângele jus săi, pre Dachia, care mai 
denainte varvară iera, au evghenisit-o. 
(Dimitrie Cantemir [1673-1723], Hronicul vechimei 
a româno-moldo-vlahilor) 


Cerinţe: 
1. Identifică punctele comune ale afirmațiilor acestor cărturari, iar apoi pe cele 
care îi diferenţiază. 


2. Precizează elementele cu care eşti de acord şi pe cele cu care nu eşti de acord 


în aceste afirmaţii. 


II. Perioada premodernă și modernă 


„Din partea coloniei, carea au remas în Dachia Veche... s-au prăsit apoi toți 
românii câţi sânt de-a stânga Dunărei, cum cură în Marea Neagră; iară din 
partea coloniei carea s-au trecut Dunărea şi s-au aşezat în Dachia cea Noao, 
aşişderea şi din romanii pre carii i-au adus Marele Constantin din Trachia, 
Machidonia şi Thessalia, s-au prăsit românii cei ce sânt de-a dreapta Dunărei, 
carii s-au numit după aceaia, amu vlahi, amu cotzo, sau cuzo-ulahi, iară mai pre 
urmă tintari, tocma cum s-au numit şi ceii ce au remas de-a stânga Dunărei, întâiu 
români, apoi abotriţi, după aceaia comani şi paţinachite, mai pre urmă munteni, 
moldoveni, mărgineni, mocani, frătuţi; ci ori cum s-au numit, sau se numesc şi 
acum, tot de o viţă şi porodiţă sânt, adecă romani de sânge, precum firea şi vârtutea 
îi mărturiseaşte. [...]” 


(Gheorghe Şincai [1754-1816], Hronica românilor 
şi a mai multor neamuri) 


Cerinţe: 
1. Care este opinia lui Gheorghe Şincai privitoare la originea românilor? 
2. Caută în istoriile literare, oferite ca sursă bibliografică, sau pe internet, pe 
site-uri creditabile, care este originea acestor denumiri date românilor. 

„Fişă de lucru pentru grupa Îl 


Susținerea originii romane a poporului român în perioada pașoptistă 


Vasile Alecsandri (1821 — 1890) — Cel mai de seamă reprezentant al literaturii 
paşoptiste, deschizător de drumuri în poezie (este considerat cel mai mare poet 
român de dinainte de Eminescu), proză şi teatru (important precursor al lui 
I.L. Caragiale, dar şi unul din creatorii dramei romantice româneşti). A desfăşurat 
o activitate literară extrem de bogată şi de diversă, care acoperă aproape o jumă- 
tate de secol. Opera sa cuprinde: poezie (Doine, Lăcrimioare, Legende, Pasteluri, 
Ostaşii noştri), comedii (Iașii în carnaval, ciclul Chiriţelor), feeria (Sânziana şi 
Pepelea), nuvele romantice (Buchetiera de la Florenţa), nuvele realiste (Istoria unui 
galbân), memorialistică (Vasile Porojan), însemnări de călătorie (O primblare în 
munţi, Călătorie în Africa). 

Alecsandri ilustrează perfect tipul poetului-cetăţean: el a participat nemijlocit 
la marile evenimente istorice din secolul al XIX-lea, care au dus la cristalizarea 
României moderne şi care îşi găsesc ecoul în creaţia lui literară (Deşteptarea 
României — Revoluţia de la 1848; Hora Unirii — Unirea Principatelor). Partea cea 
mai valoroasă a creaţiei sale poetice o constituie Pastelurile. Pentru Cântecul gintei 
latine este premiat la concursul panoramic de la Montpellier (Franţa, 1878). 


A. Citeşte cu atenţie textul următor: 


„Latina gintă e regină 

Între-ale lumii ginte mari; 

Ea poartă-n frunte-o stea divină 
Lucind prin timpii seculari. 
Menirea ei tot înainte 

Măreţ îndreaptă paşii săi. 

Ea merge-n capul altor ginte 
Vărsând lumină-n urma ei. 
Latina gintă e vergină, 

Cu farmec dulce, răpitor; 
Străinu-n cale-i se înclină 

Şi pe genunchi cade cu dor. 
Frumoasă, vie, zâmbitoare, 
Sub cer senin, în aer cald, 

Ea se mirează-n splendid soare, 


E 

Se scaldă-n mare de smarald. 

Latina gintă are parte 

De-ale pământului comori 

Şi mult voios ea le împarte 

Cu celelalte-a ei surori. 

Dar e teribilă-n mânie 

Când braţul ei liberator 

Loveşte-n cruda tiranie 

Şi luptă pentru-al său onor. 

În ziua cea de judecată, 

Când faţă-n cer cu Domnul sfânt 

Latina gintă-a fi-ntvebată 

Ce a făcut pe-acest pământ? 

Ea va răspunde sus şi tare: 

«O! Doamne,-n lume cât am stat, 

În ochii săi plini de-admirare 

Pe tine te-am reprezentat!»" 
(Vasile Alecsandri, Cântecul gintei latine) 


B. Rezolvă următoarele cerinţe: 


1. Poezia lui Alecsandri este o odă adresată ideii de latinitate. Identifică în text 
figurile de stil prin care se realizează imaginea „gintei latine” şi comentează sem- 
nificaţiile lor. 

2. Ţinând cont de faptul că Vasile Alecsandri este participant la Revoluţia de 
la 1848, consideri că există o legătură între exaltarea imaginii de învingător a 
spiritului latin şi climatul politic şi cultural al momentului? 

3. Extrage din text cuvinte / sintagme / structuri verbale care sinibolizează răz- 
boiul şi victoria. 

4. Comentează ideea lui Alecsandri conform căreia poporul român devine, 
graţie laturii sale romanice, parte integrantă a celei mai apreciate familii din lumea 
europeană, şi anume cea latină. 

5. Comentează ultimele opt versuri ale poeziei, subliniind relaţia dintre mij- 
loacele artistice şi ideea poetică, 

6. Consideri că cele două dimensiuni ale spiritualităţii româneşti sunt: 

— antagonice; 

— complementare; 

— independente, una în raport cu cealaltă. 
Argumentează-ţi răspunsul, 


L 

Susținerea originii dacice a poporului român 
în perioada modernă 


Bogdan Petriceicu Hasdeu (n. 26 februarie 1838, Cristineşti, Hotin, actual- 
mente în Ucraina — d. 25 august 1907, Câmpina) a fost un scriitor şi filolog român 
din familia Hâjdău, pionier în diferite ramuri ale filologiei şi istoriei româneşti. 
Academician, enciclopedist, jurist, lingvist, folclorist, publicist, istoric şi om politic, 
Hasdeu a fost una dintre cele mai mari personalităţi ale culturii române din toate 
timpurile. În 1877, a fost ales membru al Academiei Române ca un omagiu al 
întregii sale opere de până atunci, dar şi ca recunoaştere a spiritului său enciclo- 
pedist. Din 1878, a fost profesor de filologie comparată la Universitatea din Bucu- 
reşti. A tipărit o parte din lecţiile sale pline de originalitate şi de cunoştinţe vaste 
despre literaturile străine şi limba română. Dintre lucrările istorice se disting: loan 
Vodă cel Cumplit (1865), monumentala Arhivă istorică a României şi Istoria critică, 
iar dintre lucrările filologice cele mai însemnate sunt: Cuvente den bătrâni şi amplul 
dicţionar Etymologicum Magnum Romaniae, rămas neterminat. Printre cele mai 
cunoscute opere beletristice se află drama istorică Răzvan şi Vidra. 


A. Citeşte cu atenţie textul următor: 


„Răspunsul meu pentru astă dată va fi scurt. 

Voi să dovedesc că naționalitatea noastră s-a format din câteva elemente, din 
cari niciunul n-a fost predomnitor. Voi să dovedesc că firea acestor elemente şi 
chipul contopirei în un singur ce au făcut ca noi să fim o viţă neatârnată, o com- 
poziţiune chimică, fie-mi iertat cuvântul, ale cărei însuşiri de acum sunt de istov 
deosebite de însuşirile fieşcărei părţi constitutive din cele ce s-au fost dintr-nceput 
A » 
în ea, 


(B.P Hasdeu, Perit-au dacii?) 
B. Rezolvă următoarele cerinţe: 


a. In ce fel reuşeşte Hasdeu să atragă atenţia asupra componentei dacice în 
etnogeneza poporului român? 


b. Ce alte probleme pune în discuţie autorul? (citeşte articolul integral) 

Il. 
A. Citeşte cu atenție textul următor: 
„Asta-i raiul Daciei veche-a zeilor împărăție; 
Într-un loc e zi eternă — sara-n altu-n vecinicie, 
Iar în altul, zori eterne cu-aer răcoros de mai; 
Sufletele mari viteze ale-eroilor Daciei 
După moarte vin în şiruri luminoase ce învie — 
Vin prin poarta răsăririi care-i poarta de la rai”. 
(Mihai Eminescu, Memento mori) 


B. Rezolvă următoarele cerinţe: 


a. Identifică elementele mirabile care individualizează ţinutul Daciei. 


b. În afară de acest poem, tema dacică se regăseşte şi în alte poeme emines- 
ciene (Sarmis, Gemenii, Odin şi poetul). Citeşte-le şi constată ce reprezintă Dacia 
în poezia lui Eminescu. Construieşte-ţi o argumentare, pornind de la următoarea 
afirmaţie a loanei Em. Petrescu: „Substituindu-se mitului clasic al Romei, mitul 
Daciei se asociază, treptat, cu un alt mit fundamental romantic — cel al paradisului 


pierdut...” 

e lucru pentru grupa IV 


Susținerea originii dacice a poporului român 


Perioada interbelică (tracomania) 


Mircea Vulcănescu (1904-1952) — filozof, sociolog, economist şi profesor de 
etică. Ca intelectual, s-a format la şcoala lui Dimitrie Gusti şi la cea a lui Nae 
Ionescu, fiind un reprezentant de seamă al generaţiei interbelice cunoscute sub 
numele de „criterionişti” sau „generaţia 27” din care făceau parte, printre alţii: 
Mircea Eliade, Emil Cioran, Constantin Noica, Eugen lonescu, Dan Botta, Paul 
Sterian ş.a. Posesor al unei culturi filosofice vaste ce înglobează antichitatea, 
epoca medievală, modernă şi contemporană, se axează pe definirea „omului ro- 
mânesc” şi a „dimensiunii româneşti a existenţei”. Printre cele mai importante 
scrieri ale sale se numără: Teoria şi sociologia vieţii economice. Prolegomene la studiul 
morfologiei economice a unui sat (1932), În ceasul al 11-lea (1932), Cele două 
Românii (1932), Gospodăria ţărănească şi cooperaţia (1933), Războiul pentru între- 
girea neamului (1938), Înfăţişarea socială a două judeţe (1938), Dimensiunea româ- 
nească a existenţei (1943). Destinul său a fost marcat de experienţa tragică a în- 
carcerării din raţiuni politice, odată cu instaurarea totalitarismului comunist, fiind 
condamnat, împreună cu alţi intelectuali, în 1946, la o detenţie de 8 ani. Sfârşitul 
său, în detenţie, survine ca o opţiune personală din dorinţa de a salva un tânăr, 
coleg de celulă. Acest gest trădează înălţimea morală care i-a caracterizat întreg 
parcursul existenţial. 


A. Citeşte cu atenţie textul următor: 


„Ispita tracică [...] nu este pentru sufletul românesc o ispită extrospectivă. Ea 
nu implică orientarea sufletului românesc după un model extern, care să exercite 
asupra lui influenţe din afară, cum e lumea franceză ori cum e lumea slavă. 

Ajungi la traci după ce elimini din tine tot ceea ce reuşeşti să identifici că 
datoreşti altora. [...] 

Ispită lăuntrică, ispită reziduală. [...] 

Dacă cultura unui om este, cum zice Valery, ceea ce îi rămâne după ce a uitat 
totul, noi am aparţine lumii trace atunci când nu ne-am mai sili să fim în nici 
un alt fel decât cum suntem. 

Fantoma după care alergăm, căutând sufletul trac, se vădeşte iluzorie numai 
când încercăm s-o prindem din afară. 

Să ne oprim şi să ne cufundăm în noi înşine. 

Să ne lăsăm ispitiţi nu de ceea ce năzuim să fim, ci de ceea ce suntem. 

Ajunge să facem acest pas, pentru ca de îndată ispita reziduală pe care 
ajungem să o recunoaştem abia în barză, varză, viezure şi mazăre, transmise 
nouă fără să ne dăm seama cum, se preface într-un factor care transfigurează 
totul. Nu trebuie să te aşezi lângă Columna lui Traian ca să îți dovedeşti dacis- 
mul, pentru că conciul femeilor din Hunedoara nu s-a schimbat până astăzi, ori 
pentru că printre ostaşii lui Decebal recunoşti cuşmele ţăranilor din Țara 
Oaşului, despre rostul cărora se întreabă mulți istorici care nu au fost niciodată 
prin ţara aceasta. Iul 

Ca şi la traci, două inimi se zbat în pieptul oricărui român. Una ţine de 
chemarea pământului — de legătura omului cu cele de aici, de legătura lui cu-ai 
lui, cu bătătura, cu câmpul, cu vitele. [...] 

Străinătatea nu se lipeşte de el, se asimilează, se desface, îşi face alteritatea şi 
se preface — vorba poetului — în apă şi-n pământ. Aşa se poate spune că nu 
Roma a cucerit aici pământul, ci pământul a cucerit Roma. 

Alta e chemarea codrului, chemarea singurătăţii, a vitejiei, a haiduciei. 
Chemarea culmilor aspre şi reci, chemarea apelor şi a stelelor ce se oglindesc în 
apă. Orizontul ei e spaţiul fără sfârşit, spaţiul ordonat în care zările se înfrăţesc 
şi se tin unele pe altele de mâini, ca şi stelele cerului. Timpul ei este veşnicia. 

Pentru această vedenie, lumea, viaţa, nu sunt decât un măreț alai, o vastă 
procesiune stelară, o neîncetată trecere." 


(Mircea Vulcănescu, din vol. Dimensiunea românească a existenţei) 


B. Rezolvă următoarele cerinţe: 


1. Prezintă, folosind informaţiile din manual şi pe cele de la disciplina istorie, 
aspectele principale ale vieţii dacilor. 


2. Enumeră şi alte cuvinte moştenite din limba dacilor. 


3. Comentează afirmaţia lui Valery citată de Mircea Vulcănescu în textul de 
mai sus. 


4. Chestiunea „generaţiei '27”, dezbătută în epocă, înseamnă, pentru Mircea 
Vulcănescu, o „adevărată misiune”, o „misiune nouă”, şi anume aceea de „a în- 
chega laolaltă sufletul românesc”. De ce crezi că acesta optează pentru substratul 
dacic al spiritualităţii româneşti? 


5, Defineşte conceptul de „ispită dacică” pornind de la textul de mai sus. Jus- 
tifică preferința pentru termenul „ispită”, 


6, De ce crezi că această coordonată spirituală este numită „reziduală”? 


7. Consideri că identitatea ta ascunde, în stare latentă, această „ispită dacică”? 


I 

Alte teme de huen 


|. 
A. Se dau textele: 


a. „Să spunem un cuvânt despre ceea ce s-ar putea numi dimensiunea mitică a isto- 
riei dacilor. Este semnificativ că singurul popor care a reuşit să-i învingă definitiv 
pe daci, care le-a ocupat şi colonizat tara şi le-a impus limba a fost poporul roman; 
un popor al cărui mit genealogic s-a constituit în jurul lui Romulus şi Remus, copiii 
Zeului-Lup Marte, alăptaţi şi crescuţi de lupoaica de pe Capitoliu. Rezultatul 
acestei cuceriri şi al acestei asimilări a fost naşterea poporului român. În perspec- 
tiva mitologică a istoriei, s-ar putea spune că acest popor s-a născut «sub semnul 
Lupului», adică predestinat războaielor, invaziilor şi emigrărilor.” 


(Mircea Eliade, De la Zalmoxis la Genghis-Han) 


b. „În privinţa «tracomaniei» (termenul a fost introdus de Şerban Cioculescu în 
1941), există o axă ideologică începând cu B.P Hasdeu (Perit-au dacii?, 1860) 
şi trecând prin Grigore Tocilescu (Dacia înainte de romani, 1877), Nicolae 
Densusianu (Dacia preistorică, 1913) şi Vasile Pârvan (Getica. O protoisto- 
rie a Daciei, 1924-1926) etc. — opere menite să-i prezinte pe stămoşii (aproape 
mitici) geto-daci ca fiind fără pereche, cu regii lor invincibili şi zeii lor magnifici. 
Mă grăbesc să spun că Mircea Eliade nu a căzut în această capcană şi, de regulă, 
s-a delimitat de excese. În această privinţă, el nu a făcut compromisuri ideologice. 
Dimpotrivă, cred că studiile sale Zalmoxis (datat 1944, 1969) şi Dacii şi lupii 
(1959) sunt cercetări exemplare de istorie a religiilor şi a mentalităților.” 


(Andrei Oişteanu, Archaeus) 


B. Rezolvă următoarele cerinţe: 


1. Care este opinia lui Mircea Eliade privitoare la formarea poporului român, 
exprimată mai sus? 


2. Explică de ce Andrei Oişteanu consideră că poziţia lui Mircea Eliade este 
mai echilibrată decât a celorlaţi autori amintiţi. 


3, Citeşte în întregime una dintre lucrările indicate mai sus şi prezintă poziţia 
autorului privitoare la problema enunțată. 
Il. 
A. Se dă textul: 


„românii şi dacii nu erau uşor de împăcat. Care dintre ei avea totuşi întâie- 
tatea? În acest fel de joc, cinci tipuri de răspuns erau posibile. Primul dintre ele 
(dominant cândva): românii sunt romani, nu mai convingea pe nimeni. Al doilea: 


N 

românii sunt daco-romani, dar mai mult romani decât daci. Al treilea: românii 
sunt în aceeaşi măsură daci şi romani. Al patrulea: românii sunt daco-romani, 
însă mai mult daci decât romani. Şi, în sfârşit, al cincilea: românii sunt daci! 
Toate soluţiile şi-au avut adepții lor (şi discuţia nu e încheiată fiindcă nici nu are 
cum să fie). Se află aici un indicator ideologic interesant. Românii înclinați spre 
Occident îi preferă pe romani. Naţionaliştii se simt atraşi de daci.” 

(Lucian Boia, România, ţară de frontieră a Europei) 


B. Rezolvă următoarele cerinţe: 
1. Arată cum se grupează principalele personalităţi ale căror opinii au fost 
consemnate în acest capitol, în funcţie de clasificarea propusă de Lucian Boia. 


2. Demonstraţi adevărul sau neadevărul afirmației din final a autorului (ulti- 


mele două enunţuri). îi 


Ill. 
A. Se dă textul: 


„Punctul de pornire al oricărui delir sistematic despre un trecut încărcat de 
glorii este, desigur, o enormă frustrare... Cine încearcă să substituie mitologii 
exaltante unei evaluări critice cumpănite a trecutului le induce românilor o falsă 
conştiinţă naţională şi istorică. Îndărătul misticelor revelații asupra trecutului se 
ascunde invariabil refuzul agresiv al democraţiei şi al libertăţii. Cine le propune 
românilor statutul de victimă perpetuu ignorată, chiar persecutată, a istoriei, cine 
le cultivă bovarismul şi autocompasiunea îi îndeamnă de fapt să se creadă nu egali, 
ci superiorii ignovaţi ai tuturor celorlalte neamuri şi să presupună că, de vreme 
ce în trecut ei i-au învăţat pe toţi — totul, nu mai au acum de învăţat nimic. Nu 
mă îndoiesc că Burebista a fost cel dintâi şi cel mai mare rege al Traciei... dar nu 
cred că atâta e de-ajuns nici măcar pentru a-mi înţelege trecutul, cu atât mai 
puţin pentru a-mi hotărî viitorul.” 

(Zoe Petre, Burebista, contemporanul nostru) 


B. Rezolvă următoarele cerinţe: 


1. La ce se referă autoarea când vorbeşte despre „statutul de victimă perpetuu 
. YI) A. zi i ag i EE ae : 
ignorată a românilor şi „falsa conştiinţă naţională şi istorică”? Exemplifică. 

2. Exprimă-ţi opinia despre felul în care trebuie să se contureze miturile unei 
naţiuni în relaţie pro sau contra cu opinia autoarei. 


3. Construieşte un text argumentativ care să aibă în vedere concepţia ta privi- 
toare la originea poporului român. 


25 III 

De unde atlu mai multe! 

DIMENSIUNEA RELIGIOASĂ A EXISTENȚEI 


— studiu de caz — 


Repere ale studiului de caz 


1. Puţină istorie culturală 


Începuturile scrisului în limba română, ca şi începuturile literaturii române stau 
sub semnul religiosului: traduceri din textele sfinte, tipărituri din vieţile sfinţilor, 
imnuri de slavă, versificarea psalmilor veterotestamentari, epistole dogmatice 
schimbate între ierarhii bisericii, comentarea Evangheliilor etc. Întâi din motive 
strict istorice, pentru că în Evul Mediu cei ştiutori de carte erau, în primul rând 
(dacă nu chiar în exclusivitate), slujitorii bisericii. Apoi pentru că se impunea, la 
un moment dat, existenţa textelor de cult în limba naţională. 

Începând cu secolul al XVII-lea, limba slavonă, limba oficierii serviciului divin 
în biserică, începe să fie înlocuită treptat cu limba română. In această perioadă 
s-au tradus şi s-au tipărit cărţi religioase precum cazaniile (evanghelii explicate, 
cuprinzând învățături morale dezvoltate pe marginea textului biblic) şi pravilele 
(corpuri de legi). Actele de cultură din cele trei ţări române demonstrează că 
mentalitatea religioasă, caracteristică Evului Mediu, este dominantă. 

Domniile lui Matei Basarab, în Muntenia, şi Vasile Lupu, în Moldova, au marcat 
începutul unei epoci de înviorare culturală. Prin tipografiile înfiinţate cu sprijinul 
lui Petru Movilă, fiu de voievod moldovean ajuns mitropolit al Kievului, cărţile re- 
ligioase se răspândesc şi contribuie la unificarea limbii române literare. Astfel, 
printre cei dintâi scriitori se numără învăţaţi de la cancelariile domneşti (fraţii Radu 
şi Şerban Greceanu, traducători din greacă ai Bibliei în versiunea integrală — Biblia 
de la Bucureşti, 1688; Nicolae Milescu Spătarul, în Moldova, traducător al Vechiului 
Testament) şi, adesea, înalţi prelați ai bisericii, buni cunoscători de slavonă, greacă, 
latină — limbile de cultură ale Evului Mediu: Mitropolitul Varlaam, Mitropolitul 
Dosoftei (în Moldova), Simion Ştefan (mitropolit ortodox din Ardeal, traducător 
după o versiune grecească şi una slavonă al Psaltirii din 1651 şi al Noului Testament 
de la Bălgrad din 1648), Antim Ivireanul (mitropolit al Ţării Româneşti la 1708). 

Prin activitatea lor, au fost printre primii care au adus tiparul în Ţările Române, 
au încurajat traducerile din slavonă şi greacă, fiind, de asemenea, cei dintâi scriitori, 
cei dintâi cunoscători şi traducători din literatura patristică, contribuind, astfel, 
la dezvoltarea culturii şi la formarea limbii literare româneşti. 

Alfabetul latin a devenit oficial în 1860, deşi au fost tentative de a-l introduce 
încă din secolul al XVI-lea. Ortografia, bazată pe principiul fonetic, a fost regle- 
mentată de Academia Română în 1881. 


ED => 

1. Secolul al XVI-lea 


În această perioadă, în Ţările Române au circulat cărţi cu subiect religios, 
scrise în slavonă, limba de cult a bisericii răsăritene. Pentru că în Evul Mediu, şi 
în secolele imediat următoare, corespunzătoare Renaşterii, în estul Europei slavona 
a fost limba de cult a bisericii ortodoxe, jucând un rol similar cu cel al latinei în 
lumea romanică vestică. Prin urmare, a fost adoptat alfabetul chirilic, mai întâi 
pentru textele slavone şi, mai apoi, în secolul al XVI-lea, şi pentru textele în 
română. 

lată câteva dintre textele secolului al XVI-lea, tipărite în "Ţările Române, fie 
în slavonă, fie în limba română: Liturghier slavonesc (Târgovişte, 1508), Octoih 
slavonesc (Târgovişte, 1510), Biblia (Braşov, 1539), Molitvenic slavonesc (Ţara Ro- 
mânească, 1540), Apostol slavonesc (tipărit pentru Moldova; Târgovişte, 1547), 
Catehism românesc (Sibiu, 1544), Tâlcul evangheliilor şi Molitvenic românesc (Braşov, 
1564), Psaltire românească (1568), Psaltire slavo-română (Braşov, 1577), Palia 
(Orăştie, 1582 — prima traducere a Vechiului Testament în limba română), Evan- 
ghelie slavonească (Bucureşti, 1582), Liturghier românesc (Braşov, 1570). 


Mic dictionar de termeni literari 


Catehism — carte cu subiect religios, care conţine o expunere a principiilor 
creştine, sub formă de întrebări şi răspunsuri. 

Liturghier — carte de ritual ortodox, ce cuprinde rânduiala liturghiei, princi- 

pala slujbă creştină. | 


Molitve (|) nic — carte de ritual ortodox, ce cuprinde rugăciuni. 


Octoih — carte bisericească, destinată cultului ortodox, în care sunt cuprinse 
cântările din fiecare zi a săptămânii. 


Palie — carte care conţine Vechiul Testament. 


Pravilă — lege, carte ce cuprinde legi, regulamente. 


2. Secolul al XVII-lea 


În această perioadă, continuă şi se dezvoltă activitatea cărturărească în Ţările 
Române, atât în slavonă, cât şi, din ce în ce mai mult, în limba română cu alfa- 
bet chirilic: Molitvenic slavonesc (Câmpulung, 1635), Psaltire (Govora, 1637), 
Învăţături peste toate zilele (Câmpulung, 1642), Catechismu calvinesc (Bălgrad — 
vechea denumire a oraşului Alba-Iulia — 1640), Pravila de la Govora (Mănăstirea 
Govora, 1640), Evanghelie cu învăţătură (Bălgrad, 1641), Carte românească de 
învățătură (Iaşi, 1643), Pravile împărăteşti (Iaşi, 1646), Cartea despre imitaţia lui 
Christos (Mănăstirea Dealu, 1647), Noul Testament de la Bălgrad (Alba Iulia, 


N o 

1648), Psaltire slavonă (Câmpulung, 1650), Învăţături creştineşti (Snagov, 1700), 
Psaltire (Snagov, 1700). 

Printre cele mai importante momente ale secolului al XIX-lea în literatura 
religioasă din Țările Române sunt cele reprezentate de activitatea învăţaţilor bi- 
sericeşti: Mitrolopitul Varlaam, Mitropolitul Dosoftei şi Mitropolitul Antim 


Ivireanul. 
— 


a. Mitropolitul Varlaam (15852-1657) este cel care a introdus tiparul în 
Moldova. Egumen al Mănăstirii Secul, apoi mitropolit al Moldovei, a avut 
şi o importantă activitate diplomatică, fiind trimis la Moscova (1628), şi, pe 
vremea lui Vasile Lupu, sol de pace în Ţara Românească. În 1645, a con- 
vocat un sinod al ierarhilor din Moldova şi Ţara Românească, cunoscut ca 
„Sinodul de la Iaşi”. Au rămas, ca scrieri ale sale, următoarele lucrări: o tra- 
ducere din slavonă a lui loan Scărarul (Leastviţa, laşi, 1643), Şeapte taine ale 
besearecii (laşi, 1645). Drept reacţie la propaganda calvină din Transilvania, 
Mitropolitul Varlaam a redactat Cartea care se cheamă răspunsul împotriva 
Catehismului Calvinesc (Mănăstirea Dealu, în Ţara Românească, 1645), 
prima scriere românească de polemică teologică, 


Cea mai cunoscută lucrare a sa este însă Carte românească de învăţătură, cir- 
culând sub numele de Cazanie (laşi, 1643), fiind o carte de comentarii asupra 
Evagheliilor, de peste 1000 de pagini, tradusă din izvoare străine, în cea mai mare 
parte după versiunea slavonă a Omiliilor patriarhului Calist (cf. Istoria literaturii 
române, vol. I, Editura Academiei, 1964). Cazania are două prefețe, prima fiind 
adresată neamului românesc de către domnitorul Vasile Lupu (scrisă, de fapt, de 
Varlaam), şi a doua în care se afirmă necesitatea existenţei scrierilor în limba 
română; urmează predicile (omiliile) însoţite de regulă de evanghelii, apoi câteva 
vieţi de sfinţi (Simion Stâlpnicul, Sfântul Dumitru, Sfântul Gheorghe etc.). 

Fișă de lucru pentru grupa | 


A. Citeşte cu atenţie fragmentul următor: 

„Când petreace omul în fum, atunci-i lăcrămadză ochii şi de iuţimea fumului 
doru-l ochii şi orbăsc; iar deacă iase la văzduh curat şi la vreame cu senin, de să 
prinblă pre lângă izvoară de ape curătoare, atunce sântu mai veseli ochii şi mai 
curati, şi sănătate dobândesc din văzduh curat. Aşea şi noi, fraţilor, deaca intrăm 
în fumul păcatelor lumii acesteia, întru mâncări fără vreame şi în beţii, în lăcomia 
avuţiei aurului şi argintului satelor şi a vecinilor, şi într-alte pohte de păcate, 
atunce şi nouă foarte lăcrămadză ochii sufletului nostru, şi de iuţimea acelui fum 
înşelătoriu durere şi orbie foarte cumplită rabdă ochii noştri...” 

(Varlaam, Cazania lui Varlaam) 


B. Rezolvă următoarele cerinţe: 

1. Comentează imaginea plastică din prima frază, identifică şi analizează figura 
de stil în care apare motivul păcatului. 

2. Care este comparaţia centrală a textului? Este expresivă? Cum comentezi? 

3. Crezi că este vorba în primul rând de o expresie literară sau de necesitatea 
exprimării unui gând religios? 

4. Ce simbolizează, în acest context, izvoarele? 

5. Identifică, în text, imagini ale ochilor. Ce figuri de stil realizează? Care este 
semnificaţia pentru fiecare în parte? Verifică-ţi interpretarea utilizând un dicţio- 
nar de simboluri. 

6. Găseşte cel puţin alţi trei termeni din fragment care intră, în acest context, 
în aceeaşi sferă de înţeles cu cuvântul „ochi”. 

7. Ştii care sunt păcatele capitale în viziunea creştin- 
fragmentul de mai sus, câteva dintre acestea. 

8. Comentează, în 15-20 de rânduri, metafora orbirii. 


ortodoxă? Identifică, în 


ID 

Ochi — este considerat simbolul cunoaşterii, al percepţiei intelectului, al înţe- 
lepciunii, al privirii care răzbate adâncurile sufletului; „ochiul inimii este 
cel care îl vede pe Dumnezeu, dar şi Dumnezeu care îl vede pe om. Este 
mijlocul de unificare a lui Dumnezeu cu sufletul, a principiului cu mani- 
festarea, Ochiul unic, fără pleoape, este, de altminteri, simbolul Esenţei şi 
al Cunoaşterii divine. Înscris într-un triunghi, este un simbol deopotrivă 
masonic şi creştin.” (cf. Jean Chevalier, Alain Gheerbrant, Dicţionar de 


simboluri) 


b. Mitropolitul Dosoftei (1624, Suceava — 1693, Polonia) a fost unul dintre 
marii cărturari din trecutul nostru, fiind considerat primul poet naţional, 
primul versificator al Psaltirii în tot Răsăritul ortodox. A învăţat, la Iaşi pro- 
babil, la Colegiul întemeiat, în 1640, la Mănăstirea „St. Trei Ierarhi”, apoi la 
„Şcoala Frăției Ortodoxe” din Liov. A fost ales episcop la Huşi (1658-1660) 
şi Roman (1660-1671), apoi mitropolit al Moldovei ( 1671-1674 şi 1675-1686); 
în 1696, a fost dus în Polonia de oștile regelui Jan Sobieski, unde a rămas 
până la sfârşitul vieţii. A făcut demersuri pe lângă Patriarhul Rusiei pentru 
a aduce la Iaşi, cu ajutorul lui Nicolae Milescu Spătarul, componentele unei 


tipografii. 


Printre lucrările tipărite se află: Psaltirea în versuri (Uniev, 1673), Dumnezeiasca 
Liturghie (laşi, 1679), Psaltirea de-nţeles (laşi, 1680, text paralel: slavon şi român), 
Molitălunic de-nţeles (laşi, 1683), având, după prefaţă, un poem cronologic despre 
domnii Moldovei, cu 136 de versuri; Parimiile preste an, laşi, 1683. 

Psaltirea pre versuri tocmită (Uniev, 1673) cuprinde peste 500 de pagini şi 8634 
de versuri (la un loc cu Acatistul Născătoarei de Dumnezeu). În Occident, ideea de 
a versifica Psalmii pentru a fi cântaţi este destul de veche, de la Calvin şi mai cu 
seamă de la Cl&ment Marot, poet francez din prima jumătate a secolului al XVI-lea, 
de unde s-au inspirat şi alţii. Se pare că pentru Dosoftei modelul a fost poetul 
polonez Jan Kochanowski, numit „părintele poeziei poloneze“, care a publicat, în 
1577, o ediţie a psalmilor versificaţi. 

Despre valenţele artistice ale psalmilor lui Dosoftei, criticul literar Eugen Negrici, 
autor al conceptului de „expresivitate involuntară” pentru literatura română veche, 
scrie: „Decis să iau în considerare doar ceea ce mă emoţionează acum, am dat peste sute 
de fulguraţii aiuritoare, ivite din amovţirea — sub narcoza rimei — a funcţiilor logice de 
supraveghere. Dar am descoperit şi câteva locuri în care tensiunea lirică are durată şi con- 
feră fragmentelor înfăţişarea unor poeme (imnuri, rugăciuni, blesteme, confesiuni, medi- 
taţii). Cine a avut răbdarea să străbată psalmii versificaţi a putut constata că începuturilor 

cuminţi şi convenţionale le urmează, nu raraeori, crâmpeie frapante şi chiar pasaje ample 
în care nu mai sesizezi sâcâitoarea mecanică în doi timpi produsă de rima împerecheată, 
fie pentru că cel care se mărturiseşte acolo se adresează chiar neliniştilor tale, fie pentru că 
te simţi dezmorţit, înviorat şi, până la urmă, entuziasmat de jeturile de imagini şi viziuni 
copleşitoare ţâşnite din vâlvătaia iubirii sau a urii.” 

Este cunoscută de acum metafora aproape miraculoasă pe care o întâlnim în 
psalmul 103: „Peste luciu de genune/Trec corăbii cu minune.” 


Mic dictionar de autori << 


Clement Marot (1496-1544) — poet francez. A pus în versuri 50 de psalmi. 
Este autor a numeroase texte poetice, printre care Epistole satirice sau 
Elegii. S-a bucurat de susţinerea lui Francisc I şi a surorii sale, Margareta 
de Navara. 


Jan Kochanowski (1530-1584) — considerat primul mare poet polonez, educat 
la Universitatea din Padova şi la Paris. A tradus Psalmii biblici în limba 
naţională, model pentru traducerea lui Dosoftei. 

„Fişă de lucru pentru grupa ii 
A. Citeşte cu atenţie fragmentul următor: 
„Catisma 14. Psalomul lui David, 101 


De rugă mişelul când să mâhneşte şi cătră Dumnezău 
îş toarnă rugămintea: 

Doamne, auzi rugăciunea mea, şi strigarea. 

Doamne, mi-ascultă de rugă 

Ce mă rog din vreme lungă, 

Şi strigarea mea să margă, 

Spre tine, să să-nţăleagă. 

"Nu-ţ întoarce svânta faţă 

De cătră mine cu greață. 

Şi la zi ce sunt cu jele 

Şi cu tângă de greşele, 

Pleacă-ţ auzul spre mine 

Şi să-m hii, Doamne, cu bine. 

Şi la ce zi te-oi striga-te, 

Să-mi auz de greutate, 

Că-m trec zâlele ca fumul, 

Oasele mi-s seci ca scrumul, 

Ca neşte iarbă tăiată 

M-este inima săcată, 

Că stă uitată de mine, 

Ce-am gătat să mânânc pâine, 

De suspinuri şi de jele 

Mi-am lipitu-mi os de piele. 

De-a tocma cu pelecanul, 

Prin pustii petrec tot anul 

Şi ca corbul cel de noapte 

Îm petrec alele toate, 

Ca o vrabie rămasă, 

În supt streşină de casă. 

Toată zâua ni se strâmbă, 

Pizmaşii miei, de-m fac a scârbă, 


E 

Şi ceea ce mă-mbunează 
Fac giurământ să mă piarză. 
Am mâncat pâine de zgură 
Şi lacrămi în băutură, 

De faţa mâniii tale, 

Ce mi-ai dat de sus la vale. 
Mi-s zâlele trecătoare, 

De fug ca umbra de soare, 
Si ca iarba cea tăiată 
Mi-este vârtutea săcată. 
lavă tu, Dumnezău svinte, 
Tot eşti din veci, de mainte, 
Şi petreci în rod de rudă, 
Tu te scoală fără trudă 

De vei milui Sionul 

Şi să-l crut, că tu-ieşti Domnul. 
Că-i sunt vremile venite 

Şi pietrile îndrăgite 

De şerbii svinţiii tale, 

Şi ţărna cea de pe cale. 

Şi ț-voi cinsti svântul nume 
Limbile toate din lume, 

Şi cu dragoste toţi craii 
T-vor vedea slava cu aii.” 


(Dosoftei, Psaltirea) 


B. Rezolvă următoarele cerinţe: 
1. Comentează versurile următoare, subliniind relaţia dintre ideea poetică şi 
mijloacele de realizare artistică: 
„De-a tocma cu pelecanul, 
Prin pustii petrec tot anul 
Şi ca corbul cel de noapte 
Îm petrec zâlele toate, 
Ca o vrabie rămasă, 
În supt streşină de casă." 
2, Precizează tipul de prozodie folosit de Dosoftei. 
3, Care este modul de expunere dominant în poem? 
4. Identifică tema şi două motive literare din text. 
5. Observă formulele de adresare către Divinitate şi modul în care instanţa 
subiectivă (psalmistul) se raportează la aceasta. 

6. Identifică două mărci lexico-gramaticale ale subiectivităţii. 
7. Comentează, în 6-10 rânduri, preferința pentru comparaţie şi semnificaţia 
acesteia în versurile: | 


„Că-m trec zâlele ca fumul, 
Oasele mi-s seci ca scrumul, 
Ca neşte iarbă tăiată 
M-este inima săcată." 
8. Identifică două arhaisme în fragmentul dat. 


Mic dictionar de termeni literari 


Psalm — provine din gr. psalmos, care înseamnă „odă sacră, cântec liric apolo- 
getic adresat divinității”. Psalmii sunt cântece de slavă aduse lui Dumne- 
zeu, iar originea lor se regăseşte în Biblie, în Psalmii regelui David, de o 
desăvârşită frumuseţe şi de o impresionantă profunzime a rugăciunii şi a 
trăirii mistice. Se intonau cu acompaniament de harpă: regele David com- 
e 150 de psalmi care constituie una dintre cărţile Vechiului Testament. 


CE Scanned with OKEN Scanner 


Psalmii lui David reprezintă reflexul poeziei sacre şi revelaţia unui Dumnezeu 
personal în cadrul unei religii monoteiste. Psalmii arghezieni reprezintă zbaterea 
unei conştiinţe individuale, care nu se regăseşte pe sine, copleşită de solitudine 
şi incertitudini, dar care clamează nevoia de Dumnezeu. 


Citeşte Psalmii lui Tudor Arghezi din volumul „Cuvinte potrivite” şi răspunde la 
următoarele cerinţe: 


1. Găseşte, în textul arghezian, echivalente ale imaginii nopţii şi explică-le 
semnificaţia. 

2. Psalmii arghezieni au fost numiţi, de criticul literar Nicolae Balotă, expresie 
a unei „voci glăsuind în deşert” („vox clamantis in deserto”), a dilemei eului poetic 
modern, sfâşiat „între credinţă şi tăgadă” (Şerban Cioculescu). Identifică în textul 
dat structuri şi imagini care să argumenteze această perspectivă. 


3. Gândeşte-te la apariţii sau descoperiri recente care au în centru dimensiunea 
religioasă a existenţei, cum ar fi: „Evanghelia după Iuda”; „Codul lui Da Vinci” de 
scriitorul american Dan Brown; ecranizarea lui Mel Gibson, „Patimile lui Christos”. 
Care ar fi diferenţele de raportare la Divinitate faţă de psalmii arghezieni sau de 
viziunea Mitropolitului Dosoftei? 


c. Antim Ivireanul (cca 1650-1716) a fost o personalitate culturală remarca- 
bilă a literaturii române vechi, autor, tipograf, gravor, teolog, episcop şi mitro- 
polit român de origine georgiană. Prin 1689-1690 este adus de Constantin 
Brâncoveanu în Ţara Românească. Aici a învăţat limbile română şi sla- 
vonă, precum şi meşteşugul tiparului. In 1691, i s-a încredinţat conducerea 
Tipografiei domneşti din Bucureşti, unde a tipărit, printre altele, Evanghe- 
liarul greco-român (1693) şi Psaltirea (1694, în limba română). După 169%, 
a fost numit egumen la Mănăstirea Snagov, unde a mutat tipografia, impri- 
mând în continuare cărţi în slavonă, greacă, română şi chiar arabă, apoi la 
Mănăstirea Govora. În 1708, este numit Mitropolit al Ungrovlahiei şi înfi- 
inţează încă o tipografie, la Târgovişte. Este considerat — alături de Diaco- 
nul Coresi — cel mai mare tipograf din cultura medievală românească. De 
asemenea, Antim Ivireanul a fost cel care a înfiinţat prima bibliotecă publică 
din Bucureşti, în secolul al XVIII-lea. 


Cea mai importantă operă a sa este o culegere de predici intitulată Didahii, 
care îl aşază în rândul marilor predicatori creştini din toate timpurile. 


ED 

șă de lucru pentru grupa IV 


A, Citeşte cu atenţie fragmentul următor: 

„N-avem nici credinţă, nici nădejde, nici dragoste şi suntem mai răi, să mă 
ertaţi, decât păgânii... şi puteţi cunoaşte aceasta că este aşa cum zic că ce neam 
înjură ca noi de lege, de cruce, de cuminecătură, de morţi, de lumânare, de suflet, 
de mormânt, de colivă, de prescuri, de spovedanie, de botez, de cununie şi de 
toate tainele sfintei biserici şi ne ocărâm şi ne batjocorim înşine legea. Cine din 
păgâni face aceasta sau cine-şi măscăreşte legea ca noi?”; „Şi când ieşim de la 
beserică, să nu ieşim deşărţi, ci să facem cum face ariciul că, după ce merge la 
vie, întâi se satură el de struguri şi apoi scutură viţa de cad broboanele jos şi să 
tăvăleşte pre dânsele de se înfig în ghimpii lui şi duce şi puilor.” 

(Antim Ivireanul, Didahii) 


B. Rezolvă următoarele cerinţe: 


1. Găseşte, în textul dat, două cuvinte ale căror forme nu mai respectă normele 
limbii literare. s 


2. Identifică o structură/un cuvânt specific adresării directe. 
3. Transcrie o interogaţie retorică şi comentează rolul ei stilistic. 


4. Precizează două modalităţi de construcţie retorică a textului (enumeraţii, 
repetiţii, analogii etc.). 


5. Care este mesajul acestor fragemente? Comentează în 6-10 rânduri. 


„6. Comentează fragmentele din perspectiva adresării unui receptor din Ţările 
Române ale secolului al XVII-lea. 


Repere critice 


„Ceea ce, dintr-un explicabil bovarism, istoricii au numit până acum «literatură» 
religioasă, nu are nicio legătură cu creaţiunea oricât de minimă, cum este cazul 
cu poemele biblice şi hagiografice franceze [...]. Această aşa-zisă literatură nu cu- 
prinde altceva decât cărţile trebuitoare preotului în slujba sa, traduse în româ- 
neşte. Pentru istoria bisericii naţionale şi a tiparului, pentru istoria culturii într-un 
cuvânt, ea este desigur foarte importantă.” 


(G. Călinescu, Istoria literaturii române de la origini până în prezent) 


ED OC 

e „A tăia latura religioasă din istoria literaturii româneşti înseamnă a renunţa la 
cunoaşterea trăsăturii celei mai caracteristice din cultura noastră veche şi una din 
feţele ei de glorie.” 


(Nicolae Cartojan, Istoria literaturii române vechi) 


e „In duhul biblic, didahiile lui Antim sunt cele mai violente critici ale ordinii feudale 
şi ale asupririi otomane.” 


(G. Călinescu, Istoria literaturii române de la origini până în prezent) 


De unde aflu mai multe! 


Bibliografie critică selectivă: 

*** Istoria literaturii române, vol. I, Folclorul. Literatura română în perioada feudală 
(1400-1780), Editura Academiei, Bucureşti, 1964 

Cartojan, Nicolae, Istoria literaturii române vechi, Editura Minerva, Bucureşti, 1980 

Călinescu, George, Istoria literaturii române de la origini până în prezent, Editura 
Vlad & Vlad, Craiova, 1993 

Negrici, Eugen, Expresivitatea involuntară, Editura Cartea Românească, Bucu- 
reşti, 1977 

Negrici, Eugen, Poezia medievală în limba română, Editura Vlad & Vlad, Craiova, 
1996 


Puşcariu, Sextil, Istoria literaturii române. Epoca veche, Editura Eminescu, Bucu- 


reşti, 1977 

LIMBĂ ȘI COMUNICARE 


Norma lingvistică și literară — aspecte evolutive 


|. Aspecte teoretice 

„Dicţionarul de ştiinţe ale limbii” distinge trei accepţii ale normei: normă lingvis- 
tică, normă literară (sau normă a limbii literare) şi normă areală. În continuare, 
ne vom concentra atenţia asupra primelor două, urmărind particularităţile acestora. 


> Norma lingvistică este denumită astfel după sistemul de reguli/de instruc- 
tiuni care priveşte, din mai multe puncte de vedere, uzajul unei limbi date. 
Constituie obiectul gramaticii propriu-zise şi al gramaticii normative. În 
concepţia lingvistului lon Coteanu, aceasta poate fi echivalată cu însăşi 
structura limbii (norma intrinsecă — cea care se constituie prin uzul genera- 
lizat al limbii). 
Norma lingvistică se aplică tuturor nivelurilor limbii: fonetică, grama- 
tică, lexic, fiind înregistrate în dicţionare specializate. 


» Norma literară (lat. norma, „lege“) reprezintă ansamblul de reguli fixate 
prin lege, pe care trebuie să le respecte vorbitorii limbii literare. Ele asigură 
o anumită stabilitate şi corectitudine acesteia, fiind de ordin coercitiv. 


Limba literară este aspectul cel mai îngrijit al limbii naţionale într-un anumit 
moment istoric, desăvârşit din punct de vedere fonetic, lexical şi al construcţiilor 
de enunţuri. Ea este folosită atât în texte scrise, cât şi orale, diferenţiindu-se de 
celelalte registre stilistice: popular, regional, arhaic, argotic, de jargon şi familiar. 


Normele au un caracter istoric, fiind rezultante a numeroase experienţe ling- 
vistice succesive, ţinând cont de evoluţia socială şi culturală a comunităţii de vor- 
bitori. Prin urmare, fiecare epocă istorică şi culturală a cunoscut aspecte specifice 
ale limbii literare. Astfel, secolul al XVI-lea a marcat începutul scrisului în limba 
română, tiparul având un rol important în conturarea normelor. Mai târziu, în se- 
colele al XVII-lea şi al XVIII-lea, odată cu apariţia şi diversificarea tipurilor de texte 
(beletristic, juridic, ştiinţific) şi cu împrumuturile din greacă, latină, slavonă, turcă, 
se accentuează şi tendinţa de unificare a limbii şi a normelor. 


ŒD = = 

În evoluţia normei ortografice, trebuie spus că secole de-a rândul a fost 
folosit alfabetul chirilic şi uneori cel grecesc. În trecerea la alfabetul latin, abia în 
veacul al XIX-lea, un rol important l-a avut, un secol mai devreme, activitatea 
cărturarilor din Şcoala Ardeleană (Samuil Micu, Gheorghe Şincai, Petru Maior). 
Cu toate acestea, el a fost adoptat oficial în 1881, în urma demersurilor susţinute 
de nume importante ale culturii române, printre care: lon Heliade-Rădulescu, 
Titu Maiorescu, Vasile Alecsandri, Aron Pumnul. 

Dezvoltarea presei în Ţările Române în secolul al XIX-lea, dar mai cu seamă 
apariţia capodoperelor literare semnate de marii clasici (Mihai Eminescu, lon 
Creangă, I.L. Caragiale, loan Slavici) au dus la evoluţia limbii literare, consti- 
tuind intrarea în epoca modernă. În perioada contemporană, schimbările eco- 
nomice, sociale şi culturale, care ţin de deschiderea României către Uniunea 
Europeană şi de procesul globalizării au facilitat intrarea masivă în limbă a unor 
termeni şi structuri în special din limba engleză. De exemplu, au pătruns, odată cu 
noi profesii, obiecte şi fenomene, cuvinte precum: acquis, broker, businessman, 
copywriter, dealer, gadget, jacuzzi, trend etc. 

După lon Coteanu, norma academică (numită de alţi cercetători literară) 
este stabilită de o societate savantă, de Academie, dată drept normă corectă spre 
a limita numărul opţiunilor individuale. Cum fiecare locutor are o anumită expe- 
rienţă lingvistică, un scop al comunicării, o stare emoţională, un anumit nivel 
cultural, acest lucru poate da naştere unor exprimări eterogene, care trebuie 
corectate în funcţie de anumite criterii ştiinţifice. Rolul acesta şi-l asumă lucră- 
rile cu caracter normativ ale Academiei Române, cum sunt: Dicţionarul explicativ 
al limbii române (DEX), ediţia a Il-a, 1998; Dicţionarul ortografic, ortoepic şi mor- 
fologic al limbii române (DOOM), ediţia a II-a, 2005; Dicţionarul limbii române mo- 
derne (DLRM). 


ATENȚIE! 


Orice variantă individuală care nu respectă normele literare şi lingvis- 
tice este o abatere, o greşeală. 


e 


ȘTIAȚI CĂ...? 
+ Tiparul a fost inventat, în 1445, de germanul Johannes Gensfleisch, rămas 
în istorie sub numele de Gutenberg? 
e Prima gramatică descriptivă a limbii române a fost scrisă de Dimitrie 
& Eustatievici, în anul 1757? 
e Traducerea integrală a Bibliei în limba română este cunoscută sub nu- 
mele de Biblia de la Bucureşti şi a apărut în 1688? 


E o 

Rezolvă următoarele cerinţe: 

1. Ţinând cont de distanţa temporală de aproximativ trei sute de ani care des- 
parte cele două opere cu tematică religioasă (Dosoftei şi Arghezi), identifică 
diferenţele la diferite niveluri ale textului, după cum urmează: 

a. la nivelul lexical, precizând câmpurile lexicale dominante; 
b. la nivel morfologic; 
c. la nivel fonetic. 


CĂ Găseşte variantele literare, conform normei actuale, ale următoarelor cu- 
vinte: „aii”, „svinte”, „zâlele”, „giurământ”, „să-m hii”. 


3. Indică termenii care fac parte din câmpul lexical al timpului, în ambele texte, 
urmărind evoluţia lor din punctul de vedere al normelor limbii, precum şi prefe- 
rinţa autorilor pentru anumite forme. 


4. Citeşte cu atenţie fragmentul următor, un text din secolul al XVII-lea, şi 
observă evoluţia normei la următoarele niveluri: 

„Cumu-s iarna vicole şi vânturi răci şi vremi geroase, de carile să îngreuiadză 
oamenii şi sămt supăraţi în vremea ernei, iară deaca vine primăvara, ei să iuşu- 
readză de acialea de toate şi să veselesc căce c-au trecut iarna cu gerul şi s-au 
ivit primăvara cu caldul şi cu seninul, aşea şi în vremea de demult au fost vicole 
şi vânturi de scrăbe şi de dosădzi pre oameni ca şi într-o vreme de iarnă... 


(Mitropolitul Varlaam) 
a, fonetic; 
b. lexical; 
c. morfologic; 
d. sintactic. 


5. Transcrie textul de la exerciţiul anterior conform normelor literare actuale. 
Urmăreşte transformările suferite, încercând să explici cauzele care au stat la 
baza evoluţiei normei lingvistice. Vei ţine cont de sugestiile de mai jos, la care 
poţi adăuga şi altele: 

a, evoluţia culturală şi istorică a societăţii; 

b. uzul din ce în ce mai diversificat al limbii române; 

c. tendinţa de simplificare a sintaxei; 

d. contribuţia presei şi a creaţiilor artistice la dezvoltarea limbii; 
e. tendinţa de simplicare la toate nivelurile limbii. 


CR 

FORMAREA CONȘTIINȚEI ISTORICE 
— studiu de caz — 


Reperele cazului şi constituirea grupelor de lucru presupun dihotomia func- 
ţională real/contemporan — virtual/în posteritate, în sensul unei abordări diferen- 
iate (şi în funcţie de nivelul de inteligenţă al elevilor), astfel: 


e Formarea conştiinţei istorice în contemporaneitatea cronicarilor, aşa cum 
transpare din textul „predosloviilor” cronicăreşti din De neamul moldovenilor 
de Miron Costin sau Hronicul vechimii a româno-moldo-vlahilor şi Descrierea 
Moldovei ale lui Dimitrie Cantemir. 


e Formarea conştiinţei istorice, de această dată în sensul istoriei literare, în 
posteritate aşadar, abordând elemente ce ţin de o „depreciere” a textului 
istoriografic, în favoarea literaturii. 


Repere ale cazului. Direcţii de investigație 


e Abordări ale istoriei. Resorturi (didactic, documentar, „retoric”). Conştiinţa 
alterităţii. Probleme de identitate. Obsesia sincronizării. 


e Conştiinţa istorică, între intenţie şi concretizarea intenţiei (Grigore Ureche, 
Miron Costin, lon Neculce, Constantin Cantacuzino). 


e Cronicile independente, cronicile scrise „la comandă”, abordare „în oglindă”. 
Cronicari în relaţia cu domnitorul. „Utopii” politice cronicăreşti. 


e Tehnici literare. De la portretul lui Grigore Ureche la memorialistică (Costin, 
Neculce) şi „plurilingvismul” românesc (Dimitrie Cantemir). 


Formularea cazului 


Studiul de caz vizează refacerea parcursului cronicăresc, stabilind o relaţie 
de „inversă proporţionalitate” între maniera istoriografică propriu-zisă (pre- 
supunând „timpul istoric, cronologic necomprimabil şi ireversibil” — Eugen Negrici, 
Imanenţa literaturii) şi o cronologie pur interioară, în raport cu care epoca este 
reconstituită şi reconstituibilă subiectiv. 


ED 

UMANISMUL 


Istoriografia — orgoliul naţional într-un context mai larg, „umanist” 


„Nimic nu este mai presus pe pământ decât omul, nimic nu este mai presus în om 
decât mintea şi sufletul”. (Pico della Mirandola) 

Umanismul reprezintă un curent cultural apărut în timpul Renaşterii (înce- 
pând cu secolul al XV-lea, mizând pe redescoperirea valorilor Antichității greco- 
latine, promovarea omului drept „centru” al preocupărilor spirituale şi artistice). 

Denumirea de „umanism” provine de la obiectul de studiu al „umaniştilor”, 
respectiv „ştiinţele umaniste” (studia humanitatis): gramatică, retorică, poetică, 
istorie, filosofie. 

RENAŞTEREA (< fr. Renaissance) reprezintă o perioadă cuprinsă între seco- 
lele al XV-lea şi al XVI-lea (mai târziu în Estul Europei), caracterizată prin apariţia 
unor fenomene culturale şi artistice generate (şi) de o percepţie „nouă”, mizând 
pe rațiune şi mai puţin pe dogma religioasă. Rezultatul acestei noi percepții este 
interesul pentru om, o reorientare a literaturii, a ştiinţelor spre acesta. 

În Renaştere se dezvoltă studiile filologice asupra textelor sacre, dar şi profane 
din latină şi greacă, se înmulţesc bibliotecile, interesul pentru cultură se manifestă 
într-un cadru mai larg. 

Noua atitudine faţă de om transpare din texte filosofice (Thomas Morus — 
Utopia, Erasmus din Rotterdam — Laus stultitiae, Niccolò Machiavelli — Principele) 
sau din texte literare (Ariosto — Orlando furioso, Torquato Tasso — Ierusalimul 
eliberat, François Rabelais — Gargantua şi Pantagruel). 


UMANISMUL ROMÂNESC s-a afirmat tardiv în comparaţie cu marele 


umanism european, într-un context care i-a impus particularităţile, fiind asociat 
spiritului cronicăresc. 


p In Transilvania, umanismul a apărut în a doua jumătate a secolului al XV-lea, 
cel mai important reprezentant fiind Nicolaus Olahus. 


» In Moldova şi Ţara Românească, umanismul s-a manifestat începând cu a 
doua jumătate a secolului al XVI-lea. Educaţi la colegii latinești din Polonia, 
Italia, sau greceşti, la Constantinopol, apar cărturari precum Eustatie Lo- 
gofătul, Udrişte Năsturel, Constantin Cantacuzino, Petru Movilă, Grigore 
Ureche, Miron Costin, Nicolae Milescu şi, mai ales, Dimitrie Cantemir. 


În afara sferei „literare”, în epocă se manifestă şi alte preocupări specifice 
umanismului: grija pentru învăţătură (se deschide o şcoală superioară, la „Sfântul 
Sava”, în limba greacă), răspândirea tiparului (dincolo de limita textelor reli- 
gioase), apariţia unui stil arhitectonic „brâncovenesc”, | 

Umanismul românesc se asociază cu începuturile istoriografiei în limba 
română, cu renunţarea la slavonă în actele oficiale şi cu tendinţa marilor feudali 
de a subordona puterea domnească, de a institui domni precum „matca fără ac”. 
Un rol important în afirmarea personalităţii cronicarilor (moldoveni, în special) 
l-au avut şcolile iezuite din Polonia, unde aceştia au studiat (la Lvov, Grigore 
Ureche; la Bar, Miron Costin), venind în contact nemijlocit cu ideile vremii, cu 
noua concepţie despre istorie, strămoşi, nobleţe şi importanţa cărţii. 


1. Grigore Ureche 


Letopiseţul Țării Moldovei de când s-au descălecat ţara şi de cursul anilor şi 
de viiaţa domnilor carea scrie de la Dragoş Vodă până la Aron Vodă 


Cronicarul scrie despre evenimentele de la 1359, anul întemeierii Moldovei, 
până la 1594, la căderea lui Aron-Vodă. Letopiseţul începe cu legenda întemeierii 
Moldovei, aflată „din vechile anale pământene”. (Al. Piru) 

Grigore Ureche a depus mult efort pentru a-şi alcătui cronica, aceasta fiind 
inspirată numai din o serie de izvoare precum: Kronika Polska (Cronica Poloniei) 
a lui Martin Bielski, atribuită lui Joachim Bielski; o cosmografie în limba latină a 
lui Gerard Mercator; Letopiseţul moldovenesc al lui Eustatie Logofătul. Mărturiile 
tatălui său, vornicul Nestor Ureche, au fost, se pare, singurele izvoare care i-au 
permis cronicarului să îşi manifeste fantezia creatoare. 

Un punct central ca însemnătate în text îl reprezintă domnia lui Ştefan cel Mare, 
Ureche fiind, după cum remarca Al. Piru, „primul biograf al domnitorului”. De 
asemenea, domnia lui Alexandru Lăpuşneanul reprezintă un alt „subiect” literar, 
valorificat ulterior, admirabil, (de Costache Negruzzi), ca şi domnia lui Despot. 


2. Miron Costin 


Letopiseţulu Ţării Moldovei de la Aaron-Vodă încoace, de unde este părăsitu 
de Ureche vornicul de Țara de Giosu, scosu de Miron Costinu vornicul de Ţara 
de Giosu în oraşu în laşi, în anul de la zidirea lumiei 7183, iară de la naşterea 
Mântuitorului Lumii, lui lisus Hristos, 1675 meseţa... dni 


În cronica lui Miron Costin se pot identifica, spre deosebire de cea a lui Grigore 
Ureche, două tipuri de perspectivă: perspectiva istorică, documentară, susţinută 
de critici şi istorici literari precum Magdalena Popescu, conform căreia Letopiseţul 
ar fi „un abecedar al logicii istorice”, cu chipuri şi situaţii universale, şi perspectiva 
memorialistică, a participantului la unele evenimente ale epocii. 

De altfel, „planul” neconcretizat în Letopiseţ, desăvârşit în De neamul moldove- 
nilor, de a alcătui un text „de la descălecatul dintâi”, acoperind şi perioada evocată 
de Ureche, alimentează presupunerea că Miron Costin nu ar fi fost mulţumit de 
lucrarea înaintaşului său. 

Sursele sale de inspirație sunt mai numeroase, Costin fiind cel mai instruit din- 
tre cronicarii moldoveni: Alexandria; Viețile paralele a lui Plutarh; Kronika Polska 
a lui Piasecki; cronicile lui J. Otwinowski şi S. Twardowski. 

Narațiunea este predominant cultă în textul lui Miron Costin, orizontul său 
fiind mai larg, iar structura sa interioară, predispusă la meditaţie. Contemporanul 
său, Ion Neculce, apreciază, scriind despre Letopiseţ, că logofătul „mult l-au mai 
împodobit, mai frumos”, recunoscându-i eforturile de plasticizare remarcabile. 
Aşa cum remarca Nicolae Cartojan în Istoria literaturii române vechi, Miron Costin 
nu împrumută, odată cu materialul, şi forma, redând faptele într-o manieră pro- 
fund personală. Trecând peste cotidianul banal, cronicarul ştie să selecteze amă- 
nuntul anecdotic, care „scoate la suprafaţă amănuntul omenesc, viabil peste timp 
şi spaţiu”. 

Plină de amănunte senzaţionale, cronica lui Miron Costin abundă în portrete 
în care se dovedeşte maestru: Tomşa, Vasilie Vodă. De asemenea, în Letopiseţul său 
avem probabil cea mai frumoasă pagină descriptivă a literaturii noastre vechi: 
celebra „invazie a lăcustelor”, evocată cu un rar simţ al observaţiei. Tot lui Costin 
îi datorăm prima naraţiune memorialistică din literatura română: evocarea pe- 
rioadei studiilor de la Bar, în Polonia. 

Sunt pasaje numeroase în care naraţiunea trece dincolo de istoriografie, apro- 
piindu-se, prin forţa dramatică, de nuvelă şi roman (de exemplu, scena plecării 
din laşi a lui Gheorghe Ştefan). Cronicarul are posibilitatea şi disponibilitatea de 
a oferi, spre deosebire de predecesorul său, informaţii din abundență, introducând 
anecdotica. 


3. lon Neculce 


Letopiseţul Ţării Moldovei de la Dabija-Vodă până la a doua domnie a lui 
Constantin Mavrocordat 


Letopiseţul lui Neculce, cel mai puţin instruit dintre cronicarii moldoveni, a fost 
scris târziu, după 60 de ani, când marele hatman al lui Dimitrie Cantemir a avut 
răgazul să evoce evenimente pentru care n-avea nevoie de niciun istoric străin, 
căci „erau scrise în inima sa”, (Nicolae Cartojan). 

In debutul Letopiseţului, cronicarul aşază „O samă de cuvinte ce suntu audzite din 
om în om, de oameni vechi şi bătrîni, şi în letopiseţu nu sunt scrise, ce s-au scris aice, după 
domnia lui Ștefăniță Vodă, înaintea domniii Dabijii Vodă”. Este vorba de naraţiuni 
mici, independente, unele educative, ilustrative pentru gustul „literar” al croni- 
carului, pentru sursele folosite cu predilecție. Câteva dintre acestea au constituit 
nuclee epice pentru realizări ulterioare în literatura română. 

La lon Neculce, „miezul” cronicii îl constituie domnia lui Dimitrie Cantemir. 
Cronicarul realizează câteva portrete foarte plastice, precum cel al lui Duca- 
Vodă. De asemenea, acesta are un gust deosebit pentru amănuntul intim, de 

culise, fiind un „clevetitor” care contrazice motivarea didactică din debutul tex- 
tului. Scenele povestite de el sunt dinamice, în mişcare, Neculce având „un ade- 
vărat dar de a prinde psihologia maselor în mişcare”. (Nicolae Cartojan) Semnifi- 
cativă la acest nivel este evocarea luptei de la Stănileşti, din 1711, „un adevărat 
ziar de fapte senzaţionale”. (Nicolae Cartojan) 

Oralitatea discursului susţine impresia de familiaritate a evenimentului istoric. 
Neculce este primul nostru mare povestitor, anticipându-l pe lon Creangă. 


Dezbatere 
Încearcă să îţi consolidezi un punct de vedere, inițiind o dezbatere cu profe- 
sorul de la clasă şi colegii tăi! Poţi porni de la următoarea moţiune: 


„În Ţările Române, umanismul a avut o dezvoltare mai specială, legată 
de redescoperirea romanităţii noastre şi de comunitatea surselor de limbă şi cul- 
tură. Legăturile domnilor noştri celor mai de seamă din secolele XV-XVI cu papii şi 
principii umaniști au fost datorate necesităţilor istorice care apelau la o incipientă 
comunitate de spirit european pentru apărarea valorilor bătrânului continent.” 
(Dicţionar de termeni literari, Editura Academiei) 


a. Reper pentru elevii „afirmatori” 

„Ideile despre originea romană şi latinitatea limbii noastre, puse în circulaţie 
de umaniştii italieni, pluteau, aşadar, în atmosfera timpului, în vremea în care 
cronicarii moldoveni îşi făceau ucenicia în şcolile polone. Acolo, printre străini, 
gândul că neamul lor se trage dintr-o obârşie aşa de glorioasă avea să le încăl- 
zească sufletul şi să deştepte în ei mândria de neam." 


(Nicolae Cartojan, Istoria literaturii române vechi) 


b. Reper pentru elevii „negatori” 

„La noi, umanismul a fost cu intermitenţă cultivat şi atunci tot ca o înrâurire 
a culturii apusene. În secolul al XVII-lea, cronicarii Moldovei au cunoscut uma- 
nismul în şcolile iezuite din Polonia. Dar la ei nu se poate vorbi de o conştientă 
concepţie umanistă [...]. Conceptia despre om şi raporturile lui cu universul n-are 
nimic din umanism, la cronicari. Încă legaţi de spiritul teologic al vremii, formaţi 
la morala creştină a ortodoxismului naţional, cronicarii moldoveni nu exprimă 
duhul Renaşterii. Gr. Ureche şi M. Costin, educați în şcolile de cultură latină din 
Polonia, n-au putut lua contact direct cu adevăratul umanism. Prin intermediul 
iezuiților, ei au cunoscut literatura latină, virtuțile militare şi civice ale romanilor 
şi au învăţat arta scrisului de la marii lor istorici. Când, în toate istoriile noastre 
literare, se pomeneşte de influenţa umanismului polon asupra cronicarilor moldo- 
veni, nu trebuie să dăm acestui fapt o însemnătate completă. Cronicarii sunt prea 
legaţi de ortodoxismul etic şi politic al timpului, spre a accepta noţiunea integrală 

a umanismului. Formaţia lor spirituală nu depăşeşte linia tradiţională a atitudinii 
morale ortodoxe, oricâte elemente de umanism şi-ar fi însuşit în şcolile iezuite. 
Ideea latinităţii noastre, agitată atât de mândru, în scrierile lor, este un simplu 
orgoliu etnic, nu o valoare spirituală.” 


(Pompiliu Constantinescu, Scrieri, vol. 6) 


nde atlu mai multe! 

REPERE UMANISTE ÎN TEXTELE CRONICĂREȘTI 


1. Salus publica 


Salus publica, un concept traductibil la noi prin sintagma » folosul de obşte”, 
este asociabil unei cauze umaniste. Cronicarii moldoveni Grigore Ureche şi Miron 
Costin, dar, mai ales Dimitrie Cantemir, fără îndoială buni cunoscători ai limbii 
latine pe care o studiaseră la Lvov sau Bar, renunţă cu bună ştiinţă la un public 
savant virtual pentru a se adresa, în limba naţională, publicului autohton (evi- 
dent, nu foarte numeros). Criteriul accesibilităţii, al permeabilităţii largi, intuit 
ca necesar de oamenii Renaşterii, este folosit (şi teoretizat) la fel de bine şi la noi. 
Se scrie nu doar din considerentul didactic („să rămâie feciorilor şi nepoților, să le 
fie de învățătură, despre cele réle să să ferească şi să să socotească, iar dupre cele bune 
să urmeze şi să să înveţe şi să să îndirepteze”, declara Ureche), ci şi „spre slava şi 
folosinţa moldovenescului niam”, cum declară Principele în Divan. 

Hronicul vechimii a româno-moldo-vlahilor întăreşte o evoluţie generată de cauze 
(pe care şi cronicarii le intuiseră), mărturisite fără echivoc de Cantemir: „acestea 
toate fiind de noi în limba latinească scrise şi alcătuite, socotit-am că cu strâmbătate, 
încă şi cu păcat va fi, de lucrurile noastre deciia înainte mai mult străinii decât ai noştri 
să ştie. De care lucru acmu de iznoavă osteninţă luând, din limba latinească iarăşi pre 
cea a noastră românească le prefacem”. Cartea apare ca „folos de obşte” („salus 
publica”), scopul ei fiind să se adreseze tuturor. Cu câteva decenii mai înainte, 
cărturari precum Mihail Moxa, Ştefan al Ungrovlahiei, Grigore Ureche, Dosoftei 
saui Miron Costin impuseseră româna ca limbă de cultură, abandonând în chip 
deliberat tradiţia scrisului slavon. 

Dimitrie Cantemir îşi manifestă încrederea în virtuțile limbii naţionale, anga- 
jându-se, ca şi cronicarii, în efortul de a transpune în româneşte tradiţia literară 
deja acumulată, dar şi de completare a secvenţelor necesare unei literaturi bine 
individualizate; altfel scris, îşi asumă dialogul pe care cărturarii români îl încep cu 
conaţionalii ştiutori de carte (fără a părăsi comunicarea utilă cu reprezentanţii 
altor culturi), 


2. Ascendenţa nobilă 


Într-o vreme în care polonezii îşi atribuiau mândri descendența sarmatică, iar 
ungurii pe cea hunică, cronicarii au afirmat, mândri, originea latină a limbii şi 
poporului român. 


OB 


CE Scanned with OKEN Scanner 


+ „Aşijderea şi limba noastră din multe limbi este adunată şi ne este amestecat 
graiul nostru cu al vecinilor de prinprejur, măcară că de la Râm ne tragem, şi cu 
ale lor cuvinte ni-s amestecate. Cum spune şi la predosloviia létopisețului celui mol- 
dovenescu de toate pre rându: ce fiindu ţara mai de apoi ca la o slobozie, de prin 
prejur venindu şi discălicându, din limbile lor s-au amestecat a noastră: de la 
râmleni, cele ce zicem latină, pâine, ei zic panis, carne, ei zic caro, găină, ei zicu 
galena, muieria, mulier, fămeia, femina, părinte pater al nostru, noster, şi altile 
multe din limba latinească că de ne-am socoti preamăruntul, toate cuvintile le-am 


înteleage.” 
(Grigore Ureche, Letopiseţul Țării Moldovei) 


+ „Neamul Ţărâi Moldovei de unde să trăgănează? 
Din ţărâle Râmului, tot omul să creadză. 
Traian întâiă, împăratul, supuindiă pre dahi 
Dragoş apoi în moldoveni premenindă pre vlahi 
Martor este Troianul, șanțul în ţara noastră 
Şi Turnul Săverinului, munteni, în ţara voastră.” 


(Miron Costin, Stihuri de descălecatul ţărâi, în Letopiseţul 
Ţărâi Moldovei de la Aaron Vodă încoace) 


Cronicarii moldoveni şi Constantin Cantacuzino, în Muntenia, au afirmat şi 
unitatea limbii şi a poporului român. 


* „Ce noi acesta nume nu-l priimim [Vlahiia], nici-l putem da ţărâi noastre Moldovei, 
ci Ţării Munteneşti, că ei nu vor să disparţă, să facă doao ţări, ci scriu că au fostu 
tot un loc şi o ţară şi noi aflăm că Moldova s-au discălicat mai pe urmă, iar mun- 
tEnii mai dintăi, măcară că s-au tras de la un izvod, muntenii întăi, moldovenii 


=» 


mai pre urmă. 


(Grigore Ureche, Letopiseţul Ţării Moldovei) 


° „Biruit-au gândul să mă apucu de această trudă, să scot lumii la vedere felul nea- 
mului, din ce izvor şi seminţie suntii lăcuitorii țărâi noastre, Moldovei şi Ţărâi 
Munteneşti şi românii din Ţările Ungureşti, cum s-au pomenit mai sus, că toţi un 
neam şi o dată discălecaţi suntă.,” | 

(Miron Costin, De neamul moldovenilor) 


* „lară noi într-alt chip de ai noştri şi de toţi câți sunt rumâni, ţinem şi credem, ade- 
verindu-le den mai aleşii şi mai adeveriţii bătrâni istorici şi de alţii mai încoace, că 
valahii, cum le zic ei, iară noi, rumânii, suntem adevăraţi romani şi aleşi romani în 
credinţă şi în bărbăţie, den carii Ulpie Traian i-au aşezat aici în urma lui Decheval, 
dupre ce de tot l-au supus şi l-au pierdut; şi apoi şi alalt tot şireagul împăraţilor 
aşa i-au ţinut şi i-au lăsat aşezaţi aici şi dintracelor rămăşiţă să trag pănă astăzi 
rumânii aceştea. 

Insă rumânii înţeleg nu numai ceştea de aici, ce şi den Ardeal, carii încă şi mai 
neaoşi sunt, şi moldovenii, şi toţi câţi şi într-altă parte să află şi au această limbă, 
măcară fie şi ceva şi mai osebită în nişte cuvinte den amestecarea altor limbi, cum 
S-au zis mai sus, iară tot unii sunt. Ce dară pe aceştea, cum zic, tot romani îi ţinem, 
că toţi aceştia dintr-o fântână au izvorât şi cură.” 


(stolnicul Constantin Cantacuzino, Istoria Ţării Rumâneşti) 


Dimitrie Cantemir accentuează importanţa continuității elementului roman 
în Dacia, fiind, în fapt, primul nostru purist (pentru că, în opinia lui, dacii ar fi 
pierit ori ar fi fost asimilați complet de către romani). 

Hronicul pune în discuţie şi ideea ascendenţei nobile: „Aceste dară mai sus pome- 
niţi şi, în toată lume cu nume nemuritoriu vestiți Romani, nepoţii adică Ellinilor Troadeni, 
sânt moşii strămoşii noştri, a Moldovenilor, muntenilor, Ardelenilor şi a tuturor, oriunde 
să afla a Romanilor, precum şi sângur, numele de moşie arată (Români chemându-ne) şi 
limba ce părinţească (care din Romaniască sau latinească iaste) nebiruit martur ne iaste”. 

O altă idee umanistă foarte dragă lui Cantemir, anticipată de aceiaşi cronicari 
care „cercau” şi alte surse pentru a se afla „scriitori de dereptate”, este aceea că 
poporul român, la porţile Orientului, se constituie într-un veritabil apărător al 
civilizaţiei împotriva valurilor barbare care, „cu larg şi nesăturat gârtan” stau să 
înghită toată lumea (îi identificăm aici pe turci); pe urmele lui Costin şi ale stol- 
nicului Cantacuzino, principele iniţiază o polemică — vehementă — cu denigratori 
de teapa lui Simion Dascălul şi interpolatori ca Misail Călugărul, care afirmaseră 
că poporul moldo-valah ar fi descins din tâlharii Romei: „Vino acmu aici, iscusite 
în basne Simioane, şi tiaca minciunilor Misaile; vino zic aice şi te uită la Românii şi 
lăcuitorii Valahiei, pre carii basnă bolind, şi minciună născând, ca pre bureţii fără 
sămânță de eri... îi faceţi... că obiceiul istoricului, carele scrie adevărata istorie arată, ... 
când culege istoriia vremurilor trecute, şi cu mult mai înnainte de veacul său lucrate, 
trebuie să pomenească şi să dovedescă...” 


3. Adevărul 


Recursul umanist la istorie necesită, cel puţin principial, acordul cu faptele 
adevărate. Doar în acest caz, meritul celui care consemnează evenimentele îl 
îndreptăţeşte să apară alături (sau chiar mai sus) de făuritorii istoriei. Cronicarii 
moldoveni au apelat la surse diferite pentru a se conforma criteriului adevărului: 
„nu numai l&topiseţul nostru, ce şi cărţi streine au cercat, ca să putem afla adevărul, ca 
să nu mă aflu scriitoriu de cuvinte deşarte, ce de dereptate”. (Grigore Ureche, Leto- 
piseţul Ţării Moldovei) 

Conformarea acestui criteriu are drept consecinţă denunţarea neadevărului 
istoric, determinată şi de conştiinţa superioară a actului scris: „Eu, iubite cetitoriule, 
nicăirea n-am aflată nici un istoric, nici latin, nici leah, nici ungur, şi viiaţa mea, Dum- 
nezeu ştie, cu ce dragoste pururea la istorii, iată şi pănă la această vârstă, acum şi 
slăbită. De acéste basne să dea seama ei şi de această ocară. Nici ieste şagă a scrie ocară 

vecinică unui neam, că scrisoarea ieste un lucru vecinicii. Cândii ocărăsc într-o zi pre 
cineva, ieste greu a răbda, dară în veci? Eu voi da seama de ale méle, câte scriu”. (Miron 
Costin, De neamul moldovenilor) 

Greşelile istoricului Cantemir au fost puse pe seama temperamentului militant 
şi asociate cu necesitatea unor resorturi compensatorii: „Că a citat pe Moreri lângă 
Strabon, ...că a descoperit în Capul Buboli originea stemei moldovene..., că a înfăţişat pe | 
Dragoş cu Radu-Negru, fiii sau nepoţii lui Ioniță... sânt, desigur, defecte grave, pentru 
altcineva decât Dimitrie Vodă Cantemir... Ele ar fi defecte grave pentru acel care n-ar 
vorbi către străini şi către ai săi, de neamul său oropsit, umilit, necunoscut..." 


4. Didacticismul 

Motivarea cronicilor tine, fie în mod real, confirmat de abordarea istoriografică, 
fie şi doar declarat (ca în Letopiseţul lui Neculce), de intenţia de a educa publicul, 
de a-i scoate din bezna ignoranței pe conaţionali. 

Astfel, Grigore Ureche scrie „să rămâie feciorilor şi nepoților, să le fie de învăţătură, 
despre cele rele să să ferească şi să să socotească, iar dupre cele bune să urmeze şi să 
să înveţe şi să să îndirept&ze”, ca aceştia să nu „să să asemene fierălor şi dobitoacelor 
celor mute şi fără minte”. | 

De asemenea, Miron Costin scrie „să nu să uite lucrurile şi cursul ţărâi”, promi- 
tând să scrie letopiseţ „întreg”, de la „primul descălecat”, ceea ce reuşeşte remarcabil 
în De neamul moldovenilor, unde se remarcă determinarea ştiinţifică şi pasiunea, 
spiritul de competiţie cu alteritatea: „Îndemnatu-m-au mai multă lipsa de ştiinţa 
începutului aceşti ţări, de descălicatul ei cel dintâi, toate alte ţări ştiindii începuturile 
sale. Laud osârdiia răposatului Urechie vornicul, carile au făcut de dragostea ţărâi 
letopiseţul său, însă acela de la Dragoş-vodă, de discălicatul cel al doilea al ţărâi 
aceştiia din Maramoroşiă scrie. Iară de discălicatul cel dintăi cu români, adecă cu râm- 
léni, nimica nu pomeneşte, numai ameliţă la un loc, cum că au mai fostă ţara o dată 
discălicată şi s-au pustiit de tătari. Ori că n-au avut cărţi, ori că i-au fostă destul a 
scrie de mai scurte vacuri, destul de dânsul şi atâta, câtă poate să zică fieştecine că 
numai lui de această ţară i-au fostă milă, să nu rămâie întră întunerecul neştiinței”. 
Metafora cărţii-oglindă, în care neamul trebuie să se privească şi să se recunoască, 
este, probabil, cel mai serios resort al textului. 

În Predoslovia lui lon Neculce, crezul didactic este afirmat explicit, chiar dacă 
în conţinut Letopiseţul abordează istoria anecdotic, senzaţional, fiind relevant mai 
degrabă pentru o abordare mentalistă: „Deci, fraţilor cetitorilor, cu cât veţi îndemna 
a ceti pre acest letopisăţii mai mult, cu atâta veţi şti a vă feri de primejdii şi veţi fi mai 
învăţaţi a dare răspunsuri la sfaturi ori de taină, ori de oştire, ori de voroave, la domni 
şi la noroade de cinste”, 

În fapt, dincolo de „seriozitatea”/,neseriozitatea” cu care tratează declaraţiile 
din Predoslovii cei trei „mari” cronicari ai perioadei vechi, se remarcă traseul din- 
spre istoriografie spre literaturitate, dinspre amănuntul sec, lapidar, în maniera 
lui Tacitus, preferat de Ureche, spre amănuntul de culise, de cancan, de registru 
intim chiar, preferat în memorialistica lui Neculce. 

5. Utopii „sui-generis” 


Utopia este textul cel mai relevant, poate, pentru Renaştere. Ţine de libertate, 
de cultivarea unui model, de idealizare, de alternativa la ceea ce era perceput ca 
insuficient, inechitabil. 

La cronicarii moldoveni, „utopia” ţine de un model de guvernare care să fa- 
vorizeze boierii, recurente fiind referirile la Petru-Vodă Şchiopul, „matca fără ac”. 


DIMITRIE CANTEMIR — HOMO UNIVERSALIS 


Principele, comparat mai târziu cu Lorenzo de Medici, Leibniz sau Voltaire, 
inițiind la noi paradigma oamenilor de cultură enciclopedică (completată apoi 
cu Bogdan Petriceicu Hasdeu, Nicolae Iorga, George Călinescu sau Mircea Eliade), 
studiase, deşi în vremuri tulburi, la Academia Patriarhiei Ortodoxe, instituţie foarte 
cunoscută, continuatoarea vestitei Universităţi a Bizanțului, cu profesori reven- 
dicându-se din şcoala grecească de la Veneţia şi de la Universitatea din Padova. 
Cultura sa includea teologia, alături de umanioare, culturile şi limbile greacă şi 
latină, filosofia, istoria, medicina, geografia. 

Oscilaţia permanentă între Orient şi Occident, între tendinţele novatoare şi 
replicile obstinate ale trecutului, se manifestă şi în cazul a ceea ce numim „uma- 
nismul lui Cantemir”, cu rezervele exprimate de istorici literari de prim rang, pu- 
ternic impregnat de trăsături specific naţionale. 

„Dimitrie Cantemir a fost un om al Renaşterii, desigur nu al Renaşterii din secolele 
al AV-lea-al XVI-lea, ci cu aspectele decadente ale Renaşterii iezuite din secolul 
al XVII-lea”. (PP Panaitescu) Din Renaşterea occidentală s-au păstrat până la el 
încercările de a se constitui într-un „homo universalis” pe care le-a rezolvat 
uluitor, pentru că simpla înşiruire a cunoştinţelor sale impresionează. Cantemir a 
fost istoric, lingvist, etnograf, geograf prin Hronicul vechimei a româno-moldo- 
vlahilor sau Descrierea Moldovei. A fost precursor în etică prin lucrarea Divanul 
sau Gâlceava înţeleptului cu lumea sau Giudeţul sufletului cu trupul; în logică, prin 
Compendium universae logices institutionis; în filosofie, prin Sacrosanctae scientiae 
indepingibilis imago; în muzică, prin Tarifu ilmi musiki ala vegni maksus (Explicarea 
muzicii teoretice pe scurt). Lucrarea Creşterea şi descreşterea Imperiului Otoman (care 
este o istorie a Imperiului Otoman) desemnează primul nostru orientalist, iar Sis- 
temul religiei mahomedane, primul istoric al religiilor. 

Renaşterea propriu-zisă a stat, indubitabil, sub semnul marilor descoperiri 
geografice. Cantemir a făcut, respectând proporţiile, eforturi semnificative pentru 
geografia noastră spirituală în primul rând, fiindcă, pe lângă prima hartă modernă 
a Moldovei şi tratarea monografică a acestei regiuni (în Descrierea Moldovei, scrisă 
în 1712, la cererea Academiei din Berlin), el oferă, în Hronicul vechimei a româno- 
moldo-ulahilor, câteva repere (unele valabile încă) pentru o genealogie a românilor 
în limitele verosimilului şi necesarului. 

Câteva repere umaniste în opera lui Dimitrie Cantemir 


> „Socoteala dreaptă” (raţiunea) îl îndeamnă pe Cantemir să promoveze prin- | 
cipiul etic al „folosului de obşte” sau al „folosului publicăi” (statului) în Istoria | 
ieroglifică. Deşi „publica” este un termen „tâlcuit” la „scara” textului drept 
„tot norodul cetăţii, târgul, cetatea, fruntea, boierimea oamenilor”, deci într-un 
sens restrictiv, putem discuta despre o semnificaţie etică progresistă, în 
condiţiile vremii. 

> „Folosul de obşte” este îndreptat împotriva lăcomiei, a egoismului, a lipsei de 
scrupule a celor preocupaţi mai mult de folosul privat. Pentru „folosul de 
obşte” renunţă la obligaţia de a scrie în limba savantă a Europei, scriind, cum 
spune în Divanul sau Gâlceava Înţeleptului cu Lumea, „spre slava şi folosinţa 
moldovenescului niam”. 


P Începuturile unei „morale profane”, în sensul în care Cantemir făcea, în 
Istoria ieroglifică, critica marii boierimi. „Joncţiunea” sa cu umaniştii italieni 
se opreşte însă, aici, principelui lipsindu-i critica îndreptată împotriva cle- 
rului. Cantemir rămâne în zona „umanismului teologic” prin însăşi poziţia 
sa înaltă în condiţiile social-istorice. Ceea ce frapează este introducerea în 
Divanul sau Gâlceava înţeleptului cu lumea a unei „cărţi” traduse după Andreas 
Wissowatius (Stimuli virtutum, fraena peccatorum), considerate, în spaţiul 
nostru, eretică”. Este, în primul rând, o dovadă a deschiderii culturale a 
celui care oferă şi alternative la dogmă. În al doilea rând, dacă ţinem cont 
de concepţia lui Cantemir însuşi, există, între cei doi, o relaţie de consub- 
stanţialitate. Wissowatius enunţa formula „obligaţiei morale”, în care apare 
termenul „rațiune dreaptă” („socotiala dreaptă”) — omul trebuie să îşi domine 
poftele, josnice, urmărindu-şi natura raţională. Cantemir scrie şi el, în partea I 
a Divanului, care îi aparţine, următoarele: „Iar a ta otravă, gustul îndulcind, 
adică poftele trupului plăcând, sufletul omori şi otrăveşti”. Cantemir pare să 
creadă şi el, ca şi Erasmus, în „natura bună” a omului. Altă observaţie inte- 
resantă se referă la încheierea Divanului, când, conciliind Înțeleptul cu 
Lumea, Cantemir pune întâi principiul socratic „Cunoaşte-te pe tine însuţi!” 
(„Nosce te ipsum!”) şi abia apoi „Cunoaşte pre Dumnezeul tău!” 


» Dimitrie Cantemir resimte necesitatea separării ştiinţei de teologie, mizând 
pe primatul raţiunii în ciuda încercării de a construi, în Metafizica, un sistem 
fizico-teologic. 

> Dreptul omului la autodeterminare, în primul rând morală: „Iară, deoparte, 


Inorogul singur cârmaciu, singur vasul voii sale încotro ar pofti a-l porni ştie şi 
poate...” 


o R 

b Rațiunea este instanţa supremă, chiar şi în paginile lui Cantemir. „Socotiala” 
este facultatea gândirii menţionată cel mai frecvent. „Socoteala” se distinge 
în paginile sale de „minte” prin sintagme precum „socotiala minţii mele”. 


p „Voia slobodă”, sintagmă asociabilă „liberului arbitru”. 


P Inceperea dialogului cu conaţionalii ştiutori de carte şi a pledoariei anti-ig- 
noranţă, prin Hronicul vechimei a româno-moldo-vlahilor, dar dialogul cu al- 
teritatea, prin Descriptio Moldaviae. 


P Sustinerea ascendenţei nobile a românilor, a rolului de apărător al civilizaţiei 
al poporului român. 


Test de verificare a lecturii 
1. Numeşte două particularităţi ale umanismului românesc: 


.......0.011..0ccosecooeoetooonsoesoecooeoetoeoooesooaoeoese ......c.ccooonoeotovovooooooovoevovevecooooeooeooovooeoeoovoorvoeoovooenoevoeooee 


2. Cei trei mari cronicari moldoveni au fost 


o... ....ccooeooootoeneceoetoeceoeoeceeoeoooeetoeoooeooeoneoeeeoeeoecoeooeoooerooovoeroecoceoevoeoeeooeeoeeeoeooooeentoecooeoeoeeoonovoercoeooeoee 


3. Cel mai obiectiv cronicar, apelând doar la surse externe şi la memoriile ta- 
tălui său a fost | 


....0.000ocooooooeeeeooeoeoooeteeeeotonovoeeoetececoeeeoeooecoeoooeeotoesoooeooooeoeecootoevooooeooevnoecreoceeoeeoevoevoevneneovooeoooeoooeooee 


4, Cel mai instruit dintre cronicarii moldoveni a fost 


.voooooveoetoeeeeeneeeveveeeoeooeoeooeoeeteneerooeoeeeeeeoeoevesooooeooooetovovoeconroecooeoeosoecoevoeeeeooeneceoeoeeeoeoeeoeoeoeoeeee 


5. Cele mai importante indicii ale unei concepţii „umaniste” în opera croni- 
carilor moldoveni se găsesc în părţile Letopiseţelor numite 


1..900999999099999999990999000Ppe0eeoeeeoeevererpeoreteeteeeeoetecetoereeeeenoecoenoevoevoeseveceoececenoonaooenoenoeooeooeonnecoeoee 


6. Letopiseţul reprezintă 


......0099999000900ooooooneeeeeeeeeeeeeveveeeteneoeeeoeeteeeeeeeeneoooeneoooceconeneoeeeeeecoeteeetecoceeeteoeooeteveceeee 


7. Prin „descălecat” se înţelege 


...........999090009999009001.cocoeeeeetecenseooecoeeovocooecooeooecooeeoneeoneoosecoeeoetetenoooocooeoooeooeeoecooecoee 


{~ BB 


CE Scanned with OKEN Scanner 


8. Argumentele cele mai importante ale originii nobile a poporului român 
sunt, în textele cronicăreşti, 


...00009800009090000000000000000000003000090000000090090900090000900009900900000ss00ovoeveveoovoooerootovoovtoeovreoevaeoee 


9. „Basnele” reprezintă ...sessssserssrsesessssssesesssersssses ŞI sunt asociate cu interpo- 
latorii 


....0000o000009000009000090000000000000000000000008000000000090000000000060cdo0ososetovcdocetesrovooreesrtovocoooee .. 


10. La ce limbă de cultură pe care o cunoşteau renunţă cronicarii Grigore 
Ureche şi Miron Costin pentru a scrie în limba poporului? 


.....ooseeeeeaeoooreoeoooneconeneoeecooensoeesoceconneosooosoeoceceoeooeeceoevocenteoooooeooococoesoseceveceveooooeooeeoee 


11. Textul în care Miron Costin reuşeşte să concretizeze intenţia exprimată în 
Letopiseţ, cu privire la originea românilor, este 


no.coonoooooocoeeerooeeececesoceteeoeoococervecooeoecoerevoeroecerocoecoeoereoooovocecooorcoceovevooroooooooeovoooooooeeeoooooooooee 


12. „Salus publica” reprezintă, în cazul cronicarilor, 


pooororoovoevececoeosoeooecoooeoeoooteooooosooosesaoasooesee o... o. ......crovoecoeooeeeoeoeroeeeoeroeoooseoosooooecoeeovoevecoecovoeoeoee 


13. „Voia slobodă” reprezintă, în accepţia lui Dimitrie Cantemir, 


..ooooococecreooooceooooooceoooecoecoocecoosoeoecoocecorocecoooeeoonrecotoeoooeocorecovoeoeoeoooooooocooonoooososeaseeessee 


14. Autorul Istoriei 'Țărâi Româneşti, cel care oferă prima hartă a acesteia, este 


o. .ncceooeoeeveoooeoeoeeececerooonoeseceoooeooooooooooeeoecoceocecenreoooooooocoeoeoeoetececoeooeeooooooovoeeoeeooneeeeeeeee 


15. Portretul asociat cu „scuza umanistă” a greşelilor ce ţin de firea omenească, 
în Letopiseţul lui Ureche, este 


o.oneeeneceeeeoeeseoneooeneecetecereceoeeeoeeoocoeecececeeeeoeooeooo.......99009Â9090000ÂÂÂ1990009009009009900999009000000 


16. Letopiseţul în care intenţia didactică este exprimată pur formal, fără a fi 
confirmată de conţinut, este cel al lui 


p..noeeeeeoeeeoeceocevoeeeeceeeeeeooooooeeoeeeceevoeoovetotoeeeeeeneeeeneeoeseneeneeeeoeeeeoaoeseeaeeeeeeeesaeeee o... 


17. Teza originii nobile a românilor, susţinută de cronicarii Dimitrie Cantemir 
şi stolnicul Constantin Cantacuzino, se asociază cu argumente ale unităţii şi 


ooeocooooeooeocoosooceoooooopooopooopooopootooopeopooooopeopoeooerooopeoosoeoooceeoososocosoosecosesseseonscosteoosooeoe 


18. Personalitatea care se constituie în „homo universalis” din punctul de ve- 
dere al preocupărilor sale vaste este 


OOSCOOtOtOO00t000tt0t090t00tt00000OnO00A000000SHOOPOtOOteO toeter etopetoeccaaroosoeoetpoaDetoepotdttaorsDgpoapoporoos 


E ~ 


Îi a 

19. Lucrarea lui Dimitrie Cantemir în care apar pasaje „eretice”, împrumutate 
din opera lui Andreas Wissowatius, este 


.vvoooevoeceseoee voveceeeeetaceeeâ0a00000000000000000090900000eepadeceeotottettcoovonooeevovooooeooooooooonerenoooooere 


20. Dimitrie Cantemir anticipează, fiind primul nostru „purist”, atitudini ale 
membrilor 


o......ceeooteeesoenoeoeeee voveceeoeeteooeeteteto0too00000000000000000000900090000000009000000000900000000e0eoooootevsoooeoee 


DINSPRE ISTORIOGRAFIE SPRE LITERATURĂ 


1. Cronica lui Grigore Ureche -— istoriografie și intuiţii literare 


Letopiseţul 'Țărâi Moldovei, de când s-au descălecat ţara şi de cursul anilor şi de 
viiaţa domnilor carea scrie de la Dragoş Vodă până la Aron Vodă cuprinde eveni- 
mentele începând cu 1359, anul întemeierii Moldovei, şi se opreşte în 1594, 
„când au venit Lobodă cu oaste căzăcească şi au găsit pre Aron-Vodă den scaun şi au 
ars târgul Iașii vlesto 7103”. 

Cronica a cerut multă muncă, inspirându-se din alte scrieri: Kronika Polska a 
lui Martin Bielski (atribuită, în fapt, lui Joachim Bielski), o cosmografie în limba 
latină a lui Gerard Mercator şi Letopiseţul moldovenesc al lui Eustatie Logofătul. 

Singurele izvoare care i-au permis autorului să îşi exercite fantezia, dacă ter- 
menul nu este prea pretenţios, sunt mărturiile tatălui său, Nestor Ureche, şi tradi- 
tiile. Aşa cum remarca Eugen Negrici, în Narațiunea în cronicile lui Grigore Ureche 
şi Miron Costin, „cele mai multe cronici alternează relatarea prin rezumat a acţiunii cu 
scenele în dialog, combină, adică, cele două tendinţe dintotdeauna ale creatorilor: de a 
povesti (despre ceva) şi de a înfăţişa (în dialog).” Dacă acest aspect poate fi analizat 
productiv în cronica lui Miron Costin, Letopiseţul lui Ureche pare (şi este) mai puţin 
ofertant în privinţa „înfăţişării”, iar raportul cantitativ şi calitativ naraţiune — dialog 
dezavantajează abordarea „dramatizantă”. 

Ceea ce rămâne, mai mult pentru a răspunde nevoii de a afla şi „altceva” în text, 
este identificarea unor citate, directe sau reproduse indirect, a unor momente care 
sunt apte de a produce „figurare scenică” (Eugen Negrici), care au, cu alte cuvinte, 
latenţe dramatizabile. Este, însă, greu de stabilit câte scene ale cronicii au suficientă 
tensiune pentru a fi raportate, evident, parţial, la sistemul de convenţii teatrale. 

Grigore Ureche are inspiraţia de a reproduce vorbele memorabile, iar acestea 
au, fără îndoială, o esenţă dramatică. Astfel, Craiul Albert îşi dezvăluie firea sus- 
ceptibilă, de politician abil, într-o replică directă: „Voao vă este lucrul biserica să 
băziţi, iară nu de războaie să grijiţi, că gândul mieu voi nu-l ştiţi, numai eu singur. Că 
de aşi pricepe că haina dipre mine ştie gândul mieu, în foc o aş băga-o.” Exclamaţia 
lui Ion Vodă, înaintea morţii: „Caută că eu multe feliuri de morţi groaznice am făcut, 


OD 

iară aceasta moarte n-am ştiut să o fiu făcut” evidenţiază, cinic, un autoportret de 
„sanguinar leonin”, în timp ce cuvintele Lăpuşneanului instituie un „caracter” 
autocrat, tiranic: „De nu mă vor, eu îi voiu pre ei, şi de nu mă iubescu, eu îi iubescu 
pre dânşii şi tot voiu merge, ori cu voie, ori fără voie”. Se impune, însă, observaţia că 
dramatizarea presupune, mai mult chiar decât reproducerea vorbelor direct sau 
indirect, „raportări precise şi vii, singurele cu consecinţe conflictuale”, „existenţa, 
marcată şi nu dedusă, a factorilor conflictuali”. (Eugen Negrici) Cu alte cuvinte, 
raportarea empatică a lectorului la conţinut (conflictual, în acest context) e mai 
importantă decât replica propriu-zisă. De aceea, de pildă, cuvintele lui Ion Vodă 
înaintea morţii par, în lipsa acestui liant dramatic, mai degrabă consfinţirea unui 
echilibru etic la care sensibilitatea auctorială aderă. 

Citatele în stil indirect nu au, la Grigore Ureche, suportul tensional din cronicile 
lui Miron Costin sau din cele munteneşti, constituindu-se mai des în suport „eco- 
nomic” al textului, comprimând evenimente sau oferind retrospective. Observaţia 
nu este însă lipsită de importanţă, cât timp se porneşte de la premisa unor intuiţii 
ale timpului narativ, ficțional, dincolo de notaţiile istoriografice,. 

Există câteva momente ale textului cronicăresc în care se regăsesc, nu căutate, 
ci ca „intuiţii”, scene captivante, în care se identifică elemente de piesă clasică, 
quiproquo, travesti sau confuzii generatoare de tragic. O slugă credincioasă a lui 
Despot propune o substituire de identitate pentru un folos material imediat, iar 
situaţia, dincolo de citatul direct, e reprezentabilă scenic: „Fraţilor, iată stăpânul 
nostru muri şi averea lui toată pre mâinile noastre rămasă. Şi iată cumu-i obiceiul la 
acesta loc, că daca moare omul şi nu are ficiori sau altă rudă, iau judecătorii rămăşiţa 
toată a mortului. Şi acmu de vor oblici de moartea lui Dispot, vor veni de vor lua toată 
avuţiia stăpânu-nostru şi noi vom rămânea cu nimica. Iară de veţi vrea ca să mă ascul- 
taţi pre mine şi să faceţi precum voiu zice eu, noi fără grijă vom fi dintr-acolo şi avuţiia 
stăpânului nostru noi o vom pojivăi, numai să priimiţi un cuvântu, să mă mărturisiţi 
pre mine că suntu nepot lui Dispot şi Dispot au murit şi avuţiia lui pre mâna mea au 
rămas. Şi să mă mărturisiţi la judecători, cum nu voiu să vă plătescu simbriile, că ei nu 
ştiu că Vasilicu, nepotul lui Dispot, au murit la războiu. Ci văzându ei că mă mărturisiţi 
că suntu nepot lui Dispot şi mă pârâţi pentru simbrii, vor crede cu adevărat că sunt nepot 
lui Dispot şi nu vor lua avuţiia stăpânu-nostru, ci-m vor zice să plătescu simbriile. Decii 
vom împărţi toată avuţiia stăpânului nostru dimpreună şi eu voiu lăsa să luaţi voi tot 
ce va fi, numai să-mi daţi mie catastişile şi zapisile, câte suntu, toate, şi ceva bani de 
cheltuială, cât vă veţi îndura, că voao nu vă suntu de nimica acele hârtii, nici vă suntu 
nici de o treabă. Şi decii ne vom răşchira, carile încătro îl va îndrepta Dumnezeu.” 

Moartea Lăpuşneanului, fără a conţine replici directe, se constituie într-o scenă 
dramatizabilă prin schema „victimei devenite călău”, malentendu şi detaliile de 
recuzită: „Alixandru vodă căzu în boală grea şi-şi cunoscu moartea şi chiemă episcopii 
şi boierii şi toată curtea, de i-au învăţat înaintea morţii şi le-au arătat moşan pre fiiu-său 
Bogdan vodă, ca să-l puie pre urma lui la domnie. Iar el, daca au umplut treisprăzece 

ani i pol a domniei sale, şi cei dintăi şi cei de apoi, au răposat... Zic unii că şi moartea 
lui Alixandru vodă au fost cu înşălăciune, că el mai nainte de moartea lui, văzându-să 
în boală grea ce zăcuse şi neavându nădejde de a mai firea viu, au lăsatu cuvântu epis- 
copilor şi boierilor, de-l vor vedea că este spre moarte, iară ei să-l călugărească. Decii 
văzându-l ei leşinându şi mai multu mort decât viu, după cuvântul lui, l-au călugărit 
şi i-au pus nume de călugărie Pahomie. Mai apoi, daca s-au trezit şi s-au văzut călugăr, 
zic să fie zis că de să va scula, va popi şi el pre unii. Mai apoi episcopii şi boierii înţele- 
gându acestu cuvântu şi mai cu denadinsul Roxanda, doamnă-sa, temându-să de un 
cuvântu ca acesta, carile era de a-l şi crederea, ştiind câtă groază şi moarte făcusă mai 
nainte în boierii săi, temându-să doamnă-sa să nu paţă mai rău decâtu alţii, l-au 
otrăvit şi au murit.” 

Momentul trecerii lui Petru în Ardeal cuprinde date ale unei puneri în scenă 
deosebite: „Văzându Pătru vodă că-l împresoară vrăjmaşii săi de toate părţile şi ai săi 
l-au părăsit toţi, lăsat-au scaunul şi s-au dat spre munţi... Şi daca au înserat, l-au 
îmbrăcat cu haine proaste de a lor şi cu comănac în cap şi decii l-au scos la Ardeal. Şi 
fiindu oastea ungurească tocmită de strajă, la margine, i-au întrebatu pre dânşii: «Ce 
oameni sunteţi?» Ei au zis: «Suntem păscari». Şi aşa au trecut prin straja ungurească 
şi niminea nu l-au cunoscut... Şi un voinic oarecarele, ce fusese aprod la Pătru vodă, 
prilejindu-să întru acel sat, fiindu scăpatu şi el dintru acele răotăţi, îi spuseră lui de păs- 
carii ceia ce venise din munte. Şi ştiindu el că Pătru vodă este în munţi intrat şi nimica 
de dânsul nu să ştie şi cugetându întru inima sa ca doară va putea şti ceva de domnu 
său, au mersu la păscari, ca să poată înţelege ceva, pre un cuvântu dintru dânşii. Şi 
daca i-au văzut, îndată au cunoscut pre domnu-său, Pătru vodă, şi au căzut de i-au 
sărutat picioarile.” Inserţia dialogului potenţează tensiunea momentului, ca şi 
„sosirea incognito”, moment de morfologie a „basmului”, pentru că succesiunea 
probelor şi finalul luminos al aventurii justifică o asemenea extrapolare. 


Portretul lui Ştefan cel Mare 


Grigore Ureche — primul biograf al domnitorului 


„Fost-au acestu Ştefan vodă om nu mare de statu, mânios şi de grabu vărsă- 
toriu de sânge nevinovat; de multe ori la ospeţe omorâea fără județu. Amintrilea 
era om întreg la fire, neleneşu, şi lucrul său îl ştiia a-l acopieri şi unde nu gândiiai, 
acolo îl aflai. La lucruri de războaie meşter, unde era nevoie însuşi se vârâia, ca 
văzându-l ai săi, să nu să îndărăpteze şi pentru acâia raru război de nu biruia. 
Şi unde-l biruia alţii, nu pierdea nădejdea, că ştiindu-să căzut jos, să rădica dea- 
supra biruitorilor. Mai apoi, după moartea lui şi ficiorul său, Bogdan vodă, urma 
lui luasă, de lucruri vitejeşti, cum să tâmplă din pom bun, roadă bună iese. 

Iară pre Ştefan vodă l-au îngropat tara cu multă jale şi plângere în mănăstire în 
Putna care era zidită de dânsul. Atâta jale era, de plângea toţi ca după un părinte 
al său, că cunoştiia toţi că s-au scăpatu de mult bine şi de multă apărătură. Ce 

după moartea lui, până astăzi îi zicu sveti Ştefan vodă, nu pentru sufletu, ce este în 
mâna lui Dumnezeu, că el încă au fostu om cu păcate, ci pentru lucrurile lui cele 
vitejeşti, cavile niminea din domni, nici mai nainte, nici după aceia l-au ajunsu. 

Fost-au mai nainte de moartea lui Ştefan vodă într-acelaşi anu iarnă grea şi 
geroasă, câtu n-au fostu aşa nici odinioară, şi decii preste vară au fostu ploi grele 
şi povoaie de ape şi multă înecare de apă s-au făcut. 

Au domnitu Stefan vodă 47 de ani şi 2 luni şi trei săptămâni şi au făcut 44 
de mănăstiri şi însuşi ţiitoriu preste toată ţara. 

Iară cându au fost aproape de sfârşitul său, chiemat-au vlădicii şi toţi sfetnicii 
săi, boierii cei mari şi alți toţi câţi s-au prilejitu, arătându-le cum nu vor putea 
ținea ţara, cum o au tinut-o el, ci socotindu din toţi mai puternicu pre turcu şi mai 
înțeleptu, au datu învăţătură să să închine turcilor. Şi decii au stătut la domnie 
fiiu-său, Bogdan vodă cel Grozav şi Orbu. 


(Grigore Ureche, De moartea lui Ştefan vodă celui Bun, 
vă leato 7012, în Letopiseţul Ţării Moldovei) 


Rezolvă următoarele cerinţe: 


1. Identifică un tip de temperament asociabil domnitorului Ştefan cel Mare, 
selectând o structură definitorie pentru acesta. 


2. Cum explici structura „nu mare de statu”? 


3. Reaminteşte-ţi modalităţile de caracterizare cunoscute, completând tabelul 
următor: 


Modalitate de caracterizare 
(directă, indirectă) 


Citat ilustrativ/Lrăsături 


4. Există, în text, câteva elemente sugerând un punct de vedere al boierului 
care nu aprobă întotdeauna acţiunile domnitorului. Identifică-le. 


5. Structura „s-au scăpatu de mult bine şi de multă apărătură” este deosebit de 
expresivă. Explică în ce constă, pentru tine, „mecanismul” expresiv. 


6. Identifică o „scuză umanistă” găsită domnitorului. 


7. Găseşte fragmentul/fragmentele în care Grigore Ureche adoptă punctul de 
vedere „folcloric” despre sfârşitul lui Ştefan. 

8. Cronicarul menţionează că pe Ştefan „l-au îngropat ţara”. De ce crezi că pre- 
feră această formulare? 


9. Identifică două trăsături pe care le consideri esenţiale pentru „aura” voie- 
vodului şi justifică-ţi, pe 5-10 rânduri, alegerea. 


10. Realizează o paralelă între portretul lui Ştefan realizat în Letopiseţ şi cel 
din Fraţii Jderi, volumul I, de Mihail Sadoveanu, 


2. Miron Costin — timp subiectiv, teatralitate 


La Miron Costin, dramatizarea ocupă un loc însemnat în „economia” cronicii 
lui Ştefan Tomşa. Trebuie menţionat totuşi, încă o dată, faptul că spaţiul ocupat 
de dramatizare nu se reduce la succesiunea simplă de replici dialogate, un loc 
important fiind cel al elementelor scenografice. Relevantă este „poza” lui Stroici, 
mort, se pare, dintr-o neînțelegere. Tomga are „gustul farsei oribile” şi ţine să 
moralizeze sinistru: „Iară pre Vasilie Stroici îl iertase Ştefan-vodă, numai învățase pre 
Nicoriţă armaşul să-l ducă să vadză perirea celoralalți, să-i hie grije mai pre urmă de 
moarte, că era om tânar Stroici şi din casă mai vechiiă şi cinsteş decât toate casele în 
țară”. Nicoliţă însă nu transmite mai departe această informaţie (resort tragic, 
„malentendu”, amintind de tragedia shakespeariană), iar tânărul reacţionează, 
disperat: „Ce dzilele lui cele fârşite, cum să dzice cuvântul, vădzindă că merge la perire 
şi nu-i spusesă armaşuliă povestea, s-au apucat de sabiea unui dărăbanii să moară cu 
răscumpărare, că era om din hirea lui inimos." Tomşa reacţionează, iar termenul 
animalier folosit pentru a defini boierul este relevant pentru o percepţie a ierar- 
hiei sociale şi morale: „Ai, cânele, au vrutii să moară cu soţii. Şi pre câţi-şi aducea, 
pre toţi li omorâea, pănă şi în slugi şi prostime. Acela vărsătoriii de sânge s-au arătată 
dintâiaş dată Tomşea-vodă”. 

Scena uciderii lui Stroici are valenţele unui anticlimax tragic, în sensul în care 
un crescendo emoţional, tensional este retezat, ajungându-se la ipostaza „de alt 
semn emotiv” (Eugen Schileru) a personajului în raport cu lectorul. Cinismul, con- 
cretizat în hohotul sardonic, completează imaginea unui domn tiranic, patologia 
criminală: „Pentru ună diiac care era foarte de treabă de scrisoare, s-au rugată boierii 
să-l ierte, că ieste cărturariii bun. Au răspuns: «Ha, ha, ha. Mai cărturarii decât 
dracul nu este altul.» Şi totuş l-au omorât şi pre acela. 

Ţiganul-călău, înfăţişat printr-un soi de tabu lingvistic, are o relaţie familiară 
cu domnitorul, „codul” imagistic fiind, se pare, comun. El intermediază relaţia 
boieri-domn şi se constituie într-un bufon sui-generis: „Domniia lui Ştefan-vodă 
Tomşea, cum s-au început în vărseri de sânge, tot aşè au trăit. Ave un ţigan calò, ce să 
dzice pierdzătoriii de oameni, ţigan gros şi mare de trup. Acela striga de multe ori înain- 
tea lui, arătândă pre boieri: «S-au îngrăşatii, doamne, berbecii, buni sintii de giunghiat». 
Ştefan-vodă râde la ceste cuvinte şi dăruia bani ţiganului”. Formula directă, la care are 
acces doar domnitorul, aşa cum semnalăm şi în capitolul consacrat Anonimului 

brâncovenesc, este aici asociată şi călăului, ceea ce reconfigurează scena: domni- 
torul, „regizorul”-călău, un fel de maestru de ceremonii, şi personajul colectiv (bo- 
ierimea), terorizat, incapabil de reacţie, căci e greu de anticipat reacţia lui Tomşa. 
Se poate identifica aici „regia”, acceptată nu doar ca materializare vizuală şi plas- 
tică a cuvântului, ci şi ca „limbajul a tot ceea ce se poate spune şi semnifica pe scenă 
independent de cuvânt” (Antonin Artaud). Aşadar, la fel de important este aici ce 
nu se spune. 

Comicul unei anecdote boiereşti trădează apetenţa lui Costin pentru scenă, 
pentru punerea în scenă. Întâmplarea, din vremea Radului-Vodă, este precedată 
(să fie vorba de o premeditare a discursului?) de o „punere în temă” a cititorului: 
„Boierii la mare cinste ave şi dzicea: «Pre un om, dacă-l boiereşte domnul, nu încape 
să-l suduiască. De nu se poartă cumsăcade unui boierii, să-l scoată şi să puie altul în 
locă, iară a-l sudui, sau să nu i se treacă cuvântul grăit cu cale, nu să cade». Fabula 
este simplă, evidențiind un parvenit pentru care slujba îndelungată echivalează cu 
necesitatea schimbării de statut: „Avea o slugă Radul-Vodă, încă din copilăriia sa, 
căruia socotindii că nu este hirea de boierie, îl socotiia de amână, iară boierie nu-i da. 
Ce, văzându-se denafară din rândul altora, pre hirea omenească, ce ieste pururea silitoare 
în viaţă să fie între cei de frunte, s-au rugat mitropolitului şi boierilor să-i grăiască 
Radului-vodă pentru dânsul, să nu fie uitată, fiindă slugă de atâta vreme, şi aşteptân- 
dă în nărocul stăpânu-său, să hie şi el între oameni. l-au grăit boierii cu toţii pentru 
dânsul, să nu hie uitat, ca o slugă veche ce ieste şi slugile cu nedejdea cinstei stăpânilor, 
să agiungă şi ei a hi între oameni, mai multă slujescii. Au răspunsii Radul-vodă boierilor: 
«Mie, să nu vi să treacă cuvântul vostru, nu mi să cade, iară eu ştiu hirea omului, că 
de boierie nu este, iară, ia, că l-oi boieri pentru voia dumilor-voastre»”. Din nou, cu- 
vintele celui cu statut inferior sunt reproduse indirect, replica asociindu-se dom- 
nitorului. Argumentul parvenitului determină reacţia celui care cunoaşte firea 
omenească. Radul-Vodă acceptă de hatârul boierilor. Dar pasajul următor, des- 
criptiv în aparenţă, pasaj-tampon, poate fi speculat ca element scenografic, în 
sensul travestirii, în societatea împărţită pe stări, în care haina se îmbrăca în con- 
formitate cu statutul social: „Şi a doa dzi l-au chemată şi i-au dat vătăjiia de aprodzi, 
care era la cinste la Radul-vodă, şi aprodzii cei de divaniă nici la o domnie mai de cinste 
n-au fostă, cu urşinice mulţi şi cu cabaniţă cu jder şi cu hulpi îmbrăcaţi aprodzii. Şi ori 
la cine şi la ce boieriii mergea cu carte, în picioare sta boieriul, pănă să citiia cartea.” 
Persoana deghizată se arată altfel decât este în realitate, împrumută statutul şi 
rolul altuia, dar încearcă, prin aceasta, să îşi atingă propriul scop. Pentru domnitor 
(şi pentru cronicarul-partizan), acest „teatru în teatru” reprezintă o situaţie con- 
venabilă, căci falsa identitate se va revela de la sine. Autorul îi face cu ochiul, 
complice, spectatorului. Ceea ce susţine efectul dramatic este impresia, cel puţin 
parţială, că o parte dintre cei de faţă la momentul învestirii ar fi crezut argumen- 
taţia slugii: „N-au trecut săptămâna şi veni jalobă din târgii la divanii de nişte fămei 
pre acel vătav nou, de sila ce le făcuse şi le bătuse în târgii”. Urmează un aparteu şi 

redarea elementului non-textual de pe scenă, didascalie, în registru narativ: „Au 
căutaţii Radul-vodă la boieri şi li-au dzis: «Nu v-am spus că acesta om de boierie nu 
este?» Lară cătră dânsul: «Eu, măre, încă pe boierie nu am apucat să-ţi dzică». Şi au 
dzis armaşului de i-au luat gârbaciul şi au pus de i-au dat 300 de toiege.” Schimbarea 
adresării reconstituie, simetric, punctul de vedere afirmat în dubutul anecdotei. 

Pasajul referitor la alegerea unui domnitor nou, după moartea lui Barnovschi- 
Vodă, reiterează gustul pentru reprezentare, cu atât mai mult cu cât se pare că ar 
ţine de fantezia autorului. Aparteul, dialogul ca schimb de informaţii curente între 
mai-marii Porții, diferenţele semnificative de ton, tensiunea întreţinută tocmai 
de „jocul” cu însuşi codul turcesc (drumul cu caiacul noaptea pentru boierii 
închişi nu era tocmai de bun augur) se constituie în resorturi teatrale. Contextul 
spune totul, într-un moment în care „neprevăzutul apărea ca o parte din legea firii”, 
Momentul ţine de atragerea lui Miron Barnovschi la Istanbul, unde este închis în 
temniţă cu toată suita care îl însoțea. Starea, căci acesta este termenul potrivit, este 
întreţinută magistral de cronicar, fiul unuia dintre personajele de aici, postelnicul 
Costin. Tensiunea interioară a postelnicului, întrebările dramatice pe marginea 
sorții posibile sunt urmate de „surpriza” eliberării pentru a alege un nou domn: 
„La slobodzitul lui Costin postelnicul din închisoare, au întrebatii ceauşii, cu pază l-or 
slobodzi, au fără pază? Au dzis chihaia veziriului: «Unde să fugă, săracul?» Ce, de 
atuncea ceialalţi boieri, ce mai era închişi şi cei ascunși au apucatii mai la sufletiă cu 
nădejde de viaţă, dacă au vădzut pre Costin că l-au lăsată fără pază, să astruce oasele. 
Apoi, a doa dzi, dacă au vădzutň chihaia... au dzis: «Săracul, el au venit ca o oaie singur 
iară la închisoare. Pasă la ceielalți, vei ieşi şi tu şi ei în puţină vreme». Închişi den boieri 
era Ghenghea logofătul, Başotă hatmanul, Cehan vornicul, Roşea visternicul, Costin 
postelnicul... A treia dzi după astrucarea lui Barnovschii-vodă, într-o noapte, trecuse 
împăratul pre acele vremi soltan Murat, în ceia parte, la Scuder. Peste Bohază, la prim- 
blare şi au întrebat pre veziriul: « Aşedzat-au domnă la Muldova, în locul ghiaurului ce au 
peritii» Au răspunsii viziriul că nu s-au pus încă domnii, ce pre cine ar hi voia împă- 
Tăţiei să să puie, să nu stea acéia ţară fără domnii. l-au răspunsă împăratul: «Chiamă 
pre ghiaurii, ce-s boieri acei ţări şi pre cine ori vrea ei să-şi aleagă domnii, să le hie datii». 
Deci, îndată, tot într-aceiaş noapte, au trimis veziriul cu caicul la boieri, unde era în- 
chişi şi au luat iară pre Costin postelnicul, înspăimatii că-i ducii noaptea să-l înece, ori 
să-l muncească pentru avuţiia lui Barnovschii-vodă. Dacă l-au dus înaintea viziriului, 
i-au dzis: «lată că împăratul vă iartă capetele şi sunteţi de acmu slobodzi şi să mergeţi 
să vă alegeţi domnii, pre cine veţi pofti»." 

Inevitabil, contextul politic induce el însuşi personajelor comportamente duale, 
duplicitare. Ceea ce se remarcă, dincolo de subiectul propriu-zis, este ambiguiza- 
rea statut-rol, determinantă în realizarea suspansului: „Işi trimisese Ştefan Gheorghie 
logofătul giupâneasa la ţară, în pilda că o trimite pentru trébile casei. Iară sângur, tocma 
în dzua cândă cântă în beserică canonul sfântului Andrei de la Critii, la 8 ceasuri de 
noapte, gătindu-se Vasilie-vodă de beserică, încă nime nu venise den boieri la curte, au 

mânecat să-şi ia dzua bună, dându-i ştire de acasă că-i ieste giupâneasa spre moarte, cu 
hârtiie scornită. Şi întrebândii Vasilie-vodă pe postelnici cine din boieri este afară, au spus 
postelnicii că ieste logofătul cél mare, dvoreşte să-şi ia dzua bună, că i-au venit veste de 
boală foarte grea giupânesăi. Să hie dzis Vasilie-vodă: «Ce omi fără cale, logofătul! 
Ştiindu-şi giupâneasa boleacă şi nu o ţine aicea cu sine.» Şi i-au dzis să între, să-şi ia 
dzua bună. Au intrat Ştefan Gheorghie logofătul cu faţa scornită de mare mâhniciune 
şi s-au luat voie să margă spre case-şi. Spun să hie dzis Vasilie-vodă: «Să afle lucrul pre 
voia sa»”. Citatul indirect relevă disimularea, căci domnitorul are premoniţii: 
„Spun de Vasilie-vodă că den beserică l-au lovit gânduri de purcesul logofătului, aşea 
fără nădejde”. Replica atribuită domnitorului trădează dezamăgirea, auzind infor- 
maţiile oferite de Ciogoleşti: „Şi hie dzis Vasilie-vodă: «în zedarii această slujbă 
acum: să-mi hie spus acestea, pănă era în laşi logofătul»”. Intervenţia slugii care-l 
avertizează pe logofăt are, pe lângă valoare premonitorie, ceva din tragedie, pen- 
tru că boierul îşi urmează, fatidic, drumul: „Şi-i dzicea o slugă a lui: «întoarce-te, 
giupâine, că nice la unu bine nu mergi». lară osândă trage la plată, au biruită gîndul să 
între în târgăi şi îndată cum au sosit la gazdă, nemică nu zăbovindiă, au mărsiă la curte... 
Vasilie-vodă, cum au înţeles de serdariul c-au venit la curte, nu s-au încredzut deodată, 
ce în dooă-trei rânduri au trimis să vadză, adevărat au sosit? Ce, dacă au ştiut că este 
în divan adevărat, îndată au ieşit în spătărie şi l-au chemată la sine, la adunare. Şi i-au 
fostă spus Vasilie-vodă cum au fostă scris şi cărţi, să vie pentru treaba acâia, care s-au 
pomenit mai Sus, ce mai bine este c-au venit sângur.” 

Interogatoriul domnesc presupune, ca şi în Anonimul brâncovenesc, afectarea 
unor relaţii cordiale, un joc perfid, cu reacţii disimulate. De altfel, întregul sce- 
nariu al anchetei dirijate de domn se regăseşte în dialogul Brâncoveanului cu 
Staico: „L-au întrebatiă după aceste şi de lucrurile ce să vădescii despre unguri, cu 
amestecăturile lui Ştefan Gheorghie logofătul, ştie ceva, au ba? Tare s-au apucat ser- 
dariul că nu ştie nemică, cu mare giurământuri. Şi cum să hie el amestecă la unile ca 
acelea, spre răul stăpânului său, dzicândii cu glas: «Cine au fostii, doamne, mai credzut 
la măriia-ta şi cinstit ca mine? Şi m-ai scos den obiele şi den sărac m-ai îmbogăţit». 
I-au dzis Vasilie-vodă: « Aşea ştiu şi eu». Şi i-au dzis să margă, să grăiască cu Ciogolea, 
să audze ce spune Ciogolea spătariul.” Ipostaza de martor la evenimente susţine im- 
presia de viaţă a replicilor, oftatul melodramatic al vistiernicului Iordache comple- 
tând scena terorii, căci somnul angoasant e întrerupt de teroarea cotidianului: 
„Eram pururea în casă eu la lordachie visternicul — şi adormisă foarte cu greu lordachie 
visternicul do mare scârbă ce avea, cândă, pre amiadzănoapte, au dat ştire de la curte 
de perirea Ciogoleştilor şi a serdariului. Şi dacă L-am deşteptat, îndată au dzis: «Au 
perit-au cei boieri?» Şi dacă i-am spus că au perităi, au suspinat greu, dzicândă: «Ah! 
Ce s-au făcut!»” 

3. Neculce și fascinația pentru cancan 


În cronica lui Neculce, există câteva cazuri în care dramatizarea se explică 
prin fascinația „bârfitorului” pentru tot ceea ce este inedit, incongruent cu men- 
talul său, refuzând ostentativ, injurios chiar, alogenii. Din inadecvarea codurilor, 
din „ceremonialul” eşuat tocmai ca rezultantă a acestei inadecvări, iau naştere o 
serie de scene de un umor irezistibil, în care scenografia găseşte frecvent puncte 
de interes. Mult citata scenă în care logofătul Tăutu nu ştie cum să se comporte 
ca sol la turci are savoare: „X. După ce au luat Bogdan-vodă domnia, au şi triimis pre 
Tăutul logofătul sol la turci, când au închinat ţara la turci. Şi aşe vorbăscu oamenii, că 
l-au pus viziriul de au şedzut înaintea viziriului pre măcat, şi n-au fost având mestei la 
nădragi, că, trăgându-i cibotile, numai cu colţuni au fost încălțat. Şi dându-i cahfe, nu 
ştiă cum o va bè. Şi au încept a închina: «Să trăiască împăratul şi viziviul!» Şi închi- 
nând, au sorbit felegeanul, ca altă băutură”. Codul oriental îl pune în dificultate pe 
moldovean şi comicul de situaţie e irezistibil, mai ales abordat scenografic. Vesti- 
mentaţia inadecvată, ipostază ridicolă, este completată de gestul de a „închina” 
în sănătatea interlocutorilor cu o băutură foarte probabil fierbinte pe care o soarbe 
ca pe vinars. Involuntar, Neculce sugerează el însuşi grila de lectură prin introdu- 
cerea cuvântului de origine turcă „macat”, în contrast cu „nădragi” sau „ciubote”, 
care au alte origini. Şi, chiar mai mult, grotescul, dacă acceptăm, într-o inter- 
pretare reducţionistă, că acesta este rezultatul incongruenţei dintre dimensiuni. 

O altă scenă, din vremea lui Dumitraşcu-Vodă Cantacuzino, mizează, fără a 
surprinde, dacă ţinem cont de antipatiile lui Neculce, pe inadecvare. Intr-un mo- 
ment de mare dramatism, în care „Fliondor armaşul şi cu frate-său... şi cu alţii au 
buzurluit tot târgul şi slujitorimea asupra grecilor”, unui „anume Mavrodin” i se relevă 
originea într-un mod scandalos şi comic în acelaşi timp, trădând apetenţa pentru 
spectacol, mai precis pentru o mizanscenă de mici dimensiuni: „Aşijderea la acea 
pâlceavă prins-au Fliondor armaşul la gazdă pre un grec, anume Mavrodin paharnic, şi 
l-au bătut şi l-au dezbrăcat, de l-au lăsat numai cu cămeşe. Şi l-au legat şi l-au pus pe 
un cal îndărăpt, cu faţa spre coada calului, şi-i didese coada în mâni de o ţinea în locu 
de frâu. Şi-l ducea pin mijlocul târgului la Copou la primblare şi-l priviia tăt nărodul zioa, 
amiazi mare. Şi-i daicea ficiorii ce-l ducea; «Dzi, grece, cal murgu la Fântâna Bordii», iar 
el nu putea daice «cal murgu la Fântâna Bordii», ce zicea «alogo murgo sto Fântăna 
Bordii». Iar slugile lui Fliondor îi da palme şi-i dzicea: «Dzi, grece, bine, nu dzice aşia» '. 

În Domnia a doua a lui Constantin Duca Vodă apare un pasaj amintind de înscă- 
unarea Brâncoveanului în textul Anonimului. Mihalachi spătarul disimulează dez- 
interesul, exact precum domnul muntean. Didascaliile, elementele non-textuale 
în reprezentările scenice, apar, în naraţiune, completate de o scenă analogică, dar 
cu un plus de semnificaţie şi evidente resurse comice: „Să făce a nu-i plăcea să prii- 
mască domnie, ca şi fata cie dzisă unui voinic: «Fă-te tu a mă Grage, SI EM aF Merge 
plângând». Aşe să facea şi Mihai-vodă că nu-i trebuiaşte domnie . E vorba aici de o 
stilizare directă, expresivă, mai expresivă decât însăşi realitatea. 

Dramatică, la nivelul încărcăturii tensionale, şi tragi-comică, prin poza persona- 
jului, este scena în care Petru Rareş, urmărit de un preot, trage cu arcul în acesta, 
gest asociat cu o replică memorabilă: „Întoarce-te, popo, înapoi, nu-ţi lăsa liturghie 
nesfârşită!” 

Scena în care viitorul Despot-Vodă „împrumută” o nouă identitate, evocată şi 
de cronica lui Miron Costin, conţine elementele unui mic scenariu, cu substituire, 
documente revelatoare şi o intrigă care „prinde”: „lar Despot, ce au zis că-i iaste 
nepot, au luat numai scrisorili şi hrisovul de la Carol, înpăratul nemţăscu, şi cu aceli 
scrisori au făcut meşterşug de au agiunsu de au fost dumnu, precum scrie letopisăţul”. 

O samă de cuvinte conţine pasaje anecdotice uşor de transpus dramatic, cum ar 
fi cele referitoare la Ghica-Vodă. Avem aici o veritabilă „telenovelă”, prin câteva 
elemente constitutive şablonate. Primul este parcursul „de jos” spre demnitatea 
publică: „Ghica-vodă, de neamul lui fiind arbănaş, copil tânăr au purces de la casa lui 
la Țarigrad, să-ş găsască un stăpân să slujască. Şi cu dânsul s-au mai luat un copil de 
turcu, iar sărac, din ostrovul Chiprului. Şi mergând amândoi dempreună la Țarigrad, 
multe vorbe bune au vorbit: de vor găsi pită, să să caute unul pre altul. Şi au dzis 
Ghica-vodă: «Tu eşti turcu, poţi să agiungi să fii om mare, şi ce mi-i face pre mine 
atunce?» ar turcul au dzis atunce: «De voi fi eu om mare, te voi face de vii fi mai mare 
în Chipru, giudecătoriu.» Şi mergând în Țarigrad, s-au despărţit unul de altul, să-ş caute 
stăpâni.” Se remarcă şi caracterul anticipativ, alături de loialitatea personajelor, a 
unuia faţă de prietenul căruia îi făcuse o promisiune în copilărie, a celuilalt faţă 
de domnitor pe care nu vrea să îl uzurpe: „Şi vrând şi Dumnedzeu, au agiunsu de au 
fost capichihaie la Țarigrad şi vornic mare aici în Moldova. Deci tâmplându-să atunce, 
la vremea lui Gheorghii Ştefan-vodă, de au fost la Poartă cu alţi boieri, viziriul vădzân- 
du-l l-au şi cunoscut cine este. lar Ghica-vodă nu-l cunoşte pre viziriul. Deci viziriul 
Chiupruliolul au şi chemat pre haznatariul lui şi i-au dzis în taină: « Vedzi cel boieriu 
bătrân moldovan ce este la Divan? Să-l iei şi să-l duci la odaia ta, pănă s-a rădica 
Divanul, şi apoi să-l aduci la mine în taină cum trebuieşte». lar Ghica-vodă, după ce îl 
luasă dintre ceielalţi boieri, să spăriiasă tare, că nu ştie povestea ce este. Şi după ce s-au 
rădicat Divanul şi l-au adus la viziriul, l-au îndrebat viziriul ce om este şi de unde este, 
şi au dzis: «Cunoşti-mă pre mine, au ba?» lar Ghica-vodă s-au spus de unde este de 
locul lui, iar a cunoaşte pre viziriul nu-l cunoşte. Atunce viziriul Chiupruliolul s-au 
spus şi au dzis: «ii minte ce am vorbit când viniiam amândoi pre cale?» Şi au dzis: 
«De ai uitat tu, dar eu n-am uitat, şi iată că te voi face domnu în Moldova; numai să taci 
mâlcom». lar Ghica-vodă au şi mărsu de i-au sărutat mâna şi s-au rugat atunce pentru 
stăpânu-său, să-l lasă să fie domnu, să nu-l mazilească...”. Elementele picareşti, 
coincidenţele, ascensiunea „ideologică”, loviturile de teatru culminând cu ipos- 
taza „incognito”, surpriza recunoaşterii şi, evident, finalul fericit sunt dramatiza- 
bile, putând fi asociate unui scenariu. Mai mult, dacă „începutul” domniei lui 
Despot-vodă (evocat, sub semnul aceluiaşi potenţial dramatic) are, în linii mari, 
trăsăturile constitutive ale unei nuvele, fragmentul citat aici poate furniza material 
pentru un roman. 

4. Dimitrie Cantemir — /storia ieroglifică sub semnul „plurilingvismului” 


In opera lui Dimitrie Cantemir, erudit ce sintetizează, el singur, o întreagă epocă 
în literatura română, un loc aparte îl ocupă Istoria ieroglifică. Scrierea a generat nu- 
meroase interpretări. Aceasta a fost considerată, pe rând, istorie secretă, „primul 
roman” din literatura română, operă „de răzbunare”, a „frustratului” Cantemir, 
fabulă alegorică cu personaje din lumea animală, adevărat „Roman de Renard” 
românesc, Cu siguranţă, multitudinea şi varietatea interpretărilor nu fac altceva 
decât să confirme valoarea scrierii lui Cantemir, viaţa organică a acestei cărţi. 

Lucrarea a fost scrisă la Constantinopol, în 1705, titlul ei complet fiind „Istoriia 
ieroglifică în doatspredzece părţi împărțită, aşijderea cu 760 de sentenţii frumos împo- 
dobită, la începătură cu scară a numerelor dezvălitoare, iară la sfârşit cu a numerelor 
străine tâlcuitoare”. 

În elaborarea Istoriei ieroglifice, intenţia „literară” ocupă un loc privilegiat: „a 
triia şi cea mai cu deadens pricină ieste că nu atâta cursul istoriii în minte mi-au fost, 
cât spre îndeletmicirea rhitoricească nevoindu-mă”. 

Se cuvine să menţionăm, fie şi succint, celelalte „pricini”, resorturi ale textului. 
Acestea se subsumează istoriei „caselor” rivale Brâncoveanu şi Cantemir, conform 
„Dohtei adevărului” — substanţa scrierii o furnizează experienţa trăită, conflictul 
dintre cele două case domneşti, cu uneltiri, intrigi, pofte şi ambiţii. Paradoxal însă, 
istoria apare tendenţios, iar o interpretare viabilă ţine, în zona de suprafaţă a ro- 
manului, de pamfletul politic, de caricaturizarea adversarilor, de acoperirea aces- 
tora cu invective. Alegoria, ca modalitate subversivă (textul mizează pe „chei” 
animaliere, numerice, cu „scara tâlcuitoare”, vizând lectura hermeneutică, în pos- 
teritate), transcende simpla reducere la istoria epocii. Aceasta trimite la viaţa 
ascunsă a personajelor, dincolo de simpla memorialistică. Cantemir trimitea spre 
Etiopicele lui Heliodor ca sursă de inspiraţie, ceea ce a determinat receptarea tex- 
tului său ca „istorie secretă «Ca moimâţa omului, aşa eu urmele lui Iliodor, scriitorului 
«Istorii ethiopiceşti» călcând, mijlocul istorii la început şi începutul la mijloc, iară sfâr- 
situl scaunul său păzindu-şi precât slăbiciunea mea au putut, pre picioare mijlocul şi 
capuil să stea am făcut»”. În realitate însă, Cantemir a preluat doar tehnica de a in- 
versa părţile naraţiunii, nicidecum fapte sau subiectul textului grec. (PP Panaitescu, 
Studiu introductiv la Istoria ieroglifică, ediţia 1965) 

Atestatul de fictivitate este confirmat şi prin „obrăzarul” autorului însuşi şi de 
„codul numeric personal” de pe copertă (Cantemir acceptă greu statutul de anonim). 
Aşadar, mai puţin istorie şi mai mult „roman de răzbunare”, al „frustratului” Can- 
temir (ipoteză lansată, se pare, de Şerban Cioculescu, în vol. Itinerar critic, |, 1876). 

Istoria ieroglifică este roman ca rezultat al „plurilingvismului”, cum îl defineşte 
Mihail Bahtin, procedeu prin care foarte puţine elemente ale discursului rămân 
neutre, neantrenate în dialog. Cantemir nu elimină intenţiile „străine din lim- 
bajul său diversificat, nu distruge orizonturile social-ideologice şi îşi subsumează 
plurivocitatea. 

Exegeţii operei au nuanţat, mai mult sau mai puţin convingător, problema 
teatrului în lumea lui Cantemir. Esenţială ni se pare intuiţia unui mare adevăr ce 
afirmă gustul „pentru montaj, regie, pentru construirea cu trudă a diverse meca- 
nisme, perfect inutile, care se mişcă numai pentru plăcerea spectatorului”. (Manuela 
Tănăsescu) 

Cantemir afirmă că lumea este un teatru printr-un „protase siloghizm”: „Cine 
în lume ieste atâta de înţelept căruia altă înţelepciune să nu-i trebuiască? Cine în tot thea- 
trul acesta ieste atâta de ascuţit la minte carile vânt să socotească a altora cuvinte?” 

Substratul istoric concret este indubitabil în text. Personajele sub măşti anima- 
liere se recunosc finalmente, fie şi uzând de „cheile” principelui. Esenţa lucrării 
este alta însă, dacă o urmărim fie şi doar printr-o sumară grilă comparatistă. 


a. Lumea măştilor 


Balthasar Graciân, într-un roman care nu se îndepărtează decât aparent de 
baletul de curte de pe la 1640, Criticonul, introdusese o lume similară celei cante- 
miriene. Eroii lucrării, proaspăt întorşi de pe o insulă pustie, fac cunoştinţă cu 
lumea care se află sub semnul deghizării şi al iluziei, în care mişună (ca şi în bale- 
tul epocii) tot felul de monştri şi fiinţe groteşti. În cetatea din romanul gracianesc 
sunt doi conducători: ministrul — Proteu şi regele (o îmbinare de monstruozităţi, 
un corp lipsit de proporţii şi cuviinţă, jumătate şarpe, jumătate cămilă şi cu o coadă 
de sirenă). Ambii sunt polimorfi; mai mult, pe rege nu-l poţi vedea decât întor- 
cându-i spatele şi folosind o oglindă. 

Aceeaşi lume a măştilor, tot pe dos, apare şi în Istoria ieroglifică a lui Dimitrie 
Cantemir. Drumurile din romanul lui Gracián, care se numesc Ipocrizie, Artificiu 
sau Ostentaţie, se respectă şi aici întru totul: „Omul este de asemeni în dezechilibru, 
convins că nu este niciodată întrutotul ceea ce este sau ce pare a fi, ascunzându-şi faţa 
sub o mască de care se serveşte atât de bine, încât nu se mai poate şti care este masca 
şi care faţa cea adevărată.” 

Să urmărim aşadar aceste premise teoretice în cartea lui Cantemir. 

Probabil maestrul disimulării, cu structură proteică evidentă, este, în Istorie, 
Hameleonul („masca” lui Scarlat Ruset). Ca şi ministrul lui Graciân, el este un 
personaj important, apropiat (formal) de Constantin Cantemir şi de Dimitrie în- 
suşi. Cunoaşte perfect arta prefăcătoriei şi abuzează de ea în câteva pasaje memo- 
rabile. El joacă pe mai multe scene; nu este un cabotin, „succesele” sale fiind 
îndelung trudite pe terenul alunecos al politicii. Descrierea Hameleonului ocupă 
un spaţiu însemnat, fiind făcută (sub aspect „tehnic”) cu ochii cunoscătorului de 
animale exotice; la el trăsăturile fizice şi cele morale se îngemănează într-o com- 
poziţie perfect adaptată la mediu: „Când într-o parte şi într-alta va să cate, nu capul, 
ce melchiurile ochilor îşi întoarce... Deci când să mânie să face verde, când să întristă 
să face negru, iară când să veseleşte, roşiu cu galbăn amestecat să face.” 


EÐ = = oo 


CE Scanned with OKEN Scanner 


Mergând ca sol la Inorog, animalul policrom disimulează perfect: „Atuncea 
Hameleonul cu aspre blăstămi şi straşnice giurământuri a să blăstăma şi a să giura 
începu: Pre viaţa mea, o, domnul mieu, dzicea...” Drumul înapoi, spre Şoim, îi 
schimbă gândul: „...şi precum piielea, aşe gândurile şi mintea şi vârsta îşi schimba”. 

Universul figurat de principele moldovean stă sub semnul lui Circe şi al lui 
Proteu. Jigania asociată lui Scarlat Ruset „nu trăieşte decât în măsura în care se 
transformă... pentru a arăta că este făcut dintr-o succesiune de aparente”. 

Fiecare este conştient de joc şi încearcă să fie atât de prudent, pe cât îi îngăduie 
inteligenţa. Etalonul ipocriziei este, în romanul lui Cantemir, „Boadza Pleonaxii”, 
care se preface adormită până când zăreşte „darurile şi ochii ce-i ave închişi, decăt 
a puhacii mai mari şi decât a mâţii mai luminoşi steli”. 

Metamorfozele şi ipostaza „lumii pe dos” sunt elemente de recuzită ale teatru- 
lui, mai ales ale teatrului absurd. Şi ce poate fi lumea cantemiriană, văzută prin 
prisma sorții alunecătoare, dacă nu un teatru al absurdului, unde personajele se 
luptă cu cerbicie pentru ceea ce înseamnă, în lumină stoică, nimic. În cheie barocă, 
ideea se poate susţine cu mai multă acuitate: caracterele încearcă zadarnic, prin 
acţiunile lor, să ofere o valorizare pozitivă nimicului. 

Să încercăm câteva nuanţări. lată, de exemplu, cum Molia intuieşte că joacă 
un rol cu haine de împrumut şi că este o victimă a amăgirii: „...cu amăgeală blane 
socotind a fi, în nişte pene am fost intrat, de la care şi cântecul acesta acmu de curând 
am învăţat. Penele dară, precum să videa, era de Şoim cu de Bâtlan amestecate”. In 
acelaşi ton îşi motivează Vulpea oportunismul în viaţă, invocând limitele voinţei 
omeneşti în faţa împrejurărilor şi căutând să facă pe plac şi altor jigănii, nu foarte 
însemnate, cum ar fi Cocoșul: „Iubite priietine, nu cu divă îţi pară, pentru căci dziş 
că cinstea Corbului pentru frica Vulturului păzesc (căci lucrurile între muritori nu 
atâtea să isprăvesc cele pofteşte voia, ca câte să lucreadză ce le dă mâna şi vremea). 
Pentru care lucru nu numai a Corbului şi a vulturului, ce de multe ori şi a Cucoşului 
voie caut, şi după îndămânarea vremii cinste şi închinăciune a-i da pociu, după vânt 
întorcând ventrele (că nebun corăbier s-ar socoti a fi acela care pânzele împotriva vân- 
tului a deşchide ar îndrăzni).” 

Curios lucru, Hulpea lui Cantemir seamănă foarte bine tipologic cu un binecu- 
noscut oportunist din literatura română: Nae Caţavencu. Ea profilează, asemenea 
celui din urmă, un spectaculos scenariu al ipocriziei, pentru că nu se poate vorbi, 
în acest punct, de inocenţă în cuprinsul cărţii. 

Hameleonul, figura policoloră, proteică de care aminteam, seamănă şi el cu Nae 
Caţavencu. Ambii sunt la fel de volubili şi uzează de o mulţime de măşti pentru 
a convinge interlocutorul, indiferent care ar fi acesta. Observaţia nu a scăpat 
ochiului criticii, Manuela Tănăsescu remarcând că, în Istoria ieroglifică, „întreaga 
scenă a adunării dobitoacelor are, prin atmosferă şi animaţie, un frapant iz caragialesc 
Asemenea personajelor lui Caragiale, Camilopardalul (recte Mavrocordat) îşi 
funcţie de conjunctura politică: „După aceste a 

Inorogului cuvinte, Camilopardalul, oarece mânia potolindu-şi (care atuncea de nu şi 
era zugrăvită, iară mai pre urmă în zugrăvită să să fie întors vremea au dovedit-o) 
sovoc în 20 ani pusără, ca chiarul răspuns de la Corb luând, adevăratul cuvânt a-şi da 
să poată." 

Adevăratul corespondent al lui Caţavencu este, în fapt, Papagaia, ţinând un 
veritabil curs de demagogie, vorbind, asemenea eroului caragialesc, de „dragostea 
frăţească” dintre oponenții înverşunaţi: „Adunarea aceasta, o, cinstiţilor dintr-ambe 
părţile adunaţi fraţi... de pe titulul ce şi-au pus... aşe sufletele şi inemele a să întroloca 
şi a să împreuna, dreapta socoteală şi pravila adeverinţii la un sfat, la un stat, la o ne- 
voinţă, la o priință, la o iuboste şi la o dragoste... pofteşte şi să nevoieşte.” 

Ca un abil regizor, Cantemir creează imagini (şi auditive) ale tumultului mul- 
timii ca reflex al deşănţatei cazanii. Animalele strigă, într-un glas ce pare „huietul 
a mari puhoaie după ploaie”: „Facă-să, facă-să. Plinească-să!” Credulitatea maselor 
exacerbându-şi sentimentele primare fără prea multă chibzuinţă stă sub semnul 
iluziei (maya), pentru că, nu întâmplător, aceste reacţii apar după ce Papagaia „de 
umbrirea a fiitorului acelor doao monarhii stat să apucă”. Ca şi la Caragiale, şi carac- 
terele Istoriei ieroglifice sunt narcotizate de vorbe, vorbe ce devin periculoase prin 
„meşteşugul” retoric. Retorica apare în carte zugrăvită şi ca o ştiinţă cu legi proprii, 
cu o logică proprie, în stare „adevărul minciună şi minciuna adevărul să facă”. Un per- 
sonaj detestabil sub masca Hameleonului, Scarlat Ruset, era format la şcoala re- 
torică, fost grămătic, uzând foarte bine de această tehnică a cuvântului disimulat. 

Jocul amăgirii ca mecanism teatral funcţionează fără greşeală, existând chiar 
situaţii în care actorii ilustrează un loc comun în comedie şi farsă — „păcălitorul 
păcălit”: „Săracul Ciacalul, măcar că şi el de viclean ieste lăudat, însă cu bucăţeaua 
dulce a Vulpii înghiţi...” 

Cunoscător probabil al teatrelor turceşti de păpuşi, Cantemir mânuieşte perso- 
najele pe sfori şi adoptă strategii ale baletului francez din secolul al XVII-lea pentru 
a realiza „surpriza”: „pământul pare că se clatină, casele se transformă în cutii cu sur- 
prize, pereţii se desfac întocmai ca decorurile...” Secvența cea mai elocventă pentru 
a ilustra aserţiunea precedentă ar fi aceea în care Inorogul, trădat de Hameleon, 
devine o pradă uşoară pentru Crocodil, prilej de mare îngrijorare: „Inorogul, aces- 
tea audzind, atuncea tot vicleşugul Hameleonului cunoscu, carele şi-ntr-alte chitele ami 
adânci îl băgară... 

O privire, fie şi foarte fugară, asupra vieţii politice a vremii oferă imaginea com- 
prehensibilă a teatrului universal. Înţelegem mecanismele prin care Brâncoveanu, 
satirizat vehement sub masca de Corb, şi celelealte personaje devin actori, cu 
toate consecinţele care decurg de aici: pierderea identităţii proprii şi prezenţa 
ostentativă sub „feţe de împrumut”. Cantemir anulează distincţia funcţională 


statut — rol (statut conferit versus rol asumat) sub incidenţa aspiraţiei de a concilia 
contrariile. 


i 


CE Scanned with OKEN Scanner 


O observaţie foarte fină, de fond, este aceea că, „de fapt, Cantemir în persoană 
este cel care coboară pe scenă ascuns sub diferite măşti, ca să joace, schimbându-și 
glasul, roluri cât mai diverse”. (Manuela Tănăsescu) De aceea, personajele sunt 
(mai ales Corbul) lipsite uneori de personalitate proprie, ostentative. Ele repre- 
zintă, cel mai adesea, obiectivări ale sentimentelor Principelui, cum ar fi senti- 
mentele duşmănoase (Hameleonul) sau oroarea hilară (Struţocămila). 

Există, în Istoria ieroglifică, momente teatrale determinate şi de construcţia dia- 
logică, dar mai ales de capacitatea de a face spectatorul să simtă lucruri, să empa- 
tizeze cu un conţinut de poveste, să îşi chestioneze propriile simpatii sau antipatii, 
sesizând perfect trecerile de la o stare psihologică la alta, gradaţia lor, prin inter- 
mediul unor particularităţi stilistice ale textului. De aceea, nu cităm schimburile 
de replici din părţile a VI-a şi a VII-a, dintre Şoim şi Inorog, dintre Hameleon şi 
Şoim sau dintre Hameleon şi dulăi, elocvente pentru apelul la „modalităţi” de 
expunere specifice genului dramatic, sau didascaliile. La Cantemir există, cum 
afirmam anterior, organicitatea teatrală, un „tot”, mizând pe replici, scenografie, 
prezenţa raisonneurului, „dizolvarea” personajelor în peisajul/cadrul de manifes- 
tare. Este, la un alt nivel, diferenţa dintre autorul Cronicii Bălenilor, asistând curios 
la o reprezentaţie acrobatică, de circ, şi Cantemir, parte a unui spectacol, cum se 
evidenția anterior. Este vorba de o unitate a efectului la cel din urmă. 

Jigăniuţa se constituie în raisonneur, într-o cuvântare ulterioară monologului 
Cucunozului, sfârşită cu un efect narcotic (,...toate paserile şi jiganiile zburătoare... cu 
toate într-o gură: «Facă-să, facă-să şi voia şi porunca împăratului şi epitropului plineas- 
că-să!» strigară”), prin apelul la rațiune şi solicitarea punctului de vedere al Stru- 
țocămilei: „...pre Struţocămilă de faţă să chemaţi şi pre dânsa pentru sine ce dzice şi 
ce socoteşte să o întrebaţi. Şi orice răspuns ar da, pre acela în ciurul alegerii cu dreapta 
bunei socotele să-l zbateţi.” Este unul din rarele momente în care teatrul lui Can- 
temir se asociază comediei. 

Suntem pe teritoriul comicului, variat reprezentat aici. Transpare, alături de 
comicul onomastic, comicul de intenţie, personajul invocat remarcându-se, în 
afara unui portret fizic grotesc („cămila nepăsărită şi paserea necămilită”), printr-un 
discurs ce sfidează regulile cuviinţei, arogant, ambițios şi lipsit de inteligenţă: „Eu 
sunt un lucru mare şi voiu să fiu şi mai mare, căci aceasta chipul îmi vrăjeşte, de vreme 
ce tuturor celor ce mă privesc mirare şi ciudesă aduc... Aşijderea, agiutorind priinţa şi 
ocroteala Vulturului, de m-aşi putea în aer înălța decât toate zburătoarele, aşeşi şi decât 
Vulturul, mai arătoasă aş fi.” „Ambiţul” Struţocămilei prefigurează câteva caractere 
caragialeşti, ca şi comicul ca rezultat al contrastelor. Pozele groteşti sunt nume- 
roase şi au efecte hilare imediate. Ilustrativă este şi cea a „jiganiei” (alias Mehmet 
Celebi), care surprinde dezantropomorfizarea: „Atuncea jigania, belindu-şi budzele 
şi rânjindu-şi dinţii, râdzând şi cu capul clătind dzisă...”. 

Comicul de limbaj se realizează, fără menajamente, în cheie gravă, punctând 
acelaşi portret moral. Se insinuează semidoctismul, căci Struţocămila este, în ciuda 

simplităţii unei întrebări pe care nu o înţelege, ostentativă în formularea răspun- 
sului: „«Cum te cheamă?» pre Struţocămilă întrebară. Iară ea răspunsă: «Eu pe mine 
niciodată nu mă chem (au în locul numelui gramatica n-aţi citit, unde arată că mă în 
locul numelui, eu, de căderea chemătoare să lipseşte), ce alţii pre mine, «o, dumneata» | 
mă cheamă. larăş o întrebară:« Dară numele îţi este, o, au pe alt nume te cheamă?» Iară | 
ea răspunsă: «Când strigă cătră mine cineva, atuncea audzu, precum şi pe voi acmu, 
când m-ati chemat, v-am audzit. Deci acmu, vă rog, spuneţi-mi, ce m-aţi chemat?»” 
Limbajul este revelator pentru realitatea caracterologică şi socială a personajului, 
aşa cum este ea percepută de autor. 

Comicul de caracter şi de situaţie, camuflând grotescul, inaltude o scenă ca- 
racteristică pentru prostia capitală, fără grad de comparaţie. Un personaj — uman 
finalmente — care are nevoie de „translator” pentru a i se traduce un mesaj idiot 
(„rău, rău, rău, ah, ah, ah, capul, capul, capul, oh, oh, oh, vai, vai, vai”) necesită cali- 
ficative dure. 

Caracterologic, măştile Istoriei ieroglifice sunt similare celor caragialeşti: Ha- 
meleonul este, ca şi Caţavencu, „un limbut extravertit, incapabil să îşi stăpânească 
tumultul pasiunilor”, el ţese intrigi cu o neasemuită hărnicie, făcându-şi tot felul 
de planuri diabolice; Struţocămila, asemenea lui Trahanache, nu are habar că se 
înscrie într-un triunghi conjugal, Helgea nefiind doar a lui; chiar Crocodilul poate 
fi asemănat poliţaiului corupt Pristanda. 

Spiritul acid al lui Cantemir face ca deseori satira să decadă în invectivă, în 
sarcasm şi chiar injurie, dacă este vorba despre patima politică. Manevrele iscu- 
site prefigurează scene celebre caragialeşti, în care se uzează de elemente strict 
private pentru a discredita duşmanii politici. Aşa cum Caţavencu se folosea de o 
scrisoare de amor pentru a-l reduce pe Tipătescu la tăcere şi pentru a cumpăra 
voturi, „masca” Principelui dă în vileag lucruri intime care pun sub semnul 
îndoielii castitatea, moralitatea miresei inamicului şi, implicit, probitatea morală 
a acestuia: „O, Helge, fecioară, frumoasă nevastă/Nevastă fecioară, fecioară nevastă/ 
„Patul nevăpsit nu să mai slăvească.” Comentariile auctoriale accentuează, ana- 
logic, monstruozitatea: „Ascultaţi, morţilor şi priviţi viilor: Cămila cu Helge să împre- 
ună, filul şi şoarecele să cunună şi dealul cu valea să iau dă mână.” Indicaţiile de 
regie evidenţiază, în numeroase cazuri, chiar când e vorba de apropiaţi ai lui 
Cantemir însuşi, grotescul personajelor, definibil, reducţionist, ca incongruenţă 
între dimensiuni, dincolo de stratul superficial comic: „[Filul] la dânsa au mers [la 
O vrăjitoare puternică], carile cu atâta a trupului mărime ce are, umilite închinăciuni 
şi până la pământ plecăciuni îi făcea...”. 

Pasiunea lui Cantemir pentru teatrul epocii se cuvine a fi reiterată prin recon- 
stituirea lui PP Panaitescu. Astfel, în timpul unei serbări în Rusia, prin faţa lui 
Petru „defilează sănii în formă de corăbii dintre care cea mai remarcabilă este a 
lui Dimitrie Cantemir, un vas turcesc, pe care, sub un baldachin, stă turceşte 
Dimitrie Cantemir, îmbrăcat în haine scumpe orientale, cu barbă mare şi un uriaş 
turban pe cap... la urmă venea un măscărici călare pe un măgar.” 

Teatrul se află, pentru Cantemir, la graniţa dintre realitatea trăită şi repre- 
zentarea acesteia. Baldachinul simbolizează ipostaza duală, de privit şi privitor în 
acelaşi timp. Ar putea fi vorba şi despre acea „plasă” de confuzie despre care vor- 
bea Edgar Papu. Iar elevația alaiului turcesc e secondată umil, dar semnificativ, 
de măscărici care insinuează, pe lângă faptele burleşti, nebunia asumată, finali- 
tatea tragică, în ultimă instanţă, a tuturor lucrurilor. 

In Istoria ieroglifică, dramatizarea se află la un palier superior, prin importanţa 
pe care o dobândeşte scenografia. Amănunte scenografice întâlnim şi la Miron 
Costin, lon Neculce sau la Anonimul brâncovenesc, însă doar aici are funcţia inter- 
stiţială, de susţinere a imanenţei... labirintului. Suntem, la Cantemir, mai aproape 
de scenografia pe care dorinţa de a produce iluzia o impune astăzi (Cf. şi cu 
Vsevolod Meyerhold, în „Secolul XX”, nr. 6-7, 1972, traducere şi selecţie a tex- 
telor de G. Banu). Dacă în scenele discutate în capitolele anterioare actorul, cu 
gesturile, mimica, plasticitatea sa, reprezenta mai tot ce îi era necesar autorului, 
acum acesta devine, în câteva „momente”, simplă componentă a iluziei, a „efec- 
telor speciale”. 


b. Scenografie labirintică 


Labirintul, perceput ca înlănţuire ezoterică de probe, aşa cum îl defineşte Ca- 
milopardalul, presupune, în centru, „monstrul” mitologic. Acesta nu este, surprin- 
zător, Corbul, dusmanul Inorogului, ci „Boadza Pleonaxii”, aflată într-un ţinut 
obscur, tăcut, în „împărăţia peştilor”. Scenografia presupune sugestia unei teribile 
adaptări la mediu, nu atât înconjurător, cât general-mercantil: „...cu sânul deschis 
şi cu poale-n brâu denainte sumese, ca cum ceva într-însele a pune s-ar găti..., cu ochii 
închişi şi cu ureche plecată, ca când ce în poală i s-ar pune să nu vadă,... în mâna 
dreaptă cumpănă ţinea... însă cumpăna din dreapta la pământ atârna.” Lăcomia, căci 
despre ea este vorba, stă pe un scaun de foc, simbol al caducităţii şi autodistru- 
gerii. Nu doar focul apare ca element scenografic. Decorul presupune întunericul, 
starea conştiinţei nediferenţiate, ceea ce se numeşte, în terminologie alchimică, 
„nigredo”, starea premergătoare cristalizării elementelor. 

„Poza” Pleonaxiei corespunde, ca mijloc literar de interpretare, statuilor me- 
canice, preferate de scriitorii baroci. Obiectul, miraculos însufleţit, prelucrare in- 
spirată din arta statuară, are funcţia de simbol al unei lumi remediabil corupte, 
sub iluzia dreptăţii. 

Totul converge spre impresia iluzoriului, simţurile sunt înşelate permanent: 
„ nu zmei şi lei a fi să părea, ce într-adevăr vii şi cu duh a fi să videa”. Clădirile din 
cetatea Epithimiei sunt construite cu mare rigoare geometrică, dispuse parcă 
pentru a face imposibilă distingerea contururilor, a posibilelor repere: „Iară casele 
ca cum tot într-un părete ar fi fost, nici mai afară de altă ieşiia, nici mai înluntru intra.” 
Nu lipseşte nici sugestia (amfi) teatrului: „scară în chipul theatrului în gios să lasa 
Ornamentaţiile labirintului includ peisajul zoomorf, „animat” prin efecte optice. 

Impresia este cea de „vânătoare a vieţii”, poziţia dominantă este cea de pândă, a | 
celui hăituit şi a urmăritorilor săi: „... brehnacea de sus iepurile... pândea, mâţa care 

pre şoarec pe subt frundzele din copaci cădzute... şi cu urechea asculta... vulpea prin 

pomi găinele şi păsăruicile scociora...”. Materialele sunt scumpe, pereţii sunt deco- 

raţi şi cu inscripţii ieroglifice, sugerându-se astfel necesitatea iniţierii. Se ghiceşte 

însă un arhitect malefic al feeriei din cetate în aerul fals sugerat, scenic, la toate 
nivelurile de semnificaţie. 

Scenografia presupune, uneori până la abuz, apă şi foc. Apa reprezintă nu doar 
curgere heraclitiană, ci şi o marcă a practicilor pervertirii în „capiştea Pleonaxiei”. 
Cei ce vor să meargă în cetatea Lăcomiei trebuie „...în marginea Nilului coborân- 
du-să, pre mâni şi pre obraz cu apa lui să să spele”, înainte de a intra. Împărăţia peş- 
tilor, ieroglifa imperiului otoman, include apa deopotrivă ca simbol al caducităţii şi 
al unei filosofii pragmatice conform căreia „peştele cel mare îl înghite pe cel mic”. 

Focul, alt reper scenic pentru cetatea Epithimiei, reflectă strălucirea vremel- 
nică, arderea totală, până la inexistenţă. Boadza Pleonaxii stă, şi ea, pe un jilţ de 
foc: „...într-un scaun de foc şedea, subt a căruia picioare un coptoraş de aramă plin de 
jăratic cuprins a fi să videa...” 

Întunericul, ca fundal, sugerează masa confuză de dinaintea separării elemen- 
telor, starea de conştiinţă nediferenţată, a alchimiei nigredo, anterioară cristalizării 
elementelor. 

Decorurile, fundalul, costumele, culorile, discursul personajelor alcătuiesc, cum 
afirmam în capitolul introductiv, o dramatizare în adevăratul sens al cuvântului. 
Într-o lume „pe dos”, în care nimic nu e ce pare a fi, discursul unor eroi se inte- 
grează perfect în atmosferă. Chiar Inorogul râvneşte la performanţe astrologice 
prin transformarea ascendenţei planetelor în descendență: „Mars virtutea în slăbi- 
ciune să-şi primenească, Mercurie între planete nu mai crăinicească, Zefs monarhia în 
veci să-şi robească, Vinerea floarea frumuseţii să-şi veştejească, Cronos scaunul de sus 
în gios să-şi coboară.” Acesta rostise o incantaţie în care se vădeşte intenţia de 
răsturnare a temeiurilor: „Munţi, crăpaţi, copaci, vă despicaţi, petre, vă fărâmaţi... 
Clătescă-se cerul, tremure pământul, aerul trăsnet, nuării plesnet... Soarele zimţii să-şi 
rătedte, luna siindu-se să se ruşinedze, stelele nu scânteiadze”. Impresia de mister a 
vrăjilor transpare şi dintr-un alt binecunoscut hrismos: „Tärna tipărită din fire 
văpsită/Cu alb şi cu galbăn, într-un loc tecsită,/Varsă denainte, hrismosul învaţă./Că 
la cale scoate fără de povaţă/Coarne cin-aşteaptă, urechile puie,/Cuvintele/asculte, 
cămara nu-ncuie.” 

Vocabularul oniric bogat reprezentat („cu ochii deschişi somna”, „cu toată fan- 
tazia deşteaptă visa”, „somn fără somn” etc.), alături de amănuntele topografice şi 
de exagerarea proporţiilor, creează o atmosferă ireală, posibil-accesibilă doar prin 
continua raportare la codul „ieroglific”. 

Există o „stare” a acestui text, asociabilă sentimentului de carnaval uman în 
care fiecare se străduieşte să se impună în istorie, fie cu zâmbetul pe buze, fie cu 

lacrimi în ochi. Chiar şi personajele bufe, ciudăţenii ale naturii, au, în acest car- 
naval, raţiuni plauzibile pentru care să existe. Vor să „fure” istoriei momentele 
prielnice şi să se impună pe „scenă”. Concură, în mod determinant, la alcătuirea 
unui „panopticum” propriu aspirațiilor cantemiriene: „Să cuprinzi lumea, cât mai 
detaliat, într-un anumit moment al istoriei ei, să zugrăveşti cât mai bine teatrul.” 


ISTORIA ÎN TEXTELE CRONICARILOR MUNTENI 


1. Imagini „în oglindă” — Politicul ca resursă teatrală 


Imaginea diferită a aceleiaşi epoci se explică mai întâi prin statutul şi poziţia 
fiecărui cronicar, partizanatul sau oprobriul fiind determinate, ca şi în cazul cro- 
nicarilor moldoveni, de relaţia cu domnitorul sau, într-o accepţie mai largă, cu 
instituţia domniei. Astfel, Radu Greceanu este tipul eruditului aflat în serviciul 
domnitorului şi care scrie „la comandă”, aşadar pentru contemporani, pentru 
publicul „intern”, în timp ce Anonimul (în Cronica anonimă despre Brâncoveanu) 
scrie şi pentru posteritate, adică pentru publicul virtual. La el „teatrul” rezultă din 
eliminarea autorului în favoarea a ceea ce numim astăzi „regizor”, în fapt un fel 
de maestru de ceremonii. 

Radu Greceanu vizează, în Istoria domniei lui Constantin Brâncoveanu, promo- 
varea imaginii domnitorului, mizând pe schema dihotomică pentru a-şi releva 
stăpânul „luminos”, în timp ce Anonimul încearcă să recupereze trecutul recent, 
pe care îl aduce, pe măsura posibilului, în prezent, de unde rezultă, în bună măsură, 
caracterul dramatizant al scriiturii sale. Involuntar, Anonimul reuşeşte cu adevărat 
să se retragă din spaţiul scriiturii, pentru a lăsa scriitura să vorbească („trucuri ale 
autenticităţii”, aparenta libertate a celui care „vorbeşte” cu de la sine putere, fără 
a fi rob al tiraniei auctoriale, fiind semn al intuiţiei moderne). Procedeul prin care 
îşi ascunde prezenţa constă în dramatizarea naraţiunii. El reduce până la a suprima 
comentariul autorului sau al naratorului, larg reprezentat la ceilalţi cronicari (la 
cei moldoveni, în special) în folosul dialogului şi al monologului. 

Anonimul brâncovenesc este, în mod cert, cel mai prolific dintre cronicarii mun- 
teni sub aspectul mecanismelor artei dramatice pe care le pune la lucru. Textul 
răspunde cerinţelor unei dramatizări eficiente, prin situarea personajului într-un 
moment nodal al existenţei lui. Momentul de referinţă este înscăunarea, tensi- 
unea declanşatoare fiind, aşadar, cumva implicită, căci concurenţa la tron exista. 
În aceste tablouri există o vădită „plăcere a reprezentaţiei”, fiindcă autorul nu 

2. Înscăunarea lui Constantin Brâncoveanu ca resursă „literară” 


1. Caută indici ai spaţiului, ai figuraţiei şi ai recuzitei în textul Anonimului. 

2. Constantin Brâncoveanu are plăcerea disimulării. Urmăreşte cum „caută” 
să obţină reacţii ale interlocutorilor. 

3. Caută indicaţiile de regie, didascaliile, gestica şi mişcarea celorlalte personaje, 
aflate în fundal, pentru că prim-planul îi revine lui Brâncoveanu. 


Antonin Artaud observa (Artaud, Antonin, în „Secolul XX”, traducere şi se- 
lecţie a textelor de George Banu, nr. 6-7, 1972, p. 109) că regia, asociată limba- 
jului, poate fi considerată fie ca materializarea vizuală şi plastică a cuvântului, fie 
ca „limbajul a tot ceea ce se poate spune şi semnifica pe scenă independent de cuvânt, 
a tot ce îşi găseşte expresia în spațiu sau care poate fi obţinut sau dezagregat prin el”. 
Or, tocmai din această a doua rațiune, textul anonim are intuiţii dramatice. 


- Alte teme de reflectie 


1. Monologul Brâncoveanului îl prefigurează pe cel al unui demagog celebru 
în literatura română. Recunoaşte personajul şi selectează, după ce ai identificat 
„obiectul” discursului demagogic, elementele comune celor doi eroi. 


2. Argumentează, cu exemple din text, afirmaţia că Brâncoveanu este un bun 
cunoscător al psihologiei maselor. 


3. E, în toate, o „matematică” politică, în mişcarea scenică a domnitorului totul 
e calculat, reglat. Justifică, alegând secvenţe din text, premeditarea discursului în 
cazul lui Brâncoveanu. 


4. Ilustrează raportul „economic” naraţiune — dialog de aici, rolul naraţiunii, 
respectiv al dialogului. 


5. In text se respectă ambele tipuri de public: cel contemporan, care ţine la 
codul formal, comportamental, şi cel „literar”, nu neapărat contemporan, atent 
la discursul cronicii. Justifică această afirmaţie. 


Anonimul este autorul „modern” care părăseşte textul, lăsând personajele să 
vorbească în locul său, să se deplaseze şi să acţioneze. Acesta nu este, totuşi, un 
narator neutru. Literatura română nu posedă încă, la acest moment, suficientă 
experienţă pentru a se discuta despre un „narator neutru”. Anonimul rămâne în 
consecinţă un narator implicat. Expresia dominantă a prezenţei sale este ironia — 
formă a participării — şi, mai rar, elogiul. 

Aite teme de reflecţie, 


1. Identifică mărci ale ironiei în episodul întronizării Brâncoveanului. 


2. Între dialog, ca mod de expunere predilect în dramaturgia clasică, şi naraţiune 
există nu doar un raport „economic”, defavorabil evident dialogului, ci şi unul 
etic, cât timp se „dozează” diferit materialul în funcţie de statut, ierarhie şi/sau 
încălcarea normei. Interpelarea, „certarea” celui care comite hybris-ul (Clucerul 
Ştirbei se arătase, la colectarea haraciului, „cam lung la unghii”) în raport cu au- 
toritatea domnească, stă sub semnul stilului direct. La fel şi rechizitoriul: replica 
celui certat este anemică, în raport cu retorica domnitorului, atât verbal, cât şi la 
nivelul intenţiei stilistice, „Controlat” auctorial, el replică lapidar sau este „expe- 
diat” în stil indirect. Urmăreşte aceste aspecte în cronică. 


3. Spaţiul public, necesar scopului moralizator, este asociat aici cu adresarea 
directă, cu un discurs după reguli ale retoricii. Când vine însă vorba de iertare, 
de bunăvoința domnului, aceasta nu numai că are asociată spaţiul privat, dar stă 
sub semnul narativului, în stil indirect sau indirect liber. Selectează indici ai 
spaţiului public, respectiv privat, şi stabileşte raportul dintre naraţiune şi dialog 
pentru fiecare caz în parte. Ce observi? 

4. Travestiul, ca modalitate a comediei clasice, se asociază gustului pentru 
punere în scenă, în textul Anonimului. Identifică acest element în (mizan)scena 
precedentă „certării” lui Staico, cel cu pretenţii de domn. 


Se poate face chiar o distincţie funcţională asociată spaţiului public-privat. 
Dacă publicul presupune „joc de rol”, discurs adresat, dinamică verbală, gestuală 
etc., spaţiul privat se asociază cu „statutul”, deja conferit, iertarea fiind atributul 
autocrat, individual. 


De unde aflu mai multe! 
Bibliografie critică selectivă: 


Artaud, Antonin, Le Théâtre et son double, selecţie şi traducere de George Banu, 
în „Secolul XX”, 1972 

Bahtin, Mihail, Probleme de literatură şi estetică, Editura Univers, Bucureşti, 1982 

Călinescu, George, Istoria literaturii române de la origini până în prezent, Editura 
pentru Literatură, Bucureşti, 1968 

Cândea, Virgil, Umanismul românesc, în „Studii şi articole”, 17/1972 

Cioculescu, Şerban, Itinerar critic, |, Editura Eminescu, Bucureşti, 1976 

Duţu, Alexandru, Călătorii, imagini, constante, Editura Eminescu, Bucureşti, 1985 

Duţu, Alexandru, Umaniştii români şi cultura europeană, Editura Minerva, Bucu- 
reşti, 1974 

Iorga, Nicolae, Istoria literaturii române în secolul al XVIII-lea, vol. 1, Editura Didac- 
tică şi Pedagogică, Bucureşti, 1969 

Manolescu, Nicolae, Istoria critică a literaturii române, Editura Fundaţiei Culturale 
Române, Bucureşti, 1996 

Mazilu, Dan Horia, Literatura română în epoca Renaşterii, Editura Minerva, Bucu- 
reşti, 1984 

Mazilu, Dan Horia, Recitind literatura română veche, Editura Universităţii Bucureşti, 
1994 


Negrici, Eugen, Expresivitatea involuntară, Editura Cartea Românească, Bucureşti, 
1977 


Negrici, Eugen, Iluziile literaturii române, Editura Cartea Românească, Bucureşti, 


2008 
Negrici, Eugen, Imanenţa literaturii, Editura Cartea Românească, Bucureşti, 1981 
Negrici, Eugen, Narațiunea în cronicile lui Grigore Ureche şi Miron Costin, Editura 
Minerva, Bucureşti, 1972 
Panaitescu, PP, Dimitrie Cantemir. Viaţa şi opera, Editura Academiei, Bucureşti, 1958 
Papu, Edgar, Barocul ca tip de existenţă, I, Editura Minerva, 1977 
Schileru, Eugen, Moralitate şi senzaţional, în „Secolul XX”, nr. 11/1964 


Tănăsescu, Manuela, Despre Istoria ieroglifică, Editura Cartea Românească, 
Bucureşti, 1970 


Theodorescu, Răzvan, Civilizaţia românilor între medieval şi modern, Editura 
Meridiane, Bucureşti, 1987 


Vaida, Petru, Dimitrie Cantemir şi umanismul, Editura Minerva, Bucureşti, 1972 

ILUMINISMUL 


|. Aspecte teoretice 


Iluminismul este un curent ideologic şi cultural ce se manifestă în secolul 
al XVIII-lea, prefigurat de Declaraţia drepturilor omului din 1688. Prin Iluminism 
se prelungesc ideile renascentiste, punându-se accent pe importanţa raţiunii în 
cunoaştere şi pe emanciparea oamenilor prin cultură. 

Iluminismul a pornit ca o mişcare filosofică, pe care o putem aşeza sub semnul în- 
demnul lui Immanuel Kant: „Aveţi curajul de a vă folosi propriul simţ al raţiunii!” 
Curentul de gândire manifestat în Europa şi în America a avut la bază evenimen- 
tele ştiinţifice şi intelectuale care au început în secolul al XVII-lea — descoperirile 
din domneniul fizicii, matematicii ale lui Isaac Newton, raționalismul lui Ren€ 
Descartes (omul ca fiinţă cugetătoare), cunoaşterea empirică lui Francis Bacon 
şi John Locke. Acestea au promovat credinţa în legile naturale şi în ordinea uni- 
versală, în cunoşterea empirică, precum şi încrederea în raţiunea fiinţei umane şi 


în abilităţile inovatoare ale acesteia. 


Il. Trăsăturile Iluminismului 


Dintre cele mai importante trăsături ale Iluminismului enumerăm: 

e un pronunţat caracter laic şi anticlerical; 

+ accentul cade pe valorile raţiunii; 

+ militează pentru eliberarea spiritului de orice prejudecată; 

e militează pentru iluminarea maselor populare, pentru emanciparea poporului 
prin cultură; 

+ interesul acordat libertăţilor spirituale şi naţionale; 

e caracterul antifeudal şi antidespotic; 

e pentru restabilirea echilibrului lumii, apelează adesea la ironie, la satiră; 

e condamnă orice formă de violenţă, fiind acceptată doar dezbaterea de idei. 


Ideologia iluministă a însemnat, în primul rând, promovarea libertăţii indivi- 
încrederea în rațiune. Într-o Europă a mo- 


dului, a contractului social, precum şi î 
narhiilor absolutiste, Rousseau susţinea că la baza puterii suveranului nu se găseşte 
] care îl încarcă pe conducător cu 


un drept divin, ci o delegaţie, un contract socia 
anumite obligaţii şi îi dă poporului anumite drepturi. De altfel, Europa secolului 


al XVIII-lea cunoaşte şi monarhi luminaţi, filosofi, precum: Frederic al II-lea al | 
Prusiei, Ecaterina a Il-a a Rusiei, Iosif al II-lea al Imperiului Austriac. | 

Astfel, la origine mişcare filosofică, Iluminismul a devenit o mişcare socială, 
care a grăbit reformele democratice şi a slăbit considerabil vechile sisteme ale 
puterii care veneau din Evul Mediu târziu. Militând pentru libertate şi egalitate 
(chiar între femei şi bărbaţi), pentru nevoia de cunoaştere şi puterea raţiunii oame- 
nilor din orice timpuri, hrăniţi de textele fundamentale ale filosofiei şi literaturii 
antice, iluminiştii au contribuit, prin dinamica ideilor lor, la crearea lumii moderne. 
De asemenea, încrederea în facultatea de cunoaştere a omului şi dorinţa de progres 
au stat la baza constituirii impresionantei opere reprezentative intitulate Enciclo- 
pedia, la iniţiativa lui Diderot şi D'Alembert, carte care este un „dicţionar explicativ 
al științelor, al artelor şi al meseriilor”. 


III. Iluminismul — Reprezentanți 


Principalii reprezentanţi ai Iluminismului sunt: 

e în Franţa — Denis Diderot, Jean le Rond D'Alembert, Jean-Jacques Rousseau, 
Voltaire, Montesquieu; 

e în Anglia — Jonathan Swift, Daniel Defoe, Isaac Newton; 

e în Germania — Lessing, Goethe, Immanuel Kant; 

e în teritoriile româneşti: Samuil Micu, Gheorghe Şincai, Petru Maior, Ion 
Budai-Deleanu, lenăchiţă Văcărescu, Anton Pann. 


IV. Iluminismului european — Opere reprezentative 


e Beaumarchais — Bărbierul din Sevilia (1775); 

e Daniel Defoe — Robinson Crusoe (1719); 

e Henry Fielding — Tom Jones (1749); 

e Carlo Goldoni — Gondolierul (1753); 

e Montesquieu — Scrisori Persane (1721); 

e Jean-Jacques Rousseau — Noua Eloiză (1761); 
e Jonathan Swift — Călătoriile lui Gulliver (1726); 
* Voltaire — Candide (1759), 


V. Iluminismul românesc 


1. Școala Ardeleană 


Şcoala Ardeleană este mişcarea ideologică şi literară iluministă a românilor din 
Transilvania secolului al XVIII-lea, aflată sub dominație habsburgică, de eliberare 
socială şi naţională, A avut un caracter militant, cărturarii ei s-au afirmat prin 
studii de istorie şi filologie, dar şi ca luptători pentru înfiinţarea de şcoli româneşti 
(Gheorghe Şincai a înfiinţat peste 300 de şcoli în mediul rural), pentru redactarea 
unor dicţionare, gramatici etc, 

2. Reprezentanţii Școlii Ardelene 


a. Samuil Micu (1745-1806) — Nepot de frate al episcopului Inochentie Micu, 
născut într-o familie de preoţi cu ascendență nobilă, a studiat la Blaj şi la 
Viena (teologia şi filosofia), fiind deopotrivă călugăr, scriitor şi traducător, 
interesat de istoria bisericii, de filosofie, de filologie şi de istoria neamului. 


Cele mai importante scrieri ale sale sunt: Brevis historica notiatiae, Istoria şi lucru- 
rile şi întâmplările românilor şi Elementa linguae daco-romanae sive valachicae (1780). 

Istoria... este structurată în patru părți: „începuturile româneşti”; istoria domnilor 
Ţării Româneşti; istoria domnilor Ţării Moldovei şi „istoria bisericească a episcopiei 
româneşti din Ardeal”. Scopul său a fost acela de a reda istoria întregului neam 
românesc, folosind mai multe surse istorice, printre care şi cronicarii moldoveni. 
Capitolul cel mai bine documentat este cel referitor la românii din Transilvania. 
Astfel, este arătată vitregia condiţiilor în care se aflau, dar se insistă asupra binefa- 
cerilor pe care le-a adus unirea cu biserica Romei. 

Principalele idei susţinute de Samuil Micu în studiile sale sunt: 

e romanitatea şi continuitatea elementului roman în Dacia; 

e convingerea că suntem puri romani; 

+ de asemenea, a fost adeptul îmbunătăţirii vieţii ţăranilor pe calea paşnică a 

tratativelor, şi nu prin revolte sociale. 

Samuil Micu nu a reprezentat tipul de cărturar care povesteşte, ci acela care 

critică sau apreciază starea lucrurilor. | 


b. Gheorghe Şincai (1754-1816) — Făcea parte dintr-o familie de mici nobili 
din Ţinutul Făgăraşului. A studiat mai întâi în şcoli ungureşti şi germane 
din Transilvania, apoi, la Blaj. A predat la Blaj retorica şi poetica, după aceea 
a plecat la Roma pentru a-şi continua studiile. Doctor în filosofie şi teologie, 
dobândeşte încuviințarea de la Papa Pius al VII-lea să poată frecventa biblio- 
tecile catolice secrete. A studiat la Viena pedagogia şi dreptul, a fost numit 
în 1782 director al „Şcolii normale” de la Blaj, apoi va conduce şcolile ro- 
mâneşti din Transilvania timp de doisprezece ani. În 1784, iese din rândul 
clerului şi îşi continuă activitatea culturală. 


Animat de idealuri naţional-patriotice, a susținut o activitate de luminator: 
director al şcolilor române, traducător de manuale didactice şi lucrări de popu- 
larizare a ştiinţei, autor de abecedare şi îndreptare de aritmetică, a înfiinţat peste 
trei sute de şcoli. | | 

Opera istorică cea mai cunoscută este Hronica românilor şi a mal multor neamuri, 
expresie a erudiţiei şi a unui spirit polemic. Învăţatul ardelean nu are însă o con- 
cepţie clară şi închegată asupra istoriei, ci este sclav în mare măsură documen- 
telor, Ca şi Micu, se socoteşte roman pur şi apără ideea continuității elementului 
latin în Transilvania. Atitudinea patriotică şi antifeudalismul reies din felul în care 

descrie răscoala din 1784. Îi surprindem ataşamentul faţă de Ştefan cel Mare. Un 
alt aspect important al activităţii sale culturale ţine de faptul că este un precursor 
al ideii de unire a poporului român. 


c. Petru Maior (cca 1756-1821) — Fiu de protopop, a studiat la Blaj şi la Roma, 
alături de Şincai. Doctor în fiolosofie şi teologie (1779), a urmat la Viena 
studii de drept. În 1790, a devenit profesor de logică, metafizică, drept na- 
tural la Blaj, apoi paroh la Reghin şi cenzor al cărţilor româneşti tipărite la 


Buda (1809). 


Opera sa istorică de mare însemnătate pentru cultura românească este Istoria 
pentru începutul romanilor în Dachia (1812), scriere fundamentală, cu ecouri prelun- 
gite în perioada paşoptistă. Printre lucrările filologice se numără: Disertaţie pentru 
începutul limbii române, Disertaţie pentru literatura cea veche a românilor, Dialogul 
pentru începutul limbii române între nepot şi unchi. Colaborează la opera lexicografică 
a Şcolii Ardelene, iniţiată de Samuil Micu: Lexiconul de la Buda. 

Istoria... este o lucrare polemică, un răspuns dat acelor scriitori străini care „în 
zburdarea lor nedumerită vomau cu condeiele asupra românilor, nepoții romanilor celor 
vechi”. Susţine, ca şi ceilalţi ardeleni, romanitatea pură a românilor, dezaprobă 
teoria părăsirii Daciei şi vorbeşte despre constituirea în state sub conducerea lui 
Gelu, Menumorut şi Glad. 


Iluminismul a însemnat, în teritoriile româneşti, şi începutul unei activităţi 
filologice, fiindcă apar cărţi de gramatică, dicţionare („lexicoane”), aspect favorizat 
şi de dezvoltarea învăţământului. Prima gramatică românească datează din 1757, 
fiind scrisă de Dimitrie Eustatievici Braşoveanul, la cererea domnitorului Mun- 
teniei, Constantin Mavrocordat. O altă gramatică a limbii române care a cu- 
noscut mai multe ediţii la începutul secolului al XIX-lea este cea a lui lenăchiţă 
Văcărescu. 


3. Ideile centrale ale reprezentanților Școlii Ardelene 


Ideile centrale ale reprezentanţilor Şcolii Ardelene, din studiile de istorie şi filo- 
logie, sunt următoarele: 

e romanitatea şi continuitatea elementului roman în Dacia; 

e latinitatea (pură a) poporului român şi a limbii române; 

e antifeudalismul; 

e înlocuirea alfabetului chirilic cu cel latin; 

+ fixarea normelor gramaticale ale limbii române; 

e scrierea etimologică; 

e purificarea limbii de elementele nelatine (Petru Maior este primul care sus- 
ţine faptul că limba română derivă din latina populară). 

Concluzie: 


Reprezentanţii Şcolii Ardelene au o importantă contribuţie, ca şi cronicarii 
umanişti, la constituirea identităţii de neam a românilor din Transilvania. De 
asemenea, au pus bazele cercetării ştiinţifice a limbii române. 


4. Repere critice: 


e „Eliberată de slavonism prin întinderea puterii turceşti şi prin influența mişcărilor 
de reformă religioasă, eliberată de grecism prin influenţa ideilor «Luminării» şi prin 
reacţiunea latinistă; eliberată de latinism în cele din urmă prin afirmarea energică 
a spiritului popular, cultura română avea să descopere căile proprii abia după o 
peregrinare de mai multe ori seculară.” 


(D. Popovici, Literatura română în Epoca „Luminilor”) 


e „Aspectul militant al literaturii ştiinţifice era determinat de comandamentele mo- 
mentului: scriitorii zilei trebuiau să valorifice drepturile poporului lor în ţinuturile 
pe care acesta le ocupa, şi drepturile acestea se argumentau în filologie şi în istorie; 
de aceea filologia şi istoria sunt disciplinele care au atras în mod deosebit atenţia lor.” 


(D. Popovici, Literatura română în Epoca „Luminilor”) 

ȚIGANIADA 


de lon Budai-Deleanu 


|. Date biografice despre lon Budai-Deleanu 


e 6 ianuarie 1760/1761 — se naşte la Cigmău, Ţinutul Hunedoarei, fiind primul 
dintre cei zece copii ai preotului Solomon Budai; 

e 1770-1772 — face studiile elementare în satul natal; 

e 1772 — urmează „Seminarul greco-catolic” din Blaj. Se stabileşte la Liov, unde 
obţine, prin concurs, postul de secretar juridic al Tribunalului provincial. 
Liovul era pe vremea aceea un centru românesc, în urma alipirii Bucovinei 
la Austria, în 1775. 

e 1777-1779 — urmează cursurile „Facultăţii de Filosofie” din Viena; 

e 1780-1783 — este bursier al „Colegiului Sf. Barbara” din Viena; 

e 1783-1784 — obţine titlul de doctor în filosofie la Erlau; 

e 1784 este, pentru scurt timp, profesor la Seminarul din Blaj. Urmează cursu- 
rile „Facultăţii de Drept” din Viena. 

* 1786 — apare Carte trebuincioasă pentru dascălii şcolilor de jos; 

e 1787 — este profesor la Seminarul din Blaj; 

e 1800 -— termină prima variantă a poemului eroi-comic Tiganiada, prima epopee 
în limba română; 

e 1812 — apare a doua variantă a Ţiganiadei, Începe poemul Trei viteji, care ră- 
mâne neterminat. 

e 1818 — termină Lexicon românesc-nemţesc în patru volume, început încă la 
Viena; 

e 24 august 1820 — moare la Liov. 


II. Opera și contextul cultural 


Ion Budai-Deleanu este un spirit enciclopedic, erudit filolog, istoric şi poet. 
Pe lângă scrierile filologice şi istorice (Fundamenta grammatices linguae romanicae — 
Temeiurile gramaticii româneşti), are numeroase contribuţii ştiinţifice puse în slujba 
emancipării românilor din Ardeal. 

Ion Budai-Deleanu este autorul epopeii Ţiganiada, publicate abia în 1927 de 
către Gheorghe Cardaş. Concepută în registru comic şi parodic, Ţiganiada este opera 
unui raţionalist lucid, care se foloseşte de o inteligenţă scăpărătoare pentru a-şi 

exprima batjocura la adresa lumii înconjurătoare. Aceasta ilustrează o critică a 
instituţiilor şi mentalități feudale prin intermediul alegoriei, construită pe mai 
multe planuri: eroic, comic şi satiric, îmbinate cu semnificaţii politice, patriotice. 
Acţiunea se petrece în secolul al XV-lea, în vremea lui Vlad Ţepeş. Țiganii repre- 
zintă imaginea aspiraţiei eşuate spre armonia social-rațională. 


III. Tiganiada — Rezumat 


Tiganiada, subintitulată Poemation eroi câmico-satiric. Alcătuit în doaosprăzece 
cântece de Leonăchi Diancu îmbogăţit cu multe însămnări şi luări aminte critice, filoso- 
fice, istorice, filologice şi gramatice, de cătră Mitru Perea ş-alţii mai mulţi în anul 1800. 

Singura opoziţie în calea turcilor, după căderea Bizanțului, este domnitorul 
valah Vlad Ţepeş. Pregătindu-şi ţara pentru război, domnitorul vede că în cuprin- 
sul ei există o numeroasă populaţie țigănească. Ca să înlăture pericolul ca aceştia 
să slujească ca spioni turcilor, Ţepeş îi înarmează şi pe ei împotriva turcilor, le dă 
hrană şi locuri de moşie. Adunate între Alba şi Flămânda, cetele ţigăneşti se sfă- 
tuiesc cum să-şi organizeze ţara. Mersul până la tabăra de la Spăteni este greoi, 
cetele ţigăneşti pretinzând ostaşi de la domnitori ca să-i păzească. Ca să meargă mai 
repede, războinicii propun aşezarea carelor cu bucate înainte. Între timp, Romica, 
logodnica lui Parpangel, este furată de Satana şi dusă la curtea nălucită din codrul 
fermecat de la Curtea neagră. Parpangel pleacă s-o caute, trece prin mai multe 
aventuri, printre care întâlnirea cu Sf. Spiridon, ajungerea la două izvoare ferme- 
cate. Aici bea din unul şi devine luminat la cap şi viteaz la braţ, în timp ce viteazul 
Argineanu bea din celălalt şi cade în trândăvie. Îmbrăcaţi în haine turceşti, Vlad 
Ţepeş şi oastea sa încearcă vitejia ţiganilor, care nu luptă, ci plâng şi se lamentează. 
La apariţia unor turci adevăraţi sunt salvaţi. Parpangel, îmbrăcat cu armura lui 
Argineanu, o reîntâlneşte, în tabără, pe Romica. Diavolii se sfătuiesc în infern cum 
să îi înfrângă pe Dumnezeu şi pe creştini; ţiganii se sfătuiesc pe pământ cum să-şi 
organizeze ţara. La înfruntarea dintre armata română şi cea otomană, iau parte, 
de asemenea, ca în epopeile homerice, îngerii şi demonii. 

Ajunşi în cele din urmă la Spăteni, ţiganii sărbătoresc nunta lui Parpangel cu 
Romica. Au loc acum şi discuţiile în legătură cu organizarea viitoare a statului, 
unde protagonişti sunt Baroreu, Slobozan şi Janalău. 


Reţine! 


Paradisul şi Infernul, aşa cum apar în opera Ţiganiada, sunt concepute în regis- 
tru comic şi parodic (paradisul fiind mai ales unul culinar, cu râuri de lapte şi 
miere etc.). Criticul literar Paul Cornea o consideră o meditaţie asupra condiţiei 
umane, structurată în jurul metaforei drumului, motiv central, căci „mersul 


țiganilor evocă strădania omenirii de a ajunge la ideal”. 

Pentru loana Em. Petrescu, Țiganiada este o epopee mixtă, cu structură inedită, 
în care eroicomicul fuzionează cu eroicul pur, dezvăluind coexistenţa unei ten- 
dinţe demitizante şi a aspiraţiei de a recupera mitul eroic. Coexistenţa perspec- 
tivei eroice şi a celei ironice apare în toate planurile Ţiganiadei. 


„Lumea pe dos”, antieroii, situaţiile groteşti sau burleşti trimit la absurdul exis- 
tenţei umane, iar mijloacele inedite de construcţie (note de subsol, intervenţii, 
comentarii diferite, prefețe justificative) reprezintă modalităţi paratextuale de 
semnificaţie şi polifonii surprinzătoare. 


i ixezunașinele 


l. 
A. Citeşte cu atenție fragmentele de mai jos, care fac parte din discursul lui 
Janalău: 
„Drept ce dar unul să ne stăpânească, 
Sau doi, sau câţva? Din ce pricină? 
Tocma s-aibă ei minte-îngerească 
Şi cu toată-înţălepciunea plină! 
Eu, de voie bună, nu mi-oi pune 
Jugul în grumazi, vă spun ş-oi spune! 


Cel mai înţălept încă rămâne 

În urmă-om pătimaş ca şi noi: 

Şi deacă-i vom da bici să ne mâne 
Încătro va vrea, ca pe neşte boi, 
Mai pe-urmă el a mâna să-învaţă 
Şi-uită de-a trăgătorilor greață. 


„„„Drept aceasta, ori sângura lege, 
Ori nime-altul să ne stăpânească. 
Căpetenia cetăţii-întrege 

Legea să fie!... să ne domnească... 
Asta să ne fie fundământ 

La cest a nostru aşezământ. 


| Întâi dară legi bune şi drepte 

i S-izvodim în ţigăneasca ţară, 

„ Feţe apoi s-alegem înţălepte, 
Cunoscuţi despre vărtute rară, 
Ce cu purtare-întreagă, vitează, 
Să privească spre-a legilor pază. 

[...] Întru-alte, după legi aşezate 
Norodul are să stăpânească 

Prin persoane-alese, delegate, 
Care n-au alta numa să păzască 
Ca legile-odată hotărâte, 

Cu de-amărunt să fie păzite. 


...Din care va vedea fieştine 
Că ţiganii din toate ştiute 
Forme de chivernisiri streine, 
N-au aşezat vruna, ci din tute 
Luând cel mai bun şi de folos, 
Toate cele-întoarsără pe dos. 


Adecă puseră să nu fie 
Stăpânia lor nici monarhică, 
Nici orice feliu de-aristocraţie, 
Dar’ nici cu totul democratică, 
Ci demo-aristo-monarhicească 
Să fie ş-aşa să să numească*.” 


* Destul că Janalău purtă biruinţă, că toţi să plecară după sfatul lui, adecă făcură o stă- 
pânie, unde precum norodul aşa şi cei aleşi din norod să aibă cuvânt şi sfat la trebile ţării 
de obşte, însă în sine să fie republică, cu putere la deosăbite împrejurări să poată alege ş-un 
dictator. Cu un cuvânt, au ales dintru toate chipurile de stăpânie cele ce sunt mai bune. 
(Erudiţian) 


B. Rezolvă următoarele cerinţe: 


1. Care este ideea lui Janalău despre forma de guvernare pe care trebuie să o 
adopte noul stat? 


2. Este aceasta în spiritul ideilor iluministe? Argumentează-ţi răspunsul. 


3, În ce constă ironia autorului, manifestată în nota de subsol sub pseudonimul 
Erudiţiaa? 


Il. Realizează un eseu despre rolul Şcolii Ardelene în cultura română, pornind 
de la următoarea afirmaţie: 


. Li .. A Li . Lă Li Li » 
„Modernitatea literaturii române este rezultatul direct al influenţei Luminilor”. 
(D. Popovici, Literatura română în Epoca „Luminilor”) 

ROLUL LITERATURII ÎN PERIOADA PASOPTISTĂ 


— studiu de caz — 


Repere ale studiului de caz 


Statutul literaturii. Profesia de „scriitor” 


„Pe urmă să vedeţi şi alta: a fi cineva autor în secolul nostru nu e o meserie 
cu care să se hrănească. A defăima cineva pe un cizmar că nu face cizme bune, 
pricep că are cuvânt să se supere, să fie mâhnit, pentru că cu aceasta îl vatămă, îl 
păgubeşte la meseria lui, face să fugă muşteriii de dânsul şi, prin urmare, îi ardică 
mijloacele traiului, îi ia bucătura din gura lui şi a copiilor; însă a zice că «d. Sarsailă 
nu scrie bine, nu e autor» ce are d-a face aceasta cu mijloacele traiului lui? Când a 
mâncat cineva vreodată pâine cu autorlâcul unde se vorbeşte limba rumânească, 
afară numai daca nu va fi hotarât a se face şi cerşător? Scrisul este şi el un talent 
cultivat cu educaţia, ca şi toate celelalte talente; şi daca natura nu m-a făcut mu- 
zicant, dănţuitov, zugraf ş.c.., nu mai este alt mijloc de a trai şi a fi om onest? 
Asemenea şi daca nu m-a făcut poet sau autor, să mă strâng de gât? Să mă arunc 
în gârlă? Să mă leg de oameni, pentru ce să-mi zică că nu scriu bine, adică că nu 
sânt poet sau autor? Nu se va afla şi pentru mine vreo altă meserie ca să-mi duc 
viaţa şi să poci dobândi socotinţa şi stima oamenilor? Am cercat să scriu; n-am 
plăcut oamenilor, m-au luat să mă îndrepteze şi au întrebuințat sau râsul, sau 
povata; mi-au arătat greşalele sau din bunăvoință şi prieteşug, sau din răutate şi 
pizmă, ca să zboare numai ei la nemurire; vor să râză, zic, sau să mă povăţuiască: 
ce am eu să-mi fac atâta inimă rea, pare că mi-ar fi tăiat orice mijloc de trai? A-mi 
zice cineva că nu scriu bine este întocmai ca şi când mi-ar zice că nu sânt bine, nu 
danç bine, nu zugrăvesc bine (mai vârtos când nu sânt dascăl nici de muzică, nici 
de danç, nici de zugrăvie, ca să mă hrănesc cu aceste arte).” 


(Ion Heliade-Rădulescu, Domnul Sarsailă autorul) 


Cerinţă: Precizează perspectiva asupra autorului de literatură în text. 


1. Poezie. Proză. Dramaturgie. Delimitări conceptuale 


a. Poezia — privilegiu şi risc. Poetul — un „personaj” aparte 
e „Misiunea poeziei este de a întări sufletele prin pictura patimilor, mizeriilor şi 
măririlor umanităţii; de a înălța adevărul, dreptatea, de a nobila libertatea: de 

a cobori în anima poporului şi a căuta durerile lui, lacrimile lui; a fulgera pe 
apăsătorii lui cu fulgerul muzei, de a-i da curagiu şi energie, de a cere progre- 
sul, de a lupta spre a împinge neamul omenesc către ursite mai ferice; de a răz- 
buna o patrie când ea geme în prada apăsătorilor; este un puternic ajutor al 
moralei şi al civilizaţiunii, un inamic teribil al barbariei, al arbitrariului.” 


(Cezar Bolliac, în „Irompeta Carpaţilor”, V) 


„«Pentru ce nu publici scrierile dumitale?» întrebai mai deunăzi pe un bărbat 
de spirit şi de gust care ţine ascunse în portofoliul său mai multe manuscrise de 
poezii. «M-am speriat, îmi răspunse, de când am văzut atâţia poeţi...» Negreşit, 
niciodată nu am avut mai multă îndestulare, nu zic de poezie, ci de versuri. 
De unde vine aceasta? Poate în parte din greşita idee că arta poetului ar fi mai 
uşoară decât a prozatorului, după cum socotim cei mai mulţi, atunci când 
intrăm în cariera literelor cu toată încrederea juneţii şi neexperienţei; poate însă 
asemenea dintr-o lege înaltă care va ca poeţii să fie cele dintâi instrumente ale 
geniului noroadelor, când geniul acesta începe să se deştepte. În adevăr, armonia 
având o atracție naturală pentru cei mai mulţi oameni şi versurile frumoase 
întipărindu-se cu lesnire în memorie, toţi aceia care la începutul civilizaţiilor 
simt, sau cred a simţi, în sufletul lor o scânteie divină aleg instrumentul acesta 
ca cel mai sigur spre a-şi răspândi ideile lor. De aceea poezia e cea mai antică 
artă a spiritului omenesc; de aceea legile popoarelor celor antice erau scrise în 
versuri; de aceea în ierarhia literelor poezia are un loc aşa de înalt. Ea face cea 
mai mare parte a gloriei naţiunilor; şi cele mai însemnate fapte, cele mai înalte 
descoperiri au trebuinţă de ajutorul ei ca să poată trăi. Dar cu cât arta e mai 
frumoasă, atât este mai anevoie; cu cât sunt mai rari poeţii care au lăsat numele 
lor la veacuri, atât mai numeroşi aceia care s-au pierdut în adâncul uitării.” 


(Grigore Alexandrescu, Câteva cuvinte în loc de prefaţă, 
în Opere, 1957) 


Cerinţă: Specifică în ce constau „privilegiile” poetului, dar şi riscurile acestuia. 


b. Teatrul 


„Când ni se bolnăvesc trupurile chemăm pe doctori; când ne omoară, când 
ne tămăduieşte şi pentru aceasta îl cinstim, pentru că am învăţat cu mare oste- 
neală meşteşugul cel păstrător al sănătăţii individuale. Dar când s-au bolnăvit 
obiceiurile noroadelor, s-au cangrenat şi s-au împuţit, teatrurile întovărăşite cu 
instrucţia publică, fără să omoare niciodată, au îndreptat norodul şi actorul a 
fost nesocotit pentru că a învăţat asemenea cu mare osteneală meşteşugul de a 
păstra sănătatea soţială.” 


(lon Heliade-Rădulescu, Teatrul Bucureştilor, 
în „Curierul românesc”, 1833) 

Cerinţă: Comentează pe marginea dimensiunii „utilitare” a literaturii, aşa cum 
reiese din fragmentele de mai sus. Ce sensuri ale termenului „util” se 
desprind din fragmente? 


2. „Autorlâcul” sau despre forme lipsite de substanță. Necesitatea criticii 


„Dar poate să mă întrebe cineva ce este critica şi pentru ce avem trebuinţă de 
această damă? La întrebarea dintâi voi răspunde în numerele viitoare prin un 
articol înadins compus. lar la acea a doua mă voi mărgini a zice că înainte de zece 
ani, când era ruşine de a lua condeiul în mână spre a compune ceva româneşte, 
critica ar fi fost cu totul de prisos şi nepriincioasă literaturii născânde. Astăzi s-au 
schimbat lucrurile; care n-are mania de a fi autor? Însuşi ţâncii de pe laviţele 
şcoalelor au pretenţii a publica scrierile lor, pân' şi tractaturi de filosofie. Ei bine, 
într-o asemine ebohă, când se publică atâtea cărţi, afară de bune, nu este de nea- 
părată nevoie ca o critică nepărtinitoare, aspră, să le cerceteze pre toate şi ca într-un 
ciur să le vânture; lăudând cele bune şi aruncând în noianul uitării pe cele rele; 
şi una şi alta după principiile sale şi fără a lua seama la persoana şi la starea 
autorilor?” 


(Mihail Kogălniceanu, în „Dacia literară”) 


Cerinţă: Identifică statutul şi rolul asociate scriitorului/poetului, ca „specie” aparte 
(sau nu). Cum explici alegerea termenului „damă” sau referirea la „ţâncii” 
care publică? Cum apare problematica „autorului”? 


3. Din nou, despre identitate 


* „Dorul imitaţiei s-a făcut la noi o manie primejdioasă, pentru că omoară în 
noi duhul naţional. Această manie este mai ales covârşitoare în literatură. Mai 
în toate zilele ies de sub teasc cărţi în limba românească. Dar ce folos! Că sunt 
numai traducţii din alte limbi şi încă şi acele de-ar fi bune. Traducţiile însă nu 
fac o literatură. Noi vom prigoni cât vom putea această manie ucigătoare a gus- 
tului original, însuşirea cea mai prețioasă a unei literaturi. Istoria noastră are 
destule fapte eroice, frumoasele noastre ţări sunt destul de mari, obiceiurile 
noastre sunt destul de pitoreşti şi de poetice, pentru ca să putem găsi şi la noi 
sujeturi de scris, fără să avem pentru aceasta trebuinţă să ne împrumutăm de la 
alte naţii. Foaia noastră va primi cât se poate mai rar traduceri din alte limbi; 
compuneri originale îi vor umple mai toate coloanele.” 


(Mihail Kogălniceanu, Introductie la „Dacia literară”) 
e „Publicul a citit în foiletonul «AAlbinei» din 17 ianuarie nişte luări-aminte ale 


domnului D.G. asupra pieselor date la Teatrul Naţional la prilejul benefisului 
dlui Necolau. 

Iscălitul se socoteşte în numărul acelora care gândesc cum că critica nu ar 
prinde loc în epoca de astăzi, căci, fără a vătăma vro iubire de sine, încă nu 
avem, nici putem avea o literatură până mai târziu. Tălmăciri, imităţii, cercări, 
deşi vrednice de laudă, nu alcătuieşte o literatură, ş-ar fi păzit tăcere, dacă 
oareşcare socotinţe judecătoreşti ale dlui D.G. nu l-ar sili odată pentru tot- 
deauna a-şi da opinia sa asupra criticii de faţă, precum ş-asupra celor ce critică, 
spre învăţătură, pe viitorime. 

Pe aicea, pe acole sunt oameni care se socot singuri în dreptate de a găsi un 
lucru bun sau rău, care se mânie când râde publicul şi socot cu totul abătută 
de bunăvoință însuşirea ce-şi ia parterul de-a bate în palme la o piesă, fără mai 
întâi să treacă acele piese la cenzura dumilor sale domnilor, cenzori mai dihai 
decât a postelniciei. Odată cu binele s-a născut şi răul, odată cu lumina s-a 
ivit întunericul, adică critica; de aceea, de când lumea, critica a fost şchioapă 
şi oarbă, când s-a iscălit D.G. 

De laudă este publicul (ui) că a înţeles că, bun, rău, locul său este la piese 
naţionale: dă aplausuri nu numai pentru că piesele sunt bune, dar pentru că 
a înţeles, fără însuşi a-şi da socoteală dece, că este mai de folos a se juca pe 
scena naţională obiceiurile, năravurile ştiute în limba noastră, decât traduceri 
de obiceiuri. 

Acei care s-au alunecat pe calea teatrului naţional, niciodată n-au avut gând 
să scrie pentru a-şi face un nume sau pentru a se da publicului drept autori, ei 
sunt simpli iubitori de fală românească, socotindu-se ca nişte salahori chemaţi 
a ridica o zidire... arhitecţii vor veni mai târziu, dacă criticii nu-i vor speria 
cumva... silindu-se a da o mică direcție deşteptării publicului şi acelora care 
au gând, talent şi vreme de a scrie... Scopul lor este de a introduce pe scena 
naţională naţionalitate, dramă şi comedii îmbrăcate în caracterul pământului, 

„vorbind cum vorbim cu toţii când suntem între noi, fieştecare după treapta lui, 
iară nu nemți, franţuji îmbrăcaţi în o limba care nu-i nici a lor, nici a noastră.” 


(Alecu Russo, Critica criticii) 


„Ca jurnal literar, «Steaua Dunării» chiar din început se pune alăturea cu 
opiniile şi tendinţele « României literare». În deplin acord cu popularul nostru 
poet şi redactorul ei, credem că literatura românească trebuie să se adape la 
izvoarele naţionalităţii, adică în istoria, moravurile şi credinţile ţării noastre. 
Vom combate dar din toate puterile noastre direcţia falsă ce o parte din scri- 
itorii de astăzi se încearcă a da limbii şi literaturii. Spre aceasta ne păstrăm 
dritul absolut de a ne exprima opinia asupra orice scrieri date la iveală. Per- 
soana autorului va fi pururea sacră pentru noi; dar opera sa fiind a publicului, 
va fi şi a noastră. Supunând scrierile noastre la aprecierea altora, şi aceasta 
fără restricţie, vom judica şi noi scrierile altora; căci critica s-a făcut neapă- 
rată mai ales în timpul de faţă, când limba românească este răstignită pe fel 

de fel de cruci, stropşită prin fel de fel de sisteme, întunecată prin fel de fel de 
ortografii, unele mai absurde decât altele." 

(Mihail Kogălniceanu, Din programul ziarului „Steaua Dunării”, 

în Tainele inimei) 


Cerinţă: Care crezi că sunt cele mai importante elemente pentru identitatea ro- 

mânilor? Ce elemente configurau o „direcție falsă” în literatura vremii? 


entri grupa | 


Literatura 


e „Productul mintei şi a învățăturilor unei nație să numeşte literatură, şi părţile ei sunt 
poezia, filozofia, istoria şi ritorica. Aceste învățături să numesc cu drept cuvânt şi 
umanitate, căci prin ele omul câştigă cugetări de moral, simţiri delicate, cei filantropi.” 

(Gheorghe Asachi, Despre literatură, 1829) 


e „... se ştie de toţi că literatura tratează despre toate; în domeniul ei intră şi proză, 
şi poezie, şi ştiinţe, şi arte şi măestrii [meserii, n.r.], şi cele politice, şi cele sociale, 
şi legislatură, şi strategică etc. Se ştie iară că literatura derivă de la litere.” 

(lon Heliade-Rădulescu, Legea şi fărădelegea, 1866) 
Cerinţe: 

1. Caută definiţii/definiri ale literaturii în texte de referinţă. Care sunt „limitele” 

definiţiei lui Gheorghe Asachi? 

2. La ce fel de „literatură” se limitează definirea? Dar cea operată de Heliade? 

3. Cum poate fi speculată afirmaţia: „literatura tratează despre toate”? 

4. Cum explici înglobarea, în definiţie, a sintagmei „produsul... unei naţii”? 


5. Care sunt finalităţile atribuite literaturii? Căutaţi elemente de analogie cu 
alte concepţii despre literatură în epocă. 


“De unde aflu mai multe! 
Bibliografie critică selectivă: 


Cornea, Paul, Introducere în teoria lecturii, Editura Polirom, laşi, 1998 


Escarpit, Robert, Literar şi social, traducere de Constantin Crişan, Editura Univers, 
Bucureşti, 1974 


Marino, Adrian, Hermeneutica ideii de literatură, Editura Dacia, Cluj-Napoca, 1987 


Papadima, Liviu, Literatură şi comunicare. Relaţia autor-cititor în proza paşoptistă şi 
postpaşoptistă, Editura Polirom, laşi, 1998 

Fişă d 


e lucru pentru grupa ll 


Poezia 


e „Poetica iaste aceea ce arată a să face stihuri, mai vârtos că aceste stihuri să nu- 
mescu poetică şi poezie.” 

(lenăchiţă Văcărescu, Observaţii sau Băgări-dă-seamă asupra 

regulelor şi orânduelelor gramaticii rumâneşti, 1787) 


e „Nici rima, adică potrivirea sau împerecherea versurilor, nici numărul silabelor 
nu pot să facă Poezia.” 
(lon Heliade Rădulescu, Pentru poezie, 1832) 


* „Literatura tuturor naţiilor s-au început cu poezia, pentru că aceasta este fiica sim- 
tirei, ce în inima omului mai timpuriu să dişteaptă de câtu-i giudecata mintei sale.” 
(Gheorghe Asachi, Despre literatură, 1829) 


„Poezie sau noinow va să zică facere, creaţie. Creatorul a toate, Dumnezeu, este 
primul şi a-tot-potentul poet. Creaţia sau poezia sa este universul întreg. Poezia cea 
mai sublimă şi veră este aceea ce se exprimă prin fapte. Dumnezeu prin fapte şi-a 
exprimat şi îşi exprimă cugetările. O parte oarecare din acea putere creatoare s-a dat 
şi omului şi nu se manifestă decât prin faptele lui. Poezia lui Michel-Agel se ma- 
nifestă prin arhitectură, sculptură şi pictură, a lui Rafael şi a altora prin pictură, 
a lui Beethoven şi altora prin muzică, a lui Moyse [Moise, n.n.], Homer şi a altor 
poeţi prin cuvânt. Sunt poeţi a căror putere creatoare se manifestă nu prin vorbe, 
ci prin fapte. [...] Cel mai mare poet din secolul nostru în arta militară stete 
Napoleon I. [...] De astă dată lăsăm poezia în genere şi venim la poezia în speţie, 
la poezia exprimată prin vorbă sau cuvânt; şi aceasta poate prea bine a se exprima 
şi în proză, fără a fi adică cântată pe oarecare măsură. Când însă poetul voieşte 
a-şi cânta creaţiunile sale, atunci este nevoit a ţinea, ca şi în muzică, o măsură 
sau un tact, şi iată începutul metricei sau al versificaţiei.” 


(lon Heliade-Rădulescu, Versificaţie, 1868) 


Cerinţe: 

1. Compară viziunea despre poezie la Văcărescu şi lon Heliade-Rădulescu. 
Ce primează, în cazul fiecăruia? 

2, Care este avantajul istoric al poeziei, după Gheorghe Asachi? 

3, Ce accepţii ale poeziei propune lon Heliade-Rădulescu? 

4. Care este sintagma care evidenţiază statutul privilegiat al omului, în general, 
şi al poetului, în particular? | 

5. Compară viziunea despre finalitatea poeziei în fragmentele din creaţia lui 
Bolliac, Bolintineanu, Grigore Alexandrescu, respectiv a lui Titu Maiorescu: 

+ „Misiunea poeziei este de a întări sufletele prin pictura patimilor, mizeriilor şi mări- 
rilor umanităţii; de a înălța adevărul, dreptatea, de a nobila libertatea: de a coborî 
în anima poporului şi a căuta durerile lui, lacrimile lui; a fulgera pe apăsătorii lui 
cu fulgerul muzei, de a-i da curagiu şi energie, de a cere progresul, de a lupta spre 
a împinge neamul omenesc către ursite mai ferice; de a răzbuna o patrie când ea 
geme în prada apăsătorilor; este un puternic ajutor al moralei şi al civilizaţiunii, un 
inamic teribil al barbariei, al arbitrariului.” 


(Cezar Bolliac, în „Lrompeta Carpaţilor”, V) 


e „Misiunea poeziei este de a împinge necontenit neamul omenesc către mai bune ursite 
şi ca să ajungă acolo cată să atingă toate coardele vieţii, să spuie măririle şi mize- 
riile umanităţii.” 

„Poezia [n.n.] nu trebuie să fie exactă imitaţiune a realităţii..., nu trebuie nici 
să fie o visărie depărtată de realitate, streină de om, de societate, necunoscând decât 
binele, trecând asupra răului când umanitatea este prada relelor.” 

„Este timpul ca poezia să se ocupe, să puie în mişcare toate resorturile sale de 
o prefacere întreagă, la o reformă totală de conştiinţă; schimbarea tuturor ideilor 
ce a avut până acum şi are astăzi omul despre lume.” 


(Dimitrie Bolintineanu, Opere) 


„Cred că poezia, pe lângă neapărata condiţie de a plăcea, condiţie a existenţei sale, 
este datoare să expuie trebuinţele societăţii şi să deştepte sentimente frumoase şi 
nobile care înalţă sufletul.” 


(Grigore Alexandrescu, Opere) 


„Poezia, ca toate artele, este chemată să exprime frumosul; în deosebire de ştiinţă, 
care se ocupă de adevăr. Cea dintâi şi cea mai mare diferenţă între adevăr şi fru- 
mos este că adevărul cuprinde numai idei, pe când frumosul cuprinde idei mani- 
festate în formă sensibilă. 
[...] Poezia este un product de lux al vieţei intelectuale, une noble inutilite, cum 
a zis aşa de bine Mme de Staël. Ea nu aduce mulţimii nici un folos astfel de pal- 
pabil încât să o atragă de la sine din motivul unui interes egoist; ea există pentru 
noi numai întru cât ne poate atrage şi interesa prin plăcerea estetică.” 
(Titu Maiorescu, O cercetare critică asupra poeziei române 
de la 1867, în Opere, vol. 1) 
Cerinţe: 
Refă un portret moral al poetului, aşa cum apare în următoarele fragmente: 
* „Poezia este în evenimentele istorice, în patimile umanităţii, în spectacolul naturii, 


în contemplarea infinitului, poetul cată să evite admiraţiunea, spaima, simpatia, 
ura, a stoarce lacrimi şi a provoca râsul.” 


(Dimitrie Bolintineanu, în Opere) 

* „Şi dacă prin poet înţelegem pe omul care are simţul a ce este mare şi frumos, a cărui 
inimă bate la orice faptă nobilă şi patriotică, la orice cugetare înaltă şi care respinge 
de la dânsul orice nu este demn şi curat, putem zice că el era cu adevărat poet.” 


(Ion Ghica despre Ion Câmpineanu, în Opere, vol. I) 


Fisa de lucru pentru grupa IM 


Dramaturgia 


e „Ieatrul în limba naţională, cârmuit de un duh metodic, poate aduna toate clasele 
de orăşani şi, prin bucăţile sale, potrivite pe înţelesul norodului, familiarizează însă 
pe toţi pe nesimţite cu istoria naţiilov, recomandă virtutea şi războieşte viţiul, 
aduce în râs obiceiurile ruginite şi bătrâne şi insuflă gust pentru ale veacului.” 

(lon Heliade-Rădulescu, Teatrul Bucureştilor, 
în „Curierul românesc”) 


e „Duminecă, 2/14 august... Seara am mers la teatru nemţesc, unde s-au predat 
opera: «Die Stumme von Portici». Logi şi parter pline; mulţumire de obşte. Intratul 
în parter este de la 5 până la 1 sfanţ şi se parastiseşte nemţeşte de 3 ori, joi, sâm- 
bătă şi duminică, franţuzeşte de 2 ori, luni şi marţi, şi rumâneşte o dată pe săp- 
tămână, miercuri seara. Teatru de zid nu este, cu numai o sală pentru vreme de 
iarnă, şi teatru de lemn, destul de larg după numărul cercetătorilor şi frumos, pentru 
vară. De-a dreapta cum intri, în loja dintâi, cu perdea roşie, este pentru Prinţul, 
cu jet întraurit, unde pe Prinţul încă niciodată nu l-am văzut de faţă. Lângă aceea 
este alta, cu perdea verde, precum se vede a spătarului Cost. Ghica, pre care îm- 
preună cu cocoana şi la nemţeşte şi la franţuzeşte l-am văzut de faţă, precum şi 
pre Mat. Ghica cu soţia sa; iar la rumâneşte, nici pre unul n-am văzut. 

Luni, 3/15 aug., am cercetat pre d. Poenariu, ci n-am avut norocirea de a-l afla 
acasă. În diseară cu Silvestru am umblat în sus şi în jos. Seara, la teatru franțuzesc. 
Lojile pline şi parterul.” 


(Timotei Cipariu, Jurnal) 


Cerinţe: 

1. Care sunt avantajele reprezentărilor dramatice, aşa cum apar în fragment? 

2. Care argument în favoarea teatrului ţi se pare în spiritul paşoptist? Moti- 
vează-ţi răspunsul. 

3. De ce este necesar „un duh” metodic în teatrul naţional? 

4. Ce părere ai despre numărul reprezentaţiilor la teatru? 

5. Cum se poate caracteriza gustul publicului pentru teatrul naţional? Folo- 
seşte-te, în elaborarea răspunsului, şi de alte surse. 


Spear eee e 

Ideologii 


e „Albia literaturii noastre e atât de îngustă, că, de aş zice că mai nici o scriere nouă 
nu posedă condiţiile unei scrieri nemuritoare, aş zice un adevăr supărător pentru 
tagma literaţilor, şi adevărul, de când lumea, umblă cu capul spart, însă mărturi- 
sesc că, privind babilonia limbistică din zilele noastre, mă îngrijesc pentru viitorul 
nostru literar şi mă mângâi numai cu credinţa că acest viitor îşi va găsi loc de scă- 
bare în poezia poporală! 

Îmi închipuiesc că sunt un străin sosit în Moldova sau în Valahia, cu dorința 
de a studia istoria, datinile, natura şi geniul neamului românesc. Cumpăr o biblio- 
tecă întreagă de cărţi scrise în felurite jargonuri, istorie, poezie, jurnalistică etc. 

Deschid o carte istorică, şi văd în ea nume, date, pomeniri de războaie, însă 
nici o idee de mişcarea socială, de instituturi, de gradul civilizaţiei diferitelor epoci. 
Nemulțumit, mă duc să vizitez monumentele, doar voi descoperi un vestigiu din 
lumea trecută; monumentele lipsesc! Mă întorc deci la limba şi la literatura de 
astăzi! Aicea mă cuprind fiori de gheaţă! 

Gramaticile îmi par nişte seci disertaţiuni de limbistică latină, franceză, itali- 
ană... însă nu adevărate gramatici româneşti. Cercetez literatura şi dau de o 
amestecătură indigestă de limbile neolatine, de o sumă de idei luate fără nici un 
sistem de la străini, şi prin urmare nu-i găsesc nici un caracter original. 

Unde este dar românismul? Unde să-l caut, pentru ca să-mi fac o idee exactă 
de geniul român? Din întâmplare mă primblu într-o zi într-un iarmaroc şi deo- 
dată mă cred în altă lume. Văd oameni şi haine ce nu văzusem în oraşe; aud o 
limbă armonioasă, pitorească şi cu totul străină de jargonul cărţilor. De unde 
eram la îndoială dacă românii sunt o nație sau o colonie cosmopolită modernă, 
un soi de Algerie franco-italiano-grecească, încep a întrevedea adevărul. 

Iată un om cu fizionomia veselă. El intră într-o colibă de frunze, scoate de sub 
suman un instrument ce-i zice lăută, şi se pune a cânta. Mulţime de oameni se 

| îndeasă împrejurul lui şi îl ascultă cu dragoste, căci el zice balade strămoşeşti!... 

N Ochii-mi se deschid; o naţionalitate întreagă se dezvăluie în graiul, în hainele, 

în tipul antic, în cântecele acelor oameni. Lăutarul cântă: 
«Pe câmpul Tinechiei, 
Pe zarele câmpiei, 
Răsărit-au florile 
Odată cu zorile? 
N-au răsărit florile, 
şi-a scos badea oile 
De-au umplut văile...» etc. 


Ea -77 

Şi dinaintea mea se desfăşoară un tablou care mă încântă; mai pe urmă lău- 
tarul, vrând să mă aducă în extaz, începe balada «Mioriţei»: 
«Pe-un picior de plai, 
Pe-o gură de rai 
Iată vin în cale, 
Se cobor la vale 
Trei turme de miei 
Cu trei ciobănei...» etc. 
Şi când el sfârşeşte, toată nedumerirea s-a şters din minte-mi; rămân convins 
de naționalitatea română, de geniul român, de adevărata literatură română. 
Înţeleg dragostea românului pentru tara lui; îl înţeleg de ce zice el: 
«În neagra străinătate 
Dorul m-apucă de spate.» 
Înţeleg puterea legăturilor de familie, când el suspină în modul cel mai poetic: 
«Bate vântul printre brazi 
Şi-mi aduce dor de fraţi; 
Bate vântul printre flori, 
Îmi dă dor de la surori; 
Bate vântul printre munţi, 
Îmi dă dor de la părinţi...» etc. 
Iată poezie! lată adevărata literatură, de care se pot mândri românii! Fie forma 
versurilor uneori defectuoasă, ele îmi par mie poleite cu razele geniului. Privighe- 
toarea nu e frumoasă, dar cântecul ei este din rai!” 


(Alecu Russo, Poezia poporală) 


„După «Albină» şi după «Curier», multe alte gazete româneşti s-au publicat în 
deosebitele trei mari provincii ale vechii Dacii. Aşa, în puţină vreme, am văzut în 
Valahia: «Muzeul naţional», «Gazeta teatrului», «Curiozul», «Romania», «Pămân- 
teanul», «Mozaicul», «Curierul de ambe sexe», «Vestitorul bisericesc», «Cantorul 
de avis»; în Moldova: « Alăuta românească», «Foaia sătească», «Oziris»; în Ardeal: 
«Foaia Duminicii», «Gazeta de Transilvania» şi «Foaia inimii». Unele dintr-însele, 
adică acele care au avut un început mai statornic, trăiesc şi astăzi; celelalte au pierit 
sau din nepăsarea lor, sau din vina altora. Cele mai bune foi ce avem astăzi sunt: 
«Curierul românesc», sub redacţia dlui I. Eliad, «Foaia inimii» a dlui Bariț şi 
«Albina românească», care, în anul acesta mai ales, au dobândit îmbunătăţiri 
simţitoare. Însă, afară de politică, care le ia mai mult de jumătate din coloanele lor, 
tustrele au mai mult sau mai putin o coloră locală. «Albina» este prea moldove- 
nească, «Curierul», cu dreptate poate, nu prea ne bagă în seamă, « Foaia inimii», 
din pricina unor greutăţi deosebite, nu este în putinţă de a avea împărtăşire de 
înaintirile intelectuale ce se fac în ambele principaturi. O foaie, dar, care, părăsind 
politica, s-ar îndeletnici numai cu literatura naţională, o foaie care, facând abne- 
gatie de loc, ar fi numai o foaie românească şi prin urmare s-ar îndeletnici cu 

producţiile româneşti, fie din orice parte a Daciei, numai să fie bune, această foaie, 
zic, ar împlini o mare lipsă în literatura noastră. O asemenea foaie ne vom sili ca 
să fie «DACIA LITERARĂ»; ne vom sili, pentru că nu avem sumeaţa pretenţie 
să facem mai bine decât predecesorii noştri. Însă, urmând unui drum bătut de 
dânşii, folosindu-ne de cercările şi de ispita lor, vom avea mai puţine greutăţi şi 
mai mari înlesniri în lucrările noastre. «Dacia», afară de compunerile originale a 
redacţiei şi a conlucrătorilor săi, va primi în coloanele sale cele mai bune scrieri 
originale ce va găsi în deosebitele jurnaluri româneşti. Aşadar, foaia noastră va fi 
un repertoriu general al literaturii româneşti, în care, ca într-o oglindă, se vor 
vedea scriitori moldoveni, munteni, ardeleni, bănăţeni, bucovineni, fieştecare cu 
ideile sale, cu limba sa, cu tipul său. Urmând unui asemene plan, «Dacia» nu 
poate decât să fie bine primită de publicul cititor. Cât pentru ceea ce se atinge de 
datoriile redacţiei, noi ne vom sili ca moralul să fie pururea pentru noi o tablă de 
legi şi scandalul o urâciune izgonită. Critica noastră va fi nepărtinitoare; vom 
critica cartea, iar nu persoana. Vrăjmaşi ai arbitrarului, nu vom fi arbitrari în 
judecăţile noastre literare. lubitori ai păcii, nu vom primi nici în foaia noastră dis- 
cutii ce ar putea să se schimbe în vrajbe. Literatura noastră are trebuinţă de unire, 
iar nu de dezbinare; cât pentru noi, dar, vom căuta să nu dăm cea mai mică pricină 
din care s-ar putea isca o urâtă şi neplăcută neunire. În sfârşit, telul nostru este 
realizarea dorinței ca românii să aibă o limbă şi o literatură comună pentru toţi." 


(Mihail Kogălniceanu, Introducţie la „Dacia literară”) 
Cerinţe: 
1. Care este opinia lui Alecu Russo privitoare la condiţia limbii şi literaturii 
române, exprimată mai sus? 
2. Explică în ce constă opoziţia pe care se constituie textul lui Russo. 
3. Identifică elementele comune celor două fragmente. 
4. Care este, în opinia lui Kogălniceanu, dezavantajul altor publicaţii în epocă? | 
5. Exprimă-ţi opinia despre felul în care trebuie să se contureze o literatură 
autentică, naţională, valorificând şi informaţii din cele două texte. 


1, Alcătuieşte un eseu despre rolul literaturii paşoptiste, pornind de la con- 
cepţia între „clasic” şi „romantic” a lui Gheorghe Barițiu: „Literatura ro- 
mantică are în sine un ce lunecos mai vârtos pentru tinerime”, începând de 
la „noul luceafăr romantic Eugène Sue până la cel din urmă mânzălitor”. 
(Gheorghe Barițiu, Literatura spurcată, în „Gazeta de Transilvania”, 8, nr. 
51/25 iunie 1845) 

2. Justifică analogia posibilă între romantismul românesc şi Risorgimento în Italia, 
insistând pe rolul mobilizator al „produselor” romantice şi aducând în spriji- 
nul argumentaţiei tale două articole-program şi minimum patru poezii „oca- 
zionale” (Andrei Mureşanu, Vasile Alecsandri, Grigore Alexandrescu etc.). 


3. Pornind de la asocierea imitaţiei de către Ion Maiorescu (tatăl celebrului 
critic) cu o „mască fără creieri”, alcătuiți un eseu despre „denunţarea for- 
melor fără fond în perioada de tranziţie (paşoptism)”, insistând pe elemen- 
tele comune între textele paşoptiste şi cele maioresciene (În contra direcţiei 
de astăzi în cultura română). 


4. Realizează o paralelă între poezia „ocazională” din perioada paşoptistă şi cea 
din perioada „realismului socialist”. Selectează texte convingătoare. Poţi 
folosi, ca repere pentru descoperirea resorturilor autentice/artificiale, şi tex- 
tele lui Françoise Thom (Limba de lemn), Rodica Zafiu (Limba de lemn, în 
Limbaj şi politică). 


Bibliografie critică selectivă: 


Anghelescu, Mircea, Preromantismul românesc, Editura Minerva, Bucureşti, 1971 


Constantinescu, Pompiliu Mihai, Opinii româneşti despre roman, Editura Sigma, 
Bucureşti, 2007 


Cornea, Paul, Oamenii începutului de drum, Editura Cartea Românească, Bucureşti, 


1974 


Cornea, Paul, Originile romantismului românesc, Editura Cartea Românească, Bucu- 


reşti, 2008 

DACIA LITERARĂ 


Specificul naţional al literaturii 


|. Dacia literară — prezentare generală 


Perioada paşoptistă se poate asocia, sintetic, cu două etape importante: 

> Prima etapă este faza traducerilor, adaptărilor, rezultat al imperativului care 
are, în literatura română, viaţă lungă, încă din faza veche: „Să fie şi la noi!”. 
Este o etapă în care aceasta pare singura soluţie de „racordare” la Europa în 
cazul unei literaturi incipiente. 


> A doua etapă, cea căreia i se asociază şi Dacia literară, presupune o reacţie 
a spiritului critic al celor care considerau că traducerile nu se pot face 
oricum şi nu la nesfârşit. Ideea „nouă”, preluată de la romanticii germani 
precum Herder sau fraţii Schlegel, era aceea conform căreia originalitatea 
ultimă a unei naţii se poate regăsi în straturile cele mai adânci ale spiritu- 
alităţii ei, în folclor şi istorie. Aceasta este viziunea la care aderă şi Mihail 
Kogălniceanu, părintele fondator al Daciei literare. 


Publicaţia Dacia literară a apărut la Iaşi, în 1840, sub redacţia lui Mihail 
Kogălniceanu. Deşi pe coperta tomului (trei numere) figurează datele-limită ia- 
nuarie-iunie, se pare că aceasta a apărut la 19 martie 1840 (a fost interzisă la 23 
august, acelaşi an, de către domnitorul Mihail Sturza, din raţiuni politice). 

Mihail Kogălniceanu situează proiectul Dacia literară în descendența unor ini- 
ţiative publicistice demne de laudă: „Curierul românesc” (1829) în Ţara Româ- 
nească; „Albina românească” (1829) în Moldova şi „Foaie pentru minte, inimă 
şi literatură” (1838) în Transilvania. Deşi recunoaşte meritele acestor publicaţii, 
Kogălniceanu semnalează două deficienţe majore care le reduc puterea de influ- 
enţă: cantonarea într-un provincialism limitativ şi insistența asupra evenimentelor 
politice în detrimentul aspectelor culturale. Astfel, preluând câştigurile celorlalte 
producţii româneşti, Dacia literară se doreşte a fi „un repertoriu general a literaturei 
româneşti”, care să umple un gol real în sfera culturii autohtone: o publicaţie dedi- 
cată exclusiv problemelor intelectuale. 

Scopul noii reviste este de a crea o unitate etnică, lingvistică şi teritorială prin 
intermediul culturii, aşa cum sugerează şi titlul: Dacia reprezintă o utopie naţio- 
nală — tărâm străvechi, simbol al unităţii teritoriale şi libertăţii de exprimare („Lite- 
ratura noastră are trebuinţă de unire, iar nu de dezbinare... Ţălul nostru este realizarea 
dorinţii ca românii să aibă o limbă şi o literatură comună pentru toţi”). 

Programul cultural, expus în „Introducţie” (de Mihail Kogălniceanu), formu- 
lează şi aşa-numita teorie a „curentului istoric-poporan”, a specificului naţional 
al literaturii, dar relevă şi necesitatea selecţiei textelor după criteriul valoric. Se 
promovează ideile unei generaţii tinere de scriitori, cunoscută în istorie drept 
generaţia pașoptistă, care vor să aducă un suflu nou în literatura română. Aceşti 
scriitori pun pentru prima dată la noi problema elaborării unui program literar 
coerent, bazat pe nişte principii estetice clare. 


II. Elementele-cheie ale „Introducţiei” 


P Una dintre cele mai importante idei susţinute de Mihail Kogălniceanu era ne- 
cesitatea combaterii imitaţiei: „Dorul imitaţiei s-a făcut la noi o manie primej- 
dioasă, pentru că omoară în noi duhul naţional”. Pentru cei de la Dacia literară 
„raducţiile nu fac... o literatură”. În acest caz, se poate observa o poziţie dife- 
rită de cea a lui lon Heliade-Rădulescu, cel care încuraja orice producţie 
(chiar şi traducerile), bucuros că se scria în limba naţională („Scrieţi cât veţi 
putea şi cum veţi putea, dar nu cu răutate.”). Ceva mai târziu, tot în Dacia lite- 
rară, Mihail Kogălniceanu avea să revină, lămurind că nu principiul imitaţiei 
ca atare îl deranja, ci abuzul. 

Încurajarea producţiilor literare originale, având ca potenţiale surse 
folclorul şi istoria naţională, peisajul natural şi social al ţării era o conse- 
cinţă logică a denunţării imitaţiei: „Istoria noastră are destule fapte eroice, fru- 
moasele noastre ţări sunt destul de mari, obiceiurile noastre sunt destul de pitoreşti 
şi de poetice pentru ca să putem găsi la noi sujeturi de scris, fără să avem pentru 
aceasta trebuinţă să ne împrumutăm de la alte naţii.” 


» Promovarea unităţii culturale anunţa un ideal politic (se pregătea Revo- 
luţia de la 1848), în consonanţă cu titlul revistei, sugerând unitatea tuturor 
provinciilor. Revista Dacia literară se voia a fi o „foaie românească”, aşadar, 
care, „părăsind politica, s-ar îndeletnici numai cu literatura naţională, o foaie 
care, făcând abnegaţie de loc, ar fi numai o foaie românească şi prin urmare s-ar 
îndeletnici cu producţiile româneşti, fie din orice parte a Daciei, numai să fie bune”. 
Proiectul viza realizarea unei limbi şi a unei literaturi unice: „Literatura 
noastră are trebuinţă de unire, iar nu de dezbinare..., ţălul nostru este realizarea 

_dorinţii ca românii să aibă o limbă şi o literatură comună pentru toți.” Exista, 
de altfel, o rubrică intitulată „Telegraful Daciei”, care rezuma şi aprecia tot 
ce se scria în provinciile româneşti, 


b Mihail Kogălniceanu anunţa, de asemenea, necesitatea unei critici obiec- 
tive: „Critica noastră va fi nepărtinitoare. Vom critica cartea, iară nu persoana. 
Vrăjmaşi ai arbitrarului, nu vom fi arbitrari în judecăţile noastre literare”. Se in- 
troducea criteriul estetic în evaluarea operei de artă, punând bazele unei 
critici literare obiective ce anunţa principiile lui Titu Maiorescu. 


CE Scanned with OKEN Scanner 


ill. Dacia literară — Manifestul literar al romantismului românesc 


În revista Dacia literară au apărut, pentru prima oară, lucrări precum: 

— nuvela Alexandru Lăpuşneanul, povestirea O alergare de cai şi studiul Cântece 
populare a Moldaviei de Costache Negruzzi; 

— nuvela romantică Buchetiera de la Florenţa de Vasile Alecsandri; 

— poezia Anul 1840 de Grigore Alexandrescu; 

— eseul Nou chip de a face curte de Mihail Kogălniceanu; 

— poezii de Gheorghe Asachi; 

— fabule de Al. Donici; 


— câteva articole ale lui Ion Heliade-Rădulescu. 


OBSERVAȚII! 


e Deşi nu s-au autointitulat „romantici”, cei de la Dacia literară au reprezentat, 
prin replierea pe elementul specific, autohton, promovarea originalității, 
având ca resorturi istoria şi folclorul, suflul epocii lor, paşoptiste, romantice. 


0. Există, fără îndoială, o filiaţie de program cultural între Dacia literară şi miş- 
carea de la Junimea, de la 1863: de exemplu, Maiorescu critică şi el împrumu- 
turile excesive în articolul În contra direcţiei de azi în cultura română, sugerând 
surse originale, naţionale. 


e Revista Dacia literară a fost prima tribună literară de prestigiu, punând bazele 


unei direcţii naţionale în cultură, fiind punct de plecare pentru mişcările tra- 
diţionaliste ulterioare cum ar fi sămănătorismul, poporanismul, gândirismul. 


“Cum îmi fixez cunoștințele! 


Test de verificare a lecturii. 
Răspunde următoarelor cerinţe: 


1. Data şi locul apariţiei revistei Dacia literară sunt 


2. Cel care a k articolul-program al revistei este 
) - | ki ` i 


3. Articolul-program, considerat manifestul literar al romantismului românesc, 
este 

4. Titlul revistei Dacia literară semnifică 


1 
s 
... vorooeceeeeereroevoooeneveooereeooe09090900eooeoevtsrtooetocoeoatosoconoeeoonosecoevenooaooeeee 


5. Combaterea imitaţiei este un deziderat major, deoarece 


o.covoeseotetdoeeono000d0a000000090000060000000000090000900090000004000900000000965400eotococterovocoetoteenoeoeore LIZA ELILII 


6. Resursele originalității sunt, în opinia autorului, 


.90099.909000002090900dhe0900900000000900000000000090000000900000000009090000000000090960000000ovtoooooooeoroteoooooooooeeert 


7. Dacia literară încuraja critica 


....eooneoooeoesoevoevooevese .vcoroovoesooesooororoenoeotovoeotootosoeoooestocoosocoecoevotoeooosesoevorvoevoevooooeoroetooocoooooeooooeoee 


8. Cel care a încurajat, în epocă, traducerile, bucuros că se scria în limba na- 
ţională a fost 


NE B e T T ct e raza 


9. Două elemente importante pentru un program romantic al revistei sunt 


...........vvcoooososovovovoeooeoe .......vooooooonovoooosoesoevoovee ...toevovooevoerovoeoevoecooootvetoecoooooetoerovoeoooooeoeosoevovoeoeoee 


10. Care este filiaţia dintre Dacia literară şi o societate culturală înfiinţată la 
laşi în 1863? 


e... . OROL CIIII] .coooocoooevoeroenoroooooooororovoovovococovoevooovoevorotoeoeoooecooeoetoecocovoeotoevoevoeooeooee 


rificare a cunostintelor 


Subiectul I 
A. Se dă următorul text: 


„O siècle! était-ce donc la l’œuvre Que ton bras s'Etait impos€?... Ta hache 
entame et secoue, Le monument des vieilles moeurs. (Edouard Turquety) 

Nou? Da ce-i astăzi nou sub soare? Nu sunt toate trecute? Nu sunt toate vechi? 
Nu-i cinstea veche, încât n-o mai găseşti pe pământ? Nu-i patriotismul vechi, 
încât de-abia îi mai afli numele în gura procleţilor? Nu sunt, în sfârşit, vechi, 
paragine de vechi, toate virtuțile şi toate viţiurile, pân’ şi moda? Ş-apoi mai ai 
încă pretenţie să ne arăţi ceva nou, şi încă ce? Un nou chip de a face curte! Asta 
este, zău, o mare obrăznicie din partea-ți, când ştii că, în veacul ist de aur, noi 
am învechit toate chipurile de a face şi de a răsface curte. E 

Ei bine! Cu toate aceste, chipul meu este nou, pentru că este nevinovat; şi ca, 
pentru oamenii civilizati ca dumneavoastră, numai nevinovăția a mai rămas încă 
un lucru nou, nevăzut, neauzit. Câteodată ţi se întâmplă poate să te duci la tară; 

asta n-o faci ca să te miri de frumuseţile naturii, ca să priveşti măreţul răsărit al 
soarelui peste înaltele vârfuri ale Carpaţilor, ca să răsufli curatul aer de pe şesurile 
Moldovei şi a Siretului, ca să auzi desfătăcioasa cântare a filomelei, ca să zici, în 
sfârşit, cu Văcărescu. 

La Carpaţi mi-am dus jalea, Lor am vrut s-o hărăzesc; Răsunetul, frunza, 
valea, Apele mi-o înmulţesc. Nu! Dumneata nu eşti aşa de nebun să te miri de 
nişte asemene săcături. Ce este natura, ce este poezia pentru dumneata? Ocupa- 
tiile dumitale la ţară sunt mai serioase, sau mai vajnice, cum ai învăţat a zice în 
dieceasca dumitale limbă. Te duci la ţară să-ţi vinzi stogurile de fân, să-ţi vinzi 
grâul din gropi, păpuşoii sau porumbul din coşere, cirezile de boi, turmele de oi, 
rachiul din velniţa cu maşină de aburi — în locul căreia ai fi făcut mai bine o şcoală; 
aceste toate le vinzi ca să strângi bani, cât vei putea mai mulţi de la jidovi, odată 
plaga Egipetului şi acum a Moldaviei; şi pe urmă, cu vro câteva sute de galbeni 
în buzunar, întorcându-te în laşi, să ai cu ce face intrigi, cu ce da ruşfeturi, cu 
ce lua o lojie de rândul întâi la teatrul francez, cu ce cumpăra, pentru cucoana 
dumitale, «zariflicuri» de la Miculi, cu ce tăie stos la domnul Cutare şi Cutare, 
cu ce... cu ce...! Ei bine, în mijlocul unor asemene patriotice ocupaţii, întâmpla- 
tuţi-s-au vrodată să vezi, sau s-auzi măcar, cum fac flăcăii curte fetelor, mai ales 
la munte? Spusu-ţi-a cineva că la munte, când un flăcău apucă pe o fată de peş- 
timan sau de salba care-i este împrejurul gâtului, este ca când şi-ar cere-o de soţie? 
Nu-i chipul galant? Nu-ţi insuflă nişte suvenire mitologice? Nu crezi că citeşti 
romanul colanului zeei Vinerei? Dacă drăgălaşul nu-i destul de voinic să facă un 
asemene pas, aleargă la cimpoieş, care se duce de spune fetei, în versuri întovără- 
şite de cimpoi, că cutare flăcău moare, piere pentru dânsa. 

Oare acest fel de declaraţie nu-ţi place mai mult decât declaraţiile civilizate 
de prin capitaliile româneşti, unde tânărul întreabă dântâi câte mii de galbeni, 
câte moşii, câte «suflete» de ţigani are fata? Şi după ce i-a făcut curte, adică lăzei 
cu galbeni, face în sfârşit, dar tocmai în urmă, şi fetei o declaraţie, ce putea a aur 
şi a precupeţ două ceasuri de departe! 

Dacă fata de la ţară i-a încuviinţat cererea, flăcăul trimite peţitori cu cimpo- 
ieşul, în casa fetei. Cimpoieşul adresă către părinţi următoarea oraţie: 

«Moşii şi strămoşii părinţilor noştri îmblând la vânat prin codru au aflat 
această ţară întru care ne aflăm şi noi acum şi ne hrănim şi ne dezmierdăm cu 
mierea şi cu laptele dintru dânsa. Deci, prin pilda aceasta, fiind îndemnat şi cin- 
stitul flăcău (cutare), a mers la vânat prin câmpii, prin codri şi prin munţi; şi a 
dat peste o fiară care, fiind ruşinoasă şi cinstită, nu a stătut faţă cu dânsul, ci a 
fugit şi s-a ascuns; şi, viind noi pe urma ei, ne-a adus în această casă. Deci dum- 
neavoastră trebuie să ne-o daţi sau să ne arătaţi unde a fugit fiara aceasta, pe 
care noi cu atâta osteneală şi sudoare am gonit-o din pustie». 

Cimpoieşul îşi dezvăleşte atunce toate florile retoricei, împodobindu-şi vorba, 
zice Cantemir, cu alegorii şi cu metafore, după cum se pricepe. 


ED SS 

Părinţii răspund că acest fel de fiară n-a venit în casa lor. Însă petitorii silin- 
du-i mai mult, ei aduc la iveală pe bunica fetei. 

— Pe aceasta o căutaţi? 

— Nu. Şi bunica face loc mamei. 

— Poate pe asta o vreţi? 


— Banu! 

După mama fetei, scot pe o slujnică urâtă şi bătrână, îmbrăcată cu straie 
Stremţuroase. 

— Ei, asta-i? 


— Ba nu, ba nu; pentru că fiara noastră este cu părul galben ca aurul, cu ochii 
ca de şoim; dinţii ei stau ca mărgelele, buzele îi sunt roşii ca cereşele; la trup este 
ca o leoaică, la piept ca o gâscă, cu grumazii ca de lebădă. Degetele îi sunt mai deli- 
cate decât ceara, şi faţa mai strălucitoare decât soarele şi luna. În sfârşit, părinţii, 
siliţi cu arme, îşi scot fata împodobită după putinţa lor. Logodna se face, şi fata 
intră iarăşi în cămară, de unde n-o scot pân’ în ziua cununiei. Aceste ceremonii 
care din zi în zi se pierd prin civilizaţia cea făcătoare de bine, adică prin acea civili- 
zatie care ne face cosmopoliţi, dărmându-ne obiceiuri strămoşeşti, caracter şi limbă 
şi... şi... şi alte atâte fleacuri; aceste ceremonii, zic, se sfârşesc prin o cununie. 


(Mihail Kogălniceanu, Nou chip de a face curte) 


B. Cerinţe: 
1. Găseşte sinonime contextuale pentru următoarele cuvinte din text: „procleți”, 
„virtuţile”, „suvenire” şi „cutare”. 


2. Identifică, în fragmentul dat, patru elemente lexicale aparţinând câmpului 
semantic al tradiţiei. 

3. Precizează rolul interogaţiilor în primul paragraf al fragmentului citat. 

4. Indică o trăsătură a stilului în textul dat. 

5, Explică rolul dialogului în fragmentul citat. 

6. Numeşte o figură de stil identificată în sintagma: „Ei bine, în mijlocul unor 
asemene patriotice ocupaţii, întâmplatuţi-s-au vrodată să vezi, sau s-auzi măcar, cum 
fac flăcăii curte fetelor, mai ales la munte? ” si explică semnificaţia ei în context. 

7. Identifică o trăsătură a oamenilor „civilizaţi” prezentă în fragment. 

8. Comentează, în 6-8 rânduri, legătura dintre fragmentul de eseu citat şi pro- 
gramul cultural al Daciei literare. 

9, Identifică, în fragmentul citat, perspectiva din care scrie autorul şi ilus- 
trează-ţi răspunsul cu două exemple diferite. 


— 

Subiectul al II-lea (text argumentativ) 


Scrie un text argumentativ, de minimum 15 rânduri, în care să argumentezi 
legătura dintre manifestul de la Dacia literară şi romantism. 


Notă! 


În elaborarea acestui text vei avea în vedere respectarea structurii argu- 
mentării (ipoteza, constând în formularea tezei, valorificarea citatului şi 
formularea punctului de vedere cu privire la tema pusă în discuţie, argu- 
mentaţia — cu minimum 2 argumente şi exemplificări — concluzia). 


De unde aflu mai multe! 
Bibliografie critică selectivă: 


Anghelescu, Mircea, Scriitori români, Editura Ştiinţifică şi Enciclopedică, Bucureşti, 
1978 | 


Cornea, Paul, Oamenii începutului de drum, Editura Cartea Românească, Bucureşti, 
1974 


Cornea, Paul, Originile romantismului românesc, Editura Cartea Românească, Bucu- 
reşti, 2000 

MIORIȚA 
Folclorul ca resursă originală 


|. Literatura populară 


Literatura populară este o parte a folclorului. Acesta cuprinde totalitatea pro- 
ducţiilor artistice, literare, muzicale, plastice, coregrafice, dramatice ale unui popor, 
create şi transmise prin cuvânt şi practici de către acesta. 


II. Trăsăturile literaturii populare 


Trăsăturile literaturii populare sunt: 

e caracterul oral — literatura populară este creată şi păstrată prin viu grai, prin 
transmiterea de la o generaţie la alta; 

e caracterul tradiţional — literatura populară conservă datini, tradiţii, obiceiuri 

specifice mediului folcloric; 

caracterul colectiv — reprezintă particularitatea operei populare de a fi pro- 

dusul mai multor artişti, al unei conştiinţe colective; 

caracterul anonim — este strâns legat de cel oral şi de cel colectiv, scrierile 

folclorice neavând un autor cunoscut; 


e caracterul sincretic — creaţia populară implică contribuţia mai multor mo- 
dalităţi artistice (sau a mai multor arte). 


III. Mioriţa — prezentare generală 


Balada Mioriţa a fost descoperită în Munţii Vrancei de Alecu Russo, în timpul 
exilului său la Soveja. Aceasta a fost culeasă de Vasile Alecsandri şi inclusă în vo- 
lumul Poezii poporale. Balade (Cântice bătrâneşti). Adunate şi îndreptate de d. Vasile 
Alecsandri, în 1852. De-a lungul timpului, balada, care a circulat pe cale orală, a 
cunoscut peste 1200 de variante. 


Balada este , specia genului epi 
i tara din trecutul îndepărtat, cuo: lă 
"restrâns de personaje, înfăţişate, de obicei, în antiteză, it în care real se îm- 
i pleteşte: cu supranaturalul. 


aa Balada populară se numeşte: şi și căra kemaan aie a este săpată ; 
„cântată p pe o melodie uniformă ş i simpli, Açompaniag der vioară sau nde alte 
_ instrumente muzicale, o o 

George Călinescu o consideră unul dintre cele patru mituri esenţiale ale po- 
porului român — mitul existenţei pastorale — alături de mitul etnogenezei, al 
jertfei pentru creaţie şi cel erotic. 


Mitul este o naraţiune fabuloasă care redă credinţele popoarelor (antice) 
despre originea universului, a fenomenelor naturii, despre zei şi eroi legendari, 
=) 


povestind „o istorie sacră” (Mircea Eliade) care a avut loc într-un timp mitic, 
primordial. 


Miturile au funcţii multiple: 

e explică fenomene ale naturii, apariţia unor vieţuitoare sau plante; 

e ilustrează aspiraţia omului spre perfecţiune, spre bine şi frumos, precum şi 
concepţia sa despre viaţă. 


IV. Tema baladei 


Balada Mioriţa este unul dintre cele patru mituri fundamentale ale poporului 
român, ilustrând existenţa pastorală a acestuia, concepţia despre moarte, percepută 
ca un dat firesc, ca o integrare în fiinţa cosmică a naturii. 


V. Motivele literare 


-Motivul literar este unitatea minimală a operei literare, prin care se con- 
cretizează tema. Motivul este reprezentat de o situaţie, un obiect, o persoană, 
un număr, care prin repetare în mai multe opere literare capătă valoare de 


"simbol. 
Motivul care se repetă într-un text literar se numeşte laitmotiv. 


Motivele literare care pun în evidenţă tema baladei Mioriţa sunt: 

a. motivul transhumanţei („lată vin în cale/Se cobor la vale”); 

b. motivul complotului („Iar cel ungurean/Şi cu cel vrâncean/Mări, se vorbiră,/ 
Ei se sfâtuiră/Pe l-apus de soare/Ca să mi-l omoare/Pe cel moldovan”); 

c. motivul mioarei năzdrăvane („Dar cea mioriţă cu lână plăviţă”); 

d. motivul testamentului („Şi de-a fi să mor/În câmp de mohor/Să spui lui vrân- 
cean/Şi lui ungurean/Ca să mă îngroape/Aice, pe-aproape/... lar la cap să-mi pui/ 
Fluieraş de fag/Mult zice cu drag”); 

e. motivul alegoriei moarte-nuntă („Să le spui curat/Că m-am însurat/Cu-o 
mândră crăiasă,/A lumii mireasă”); 

f. motivul măicuţei bătrâne („Măicuţă bătrână/Cu brâul de lână/... Din ochi 
lăcrimând”). 

108 

a. Motivul transhumanţei este redat în baladă prin folosirea prezentului etern 
(„vin”, „se cobor”) care descrie coborârea repetată a turmelor la iernat, defi- 
nind o îndeletnicire ancestrală a poporului român. Cifra magică „trei” („Irei 
turme de miei/Cu trei ciobănei”) reprezintă un prim element al fabulosului. 


b. Motivul complotului este cel care anunţă perturbarea echilibrului iniţial al 
lumii edenice, perturbare determinată de vanitatea şi invidia ciobanului un- 
gurean şi vrâncean care plănuiesc uciderea baciului moldovean: „Că-i mai 
ortoman/S-ave oi mai multe/Mândre şi cornute”. 

Momentul ales pentru uciderea ciobănaşului este amurgul („Pe l-apus de soare”), 

atunci când îşi fac apariţia forţele întunericului care ar proteja fapta bacilor. 


c. Motivul mioarei năzdrăvane este un alt element fabulos al baladei. Mioara 
este descrisă enumerativ: „Cea mioriţă/Cu lână plăviţă”; „Mioriţă laie/Laie bu- 
călaie”, surprinzându-se, în mod indirect, grija şi priceperea baciului moldo- 
vean. Reacţiile animalului: „De trei zile-ncoace/Gura nu-i mai tace/larba nu-i 
mai place” trădează îngrijorarea acestuia faţă de soarta stăpânului ei. Personi- 
ficată, mioara vorbeşte dezvăluind ciobănaşului moldovean planul celor doi 
tovarăşi. 

Dialogul dintre mioară şi baciul moldovean conturează legătura ancestrală din- 
tre om şi animal, îngrijorarea şi dragostea unuia pentru celălalt, redate prin repeta- 
rea vocativului: „Stăpâne, stăpâne”; prin diminutive: „mioriţă”, „bolnăvioară”, „dră- 
gută”, „0iţă”, „drăguţule”; prin folosirea dativului etic: „Vreu să mi te-omoare'. 

d. Motivul testamentului reprezintă răspunsul pe care ciobănaşul moldovean 

1] dă mioarei care îi anunţase complotul plănuit de cei doi tovarăşi. Tânărul 
baci nu se sperie de posibilitatea morţii, ci, liniştit şi raţional, spune mioarei 
să încredinţeze ultimele sale dorinţe celor doi baci, singurii care ar fi putut 
realiza ritualul creştinesc al înmormântării şi i-ar fi putut împlini cerinţele. 
Reacţia sa arată deplinătatea purității sufleteşti, pe care nici măcar posibila 
sa ucidere nu o întinează. Ciobănaşul nu plănuieşte să se răzbune, pentru 
că răzbunarea nu l-ar fi făcut cu nimic mai bun decât tovarășii săi şi ar fi 
condus la perpetuarea răului. El îşi păstrează încrederea în partea bună a 
celor doi ciobani, acordându-le încrederea îndeplinirii ultimelor dorinţe. 

Ciobănaşul moldovean vrea să fie înmormântat „în strunga de oi”, pentru a ră- 
mâne în mediul său de viaţă şi a fi alături de animalele sale, iar la cap să i se aşeze 
cele trei fluieraşe: de foc, de os, de soc. Acestea ar avea rolul de a asigura după 
moarte comunicarea baciului cu mioarele sale, fiind expresia unei game variate 
de sentimente: dragoste, dor, suferinţă. Metafora „lacrimi de sânge” accentuează 
durerea oilor provocată de moartea prematură a stăpânului lor. Prin intermediul 
ei, se realizează trecerea de la seninătatea la tragismul morţii. 


SID 

e. Motivul alegoriei moarte-nuntă este cel care ilustrează cel mai bine atitu- 
dinea ciobanului în faţa morţii, dar şi dragostea de viaţă a acestuia care îşi 
imaginează moartea ca o nuntă, pentru că nu a putut să trăiască acest mo- 
ment definitoriu al existenţei umane, astfel că ciclul vieţii sale este incomplet. 
Moartea-nuntă este realizată în mijlocul naturii de către elementele acesteia, cu 

pi aş 


care ciobanul se înfrăţeşte: „soarele şi luna” îi sunt naşi, „munţii mari” — preoţi, 
păsările — lăutarii, stelele — lumânările, brazii şi păltinaşii au fost nuntaşi. 


Alegoria este o figură de stil care constă în folosirea unei metafore sau a 
unei succesiuni de figuri de stil pentru exprimarea printr-un element concret 
a unei idei abstracte. 


Alegoria moarte-nuntă din balada Mioriţa trebuie înţeleasă mai puţin ca fa- 
talism (ca acceptarea a sorții) şi mai mult ca optimism, ca expresie a dragostei de 
viaţă, a legăturii afective cu mediul şi cu meseria sa. Baciul priveşte moartea ca pe 


o contopire cu natura, ca pe o integrarea în fiinţa veşnică a acesteia şi, deci, ca 
pe o formă de a trăi veşnic într-un alt plan, al naturii. 

Seninătatea în faţa morţii este dublată de un sentiment tragic al desprinderii 
de teluric, al neparcurgerii tuturor momentelor existenţiale, astfel că „poemul îşi 
dezvăluie adâncimile de mit generic al confruntării dintre om şi moarte, care îşi 
dezvăluie semnificaţiile prin metaforizarea unor scheme arhetipale ale nean- 
tizării”, (Mihai Pop, Pavel Ruxăndoiu, Folclor literar românesc) 

În cadrul alegoriei sunt valorificate două credinţe populare, aceea că la tinerii 
nenuntiţi ritualul de înmormântare este dublat de unul de nuntă, astfel că se rea- 
lizează, în plan simbolic, parcurgerea tuturor etapelor existenţiale, şi cea conform 
căreia fiecărui om îi corespunde în cer o stea care va cădea la moartea sa. 


f. Motivul măicuţei bătrâne încheie balada, aducând o puternică notă de tra- 
gism prin imaginea mamei care-şi caută disperată fiul. Durerea nestăvilită a 
mamei este conturată prin verbele la gerunziu: „lăcrimând”, „alergând”, „în- 
trebând”, „zicând”, precum şi prin imaginile dinamice: „Pe câmpi alergând” 
auditive: „De toţi întrebând/Şi la toţi zicând” şi vizuale: „Din ochi lăcrimând”. 


VI. Naratorul 


Naratorul este în balada Mioriţa obiectiv, narează la persoana a III-a, fără a fi 
şi impersonal datorită simpatiei faţă de ciobănaşul moldovean, redată prin dativul 
etic: „Ca să mi-l omoare”. 

VII. Reperele spaţio-temporale 


Încă din incipitul baladei sunt fixate reperele spaţio-temporale prin cele două 
metafore: „Pe-un picior de plai/Pe-o gură de rai/lată vin în cale”. Acestea definesc 
un timp mitic (prin verbele la prezentul etern „vin”, „se cobor”) şi un spaţiu edenic, 
al frumuseţii, liniştii şi echilibrului. Cele două metafore surprind întocmai alter- 
nanţa deal — vale specifică teritoriului românesc şi expresie a spiritualităţii româ- 
neşti, după cum aprecia Lucian Blaga. 


VIII. Conflictul baladei 


Conflictul baladei Mioriţa are loc în plan simbolic, între forţele binelui, repre- 
zentate de ciobănaşul moldovean şi de mioară, şi forţele răului, reprezentate de 
cei doi ciobani complotişti. 


IX. Personajele 


Personajele baladei Mioriţa sunt reale (cei trei ciobani, măicuţa bătrână) şi 
fabuloase (mioara năzdrăvană). 

Personajul principal al textului este baciul moldovean, care-şi duce toamna 
oile la iernat. Ciobănaşul este caracterizat direct de narator: „mai ortoman” şi de 
mama sa, care îi realizează un portret fizic: „mândru ciobănel”, „tras printr-un inel”, 
faţa — „spuma laptelui”, ochii — „mura câmpului”, părul — „pana corbului”, mustaţa — 
„sbicul grâului”. Metaforele care compun imaginea baciului sunt construite prin 
trimiterea la elementele naturii, punând în evidenţă perfecțiunea frumuseţii 
tânărului, dar şi imensa dragoste a mamei care îşi adoră şi idealizează copilul. 

Caracterizarea indirectă se realizează prin nume, care arată originea, dar şi prin 
fapte, vorbe şi relaţia cu celelalte personaje. 

Ciobănaşul este harnic, făcându-şi cu drag şi pricepere datoria, idee sugerată 
prin enumeraţie, epitete: „Oi mai multe/Mândre şi cornute”, „cai învăţaţi” şi prin 
comparativul: „câini mai bărbaţi”, Aceste calităţi, precum şi legătura cu mioara 
năzdrăvană stârnesc invidia tovarăşilor lui care îşi propun să-l ucidă. 

Ciobănaşul este senin şi demn în faţa morţii, pe care, raţional, o pune de la în- 
ceput sub semnul ipoteticului: „Şi de-a fi să mor”. Nu este vindicativ, ci iertător şi 
optimist, încredinţându-şi ultimele dorinţe tovarăşilor care îi doreau moartea. 

Seninătatea în faţa morţii este dublată de sentimentul tragic al desprinderii de 
teluric, de ceea ce baciul îndrăgea cel mai mult, de ceea ce el nu are capacitatea de 
a se despărţi total, cerând celor doi ciobani să îl îngroape în mediul în care a trăit, 
aproape de animalele sale, iar la cap să îi aşeze cele trei fluieraşe. Acestea ar păstra 
comunicarea sa cu mioarele, fiind expresia sentimentelor sale: de dor, de dragoste 


şi de durere. 

Ciobănaşul este demn în faţa morţii pe care o percepe atât ca pe o integrare în 
fiinţa cosmică a naturii şi viaţă veşnică într-un alt plan (alegoria moarte-nuntă), dar 
şi ca pe o pierdere în neant (mesajul care vrea să fie transmis bătrânei sale mame: 
„Că m-am însurat/Cu-o fată de crai/Pe-o gură de rai.”). Dornic de a se bucura de 
toate tainele vieţii, ciobănaşul moldovean îşi imaginează moartea ca pe o nuntă 
realizată în mijlocul naturii la care participă elementele acesteia: soarele şi luna 
îi sunt naşi, munţii mari — preoţi, păsările — lăutarii, stelele — lumânările, brazii şi 
păltinaşii au fost nuntaşii, ceea ce dezvăluie strânsa legătură cu natura, cu medi- 
ul în care acesta trăieşte. 

Discursul din cadrul alegoriei arată că baciul cunoaşte credinţele populare con- 
form cărora pentru tinerii nenuntiţi ritualul de înmormântare este dublat de unul 
de nuntă, astfel că se realizează în plan simbolic parcurgerea tuturor etapelor exis- 
tenţiale şi cea conform căreia fiecărui om îi corespunde în cer o stea care cade la 
moartea sa. l 

Sensibil şi-n acelaşi timp responsabil pentru soarta mioarelor şi a mamei sale, 
ciobănaşul încearcă să le protejeze, prezentând moartea sub forma nunţii, iar 
mamei sale ascunzându-i elementele care făceau trimitere la credinţele populare 
privind moartea. 

Ciobănaşul moldovean, prin legătura cu natura şi animalele, precum şi prin 
modul său de a gândi este exponent al întregului popor român, fiind expresia 
concepţiei acestuia despre viaţă şi moarte. 


X. Particularități compoziționale și stilistice 


Din punct de vedere compozițional, balada reuneşte elemente epice (motivul 
transhumanţei, motivul complotului, motivul mioarei năzdrăvane), elemente lirice 
(motivul testamentului şi alegoria moarte-nuntă) şi elemente dramatice (motivul 
măicuţei bătrâne). 

La nivel stilistic, se combină simplitatea şi plasticitatea unor figuri de stil 


(metafora: „Pe un picior de plai/Pe o gură de rai”; alegoria) cu claritatea limbajului 
popular. 


Ce trebuie să stiu! 
> Definiţia baladei; 
> Definiţia mitului; 
P Tema baladei; 


p Semnificațiile motivelor literare prezente în baladă; 


b Caracterizarea ciobănaşului moldovean. 

Test de verificare a cunoștințelor 

Pornind de la textul baladei Mioriţa răspunde cerinţelor următoare: 

1. Transcrie din poezie două cuvinte care aparţin câmpului semantic al naturii. 

2, Precizează rolul expresiv al substantivelor în vocativ. 

3. Selectează din text trei cuvinte populare şi un regionalism. 

4. Alcătuieşte două enunţuri, pentru a ilustra polisemia cuvântului „gură”. 

5. Menţionează o temă şi un motiv literar prezente în poezie. 

6. Precizează o marcă a implicării afective a naratorului în text. 

7. Explică semnificaţia figurii de stil din versurile: „Să le spui curat/Că m-am 
însurat/Cu-o mândră crăiasă/A lumii mireasă”. 

8. Comentează, în 6-10 rânduri, alegoria moarte-nuntă, evidențiind relaţia 
dintre ideea poetică şi mijloacele artistice. 

9, [dentifică două trăsături ale speciei baladă şi ilustrează-le cu exemple din text. 


Date despre baladă 


Motive literare 


> informaţii generale despre balada Mioriţa (locul apa- 
riţiei, variante); 


p existenţa pastorală a poporului român; 
> concepţia despre moarte; 
> moartea percepută ca un dat firesc, ca o integrare în 
fiinţa cosmică a naturii. 


> motivul transhumanţei,; 
p motivul complotului; 
> motivul mioarei năzdrăvane; 

> motivul testamentului; 

p motivul alegoriei moarte-nuntă; 
> motivul măicuţei bătrâne. 


p obiectiv, narează la persoana a III-a; 
nu este impersonal datorită simpatiei faţă de ciobă- 
naşul moldovean: „Ca să mi-l omoare”. 


p timp mitic (prin verbele la prezentul etern „Vin, „se 
cobor”); 
p un spaţiu edenic, al frumuseţii, 


Repere 
spațio-temporale 


liniştii şi echilibrului. 


p are loc în plan simbolic; 
> între forţele binelui, reprezentate de ciobănaşul mol- 
dovean şi de mioară, şi forţele răului, reprezentate 
de cei doi ciobani complotişti. 

Caracterizarea directă: 

> de narator: „mai ortoman”; 

> de mama sa, prin portret fizic — perfecțiunea frumu- 
seţii tânărului, imensa dragoste a mamei care îşi adoră 
şi idealizează copilul. 


Personajul 


Caracterizarea indirectă: 

> numele — originea; 

P harnic, făcându-şi cu drag şi pricepere datoria; 

> senin şi demn în faţa morţii; 

p nu este vindicativ, ci iertător şi optimist; 

p seninătatea în faţa morţii este dublată de sentimen- 
tul tragic al desprinderii de teluric; 

> demn în faţa morţii; 

> percepe moartea ca pe o integrare în fiinţa cosmică a 
naturii şi viaţa veşnică într-un alt plan, ca o pierdere 
în neant; 

> dornic de a se bucura de toate tainele vieţii — îşi ima- 
ginează moartea ca pe o nuntă realizată în mijlocul 
naturii, la care participă elementele acesteia; 

p se află într-o strânsă legătură cu natura, cu mediul 
în care trăieşte; 

> cunoaşte credinţele populare; 

p sensibil şi responsabil pentru soarta mioarelor şi a 
mamei sale; 

> exponent al întregului popor român, fiind expresia 
concepţiei acestuia despre viaţă şi moarte. 


Particularități > sunt prezente elemente epice, elementele lirice şi ele- 
compoziționale mentele dramatice. 
Particularități > simplitatea şi plasticitatea unor figuri de stil; 
stilistice > claritatea limbajului popular. 

De unde aflu mai multe! 


Bibliografie critică selectivă: 


Eliade, Mircea, Aspecte ale mitului, Editura Univers, Bucureşti, 1978 


Pop Mihai, Ruxăndoiu, Pavel, Folclor literar românesc, Editura Didactică şi Peda- 
gogică, Bucureşti, 1978 

REVALORIFICAREA MOTIVULUI MIORITIC 


Tânguire de mior 
de Mircea Nedelciu 


|. Date biografice despre Mircea Nedelciu 


e 12 noiembrie 1950 — se naşte la Fundulea, judeţul Călăraşi; 

e 1970-1973 — face parte din grupul de tineri scriitori (împreună cu loan Flora, 
Gheorghe Crăciun etc.) de la Facultatea de Limba şi Literatura Română a 
Universităţii Bucureşti, care editează gazeta de perete Noi; 

e 1973 — absolvă Facultatea de Filologie a Universităţii Bucureşti (secţia ro- 
mână-franceză). În perioada studenţiei a fost membru activ al cenaclului 
„Junimea” condus de Ovid S. Crohmălniceanu. 

e 1977 — debutează publicistic, în revista „Luceafărul”, cu proză scurtă; 

e 1979 — debutează cu volumul de proză scurtă Aventuri într-o curte interioară, 
pentru care este recompensat cu „Premiul de debut al Uniunii Scriitorilor”; 

e 1981 — apare volumul de proză scurtă Efectul de ecou controlat; 

e 1983 — apare volumul de proză scurtă Amendament la instinctul proprietăţii, 
pentru care primeşte „Premiul Uniunii Scriitorilor”. Este prezent cu proza 
scurtă în antologia Desant '83 (îngrijită de Ovid S. Crohmălniceanu). 

e 1981 — publică volumul de proză scurtă Şi ieri va fi o zi; 

+ 1990 — apare romanul Femeia în roşu, scris împreună cu Adriana Babeţi şi 
Mircea Mihăieş; 

+ 1998 — apare Povestea poveştilor generaţiei '80; 

e 12 iulie 1999 — moare la Bucureşti; 

e 2000 — apare postum romanul Zodia scafandrului, rămas neîncheiat. 


II. Mircea Nedelciu — Repere critice 


e „Mircea Nedelciu [...] este liderul incontestabil al generaţiei textualiste [...]. Este 
un experimentalist în sensul pe care îl avea termenul în anii '30, un prozator care 
gândeşte nu numai la ce spune, dar şi la cum spune textul epic. În termenii noului 
roman, Mircea Nedelciu face în chip deliberat, cu multă ştiinţă, şi, din fericire, cu 
tot atât de multă ironie de bună calitate, o proză a semnificantului. Dar nu numai, 
iarăşi, din fericire. Cine-i citeşte cu atenţie năzdrăvanele, ingenioasele lui scenarii 
epice, observă ce povestitor talentat este acest tânăr autor şi că textualismul său 
este, în primul rând, un stil de a aduce în text un număr mare de povestitori. O na- 
rațiune este, în fapt, o gală a indivizilor care ştiu să povestească, iar personalitatea 

individului este dată tot de capacitatea lui de a povesti. Este o strategie, bineînţeles, 
a prozatorului şi un stil de a reabilita epicul după o perioadă în care proza româ- 
nească şi-a exercitat virtuțile în sfera analizei şi a eseului epic.” 


(Eugen Simion, Scriitori români de azi, vol. IV) 


„Mircea Nedelciu se identifică, practic, cu optzecismul prozastic. Nu există, în 
această generaţie, un scriitor cu o mai mare şi mai necontestată influenţă. «Reflexe» 
nedelciene sunt uşor de recunoscut la mai toţi congenerii, atât ale scriiturii pro- 
priu-zise, cât şi ale lumii sociale inventate de privirea şi de «urechea de prozator» 
ale lui Nedelciu. [...] Cuvântul de ordine în proza lui Mircea Nedelciu este rando- 
mizarea. Cubul lui Rubyk este pus în mâinile cititorului nu cu toate feţele mono- 
colore, ci, dimpotrivă, răsucit la întâmplare — o întâmplare artistic organizată —, 
aşa încât refacerea ordinii prozastice, adică o mare parte din travaliul presupus de 
actul creator, îi va reveni chiar cititorului. Nedelciu acordă, într-adevăr, o mare 
atenţie receptării textului literar.” 


(Mircea Cărtărescu, în vol. Postmodernismul românesc) 


„Mircea Nedelciu n-a fost un nuvelist, şi nici un povestitor, şi nici măcar — poate 
părea descumpănitor ceea ce spun — un autor de romane în sensul consacrat al cu- 
vântului. [...] Putem sesiza acum mai bine că el a fost un paraspecialist al forme- 
lor nuvelistice, un metanarator în spaţiul povestirii şi un scriitor transfrontalier 
aventurat în teritoriul romanului. Ceea ce încearcă discursul său narativ privit în 
ansamblu este să împace luciditatea analitică a lui Camil Petrescu cu empiria 
vizual-auditivă a lui Caragiale şi — de ce nu — Marin Preda, într-un stil mai de- 
grabă reportericesc-eseistic şi sociografic decât literar. Integrarea non-literarului în 
literar ţine în proza autorului [...] de o strategie existenţială şi nu de una retorică.” 


(Gheorghe Crăciun, în „Observator cultural”, nr. 3/2000) 


III. Mircea Nedelciu — prezentare generală 


Mircea Nedelciu este un scriitor postmodern, aparţinând generaţiei optze- 

ciste alături de Jon Groşan, Mircea Cărtărescu, Simona Popescu. El îşi propune să 

i realizeze o literatură experimentală care să nu manipuleze cititorul, ci să-i ofere 

libertatea de gândire şi interpretare, generând reacţii în conştiinţa sa. Referindu-se 

la proza lui Nedelciu, lon Bogdan Lefter aprecia că aceasta este o formă de a in- 
terveni în realitate, de a schimba sensul altor lecturi. 


IV. Tânguire de mior — prezentare generală 


Scrierea Tânguire de mior a apărut în volumul Şi ieri va fi o zi, din ciclul Călăto- 
rie în jurul satului meu natal, din anul 1989. Pentru realizarea acestei opere, auto- 
rul a pornit de la un articol publicat în ziarul „România liberă”, în 22 iulie 1981. 

V. Titlul 


Titlul, Tânguire de mior, prin semantică, face trimitere la balada Mioriţa, amin- 
tind de discursul mioarei năzdrăvane care deplângea soarta ciobănaşului pe care 
tovarăşii săi plănuiesc să-l omoare. Aşadar, titlul face aluzie la motivul miorei năz- 
drăvane, la acea legătură ancestrală om-natură, la invidie, precum şi la dorinţa 
de îmbogăţire. 

Forma „mior” avertizează asupra tipologiei textuale, aceea de parodie şi pastişă 
a baladei considerate de George Călinescu unul dintre miturile fundamentale ale 
poporului român, 

Subtitlul, „Despre incomparibilitatea structurală între transhumanță şi furt”, face 
legătura cu pre-textul (balada Mioriţa) prin indicarea motivului transhumanţei, 
al complotului şi al mioarei năzdrăvane. Totodată, prin cei doi termeni coordonaţi 
copulativ se surprinde demitizarea existenţei pastorale a poporului român. 


VI. Tema 


Pe fondul existenţei pastorale a poporului român, scriitorul plasează dorinţa de 
îmbogăţire şi de câştig ilicit prin înşelăciune şi cu complicitatea reprezentanţilor 
statului. Astfel, păstoritul se îndepărtează de semnificaţia sa străbună, nu mai im- 
plică legătura om-animal, ci devine o afacere, un element capitalist. 

În acelaşi timp, textul prezintă şi imaginea unui popor pus pe căpătuială, având 
ca părtaş statul însuşi, dominat de corupţie. 


VI. Motivele literare 


Textul Tânguire de mior porneşte de la motivele literare pe baza cărora este con- 
struită balada Mioriţa, modificând, în sens parodic, semnificaţiile acestora. 

> Motivul transhumanţei („n-ar pleca la vale”; „De când ne plimbaţi, din vârf 
de Carpaţi, p-aici la baltă”) nu mai reprezintă aici simpla coborâre cu oile la 
iernat, pentru a le proteja de frigul iernii, ci este o cale de obţinere a unor 
câştiguri ilicite de către ciobani, cu parteneriatul reprezentanţilor statului. 
Transhumanţa este doar un pretext pentru a împlini planurile de îmbogăţire 
ale bacilor: „De când ne plimbaţi, din vârf de Carpaţi, pân-ai în baltă, grea 
avurăm soartă. Hrană nu ne-aţi dat, nu ne-aţi adăpat şi ne-ai tot furat.” „[...] 
Vali şi Vasile au mers zece zile cu turma pe cale pân-acolo-n vale. lar când au 
ajuns la primar s-au dus şi i-au declarat sau i-au spus curat că pe viscol mare, 
pe mare ninsoare, chiar acolo-n sat turma le-a călcat un accelerat." 


> Motivul complotului nu mai vizează pierderea celui de-al treilea ciobănaş, 
ci doar obţinerea unui profit imediat, sub protecţia autorităţilor: „noi turma 
de-am scoate chiar în astă noapte şi-am merge cu ea, întins pe şosea”. Pentru a 
evidenția corupţia întregului sistem, autorul dublează prezentarea planurilor 


ONB 


CE Scanned with OKEN Scanner 


şi acţiunilor ciobanilor prin inserarea unor texte nonliterare, reprezentate 
de buletine meteorologice, articole de lege, procese-verbale. Acestea func- 
ționează ca modalităţi indirecte de atenţionare a receptorilor, contribuind 
la construirea mesajului subliminal. Se păstrează astfel obiectivitatea şi im- 
personalitatea narativă şi se determină cititorul să se implice în contrucţia 
mesajului textual, prin interpretarea proprie a evenimentelor prezentate. 


P Motivul mioarei năzdrăvane este ilustrat în operă de oaia cea neagră, 
„sprinteioară, plină de ciulini, hrănită cu spini, plină de gălbează, hrănită cu 
pleavă, mâncată de râie şi grasă momâie”; „lânişoara ei, spini şi ciulinei, ugeraşul 
ei, nici cât un ardei, gâtuşorul ei, parcă-i retevei”. Descrierea animalului năz- 
drăvan este făcută în registrul ironic-parodic, prin îngroşarea caricaturală a 
trăsăturilor, şi antitetic în raport cu balada populară: „Dar cea mioriţă/Cu 
lână plăviţă/...Laie, bucălaie”, obținându-se acea demitizare specifică textului 
postmodern şi subliniindu-se lipsa de preocupare a ciobănaşilor pentru soarta 
oilor pe care le au în grijă. 

Vocea mioarei reprezintă vocea legii scrise şi nescrise, căci ea nu-şi mai averti- 
zează stăpânul ca în baladă, ci reclamă nedreptatea, injustiţia, furtul, inumanitatea: 
„Au nu vă gândiţi că-n lege greşiţi şi păcătuiţi?” 

Mioara este aici reprezentanta mioarelor chinuite, a căror deznădejde o exprimă 
şi ale căror drepturi încearcă să le apere. În dialogul cu ciobanii îşi arată îngrijo- 
rarea faţă de soarta suratelor sale şi nemulţumirea faţă de acţiunile stăpânilor lor. 
Mioara este exponenta celor asupriţi („Stăpâne, stăpâne, cu suflet de câne, cu ce ţi-am 
greşit de ne-ai oropsit”), dar ea nu îşi pleacă fruntea, nu acceptă cu resemnare soarta, 
ci pune întrebări şi sancţionează prin cuvânt, acţiunea fiind inutilă, fiindcă aparatul 
de stat care ar trebui să judece şi să le facă dreptate este de partea asupritorilor. 
Ea este cea care încheie jocul ciobanilor: „spune către ei: Punct.” 


VII. Naratorul 


Naratorul din Tânguire de mior este obiectiv, fără a fi însă şi impersonal, din 
cauza portretelor caricaturale realizate ciobanilor. Naratorul transferă preroga- 
tivele narative celor doi naratori, Mişu Căpcăunu şi Moraru lon, pentru a asigu- 
ra cititorul de autenticitea şi veridicitatea întâmplărilor prezentate. Citatele din 
textele nonliterare certifică poveştile celor doi şi scot întâmplările din sfera ficţi- 


unii, ducându-le în planul realităţii. 
VIII. Repere spațio-temporale 


Reperele spaţio-temporale sunt demitizate în raport cu balada populară: 


toamna târziu, undeva în Călăraşi, Jegălia, Perişoru şi gara în care sunt relatate 
cu mândrie faptele ilegale ale ciobanilor. 

Decorul îşi pierde din atributele sacre, devine un spaţiu care facilitează/favo- 
rizează ilegalitatea: „Pe la Jegălia albă-i colilia... e loc de păscut, treabă de făcut, folos 
de avut.” 

Gara, spaţiu al continuei agitaţii şi tranziţii, al lipsei de apartenenţă, de respon- 
sabilităţi şi obligaţii, este un mediu trivial, intrând în opoziţie cu spaţiul edenic 
din scrierea populară. 


IX. Conflictul 


Conflictul textului reprezintă o demitizare a legăturii ancestrale dintre om şi 
animal, deoarece are loc între mioara năzdrăvană, care reprezintă legea scrisă şi 
cea nescrisă, şi ciobanii care comit fărădelegi sub protecţia statului. 


X. Personajele 


Personajele din Tânguire de mior sunt reale (ciobanii: Gheorghe, zis Benga, 
Moraru lon, Mişu Căpcăunu) şi fabuloase: mioara năzdrăvană. 

Naratorul realizează, în mod ironic, portretele groteşti ale ciobanilor: „ciobani 
bot-groşi”, „feţi-frumoşi şi la pungă groşi, ţanţoşi şi tâvnoşi, oameni studioşi”. De la 
prezentarea generală, iniţială a personajelor, se trece la caracterizări individuale 
ale ciobanilor, urmărindu-se conturarea unei tipologii umane caricaturizate prin 
” îngroşarea trăsăturilor. Ciobanii sunt imaginea decăderii, a desfrâului, a degene- 
rării umane: Benga — „n-are gânduri bune, nici simţiri străbune, doar trăiri păgâne, 
doruri de muieri, fuste şi plăceri”; Moraru Ion — „pe la masa lor, şchioapă d-un picior, 
cine crezi că trece, cu mutra lui rece, plin de gologani şi tânăr de ani”. 

Ciobanii sunt caracterizați în mod direct şi de mioara năzdrăvană, care le rea- 
lizează un portret colectiv, dovadă a lipsei oricărei individualizări, a tipicităţii şi ba- 
nalităţii. Prin cuvintele oiţei celei negre se redau trăsături precum parvenitismul: 
„graşi şi arătoşi şi la pungă groşi” şi răutatea, dezumanizarea: „cu suflet de câine”. 

Caracterizarea indirectă se realizează prin fapte şi limbaj. Faptele arată că cio- 
banii au rupt legătura ancestrală cu animalul pe care îl folosesc doar ca modalitate 
de îmbogăţire rapidă şi facilă. Ei nu văd în păstorit o îndeletnicire care implică 
dăruire, dragoste de animale şi devotament, ci se gândesc doar la propriul câştig. 

Bacii sunt extrem de vicleni şi abili, construindu-şi cu pricepere planurile de a 
încălca legea pentru a obţine avantaje materiale. În acţiunile lor, sunt susținuți 
de autorităţi care le ascund urmele şi le legalizează faptele în schimbul unei părţi 
din câştig. 

Lipsiţi de moraliate şi laşi, ciobanii nu îşi recunosc vinovăția în faţa mioarei, ci, 
ajutaţi de autorităţi, încearcă să o manipuleze transferând asupra ei şi a suratelor 
ei întreaga vină, transformând-o astfel din acuzator în acuzat, pentru a-i deturna 
atenţia de la adevăr: „Mioară, mioară... turma voastră beată ce-a avut, surată, de-aţi 
plecat cu toate, în plin miez de noapte, să paşteţi pe câmp, bătute de vânt?” Autorul 

accentuează cruzimea şi lipsa de scrupule a autorităţilor care se identifică cu făp- 
taşii, ucigând oaia care demască fărădelegea, pentru a-şi proteja câştigul. 

Grandomani, ciobanii se mândresc cu ilegalităţile comise, pentru că ele indică 
priceperea, puterea şi mai ales pentru că ele sunt validate prin înseşi acţiunile repre- 
zentanţilor statului. Această atitudine arată că fărădelegea nu mai este percepută ca 
fiind o acţiune negativă, ilegală şi imorală, ci devine normalitate, corespunzând prin- 
cipiilor celor care deţin puterea. 

Limbajul ciobanilor se încadrează în registrul colocvial-popular cu elemente 
de jargon („uischiu”) şi argou („gologani”, „şmecheri”), arătând trivialiatea, vulga- 
ritatea şi limitarea intelectuală a acestora. 


Jargonul și argoul 


Jargonul este limbajul specific anumitor categorii sociale şi profesionale 
prin care acestea se disting de masa mare a vorbitorilor. 

Argoul este limbaj codificat înţeles numai de iniţiaţi. Utilizează structuri 
lexicale şi gramaticale specifice prin care se asigură circuitul închis. 


XI. Particularități compoziționale și stilistice 


Din punct de vedere compozițional, textul lui Mircea Nedelciu se caracte- 
rizează, ca şi balada populară, prin îmbinarea elementelor lirice (alegoria epică 
al cărei substrat este demitizarea) cu cele epice (poveştile celor doi ciobani) şi cu 
cele dramatice (dialogurile mioară — baci — autorităţi). 

Stilul textului reuneşte mai multe trăsături specifice scrierilor postmoderne: 
colajul, intertextualitatea, parodia, pastişa. 


” Intertextualitatea este particularitatea unui text literar de a se raporta 
direct sau indirect la alte texte literare. 


Parodia este imitarea satirică a unei opere cu scopul de a-i evidenția 
comic trăsăturile. 


Pastişa este contrafacerea abilă a stilului unui autor/unei şcoli literare. 


Tânguire de mior poate fi privit ca o compoziţie literară alcătuită prin alipirea 
mai multor texte: textul literar al lui Mircea Nedelciu şi scrierile nonliterare: 
buletinul meteorologic, articolul 23 din normele de protecţia muncii din dome- 
niul zootehnic, procesul-verbal întocmit de Ion Cojocea, preşedintele C.A.P 
Racoş, fragmentul din ziarul „România liberă”, toate extrase de scriitor din arti- 
colul „Nişte oi care au fost pierdute şi o furtună care nu a avut loc”, scris de 
Dumitru Bujdoiu şi publicat în nr. 1424/1981 al cotidianului „România liberă”. 

Textul este o pastişă a Mioriţei datorită copierii stilului scriitorului popular, 
prin preluarea ritmului şi a rimei, a unor structuri lexicale — „stăpâne, stăpâne” — 

prin trimiterile la motive specifice baladei — transhumanţei, complotului, mioarei 
năzdrăvane — şi prin păstrarea particularităţii compoziționale a textului popular, 
adică îmbinarea celor trei genuri literare, 

In acelaşi timp, Tânguire de mior este şi o parodie a baladei populare, prin de- 
mitizarea anunţată din titlu şi subtitlu şi conținută la nivelul reperelor spaţio-tem- 
porale, al motivului transhumanţei, al motivului complotului, al motivului mioarei 
năzdrăvane, prin portretele caricaturale, groteşti, realizate ciobanilor şi prin acţi- 
unile din cele două nuclee narative. 

Aceste două particularităţi, precum şi aluziile lexicale de tipul: „iată-i pun la cale”, 
„mioară, mioară, neagră, sprinteioară, ruptă răpciugoasă”, „stăpâne, stăpâne, cu suflet 
de câne” indică remodelarea, transformarea pre-textului (a baladei Miorita), pu- 
nând în evidenţă intertextualitatea scrierii. 


Ce trebuie să stiu 
P Ce este parodia; 


| 

P Ce este pastişa; 

> Tema textului; 

> Semnificațiile motivelor literare prezente în text; 

> Argumentare că Tânguire de mior este o parodiere a baladei Mioriţa; 
p Argumentare că Tânguire de mior este o pastişă a baladei Miorita. 


ix 


ez cunostintele! 


Pornind de la textul Tânguire de mior de Mircea Nedelciu, răspunde următoa- 
relor cerințe: 

1. Transcrie din text două cuvinte aparținând registrului argotic şi două apar- 
tinând jargonului. 

2. Indică stilurile funcționale prezente în fragmentul dat. 

3. Numeşte particularităţile textului nonliterar, identificate în fragmentul 
scris cu litere îngroșate. 

4, Menţionează o temă şi un motiv literar prezente în text. 

5, Identifică două trăsături ale ciobanilor. 

6. Precizează o marcă a implicării afective a naratorului în text. 

7. Realizează, în 6-10 rânduri, un portret al mioarei. „cita 

8. Compară portretul mioarei din textul Tânguire de mior cu cel al mioriţei din 


balada populară. 5 
9. Identifică două trăsături ale textului postmodern şi ilustrează-le cu exemple 


din textul suport. 

Cum învăt! 


Date despre autor p încadrare în perioadă; 
și operă p anul şi locul apariţiei. 


Titlul p face trimitere la balada Mioriţa; 
> face aluzie la motivul miorei năzdrăvane, la legătura 
ancestrală om-natură, la invidie, la dorinţa de îmbo- 
găţire; 
> forma „mior” avertizeză asupra tipologiei textuale, 
aceea de parodie şi pastişă a baladei Mioriţa. 
Subtitlul — „Despre incompatibilitatea structurală între 
transhumanță şi furt — face legătura cu pre- 
textul (balada Mioriţa) prin: 
> indicarea motivului transhumanţei; 
> motivul complotului; 
> motivul mioarei năzdrăvane; 
p coordonarea copulativă surprinde demitizarea exis- 
tenţei pastorale a poporului român. 


pb dorinţa de îmbogăţire şi câştig ilicit, prin înşelăciune 
şi cu complicitatea reprezentanţilor statului; 


p imaginea unui popor pus pe căpătuială, având părtaş 
statul însuşi, dominat de corupţie. 


Motivele literare > motivul transhumanţei; 
pb motivul complotului; 
> motivul mioarei năzdrăvane. 


p obiectiv, narează la persoana a III-a; 

> nu este impersonal din cauza portretelor caricaturale 
realizate ciobanilor; 

» transferă prerogativele narative celor doi naratori, 
Mişu Căpcăunu şi Moraru lon. 


Repere p toamna târziu, undeva în Călăraşi, Jegălia, Perişoru; 
spațio-temporale p gara — spaţiu al continuei agitaţii şi tranziţii, al lipsei 
de apartenenţă, de responsabilităţi şi obligaţii. 


» între mioara năzdrăvană, care reprezintă legea scrisă 
şi cea nescrisă şi ciobanii care comit fărădelegi sub 
protecţia statului. | 

Caracterizarea directă 

> de narator: imaginea decăderii, a desfrâului, a dege- 
nerării umane; 

> de mioara năzdrăvană: parvenitismul „graşi şi arătoşi 

şi la pungă groşi” şi răutatea, dezumanizarea: „cu suflet 

de câine”. 


Personajul 


Caracterizarea indirectă 
Fapte: Au rupt legătura ancestrală cu animalul pe care 
îl folosesc doar ca modaliate de îmbogăţire rapidă 
şi facilă; 
p extrem de vicleni şi abili; 
> lipsiţi de moraliate şi laşi; 
> grandomani — se mândresc cu ilegalităţile comise, 
pentru că acestea le scot în evidenţă priceperea şi 
puterea. 
Limbaj: 
> trivialiatea, vulgaritatea şi limitarea intelectuală. 


Particularități > sunt prezente elemente epice, elementele lirice şi ele- 
compoziționale mentele dramatice. 

Particularităţi > colajul, intertextualitatea, parodia, pastişa. 
stilistice 


Bibliografie critică selectivă: 

Cărtărescu, Mircea, Postmodernismul românesc, Editura Humanitas, Bucureşti, 2011 

Lefter, lon Bogdan, prefaţă la Aventuri într-o curte interioară, Editura Paralela 45, 
Bucureşti, 1999 

Nedelciu, Mircea, Dacă vorbim strict despre ştiinţa de a scrie..., în revista „Ateneu”, 


nr. 2/1986 | 
Nedelciu, Mircea, Nu cred în solitudinea absolută a celui care scrie, în revista „Scânteia 
tineretului” (supliment literar şi artistic), nr. 14/1988 


Simion, Eugen, Scriitori români de azi, vol. IV, Editura Cartea Românească, Bucu- 


reşti, 1989 

NUVELA ROMANTICĂ 


Alexandru Lăpuşneanul 
de Costache Negruzzi 


|. Nuvela -— Definiție 


Etimologic termenul nuvelă provine din limba franceză — nouvelle — şi italiană 
— novella —, unde înseamnă atât noutate, cât şi nuvelă, specie literară, apărută în 
perioada Renaşterii, care se caracteriza prin relatarea unei întâmplări noi, inedite. 
Conform Dicţionarului de termeni literari, nuvela este specia genului epic, în 


proză, de întindere medie, cu un singur fir narativ, un confict puternic şi personaje 
puţine, dar bine conturate. 


Il. Tipuri de nuvele 


a. în funcţie de conţinut: 
e nuvelă socială; 
e nuvelă psihologică; 
e nuvelă istorică; 
e nuvelă fantastică. 


b. în funcţie de curentul literar: 
e nuvelă romantică; 
e nuvelă realistă; 
e nuvelă naturalistă; 
e nuvelă postmodernistă. 


ill. Trăsăturile nuvelei 


Nuvela se caracterizează prin următoarele elemente: 

e întindere medie; 

* predomină naraţiunea, ca mod de expunere; 

e obiectivitate narativă; 

e evenimentele se organizează pe un singur fir narativ; 
e sunt surprinse fapte verosimile; 

e indici spaţio-temporali clar precizaţi; 

e intrigă riguroasă; 

e conflict puternic; 

e personaje urmărite evolutiv şi bine individualizate. 

IV. Date biografice despre Costache Negruzzi 


e 1808 — se naşte la Trifeştii Vechi (Iaşi). Este fiul paharnicului Dinu Negruţ şi 
al Sofiei Hermeziu. Învață în casă limbile greacă şi franceză, dar şi limba ro- 
mână cu un dascăl de la Seminarul de la Socola (Cum am învăţat româneşte). 
Adevărata limbă română o învaţă după cărţile populare Floarea darurilor şi 
Istoria lui Arghir şi a prea-frumoasei Elene, dar şi după cartea lui Petru Maior — 
Despre începutul românilor în Dachia; 

e 1821/1822 — familia sa părăseşte Iaşii în urma mişcării eteriste, stabilindu-se 
la moşia Şărăuţi din ţinutul Hotinului, apoi la Cernăuţi; 

e 1825/1835 — Costache Negruzzi ocupă diverse funcţii administrative, de la 
aceea de diac la vistierie până la cea de secretar al Adunării Obşteşti; 

e 1835 — traduce piesa de teatru Triizăci ani sau viaţa unui jucătoriu de cărţi după 
opera cu acelaşi titlu a lui Victor Ducange şi M. Dinaux; 

e 1836 — în „Muzeul Naţional” (nr. 36, 37) apare Corespondenţa dintre doi 
români, unul din Țara Românească şi altul din Moldova, pe de o parte Ion 
Heliade-Rădulescu, pe de alta Costache Negruzzi, pe teme lingvistice de 
mare actualitate: simplificarea alfabetului, introducerea neologismelor, limba 
română unitară etc.; 

e 1837 — traduce, la îndemnul lui Ion Heliade-Rădulescu, Angelo, tiranul Padovei 
şi Maria Tudor, drame ale lui Victor Hugo. Publică poemul Aprodul Purice, 
sursa de inspiraţie fiind o legendă din O samă de cuvinte a lui lon Neculce; 

e 1837/1838 — „Curierul de ambe sexe” al lui Ion Heliade-Rădulescu publică 
nuvela romantică Zoe, apoi traducerea poemului Şalul negru de Puşkin; 

e 1839 — tot în Curierul de ambe sexe publică povestirea anecdotă Au mai păţit-o 
şi alţii. În „Albina Românească” apare Regele Poloniei şi domnul Moldovei; 

e 1840 — îi apare, în primul număr al „Daciei literare”, nuvela istorică Alexandru 
Lăpuşneanul, prima nuvelă istorică din literatura română. Publică, în „Albina 
Românească”, nuvela Provinţialul, devenită Fiziologia provinţialului; 

* 1842 — în „Albina Românească” apare Păcală şi Tândală sau Morala moldo- 
venească,; 

e 1844 — în “Propăgireah apare prelucrarea Toderică după Federigo a lui Prosper 
Mérimée. Lucrarea are consecinţe triste — autorul este exilat, iar revista in- 
terzisă. Tipăreşte Vânătorul bun, o carte pe tema vânătorii, model pentru 
Pseudokinegeticos a lui Alexandru Odobescu; 

e 1846 — publică, în „Almanahul de învăţătură”, nuvela istorică Sobieski şi 
românii; 

e 1848 — Negruzzi nu este printre participanţii la evenimentele revoluţionare 
din acest an, simpatizându-l pe domnitor; 

e 1849 — i se reprezintă, la Teatrul Naţional din laşi, vodevilul Doi ţărani şi 
cinci cârlani, devenit Cârlanii; 

* 1850 — este numit director al Departamentului finanţelor şi devine membru 


al unei loji masonice din aşi; 

+ 1851 — publică farsa într-un act Muza de la Burdujeni, satiră la adresa puriştilor; 

e 1853 — publică revista „Săptămâna; 

+ 1855 — în „România literară” a lui Vasile Alecsandri apar Istoria unei plăcinte 
şi Ochire retrospectivă; 

e 1857 — apare volumul Păcatele tinereţilor, care cuprinde toate scrierile lui 
Negruzzi: Amintiri din juneţe (Cum am învăţat româneşte; Zoe; O alergare de cai); 
Fragmente istorice (Aprodul Purice; Alexandru Lăpuşneanul; Sobieski şi românii, 
Regele Poloniei şi domnul Moldovei); Neghină şi Pălămidă (Cârlanii; Muza de la 
Burdujeni); Negru pe alb (Scrisori de la un prieten); 

e 1862 — în revista „Din Moldova” apar Studii asupra limbii române; 

e 1866 — la înfiinţarea Societăţii Academice Române este numit membru al acesteia; 

e 1868 — moare la laşi, fiind înmormântat la moşia sa de la Trifeşti. 


VI. Costache Negruzzi — Repere critice 


e „Numele lui C. Negruzzi este legat de obicei de nuvela istorică «Alexandru Lă- 
puşneanul», care ar fi devenit o scriere celebră ca şi «Hamlet» dacă literatura 
română ar fi avut în ajutor prestigiul unei limbi universale.” 


(George Călinescu, Istoria literaturii române de la origini până în prezent) 


VII. Nuvela Alexandru Lăpușneanul — prezentare generală 


Nuvela Alexandru Lăpuşneanul a lui Costache Negruzzi răspunde, fără îndoială, 
unui program artistic de sorginte romantică (deşi niciodată declarat ca atare), for- 
mulat de Mihail Kogălniceanu în Introducţia la Dacia literară, încurajând criticismul 
obiectiv, replierea pe elementul specific, naţional (aşadar originalitatea), având ca 
surse folclorul, istoria sau peisajele pitoreşti autohtone. 

Publicată în primul număr al revistei Dacia literară, la 30 ianuarie 1840, nuvela 
confirmă accepţia lui Paul Cornea în ceea ce priveşte fenomenul romantic la noi. 
Aceasta sintetizează o structură pătratică, riguroasă (clasică), mizând pe mottouri 
semnificative (care trădează apetitul romanticilor pentru vorbele memorabile), 
eroi definibili în antiteză, cuplabili angelic-demonic (asociaţi cu elemente de 
recuzită romantică, precum otrava sau pumnalul), dar şi scene realiste, de psi- 
hologie a maselor. 


1. Alexandru Lăpuşneanul- nuvelă romantică 
Din punctul de vedere al conţinutului, nuvela Alexandru Lăpuşneanul se înca- 
drează în seria celor romantice de inspiraţie istorică. 


Cele mai importante puncte de reper pentru încadrarea nuvelei în curentul 
romantic ar fi: 


e Tema istorică — nuvela Alexandru Lăpuşneanul are ca surse de inspiraţie 


Letopiseţul "Ţării Moldovei de Grigore Ureche şi Cronica lui Nicolae Costin, 
fiul lui Miron Costin. 

Din cronici s-au preluat: 
— replica memorabilă: „Dacă voi nu mă vreţi, eu vă vreau...”; 
— episodul măcelăririi boierilor; 
— moartea prin otrăvire; 
— atmosfera sumbră a domniei lui Lăpuşneanul: „zic cum că au fost scoţînd 
ochii oamenilor”. 

e Modificarea reperelor istorice în funcţie de interesele ficţiunii (ca la 
Walter Scott, Al. Dumas) — Tomşa, Moţoc, Spancioc şi Veveriţă au murit în 
Polonia, la Liov, acuzaţi de a fi participat la un complot împotriva unui hat- 
man, Vişnoşevski, ca şi Stroici. Nu erau în ţară la a doua venire a Lăpuşnea- 
nului. Cronica lui Miron Costin se referă la sfâşierea unui boier de către mul- 
ţimea înfuriată, dar acesta era Batişte Veveli, om de încredere al lui Alexandru 
vodă, fiul lui Iliaş. 

e Evocarea personajului „excepţional în situaţii excepţionale” — firea tiranică, 
sângeroasă a Lăpuşneanului, este impulsionată de contextul politic nefavora- 
bil: boierii nu-l vor. 

e Construcţia prin antiteză — avem ca personaje cuplul angelic-demonic 
(Ruxanda — Lăpuşneanul) sau cuplul demnitate-obedienţă (Spancioc, 
Stroici — Moţoc). 

e Motivul victimei devenite călău 

— Ruxanda, obiect al furiilor Lăpuşneanului („Muiere nesocotită! ”), îl otră- 
veşte; 

— Spancioc şi Stroici, nevoiţi să fugă pentru a nu fi ucişi, se întorc pentru 
a face dreptate. 

e Recuzita romantică: otrava, pumnalele, rasa de călugăr (mitropolitul Teofan 
unelteşte), replicile memorabile („De mă voi scula, pre mulți am să popesc şi eu!”) 

* Coincidenţa, formală, între titlu şi numele protagonistului. 


e Intervenţia auctorială, asociată cu eticism (,...pată de sânge în istoria Mol- 
dovei”). 


2. Titlul 


Titlul nuvelei (sens denotativ) indică numele protagonistului, atestat în Leto- 
pisetul Ţării Moldovei de Grigore Ureche şi în cronica lui Nicolae Costin, surse ale 
nuvelei lui Negruzzi. 


3. Tema 


Tema centrală a nuvelei Alexandru Lăpuşneanul o constituie evocarea unei pe- 
rioade zbuciumate din istoria Moldovei — cea de-a doua domnie a lui Alexandru 
Lăpuşneanu (secolul al XVI-lea, 1564-1569) — în care se evidenţiază lupta pentru 
impunerea autorităţii domnitorului, devenit un despot perfect. 

4. Motivele literare 
Tema este completată de motivul victimei devenite călău, asociabil crezului 
eticist al autorului. 


5. Naratorul k 

Naratorul este obiectiv, naraţiunea se face la persoana a Il-a. Perspectiva 
narativă este „din spate” (naratorul ştie mai multe decât personajele, compor- 
tându-se ca un regizor al textului, omniscient şi omniprezent). 

Focalizarea este externă, accentul căzând pe desfăşurarea evenimentelor. 

Vocea obiectivă a naratorului este dublată de consideraţii care trimit spre 
un „partizanat” auctorial, cum ar fi aceea că Lăpuşneanul lasă „o pată de sînge 
în istoria Moldovei”. 


6. Tehnicile narative 


Tehnicile narative folosite în nuvela Alexandru Lăpuşneanul sunt cele specifice 
unei scrieri realiste: 


e Tehnica simetriei se poate raporta la selecţia mottourilor primului şi ulti- 
mului capitol, vorbele memorabile („Dacă voi nu mă vreţi, eu vă vreu!” şi 
„De mă voi scula, pre mulţi am să popesc şi eu!”) ilustrând două „stadii” 
esenţiale pentru personajul principal, dar şi structura interioară a acestuia. 


e Tehnica detaliului semnificativ, utilizată în descrierea vestimentaţiei per- 
sonajelor: „Împotriva obiceiului său, Lăpuşneanul, în ziua aceea, era îmbrăcat 
cu toată pompa domnească. Purta coroana Paleologilor şi peste dulama poloneză 
de catifea roşie, avea cabaniţa turcească. Nici o armă nu avea alta decât un mic 
junghi cu plăselele de aur; iar printre bumbii dulămii se zărea o zea de sârmă.” 


e Tehnica detaliului obiectiv: „In Moldavia, pe vremea aceea, nu se introdusese 


încă moda mâncărilor alese. Cel mai mare ospăț se cuprindea în câteva feluri de 
bucate...” 


e Tehnica punctului de vedere, reprezentată de cuvintele: „Crud şi cumplit 
este omul acesta, fiica mea; Domnul Dumnezeu să te povăţuiască. lar eu mă duc 
să gătesc tot pentru purcederea noastră cu noul nostru domn; şi pre cel vechi, 
Dumnezeu să-l ierte şi să te ierte şi pre tine. Zicând aceste, cuviosul Teofan se 
depărtă.” 

e Tehnica anticipării: „Însă Stroici şi Spancioc erau acum aproape de Nistru. 
Gonaşii îi ajunseră tocmai când treceau hotarul: 

— Spuneţi celui ce v-au trimis, strigă cătră ei Spancioc, că ne vom vedea pân-a 
nu muri!” 


* Tehnica înlănţuirii gradate, cronologice şi cauzale a evenimentelor. 

7. Subiectul nuvelei 


Nuvela are o structură clasică, simetrică, echilibrată, alcătuită din patru părţi 
(asemenea actelor dintr-o piesă de teatru), ce pot exista de sine stătător, având câte 
un subiect propriu. Aproape fiecare secţiune cuprinde câte un moment al subiec- 
tului şi este precedată de câte un motto. 

e Prima parte cuprinde expoziţiunea (condiţiile în care soseşte în ţară Lăpuş- 
neanu) şi intriga (dorinţa de răzbunare a domnitorului împotriva boierilor 
care l-au trădat în prima domnie), şi are ca motto avertismentul voievodului 
„Dacă voi nu mă vreţi, eu vă vreu...”, în momentul în care este întâmpinat de 
solia lui Tomşa la intrarea în ţară. 


Tabloul al doilea surprinde relaţia foarte tensionată dintre domnitor şi 
doamna Ruxanda datorată unei serii de acţiuni desfăşurate de acesta împo- 
triva boierilor (confiscarea averilor, uciderea boierilor, desfiinţarea armatei 
pământene etc.). De aceea, şi mottoul reprezintă avertismentul pe care o 
văduvă de boier decapitat i-l adresează doamnei, pentru că nu ia atitudine 
faţă de crimele soţului ei: „Ai să dai sama, doamnă!...” 


Desfăşurarea acţiunii se continuă şi în partea a treia, pregătind punctul 
culminant ce surprinde două momente înfiorătoare: uciderea celor 47 de 
boieri, după slujba duminicală de la Mitropolie, şi aruncarea lui Moţoc în 
sânul mulţimii revoltate, ce îl acuză pe acesta de toate nemulţumirile ei. 
„Capul lui Moţoc vrem...” este mottoul acestui tablou şi reprezintă cererea 
vindicativă a norodului strâns la poarta palatului domnesc. 


Ultimul capitol surprinde deznodământul textului: moartea tiranului prin 
otrăvire. Retras în Cetatea Hotinului, domnitorul bolnav este călugărit îna- 
inte de moarte, conform obiceiului, dar, când îşi revine, el ameninţă că-i va 
ucide pe toţi. Cuvintele sale: „De mă voi scula, pre mulţi am să popesc şi eu...”, 
devin mottoul acestei părţi. 


Conflicul nuvelei este complex şi are în vedere lupta pentru putere dintre 
domnitor şi boieri. Intenţia voievodului de a limita puterea boierilor este benefică 
în contextul secolului al XVI-lea, dar Lăpuşneanu o dublează prin setea de răzbu- 
nare care îl transformă într-un tiran, 

Personalitatea puternică a lui Lăpuşneanu este bine conturată, construcţia 
personajului este riguroasă. El se evidenţiază prin: 

— contraste interioare: calităţi (bun cunoscător al psihologiei umane, diplomat 

abil, inteligent) şi defecte (cruzime diabolică, viclenie, dorinţă de răzbunare); 

— contraste exterioare (în relaţie cu alte personaje faţă de care se plasează în 

antiteză: doamna Ruxanda care este întruchiparea blândeţii şi a maternității 
ocrotitoare). 

Alexandru Lăpuşneanu este un personaj excepţional pus în situaţii excep- 
tionale, deci un personaj de factură romantică. 

Finalul nuvelei consemnează sfârşitul domnitorului „care lasă o pată de sînge în 
istoria Moldaviei” şi este unul moralizator, pilduitor. Negruzzi se detaşează astfel de 
programul Daciei literare, ilustrând nu o pagină de glorie din istoria neamului, ci 
una plină de cruzime. Textul său devine însă o operă cu semnificaţie universală, 
aplicabilă pentru orice regim totalitar, fiind — aşa cum spune Mircea Zaciu — „0 
radiografie substanţială a ravagiilor puterii personale”. 


8. Incipitul 

Debutul prozei fixează câteva date esenţiale pentru portretul Lăpuşneanului, 
predominant indirect, prin gesturi, comportamente, atitudini. Avem de-a face 
cu un personaj perseverent (vine la domnie pentru a doua oară), machiavelic 
(conducându-se după preceptul „scopul scuză mijloacele”, veritabil motto al său pe 
tot parcursul nuvelei); acesta nu ezită să ceară sprijin turcesc pentru a se instaura 
în scaunul domnesc. Maestru în arta disimulării, Lăpuşneanul îi primeşte pe boierii 
veniţi la graniţă, „silindu-se a zâmbi”, şi afirmă, preţios, că a venit „să mântuie” ţara, 
Trebuie remarcate, încă din debutul nuvelei, în conturarea portretului moral (miş- 
carea psihologică a viitorului tiran), observaţia fizionomică, susţinând replicile, şi 
înlocuirea stilului indirect al cronicarului, chiar dubitativ („Zic să fie zis”), cu 
dialogul, întrebările retorice, mărci ale dramatizării: 


„— Bine-aţi venit, boieri! zise acesta silindu-se a zâmbi. 

— Să fii m.ta sănătos, răspunseră boierii. 

— Am auzit, urmă Alexandru, de bântuirile ţării şi am venit s-o mântui; ştiu 
că tara m-aşteaptă cu bucurie. 

— Să nu bănuieşti, măria-ta, zise Moţoc, ţara este liniştită şi poate că măria-ta 
ai auzit lucrurile precum nu sânt; căci aşa este obiceiul norodului nostru, să facă 
din ţânţar armăsar. Pentru aceea obştia ne-au trimis pre noi să-ţi spunem că 
norodul nu te vrea, nici te iubeşte şi m.ta să te întorci înapoi ca... 

— Dacă voi nu mă vreţi, eu vă vreu, răspunse Lăpuşneanul, a căruia ochi 
scântieră ca un fulger, şi dacă voi nu mă iubiţi, eu vă iubesc pre voi şi voi merge ori 
cu voia, ori fără voia voastră. Să mă-ntorc? Mai degrabă-şi va întoarce Dunărea 
cursul îndărăpt. A! Nu mă vrea ţara? Nu mă vreţi voi, cum întăleg? 

— Solului nu i se taie capul, zise Spancioc; noi sântem datori a-ți spune ade- 
vărul. Boierii sânt hotărâți a pribegi la unguri, la leşi şi la munteni, pe unde au toţi 
rude şi prieteni. Vor veni cu oști streine şi vai de biata ţară cînd vom avea războaie 
între noi şi poate şi măriei-tale nu-i va fi bine, pentru că domnul Tomşa... 

— Ticălos nu poate fi acel ce s-au învrednicit a se numi unsul lui Dumnezeu, 
zise Veveriţă. 

— Au doar nu sânt şi eu unsul lui Dumnezeu? Au doar nu mi-aţi jurat şi mie 
credinţă, când eram numai stolnicul Petre? Nu m-aţi ales voi? Cum au fost oblă- 
duirea mea? Ce sânge am vărsat? Care s-au întors de la uşa mea, fără să câştige 
dreptate şi mângâiere? Şi însă, acum nu mă vreţi, nu mă iubiţi? Ha! Ha! Ha! 


Râdea; muschii i se suceau în râsul acesta şi ochii lui hojma clipeau." 

Spiritul autocratic i se manifestă repede, orgoliul determinându-l să îşi afirme 
natura divină: „Au nu sunt eu însumi unsul lui Dumnezeu?” 


9. Finalul 


Finalul nuvelei ilustrează o relativă simetrie, dar şi focalizarea pe erou (firească 
într-o nuvelă). Ascensiunii forţate, sub semnul imperativului politic („Dacă voi nu 
mă vreţi, eu vă vreu!”, motto al primei părţi), îi succede un declin deloc glorios. 
Replica, în fapt un strigăt neputincios, al colericului („De mă voi scula, pre mulţi 
am să popesc şi eu!”, mottoul ultimei părţi, este de natură să convingă anturajul 
că el încă reprezintă o ameninţare. E suprimat de Ruxanda (motivul recurent ro- 
mantic al victimei devenite călău), având parte de o ultimă întâlnire cu Spancioc şi 
Stroici, singurii supraviețuitori ai măcelului, care îl „ajută”, cinic, să moară. Carac- 
terizarea directă, auctorială, partizană („Sfârşind această deşănţată cuvântare”) 
marchează hybrisul: „Acest fel fu sfârşitul lui Alexandru Lăpuşneanul, care lăsă o pată 
de sânge în istoria Moldaviei.” 


10. Repere spaţio-temporale 


Evenimentele nuvelei au loc pe parcursul celei de-a doua domnii a Lăpuşnea- 
nului, fixate prin repere istoriografice: „Iacov Eraclid, poreclit Despotul, perise ucis 
de buzduganul lui Ştefan Tomşa, care acum cârmuia ţara, dar Alexandru Lăpuşneanul, 
după înfrângerea sa în două rânduri, de oştile Despotului, fugind la Constantinopol, 
izbutise a lua oşti turceşti şi se înturna acum să izgonească pre răpitorul Tomşa şi să-şi ia 
scaunul, pre care nu l-ar fi perdut, de n-ar fi fost vândut de boieri. Intrase în Moldavia, 
întovărăşit de şepte mii spahii şi de vreo trei mii oaste de strânsură.” 

Ultima parte a nuvelei conţine o referire cronologică importantă: „Patru ani 
trecuseră de la scena aceasta în vremea cărora Alexandru-vodă, credincios făgăduinţei 
ce dase doamnei Ruxandei, nu mai tăiese nici un boier.” 

Reperele temporale sunt fixate prin tehnica detaliului obiectiv: „În Moldavia, 
pe vremea aceea, nu se introdusese încă moda mâncărilor alese. Cel mai mare ospăț se 
cuprindea în câteva feluri de bucate. După borşul polonez, veneau mâncări greceşti ferte 
cu verdeturi, care pluteau în unt; apoi pilaful turcesc, şi, în sfârşit, fripturile cosmopolite. 
Pânza mesii şi şervetele erau de filaliu tesute în casă. Tipsiile pe care aduceau bucatele, 
talgerile şi păharele erau de argint. Pe lângă părete sta aşezate în rând mai multe ulcioare 

pântecoase, pline de vin de Odobeşti şi de Cotnar şi la spatele fieştecăruia boier dvorea 
câte o slugă, care dregea.” 

Reperele spaţiale ale textului sunt graniţa Moldovei şi Cetatea Hotinului 
(există scene de interior, precum uciderea celor 47 de boieri, sau scene de exterior, 
precum sacrificarea lui Moţoc), singura păstrată ca reşedinţă de Lăpuşneanul, ce- 


lelalte fiind arse. 


11. Conflictul 
Conflictul nuvelei este complex şi are în vedere lupta pentru putere dintre 
domnitor şi boieri. Intenţia voievodului de a limita puterea boierilor este benefică 


ORB 


CE Scanned with OKEN Scanner 


în contextul secolului al XVI-lea, dar Lăpuşneanu o dublează de setea de răzbunare 
care îl transformă într-un tiran. Personalitatea lui puternică este bine conturată, iar 
construcţia personajului este riguroasă. El se evidenţiază prin contraste interioare: 
calităţi (bun cunoscător al psihologiei umane, diplomat abil, inteligent) şi defecte 
(cruzime diabolică, viclenie, dorinţă de răzbunare) sau contraste exterioare (în 
relaţie cu alte personaje faţă de care se plasează în antiteză: doamna Ruxanda care | 
este întruchiparea blândeţii şi a maternității ocrotitoare), | 


12. Caracterizarea personajului Alexandru Lăpuşneanul 

Protagonistul nuvelei Alexandru Lăpuşneanul îşi are modelul în Letopiseţul Ţării 
Moldovei de Grigore Ureche. De acolo, Costache Negruzzi a putut prelua informaţii 
despre sosirea la a doua domnie a Lăpuşneanului, în 1564, despre întâlnirea cu 
solii cărora le-ar fi adresat celebrele cuvinte „De nu mă vor, eu îi voiu pe ei şi, de nu 
mă iubescu, eu îi iubescu pre dânşii şi totu voiu merge, ori cu voie ori fără de voie”. 
Acelaşi text oferă informaţii despre episodul măcelăririi boierilor sau despre uci- 
derea domnitorului prin otrăvire de către soţia sa, în 1568. Cât despre tempera- 
mentul „sanguinar leonin” al domnitorului, cronica menţionează: „zic cum că au fost 
scotînd ochii oamenilor şi pre mulţi au sluţit în domniia lui”. În mod derutant, autorul 
trimite la Miron Costin, trimitere explicabilă prin faptul că Nicolae Costin, cro- 
nicar şi copist, a transcris la cererea domnului ţării textul, atribuindu-l lui Miron. 

Alexandru Lăpuşneanul ilustrează stereotipul „eroului excepţional în situaţii 
excepţionale”. Natura lui excepţională constă în cruzime, tiranie şi se vădeşte mai 
degrabă lecturii contemporane, în Evul Mediu scenele de cruzime fiind frecvente 
(cazuri precum Vlad Ţepeş, Ştefan cel Mare, loan Vodă Armeanul). În ceea ce 
priveşte „situaţia excepţională”, aceasta este determinată de contextul politic ne- 
favorabil — boierii nu îl vor — constituind şi intriga nuvelei. 

Debutul prozei fixează câteva date esenţiale pentru portretul Lăpuşneanului, 
predominant indirect, prin gesturi, comportamente, atitudini. Avem de-a face 
cu un personaj perseverent (vine la domnie pentru a doua oară), machiavelic 
(conducându-se după preceptul „Scopul scuză mijloacele”, veritabil motto al său 
pe tot parcursul nuvelei); nu ezită să ceară sprijin turcesc pentru a se instaura în 
scaunul domnesc. Maestru în arta disimulării, îi primeşte pe boierii veniţi la graniţă 
„silindu-se a zâmbi” şi afirmă, preţios, că a venit „să mântuie” ţara. Trebuie remarcate, 
încă din debutul nuvelei, în conturarea portretului moral (mişcarea psihologică 
a viitorului tiran), observaţia fizionomică, susţinând replicile, şi înlocuirea stilu- 
lui indirect al cronicarului, chiar dubitativ („Zic să fie zis”), cu dialogul, între- 
bările retorice, mărci ale dramatizării: 


„— Bine-aţi venit, boieri! zise acesta silindu-se a zâmbi. 

— Să fii m.ta sănătos, răspunseră boierii. 

— Am auzit, urmă Alexandru, de bântuirile ţării şi am venit s-o mântui; ştiu 
că ţara m-aşteaptă cu bucurie. 

— Să nu bănuieşti, măria-ta, zise Moţoc, ţara este liniştită şi poate că măria-ta 
ai auzit lucrurile precum nu sânt; căci aşa este obiceiul norodului nostru, să facă 
din ţânțar armăsar. Pentru aceea obştia ne-au trimis pre noi să-ţi spunem că 
norodul nu te vrea, nici te iubeşte şi m.ta să te întorci înapoi ca... 

— Dacă voi nu mă vreţi, eu vă vreau, răspunse Lăpuşneanul, a căruia ochi 
scântieră ca un fulger, şi dacă voi nu mă iubiţi, eu vă iubesc pre voi şi voi merge ori 
cu voia, ori fără voia voastră. Să mă-ntorc? Mai degrabă-şi va întoarce Dunărea 
cursul îndărăpt. A! Nu mă vrea ţara? Nu mă vreţi voi, cum înţăleg?” 


Spiritul autocratic i se manifestă repede, orgoliul determinându-l să îşi afirme 
natura divină: „Au nu sunt eu însumi unsul lui Dumnezeu?” În fapt, „Alexandros” 
semnifică, în greacă, exact acest lucru. 

Firea machiavelică este conturată explicit de Moţoc, care îl trădase anterior, dar 
pe care îl păstrează, „căci îi este trebuitor”. ÎI va sacrifica fără ezitare într-un moment 
de cumpănă pentru domnie, pragmatic: „Proşti, dar mulți, răspunse Lăpuşneanul cu 
sânge rece; să omor o mulţime de oameni pentru un om, nu ar fi păcat? Judecă dumneata 
singur. Du-te de mori pentru binele moşiei dumitale, cum ziceai însuţi când îmi spuneai 
că nu mă vrea, nici nu mă iubeşte ţara. Sânt bucuros că-ţi răsplăteşte norodul pentru 
slujba ce mi-ai făcut, vânzându-mi oastea lui Anton Sechele şi mai pe urmă lăsându-mă 
şi trecând în partea Tomşii.” Cinismul absolut transpare din iluzia consultării cu 
Moţoc: „Îmi vine să poruncesc să deie cu tunurile în prostimea acea. Ha, cum socoţi 
şi dumneata?” 

Relaţia dintre Lăpuşneanul şi Moţoc este semnificativă pe mai multe paliere 
ale analizei. La nivelul istoriei literare se remarcă faptul că Moţoc nu se afla în 
Moldova în timpul celei de-a doua domnii a Lăpuşneanului. Acesta era în Polonia, 
unde a şi sfârşit, acuzat de a fi participat la un complot împotriva hatmanului că- 
zăcesc Vişnoşevski. Introducerea lui serveşte intereselor ficţiunii. La nivel stilistic, 
este un termen de antiteză pentru Spancioc şi Stroici, iubitorii de ţară care nu fac 
„pactul cu diavolul”. Este, de asemenea, un element al gradaţiei pentru Lăpuş- 
neanul. Lipsit de scrupule, nu îşi poate reprima groaza într-o scenă memorabilă, 
a uciderii celor 47 de boieri: „El râdea; iar Moţoc, silindu-se a râde ca să placă stăpâ- 
nului, simţea părul zburlindu-i-se pe cap şi dinţii săi clănţănind.” Anterior masacrului, 
Lăpuşneanul crease impresia de acalmie, ceea ce sugerează premeditare, aşadar 
patologic. Momentul sacrificării lui Moţoc este calculat, demagogic: „spuneţi că 
acest fel plăteşte Alexandru-vodă celor ce pradă tara”. | 

Despre esenţa malefică a eroului, în fapt un antierou, se pot spune — 
Anterior, în biserică, Lăpuşneanul determinase o reacție stranie a moaştelor e 
sfântului ar fi tresărit”). Leacul de frică pregătit doamnei Ruxanda este . Too ă 
din capete aranjate, cu sadică meticulozitate, ierarhic. Ulterior, pie hs S isi pa 
pecte cuvântul dat Ruxandei (că nu va mai ucide), aie e a d iri 
astâmpăra setea de sânge. Antiteza, disproporţionată li pa N a î 
se face atât în termenii angelic-demonic, cât şi în termeni de aute 

fiind veritabil „os domnesc”, în timp ce Lăpuşneanul este un parvenit, căsătoria 
fiind un instrument folositor pentru ascensiunea politică. Temperamentul coleric, 
relevat încă din debut, la întâlnirea cu boierii, reiese dintr-o confruntare cu 
Ruxanda, atât la nivelul limbajului („Muiere nesocotită!”) cât şi la cel gestual: 
„mâna lui, prin deprindere, se răzăma pe junghiul din cingătoarea sa”. 

Eticismul romantic se relevă în ultima parte a nuvelei. Bolnav, Alexandru 
Lăpuşneanu cere să fie călugărit, luându-şi numele de Paisie (de la Petru). Ştie, aşa- 
dar, că are păcate numeroase, dar speră într-o „reconciliere” cu Divinitatea. De 
altfel, există şi „motive statice” (B. lomaşevski — „Poetica”), confirmând conştiinţa 
crimelor şi a numeroşilor posibili adversari. Portretul vestimentar din episodul „bi- 
sericii” conţine „accesorii” nepermise în mod obişnuit într-un asemenea edificiu, 
pe lângă hainele specifice unui domnitor al vremii: „Nici o armă nu avea alta decât 
un mic junghi cu plăselele de aur; iar printre bumbii dulămii se zărea o zea de sârmă”. 
Este, aşadar, precaut. Precauţie pe care o încearcă şi în relaţia cu Dumnezeu. 

Finalul ilustrează o relativă simetrie, dar şi focalizarea pe erou (firească într-o 
nuvelă). Ascensiunii forţate, sub semnul imperativului politic („Dacă voi nu mă 
vreţi, eu vă vreu!”, motto al primei părţi), îi succede un declin deloc glorios. 
Replica, în fapt un strigăt neputincios, al colericului — „De mă voi scula, pre mulţi 
am să popesc şi eu!” — mottoul ultimei părţi, e de natură să convingă anturajul că 
reprezintă o ameninţare, încă. E suprimat de Ruxanda (motivul recurent roman- 
tic al victimei devenite călău), având parte de o ultimă întâlnire cu Spancioc şi 
Stroici, singurii supraviețuitori ai măcelului, care îl „ajută”, cinic, să moară. 

Caracterizarea directă, auctorială, partizană („Sfârşind această deşănţată cu- 
vântare”) marchează hybrisul: „Acest fel fu sfârşitul lui Alexandru Lăpuşneanul, care 
lăsă o pată de sânge în istoria Moldaviei.” 


13. Personajul Alexandru Lăpuşneanul- receptare 


Se poate spune că Alexandru Lăpuşneanul este: 

* „Un erou impenetrabil”, „damnat, osândit de Providenţă să verse sânge”, „mon- 
stru moral”, de o „melancolie sanguinară, colorată cu mizantropie”. (George 
Călinescu) 

* „Un artist al disimulaţiei, nu o simplă brută însetată de sânge”. (Al. Piru) 

e Un tiran „înzestrat cu plăcerea neroniană de a construi spectacole”. (Gabriel 
Dimisianu) 

e „Alexandru Lăpuşneanu e alcătuit din contraste mari: echitabil, necruţător, lucid 
[...], e un făţarnic ce nutreşte temeri mistice; este eroul romantic închipuind pe 
tiran”. (Zoe Dumitrescu-Buşulenga) 


14. Particularităţi stilistice 


Stilul nuvelei este, după cum remarca G. Călinescu, „romantic pozitiv”, lipsit 
de idilizări, „colorat” în spiritul epocii evocate prin limbaj şi detalii vestimentare 
sau gastronomice. 


ŒD > 

În cazul romantismului românesc (după Nicolae Manolescu — în Istoria critică 
a literaturii române — un „Biedermeier Romanticism”, păstrând „note specifice”, naţio- 
nale), Paul Cornea (în Originile romantismului românesc) remarca „aceeaşi suprapu- 
nere de «nou» şi «vechi» [n.r. ca şi în epoca fanariotă]”. La cel moment, „roman- 
tismul coexistă adesea cu alte tipuri de modelaj artistic — şi anume cu tipuri neo-clasice, 
cu tipuri preromantice, realist spontane, fie în contextul mai larg al mişcării literare, fie 
în cadrul operei aceluiaşi autor”. 


P Caracteristicile nuvelei; 

P Caracterizarea lui Alexandru Lăpuşneanul; 

P Relaţia dintre două personaje; 

P Relaţia dintre incipit şi final; 

P Argumentarea că Alexandru Lăpuşneanul este o nuvelă romantică. 


Răspunde la următoarele întrebări: 

1. Care este modul în care îl întâmpină boierii pe Lăpuşneanul la graniţa 
Moldovei? 

2. Care este atitudinea faţă de boieri a eroului proaspăt înscăunat? 

3, Ce o determină pe Ruxanda să intervină pe lângă domnitor? 

4. În ce constă „leacul de frică” promis doamnei Ruxanda? 

5, Ce le strigă urmăritorilor, la graniţă, Spancioc şi Stroici? 

6. Ce „slogan” se concretizează, ca sumă a nemulțumirilor oamenilor veniţi la 
curte? 

7. Care este numele primit de Lăpuşneanul pe patul de suferinţă? 

8. Ce rol are Mitropolitul Teofan în decizia finală a Ruxandei? 


9, Cum este omorât Lăpuşneanul? De către cine? 


I. Se dă textul: W E | 
Tomşa, nesimţindu-se în stare a se împotrivi, fugise în Valahia şi Lăpuşneanul 


nu întâlnise nici o împiedicare în drumul său. Norodul pretutindene îl întâmpina cu 
bucurie şi nădejde, aducându-și aminte de întăia lui domnie, în care el nu avusese 


vreme a-şi dezvălui urâtul caracter. 


GED 

Boierii însă tremurau. Ei aveau două mari cuvinte a fi îngrijiţi: ştiau că noro- 
dul îi urăşte, şi pre domn că nu-i iubeşte. 

Îndată ce sosise, Lăpuşneanul porunci să împle cu lemne toate cetăţile Mol- 
daviei, afară de Hotin şi le arse, vrând să strice prin aceasta azilul nemulţămiţilov, 
carii de multe ori, subt adăpostul zidurilor acestora, urzeau comploturi şi aţâţau 
revolte. Ca să sece influinta boierilor şi să stârpească scuiburile feudalităţii, îi des- 
poia de averi sub feluri de pretexte, lipsindu-i cu chipul acesta de singurul mijloc 
cu care puteau ademeni şi corumpe pre norod. 

Dar nesocotind de ajuns planul acesta, îi omorea din când în când. La cea mai 
mică greşeală dregătorească, la cea mai mică plângere ce i s-arăta, capul vinova- 
tului se spânzura în poarta curţii, cu o ţidulă vestitoare greşalei lui, adevărate sau 
plăsmuite şi el nu apuca să putrezească, când alt cap îi lua locul. 

Nime nu îndrăznea a grăi împotriva lui, cu cât mai vârtos a lucra ceva. O gvardie 
numeroasă de lefecii albanezi, serbi, unguri, izgoniți pentru relele lor fapte, îşi 
aflaseră scăpare lângă Alexandru, care, plătindu-i bine, îi avea hărăziţi; iar oştile 
moldovene, sub căpitani creature a lui, le ţinea pe margeni; slobozând însă pre 
ostaşi pe la casele lor, le mărginise în puţin număr. 

Întru o zi el se primbla singur prin sala palatului domnesc. Avusese o lungă 
vorbă cu Moţoc, care intrase iar în favor şi care ieşea, după ce îi înfăţoşăse planul 
unei nouă contribuţii. Se părea neastâmpărat, vorbea singur şi se cunoştea că me- 
ditează vreo nouă moarte, vreo nouă daună, când o uşă latuvalnică deschizându-se, 
lăsă să intre doamna Ruxanda. 

La moartea părintelui ei, bunului Petre Rareş, care — zice hronica — cu multă 
jale şi mâhniciune a tuturor s-au îngropat în sf. monastirea Probota, zidită de el, 
Ruxanda rămăsese în fragedă vârstă, sub tuturatul a doi fraţi mai mari, Iliaș şi 
Ştefan. Iliaş, urmând în tronul părintelui său, după o scurtă şi desfrânată domnie, 
se duce la Constantinopol, unde îmbrăţoşă mahometismul şi în locul lui se sui pe 
tron Ştefan. Acesta fu mai rău decât fratele său; începu a sili pre străini şi pre ca- 
tolici a-şi lepăda relegea, şi multe familii bogate ce se locuiseră în ţară pribegiră din 
pricina aceasta, aducând sărăcie pământului şi cădere negoţului. Boierii care, cei mai 
mulţi, era încuscriţi cu polonii şi cu ungurii, se supărară, şi corăspunzându-se cu bo- 
ierii pribegi, hotărâră pieirea lui. Poate ar fi mai întârziat a-şi pune în lucrare planul, 
dacă desfrânarea lui nu l-ar fi grăbit. „Nu hălăduia de răul lui nici o jupâneasă, 
dacă era frumoasă“, zice hronicarul în naivitatea sa. Într-o zi, când se afla la Ţuţora, 
nemaiaşteptând sosirea boierilor pribegi, boierii ce erau cu dânsul, ca să nu-l scape, 
au tăiat frânghiile cortului sub carele el şedea şi, dând năvală, l-au ucis. 

Acum numai Ruxanda rămăsese din familia lui Petru Rareş şi pre dânsa boierii 
ucigaşi o hotărâseră a fi soţie un oarecărui numit Jolde, pre care ei îl alesesără de 
domn. Dar Lăpuşneanul, ales de boierii pribegi, întâmpinând pre Joldea, îl birui şi 
prinzându-l îi tăie nasul şi-l dete la călugărie; şi ca să tragă inimile norodului în 
care via încă pomenirea lui Rareş, se însură şi luă el pre fiica lui. 


(Costache Negruzzi, Alexandru Lăpuşneanul) 

II. Rezolvă cerinţele următoare: 
1. Transcrie din textul citat două arhaisme. 
2, Precizează sursa de inspiraţie (pentru nuvelă) menţionată în text. 
3. Precizează motivul căsătoriei dintre Alexandru Lăpuşneanul şi Ruxanda. 
4, Menţionează o temă şi un motiv literar prezente în textul dat. 
5, Identifică tipul perspectivei narative. 
6, Selectează din text un reper spaţial şi unul temporal. 
7. Comentează rolul a două figuri de stil identificate în textul dat. 
8. Realizează, în 6-10 rânduri, un portret al personajului din fragmentul dat. 
9. Comentează fragmentul dat, punând în evidenţă două trăsături ale nuvelei 
romantice. 


p informaţii generale despre Costache Negruzzi şi despre 
opera sa; 

> informaţii despre nuvela Alexandru Lăpuşneanul — anul 
şi locul apariţiei; 

> argumente că textul este nuvelă istorică: tematica, mo- 
tivele (victima devenită călău), raportul realitate-ficţi- 
une, reperele spaţio-temporale, personajul principal — 
„excepţional în situaţii excepţionale”, figura de stil do- 
minantă, „recuzita” romantică (pumnal, „piramida de 
capete”, rasă de călugăr, otravă etc.). 


Date despre autor 
şi operă 


> numele protagonistului, atestat istoric, în Letopiseţul 


Titlul 
Țării Moldovei al lui Grigore Ureche. 


Motivele literare > motivul victimei devenite călău; 
> motivul călugărului; 
> motivul otrăvirii. 


p obiectiv, narează la persoana a III-a; 

p intervenţii subiective, concretizate în comentarii şi 
reflecţii asupra întâmplărilor sau personajelor; 

b perspectiva narativă este „din spate”; 

pb focalizarea este externă; 

p naraţiunea se îmbină cu dialogul (dinamizează, dra- 
matizează/creează impresia de „autonomie” a perso- 
najelor, asigură progresia evenimentelor). Există şi 

pasaje descriptive, concretizate în portretele vesti- 

mentare ale lui Lăpuşneanu şi ale Ruxandei. 

Structură 
și compoziție 


Nuvela se organizează sub forma a patru capitole, aso- 
ciate cu câte un motto semnificativ, trădând apetitul 
romanticilor pentru vorbele memorabile: 

„Dacă voi nu ma vreţi, eu vă vreu...” — cuvintele aparţin 
lui Alexandru Lăpuşneanul, impunându-şi voinţa în 
faţa boierilor; 

„Ai să dai sama, doamnă!...” — este replica văduvei 
unui boier ucis de Lăpuşneanul, adresată Ruxandei; 
„Capul lui Motoc vrem..." — reprezintă liantul nemul- 
țumirilor poporului; 

+ „De mă voi scula, pre mulţi am să popesc şi eu...” — sunt 
cuvintele lui Alexandru Lăpuşneanul, aflat pe patul 
de suferinţă, revenindu-şi din „letargie”. 


Observaţie! Mottourile asociate primului şi ultimului ca- 
pitol realizează o „simetrie”, cuvintele apar- 
ţinându-i protagonistului a cărui involuţie 
este urmărită aici (ascensiune şi declin). 


Simptomatic pentru perioada paşoptistă, nuvela întru- 

neşte următoarele trăsături: 

e romantice — tematica istorică; personajul „excepţional 
în situaţii excepţionale”; antieroul; antiteza; modifi- 
carea istoriei în funcţie de interesele ficţiunii etc.; 

e clasice — structura riguroasă; mottouri semnificative; 
caracter moralizator; 

e realiste — cronotop reconstituibil documentar, ates- 
tabil; descrieri detaliate; scene verosimile (reacţiile 
boierilor în faţa morţii; „coagularea” unei lozinci din 

revendicări particulare, la curtea domnească); limbajul 

(impresia de „culoare a epocii”, realizată cu ajutorul 

arhaismelor); 


p acţiunea este lineară din punct de vedere cronologic 
şi pluriepisodică; 

p situaţie iniţială — conflictul dintre Lăpuşneanul şi 
boierii care nu îl vor ca domn; 

> Lăpuşneanul se înscăunează domn şi îşi înlătură opo- 
nenţii; 

pb Ruxanda îi cere să înceteze omorurile şi, după un mo- 
ment de furie, Lăpuşneanul îi promite un „leac de 


=», 


frică”; 

a masă, după slujba 


> boierii sunt invitaţi, a doua zi, | 
de liturghie; 


> în afară de Spancioc şi Stroici, suspicioşi, boierii merg 
la masă; 

P sub pretextul unei jigniri aduse domnului de către hat- 
manul Veveriţă, începe măcelărirea celor 47 de boieri; 

> Moţoc este sacrificat pentru a linişti norodul strâns 
la curtea domnească; 

> Spancioc şi Stroici nu mai pot fi prinşi, dar ameninţă 
că se vor întâlni cu Lăpuşneanul „pân-a nu muri”; 

> Doamnei Ruxanda îi este oferit „leacul de frică” — 
piramida alcătuită din cele 47 de capete; 

> Lăpuşneanul îşi continuă domnia sângeroasă; 

> eroul se îmbolnăvește; 

p chinuit de remuşcări, cere să fie călugărit; 

> într-un moment de furie, ameninţă să îi omoare pe 
toţi, convins că este victima unui complot; 

> Spancioc şi Stroici, întorși la curte, o sfătuiesc pe 
Ruxanda să îl otrăvească, pentru a salva viaţa viito- 
rului domn (fiul Lăpuşneanului); 

> după intervenţia mitropolitului Teofan (remarcând 
cruzimea domnului), Ruxanda îl otrăveşte pe Lăpuş- 
neanul; 

> Lăpuşneanul moare „asistat” de Spancioc şi Stroici, 

care îi impută toate crimele sale. 


> reperele spaţio-temporale: „lacov Eraclid, poreclit 
Despotul, perise ucis de buzduganul lui Ştefan Tomşa, care 
acum cârmuia ţara, dar Alexandru Lăpuşneanul, după 
înfrângerea sa în două rânduri, de oştile Despotului, fugind 
la Constantinopol, izbutise a lua oşti turceşti şi se înturna 
acum să izgonească pre răpitorul Tomşa şi să-şi ia scaunul, 
pre care nu l-ar fi perdut, de n-ar fi fost vândut de boieri.” 

p timpul istoric concret, atestabil documentar; 

» spaţiul — graniţa Moldovei; 

p situaţia de echilibru perturbată de venirea la domnie, 

pentru a doua oară, a Lăpuşneanului. 


» victoria binelui asupra răului — final „eticist”; 
» motivul romantic al victimei devenite călău — Lăpuş- 
neanul este ucis de cei slabi, victime ale sale (Ruxanda, 


Spancioc, Stroici); 

p intervenţia auctorială, a celui care conchide că Lă- 
puşneanul „lăsă o pată de sînge în istoria Moldaviei”. 


Repere 


> TIMPUL - istoric, concret, atestat documentar (au- 
spațio-temporale 


torul face referire la textul cronicăresc-sursă), recon- 
stituibil din referiri la evenimente şi personalităţi is- 
torice; 

> SPAŢIUL - iniţial graniţa Moldovei, apoi curtea 


domnească de la Hotin. 


Caracterizarea lui 
Alexandru 
Lăpuşneanul 


p personajul principal al nuvelei; 

p personaj real, negativ, dinamic; 

> „erou excepţional în situaţii excepţionale”; 

p personaj perseverent (vine la domnie pentru a doua 
oară), machiavelic (conducându-se după preceptul 
„scopul scuză mijloacele”); 

> tiran; 

> calculat, demagogic (îl sacrifică pe Moţoc sub pre- 
textul că sancţionează abaterile acestuia); 

p esența malefică (alcătuieşte singur „piramida de ca- 
pete”); 

> antierou. 


CARACTERIZARE DIRECTĂ 
ALCĂTUITĂ DE NARATOR 

> portretul vestimentar din episodul „bisericii” conţine 
„accesorii” nepermise, în mod obişnuit, într-un aseme- 
nea edificiu, pe lângă hainele specifice unui domnitor 
al vremii: jungherul; 


ALCĂTUITĂ DE ALTE PERSONAJE 
p mitropolitul Teofan spre despre Lăpuşneanul: „— Crud 
şi cumplit este omul acesta, fiica mea”. 


AUTOCARACTERIZARE 


> „Au nu sunt eu însumi unsul lui Dumnezeu?” 


CARACTERIZARE INDIRECTĂ 

— reconstituibilă din gesturi: 

> maestru în arta disimulării, îi primeşte pe boierii veniţi 
la graniţă, „silindu-se a zâmbi”; 

p sadic, alcătuieşte cu propriile-i mâini o piramidă din 

capete de om. . 


d 

ae am tai, 


Caracterizarea 
doamnei Ruxanda 


Particularitățile 
stilistice 


— reconstituibilă din replici: 

p are sânge rece: „Să omor o mulţime de oameni pentru un 
om, nu ar fi păcat? Judecă dumneata singur”; 

p cinismul absolut transpare din iluzia consultării cu 
Moţoc: „Îmi vine să poruncesc să deie cu tunurile în 
prostimea acea. Ha, cum socoţi şi dumneata? ”; 

p este laş — încearcă o „reconciliere” cu Dumnezeu, 
cerând să fie călugărit. 


ANTITEZA între Lăpuşneanul şi doamna Ruxanda se 
face atât în termenii angelic-demonic, cât şi în termeni 
de autenticitate, ea fiind veritabil „os domnesc”, în timp 
ce Lăpuşneanul este un parvenit, iar căsătoria este un 
instrument folositor pentru ascensiunea politică. 


> „un erou impenetrabil”, „damnat, osândit de Providenţă 
să verse sânge”, „monstru moral”, de o „melancolie san- 
guinară, colorată cu mizantropie” (George Călinescu); 

p „un artist al disimulaţiei, nu o simplă brută însetată de 
sânge” (Al. Piru); 

> un tiran „înzestrat cu plăcerea neroniană de a construi 
spectacole” (Gabriel Dimisianu). 


pb personaj secundar, pozitiv; 

> nobilă, descendentă directă a lui Petru Rareş; 

p joacă rolul victimei, fiind luată de soţie pentru „ca- 
pitalul” de simpatie a poporului; 

p sensibilă, atentă la suferinţa celorlalţi; 

p naivă, fiind „replica” angelică a Lăpuşneanului; 

> ilustrează motivul romantic al victimei devenite călău, 
otrăvindu-l pe domnitor pentru a-şi proteja fiul. 


Realismul: 

p motto împrumutat din cronică; 

p detalii istorice (evenimente, nume); 

pb portrete vestimentare, detalii gastronomice; 

> scenele de „psihologie a maselor” (uciderea celor 47 
de boieri, „cristalizarea” sloganului „Capul lui Moţoc 
vrem!”); 

» înlocuirea stilului indirect al cronicarului, chiar dubi- 
tativ („Zic să fie zis”), cu dialogul, întrebările retorice, 
mărci ale dramatizării. 

“De unde aflu mai multe! 
Bibliografie critică selectivă: 


Călinescu, George, Istoria literaturii române de le origini şi până în prezent, Editura 
Minerva, Bucureşti, 1985 


Cornea, Paul, Originile romantismului românesc, Editura Cartea Românească, Bu- 
cureşti, 2008 | 

Dimisianu, Gabriel, Introducere în opera lui Constantin Negruzzi, Editura Minerva, 
Bucureşti, 1984 

Manolescu, Nicolae, Istoria critică a literaturii române, Editura Fundaţiei Culturale 
Române, Bucureşti, 1997 

Piru, Alexandru, C. Negruzzi, Editura Tineretului, Bucureşti, 1966 

Piru, Alexandru, Istoria literaturii române, Editura „Grai şi Suflet — Cultura naţio- 
nală”, Bucureşti, 1994 

ROMANTISMUL 


|. Definiţia romantismului 

Romantismul este un curent literar care s-a manifestat în secolul al XIX-lea în 
Franţa ca reacţie împotriva clasicismului, împotriva rigidităţii şi rigurozităţii acestui 
curent pe care îl găseau „deficitar” în ceea ce priveşte imaginaţia. 


Un curent literar reprezintă o mişcare artistică sau literară care reuneşte 
un număr de scriitori sau de artişti în baza unui program estetic şi a unor în- 
clinaţii relativ comune. 


Il. Trăsăturile romantismului 


Romanticii propuneau primatul fanteziei (de altfel, ei au introdus fantasticul — 
pe care l-au preluat din folclor — în circuitul cult), istorismul, evadarea în vis şi 
satira mecanismelor sociale pe care le intuiau nedrepte. Contractul social al lui 
Jean-Jacques Rousseau dezbătea egalitatea tuturor în faţa naşterii şi a morţii în 
ciuda stratificărilor sociale (idee regăsită, frecvent, în lirica eminesciană). 

Romantismul este, în sens foarte larg, expresie a unei „nemulţumiri” a omului 
în contextul social care îi este, de cele mai multe ori, potrivnic. Dacă personajul 
clasic era acel l’honnête homme, echilibrat, stăpân pe gândurile şi faptele lui, cu o 
foarte dezvoltată conştiinţă a datoriei, raţional, sociabil, eroul romantic este unul 
dominat de puseuri ale sensibilităţii, erou de tip byronian care l-a impresionat 
şi pe Eminescu în perioada de formare. Acest personaj stă sub semnul unei existenţe 
chinuite, furtunoase, abandonându-se patimilor, regretând apoi că le-a cedat, re- 
voltat împotriva semenilor, a lui Dumnezeu, orgolios, dezgustat de viaţă şi de acţi- 
unile pe care le presupun uneori mecanismele acesteia, singuratic, găsind refugiu 
în istorie, natură, vis sau în iubirea ideală. 

Preocuparea pentru exotic, pentru neprimitor şi sălbatic, atracţia către pei- 
sajul luxuriant, către primitivism reprezintă o altă caracteristică fundamentală 
a romantismului. 


III. Romantismul — Repere critice 


e Clasicism — romantism sunt două tipuri ideale, „inexistente” practic în stare genuină, 
reperabile numai la analiza în retortă. 
Individul clasic este utopia unui om perfect sănătos trupeşte şi sufleteşte, „normal” 
(slujind drept normă altora), deci „canonic”. Individul romantic este utopia unui om 
complet „anormal” (înţelege excepţional), dezechilibrat şi bolnav, adică cu sensibilitatea 

şi intelectul exacerbate la maximum, rezumând toate aspectele spirituale de la 
brută la geniu. [...] Clasicul e un om ca toţi oamenii (canonici, normativi, nu 
reali), romanticul e un monstru în toate: un monstru de frumuseţe sau de urâţe- 
nie, de bunătate ori de răutate, ori de toate acestea amestecate. [...] Clasicul 
„imită” modelele, romanticul „inventează”. [...] Clasicul cultivă stările clare, log- 
ice: romanticul, stările de noapte, ilogice. Clasicul promovează coerentul liniştitov. 
Romanticul, incoerentul, himericul, terificul, oniricul. 

(G. Călinescu, Clasicism, romantism, baroc, 


în vol. Principii de estetică) 


IV. Romantism versus Clasicism 


CLASICISMUL ROMANTISMUL 


— literatura sub semnul raţiunii, care îi |— afectivitate, sentiment, pasiune; 


dictează REGULILE; 


— eroul-model, îndepărtarea individua- 
lului, a excepţionalului. Individul cla- 
sic este utopia unui om perfect sănătos 
trupeşte şi sufleteşte, „normal” (slujind 
drept normă altora), deci „canonic”. 


— primatul eului individual; „eroul excep- 
tional în situaţii excepţionale”; 


— viziunea unei lumi construite pe antiteze 
ireconciliabile („antitezele sunt viaţa” — 
Mihai Eminescu); 


— armonie, echilibru; 


— relaţia empatică a poetului cu natura, 
temă favorită a romanticilor, are în 
vedere o contopire cu aceasta, mai cu 
seamă în ipostaza sa primordială: natu- 
ra sălbatică, edenică; 

— dezamăgirea produsă de viaţa cotidiană, 
înstrăinarea de tot ce este artificial, creat 
de om, încercând evadarea în lumi fan- 
tastice, onirice, în trecut; 


— clasicii ignoră natura, fiind interesaţi, 
mai degrabă, de cea umană, dar în di- 
mensiunea ei „umorală”; 


— limbajul poeziei romantice stă sub sem- 
nul retorismului, este puternic încărcat 
stilistic, dominat de metafore descifra- 
bile; registrele stilistice sunt variate; 


— sobrietate, stil elevat; 


— ezoterismul şi ocultismul sunt surse de 
inspiraţie, romanticii integrându-le în 
structura profundă a operei lor; 

— poezia este expresia eului liric; 


— stările de spirit dominante: visarea, re- 


— sunt spirite moralizatoare; 
veria, melancolia, tristeţea; 


— preferința pentru elite, în spiritul vechii | — deschiderea către personaje din toate 
tragedii greceşti; clasele sociale; 

— reguli, canoane. 


Arta poetica 


ldeile=s la uni atât de-ntunecate 
Că par de-o pilă deasa mereu îngreunate; 
Lumina raţiunii nu-i poate lămuri, 
Nainte de a scrie, învaţă-te-a gândi 
De-i limpede ideea sau nu-i destul de clară, 
Aşa va fi şi versul ce-n urmă va s-apară, 
Când prinzi un lucru bine, exprimă-l desluşit, 
Cuvântul să-l îmbrace, răsare negreşit. 
Respectul pentru limbă voi pururi să-l aveţi 
Chiar dacă-n mari excese ar fi ca să cădeţi, 
Zadarnic îi daţi frazei un ton melodios, 
Când vorba nu-i la locu-i, e versul vicios. 
Şi mintea nu admite pomposul barbarism, 
Nici versul care-nchide semeţul solecism. 
Când nu-i stăpân pe limbă oricât ar fi de mare 
Poeru-ntotdeauna e scrib fără valoare. 
Lucraţi încet chiar dacă imboldul vă zoreşte, 
Să nu vă-ncânte stilul ce-aleargă nebuneşte; 
Un stil vioi ce-ncearcă să făurească rime, 
N-arată-atâta spirit, ci slabă isteţime. 
Mi-e mult mai drag pârâul ce pe nisipul moale, 
Prin pajiştea-nflorită în murmuri trece-agale, 
Decât torentul aprig ce-n cursu-i tumultos, 
Rostogoleşte pietre prin vadul gloduros. 
Grăbeşte-te cu-ncetul curajul să nu-l pierzi, 
De zeci de ori poemul mereu să-l cizelezi; 
Dă-i lustru, şlefuieşte-l, îndreaptă-l de nu 
merge; 
Arareori s-adaugi, dar mai adesea şterge! 
N-ajunge ca lucrării ce de greşeli e plină, 
Din când în când c-un spirit să-i împrumuţi 
lumină; 
Ai grijă orice lucru la locul lui să fie; 
Sfârşitul şi-nceputul să aibă armonie, 
Din opera de artă, cu piese potrivite 
Un singur tot să faceţi prin forme diferite; 
Când scrii nu te abate prea mult de la subiect, 
De dragul unor fade cuvinte de efect, 


(Nicolas Boileau-Desprâaux, 
Cântul |, Arta poetică) 


= nu respectă limitele impuse genurilor, 


speciilor, formelor literare, cultivând, 
uneori, hibrizi": tragic-comic, liric- 
epic, sublim-protesc, 


Suvenirul 


Ziua se duce ş-altele vin, 

Şi fără urmă se strecor toate; 
Dar să te stingă nimic nu poate 
Dintr-al meu suflet de tine plin. 


Anii mei repezi, viaţa-mi trăită 
Le văz grămadă în urmă-mi stând, 
Precum stejaru-şi vede căzând 
In preajma-şi frunza cea veştezită. 


Fruntea-mi de vreme toat-a albit, 
Sângele-mi rece abia prin vine 
Curge, ca unda ce-n loc o ţine 
Sufletul iernii cel amortit. 


Dar chipu-ţi tânăr, tot într-o stare, 
In veci tot tânăr îl voi privi, 

In veci în sânu-mi n-o-mbătrâni: 
El, ca un suflet, vârstă nu are. [...] 


(Alphonse de Lamartine, 
Suvenirul) 

_ Încearcă! 
Ilustrează, cu exemple din textele date, trăsăturile celor două curente, precizând de 


ce unul aparţine clasicismului, iar celălalt, romantismului. Numeşte punctele co- 
mune şi diferenţele categorice. 


V. Romantismul — reprezentanți 


Manifestul romantismului este considerat a fi prefața la drama „Cromwel!” a 
lui Victor Hugo. Precursorii romantismului, preromanticii, au fost identificaţi în 
Germania, în mişcarea aşa-numită „Sturm und Drang” (tradus în critica literară 
românească prin „furtună şi avânt”), aşadar rădăcinile trebuie căutate aici. Printre 
reprezentanţii de marcă ai acestui curent în literatura universală se pot menţiona: 

e în Anglia — Samuel Taylor Coleridge, John Keats, Percy Bysshe Shelley, 
William Blake, Byron, Wordsworth; 

e în Germania — Schiller, Goethe, Novalis, Wilhelm Hauff, Heinrich Heine, 
Johann Gottlieb Fichte, Friedrich Wilhelm Schelling, Friedrich Hölderlin, 
fraţii Grimm, Immanuel Kant; 

e în Franţa — Victor Hugo, François-René de Chateaubriand, Alexandre Dumas, 
Alfred de Vigny, Alfred de Musset, Gerard de Nerval, Alphonse de Lamartine 
sau George Sand; 

e în Rusia — Alexandr Puşkin. 


1. Acătuieşte un dosar al maeştrilor romantismului european. Îi vei avea în ve- 
dere pe precursorii curentului (în aceeaşi măsură şi precursori ai modernismului 
european), apoi pe creatorii de şcoală. 

2. Alcătuieşte fişe personale care să cuprindă: date biografice semnificative, ti- 
tlurile operelor scrise, patru poezii reprezentative pentru ilustrarea romantismului 
acestora şi argumentarea, cu ilustrarea pe texte, a patru trăsături specifice curen- 
tului. 


“Speciile cultivate cu precădere de romantici: meditaţia, elegia, satira, 


poemul filosofic, nuvela istorică, drama. 


VI. Romantismul românesc 


1. Trăsături generale și reprezentanți 


La noi, romantismul s-a afirmat cu precădere în perioada paşoptistă, fiind aso- 
ciat, frecvent, cu poezia militantă, generată de participarea la înfăptuirea istoriei, 
într-un context istoric şi politic semnificativ. Scriitori preromantici au fost lon 
Heliade-Rădulescu, Gheorghe Asachi, Vasile Cârlova sau Grigore Alexandrescu, 


ED 

impresionând prin caracterul meditativ al textelor, introducerea problematicii 
filosofice în textele poetice (meditaţia de tip romantic), căutarea unui sens al 
existenţei şi a unui ideal moral. Unii dintre ei (lon Heliade-Rădulescu sau Vasile 
Cârlova) se constituie în „cântăreţi ai ruinelor”, contemplând trecutul nobil şi 
conştientizând trecerea timpului ca factor esenţial al degradării umane. 
Romanticii (Costache Negruzzi, Vasile Alecsandri, Alecu Russo, Nicolae 
Bălcescu, Andrei Mureşanu, Mihail Kogălniceanu) au fixat repere — fără a se 
autointitula însă „romantici” — la „Dacia literară” prin combaterea imitaţiei, rele- 
varea folclorului, istoriei şi peisajului naţional ca surse ale originalității. Vasile 
Alecsandri a scris ceea ce se numeşte poezie ocazională (Deşteptarea României, 
Hora Unirii), ca şi Andrei Mureşanu (Un Răsunet) sau Grigorescu Alexandrescu 
(Anul 1840), venind, tipic romantic, în întâmpinarea marilor evenimente istorice 


(1840, 1848). 


2. „Arderea etapelor” 


În cazul romantismului românesc, Nicolae Manolescu semnala, în Istoria critică 
a literaturii române, manifestări ale unui „Biedermeier Romanticism”, păstrând „note 
specifice”, naţionale. Paul Cornea, în Originile romantismului românesc, remarca 
„aceeaşi suprapunere de «nou» şi «vechi» [n.r. ca şi în epoca fanariotă]”, faptul că, 
la cel moment, „romantismul coexistă adesea cu alte tipuri de modelaj artistic — şi 
anume cu tipuri neoclasice, cu tipuri preromantice, realist spontane, fie în con- 
textul mai larg al mişcării literare, fie în cadrul operei aceluiaşi autor”. Mai mult, 
remarcă Paul Cornea, la noi romantismul nu s-a manifestat ca urmare a despotis- 
mului regulilor, ca în cazul literaturii franceze, ceea ce i-a determinat caracterul 
aparte, „hibrid”, coexistenţa firească alături de specii ale literaturii clasice, spre 
exemplu (fabula, epistola), „topind”, în cazul lirismului, „o anumită doză (varia- 
bilă, după temperamentul şi aptitudinile fiecăruia) de raţionalism, discursivitate 
şi stilizare ornamentală”. 


3. Etapele romantismului românesc 


a, Prima generaţie romantică (lon Heliade Rădulescu, Vasile Cârlova, 
Grigore Alecsandrescu) se afirmă spre sfârşitul deceniului al treilea şi în- 
ceputul celui de-al patrulea al secolului al XIX-lea. 

b. Scriitorii paşoptişti (Vasile Alecsandri, Nicolae Bălcescu, Alecu Russo). 

c. Scriitori postpaşoptişti (Nicolae Filimon, Alexandru Odobescu, Bogdan 
Petriceicu Hasdeu, dar şi scriitori minori, precum George Creţeanu, 


Al. Sihleanu, Gheorghe Baronzi etc.). 
d. Mihai Eminescu, considerat ultimul mare poet romantic european. 


A A » i . 
Singurul nostru romantic autentic în sensul în care a „confundat” viaţa cu visul 
şi s-a suprapus deseori biografic şi bibliografic a fost Mihai Eminescu, afirmat tardiv 


— 

în raport cu marii romantici europeni. Luându-l ca reper pe Eminescu, se poate 
realiza o schiţă de estetică romantică, investigând universul tematic şi conotaţiile 
poeziei sale. Se impune, totuşi, observaţia că încadrarea acestuia în romantism 
trebuie operată cu o oarecare relativitate, preocuparea pentru echilibrul formei, 
şlefuirea încăpăţânată a versurilor, tendinţa de a stăpâni emoția semnalând adezi- 
unea poetului la clasicism. 


p Mare poet al iubirii, Mihai Eminescu a conturat scenarii erotice impresio- 
nante prin apetenţa pentru iubire, prin proiectarea iubirii şi a portretului 
iubitei în ideal (comparabil cu cel religios, al Fecioarei Maria, sau cu cel al 
basmelor, Ileana Cosânzeana, de care femeia aminteşte fizic, cu părul blond 
şi ochii albaştri). Poezii precum Sara pe deal, Dorinţa, Floare albastră relevă 
dorinţa de iubire, proiectarea unui eveniment ipotetic, căci foarte rar se 
poate discuta de împlinire în iubire la Eminescu. Există nostalgie (în Lacul) 
şi chiar ruptură (în Adio şi Pe lângă plopii fără soţ). 


p Ca orice romantic autentic, Eminescu abordează tema naturii ca reflex pa- 
radisiac, într-un cadru vegetal supraabundent, refăcând imaginea originară 
a lui Adam şi a Evei în Eden. Natura apare ca participant activ şi afectiv la 
momentul iubirii (Dorinţa, Floare albastră, Sara pe deal), dar şi ca spaţiu-li- 
mită între eternitate şi om (Luceafărul, Revedere). Există chiar şi sugestia 
unei naturi utopice, sub semnul unei „închipuiri urieşeşti”, în Sărmanul 
Dionis, unde aceasta stă sub semnul grandiosului şi al mai multor sori sau 
luni. 


> Ca poet care abordează tema istoriei, Eminescu relevă două dimensiuni 
antitetice ale acesteia, relevante pentru un „scenariu” satiric: 
° Prima este cea a istoriei exemplare, nobile, obiect de admiraţie (Scrisoa- 
rea III). | 
* A doua este cea a „istoriei superficiale” (Kant), alcătuită de snobi şi par- 
veniţi, obiect al satirei violente a sensibilităţii romantice (Junii corupți, 
Glossă, Scrisoarea I, Scrisoarea III). 


» Romanticii au vocaţia miturilor şi cultul mitologiilor ca elemente ale 
unei istorii sacre. Ca şi Ion Heliade-Rădulescu (Serafimul şi heruvimul), şi 
Eminescu are o mare forţă de plasticizare, imaginând, reconfigurând mo- 
mentul cosmogonic sau „momentul zero” al cosmosului în Luceafărul şi Scri- 
soarea I. Metamorfozele, referirile mitologice vădesc erudiţia, apelând la 
surse autohtone, vechi, greceşti sau indice. În Luceafărul sau Scrisoarea 1 se 
conturează chiar o geografie a vidului („văi de haos”), Eminescu având oroare 
de neant, pe care ajunge să-l valorizeze pozitiv în faza de maturitate a cre- 
aţiei sale. Moartea ajunge o stare râvnită, de repaos (Scrisoarea I, Povestea 


magului călător în stele, Rugăciunea unui dac), compensare a zbuciumului 
vieţii, 


CED 

p Condiţia omului de geniu este o temă esenţială a liricii eminesciene. 
Eminescu împrumută viziunea schopenhaueriană, misogină, despre geniu, 
văzut ca o fiinţă superioară, care, după ce a aruncat o privire cuprinzătoare 
în esenţa lucrurilor, i se pare inutilă acţiunea. El se remarcă nu numai printr- 
o inteligenţă deosebită, ci şi prin puterea superioară de înţelegere, sacrifi- 
ciu de sine (Luceafărul, Scrisoarea 1, Scrisoarea III, Geniu pustiu). 


e. Romantismul posteminescian (Barbu Ştefănescu Delavrancea, Alexandru 
Macedonski, Octavian Goga) 


OBSERVAȚIE! 
Romantismul are o dublă accepţie, aceea de curent literar şi aceea de 
«tip de existenţă». 


i i 


VII. TEME $I MOTIVE LITERARE ROMANTICE 
MOTIVE LITERARE 

IUBIREA > Dorul 
© Visul 
= Întâlnirea ce nu trebuia să mai aibă loc 
© Ingerul 
= Demonul 

NATURA 2 Codrul 
© Izvoarele 
© Salcâmul 
> Teiul 
9 Lacul 
2 Luna 
2) Stelele 
2) Luceafărul 
= Apusul 
© Zburătorul 
2 Testamentul 
9 Dorul 
© Instrăinarea 


> Dezamăgirea 
FOLCLORUL © Codrul 

© Geniul 
© Ruinele 

2 Mormintele 
© Zădărnicia 


ISTORIA 
© Iluzia 


COSMOSUL O Stele 
2 Luceferi 
2 Muzica sferelor 
> Haosul 
=) Geneza 
2 Extincţia 
2 Luna 
© Soarele 


TIMPUL 


pa 
U 
e 
= 
© 
(8) 
N 
Z 
LLI 
x 
O 
E 
E 
b 
IV 
i c 
i c 
-O 
9 
(72) 


= Deşertăciunea 

2 Codrul 

© Fortuna labilis 

© Iluzia 

© Stelele 

© Planetele 

© Sorii 

© Adâncul 

© Genunea 

> Haosul 

= Demiurgul 

© Infinitul spaţial 

© Călătoria în timp şi spaţiu 
© Visul 

= Metamorfoza 

© Metempsihoza 

> Oglinda 

> Dublul 


FANTASTICUL 


„Ce trebuie să stiu! | 
p Ce este romantismul; 
p Caracteristicile romantismului; 
> Reprezentanţii romantismului; | 
» Caracteristicile romantismului românesc şi reprezentanţii acestuia; | 
p Particularităţile romantismului românesc; | 
> Recunoaşterea trăsăturilor romantice dintr-un text şi argumentarea acestora. 


Es ca ZI a RI 


Rezolvă cerinţele următoare: 


1. Redactează un text, de 2-4 pagini, în care să îţi exprimi opiniile personale pri- 
vitoare la sensibilitatea romantică. Argumentează cu ilustrări pe texte. 
2. Iniţiază o dezbatere pe tema: Cazul particular al romantismului românesc. 


A. Se dă textul: 


OO 


Testul I 


Subiectul I 


O, ziduri întristate! O, monument slăvit! 

În ce mărime naltă şi voi aţi strălucit, 

Pă când un soare dulce şi mult mai fericit 
Îşi răvărsa lumina p-acest pământ robit! 
Dar în sfârşit Saturnu, cum i s-a dat de sus, 
În negura uitării îndată v-a supus. 

Ce jale vă coprinde! Cum totul v-a pierit! 
Subt osândirea soartei de tot aţi înnegrit! 
Din slava strămoşască nimic nu v-a rămas. 
Oriunde nu se vede nici urma unui pas. 
S-în vreme ce odată oricare muritor 

Privea la voi cu râvnă, cu ochiu-aţintător, 
Acum de spaimă multă se trage înapoi 
Îndată ce privirea îi cade drept pe voi... 

Dar încă, ziduri triste, aveţi un ce plăcut, 
Când ochiul vă priveşte în liniştit minut: 
De milă îl pătrundeţi, de gânduri îl uimiţi. 
Voi încă în fiinţă drept pildă ne slujiţi 

Cum cele mai slăvite şi cu temei de fier 

A omenirei fapte din faţa lumei pier; 

Cum toate se răpune ca urma îndărăt, 

Pe aripile vremii de nu se mai arăt; 

Cum omul, când să fie în toate săvârşit, 

Pe negândite, cade sau piere în sfârşit. 

Eu unul, în credinţă, mai mult mă mulţumesc 
A voastră dărămare pe gânduri să privesc, 
Decât zidire naltă, decât palat frumos, 

Cu strălucire multă, dar fără un folos, 
Ş-întocmai cum păstorul ce umblă pre câmpii, 

La adăpost aleargă când vede vijălii, 

Aşa şi eu acuma, în viscol de dureri, 

La voi spre uşurinţă cu triste viu păreri, 

Nici muzelor cântare, nici milă voi din cer, 

O Patrie a plânge cu multă jale cer. 

La voi, la voi nădejde eu am de ajutor; 

Voi sunteţi de cuvinte şi de idei izvor. 

Când zgomotul de ziuă înceată preste tot, 
Când noaptea atmosfera întunecă de tot, 
Când omul de necazuri, de trude ostenit 

În liniştirea nopţii se află adormit, 

Eu nici atunci de gânduri odihnă neavând, 

La voi fără sfială viu singur lăcrămând 

Şi de vederea voastră cea tristă însuflat 

A noastră neagră soartă descoper nencetat. 
Mă văz lângă mormânt al slavei strămoşeşti 

Şi simţ o tânguire de lucruri omeneşti; 

Şi mi se pare încă c-auz un jalnic glas 

Zicând aceste vorbe: „Ce, vai! a mai rămas, 
Când cea mai tare slavă ca umbra a trecut, 
Când duhul cel mai slobod cu dânsa a căzut”. [...] 
Acest trist glas, ruinuri, pă mine m-au pătruns 
Şi a huli viaţa în stare m-au adus. [...] 

Deci priimiţi, ruinuri, cât voi vedea pământ, 
Să viu spre mângâiere, să plâng pe-acest mormânt, 
Unde tiranul încă un pas n-a cutezat, 

Căci la vederea voastră se simte spăimântat! 


(Vasile Cârlova, Ruinurile Târgoviştii) 


B. Cerinţe: 
1. Precizează modul de expunere predominant în textul citat. 
2. Motivează tipul de lirism din poezie, 
3. Numeşte tema principală a poeziei şi două motive ce o susţin. 
4, Cine este „tiranul” la care se face referire în ultima strofă? 
5, Oferă câte un sinonim contextual pentru cuvintele osândirea şi râvnă. 
6. Ilustrează, cu exemple din text, patru trăsături ale romantismului. 
7. Identifică, în text, un portret romantic (minimum două trăsături ale acestuia). 
8. Cum justifici sintagma subliniată din text? 


9. Comentează primele patru versuri ale textului, evidențiind relaţia dintre 
ideea poetică şi mijloacele stilistice. 

Subiectul al II-lea 


Scrie un text argumentativ, de 15-30 de rânduri, despre datorie, pornind de la 
o idee conținută în următoarea afirmaţie: Cine nu înţelege jertfa nu înţelege datoria. 
(Barbu Ştefănescu Delavrancea) 


Testul al II-lea 
Subiectul I 
A. Se dă textul: 


Îmi place a naturii sălbatică mânie, 

Şi negură, şi viscol, şi cer întărâtat, 

Şi tot ce e de groază, ce e în armonie 

Cu focul care arde în pieptu-mi sfâşiat. 

La umbră,-n întuneric, gândirea-mi se arată, 

Ca tigrul în pustiuri, o jertfă aşteptând, 

Şi prada îi e gata... De fulger luminată, 

Ca valea chinuirii se vede sângerând. 

Incerce acum soarta să-mi crească suferirea; 

Adaoge chiar iadul şerpi, furii ce muncesc; 

Durerea mea e mută ca deznădăjduirea, 

E neagră ca şi ziua când nu te întâlnesc. 

Căci astfel e acuma viaţa-mi osândită, 

O lungă agonie în care tu domneşti; 

La glasu-ţi, la privirea-ţi simt inima-mi izbită, 

Luptându-se-n convulsii cum nu-ţi închipuieşti. 

Şi ochii mei în lacrimi înoată în tăcere, 

Şi prizmuiesc adesea pe cei ce nu mai sânt; 

Zadarnică dorinţă când sufletul nu piere! 

Nu o să-mi tulburi oare şi pacea din mormânt? 

N-o să se-ntoarcă umbra-mi, cumplită, fioroasă, 

Pe pasurile tale oriunde locuieşti? 

E lume, e vecie atâta de frumoasă, 

Încât să uit pământul ce tu împodobeşti? 

Să mor dar la picioare-ţi; să mor dar de plăcere 

În ceasul cel din urmă s-auz că m-ai iubit, 

Să strâng draga ta mână, să simt a ta durere 

Vărsându-se asupra-mi ca balsam fericit. 

Şi sufletu-mi atuncea pe buzele-ţi să zboare, 

Să ia un lung, un dulce, un veşnic sărutat; 

Din braţele-ţi, din sânu-ţi să treacă el în soare 

Să ducă la vecie plăcerea ce-a gustat. 
(Grigore Alexandrescu, Suferinta) 


OD 

B. Cerinţe: 

1. Menţionează câte un sinonim contextual pentru cuvintele: osândită şi convulsii. 

2. Explică prezenţa virgulelor în versul subliniat în textul dat. 

3. Scrie două expresii/locuţiuni care să conţină cuvântul viaţă. 

4. Menţionează două teme/motive literare prezente în poezie. 

5. Transcrie, din poezia citată, doi termeni din câmpul semantic al suferinţei. 

6. Transcrie, din text, o interogaţie retorică şi o inversiune. 

7. Precizează două caracteristici ale limbajului poetic, prezente în text. 

8. Comentează, în 6-10 rânduri, prima strofă, evidențiind relaţia dintre ideea 
poetică şi mijloacele artistice. 

9, Prezintă, în 4-6 rânduri, relaţia dintre titlul poeziei şi versul: Zadarnică dorinţă 
când sufletul nu piere! 


Subiectul al II-lea 


Scrie un text argumentativ, de 15-30 de rânduri, despre dragoste, pornind de la o 
idee conținută în următoarea afirmaţie: Dragoste fără teamă nu se poate. (B.P Hasdeu) 


Bibliografie critică selectivă: 


Anghelescu, Mircea, Preromantismul românesc, Editura Minerva, Bucureşti, 1971 

Călinescu, G., Clasicism, romantism, baroc, în vol. Principii de estetică, Editura pentru 
Literatură, Bucureşti, 1968 

Călinescu, G.; Marino, Adrian; Călinescu, Matei, Clasicism, Baroc, Romantism, 
Editura Dacia, Cluj, 1971 

Cornea, Paul, Oamenii începutului de drum, Editura Cartea Românească, Bucureşti, 
1974 | 

Cornea, Paul, Originile romantismului românesc, Editura Cartea Românească, Bu- 
cureşti, 2008 

Manolescu, Nicolae, Istoria critică a literaturii române, Editura Fundaţiei Culturale 
Române, Bucureşti, 1996 

MIHAI EMINESCU 


|. Date biografice despre Mihai Eminescu 


e 15 ianuarie 1850 — s-a născut la Botoşani, fiind al şaptelea copil al familiei 
Eminovici; 

e 1858-1866 — a urmat (cu intermitențe) şcoala primară şi liceul la Cernăuţi; 

e 1866 — debutează cu poezia La mormântul lui Aron Pumnul (dedicată 
profesorului său de literatură de la Colegiul din Cernăuți), cu numele de 
M. Eminoviciu, apoi în revista „Familia” a lui Iosif Vulcan (care îl convinge 
să-şi schimbe numele în Eminescu) cu poezia De-aş avea; 

e 1 aprilie 1869 — înfiinţează, împreună cu alţi studenţi, cercul literar „Orientul”; 

e 1869-1872 — studiază filosofia la Viena; 

e 1872-1874 — studiază la Berlin; 

e 1874-1877 — este numit director al Bibliotecii Centrale din laşi; 

e 1877 — se mută la Bucureşti, unde desfăşoară o bogată activitate publicistică; 

e 1877-1883 — este redactor şi redactor-şef la revista „Timpul”; 

e 25 noiembrie 1883 — apare, la Editura Socec, volumul Poezii (singurul din 
timpul vieţii), cu o prefaţă şi texte selectate de Titu Maiorescu; 

e 15 iunie 1889 — moare la Bucureşti. 


II. Mihai Eminescu — Repere critice 


* „Prin creaţia sa, Mihai Eminescu rămâne într-adevăr cel mai mare poet al neamului 
pe care l-a ivit şi-l va ivi vreodată poate pământul românesc.” 


(George Călinescu, Viaţa lui Mihai Eminescu) 


e „Eminescu e un poet de concepţie şi asta a stânjenit pe critici, care au evitat să ana- 
lizeze poezia lui cu subînţelesul discret că ea se va perima. Toată arta lui Eminescu 
stă în a preface ideile în muzică şi în metafore, de-a dreptul, fără planuri paralele. 
Eminescu nu filosofează niciodată, propoziţiile lui sunt viziuni.” 

(George Călinescu, Istoria literaturii române de la origini până în prezent) 


+ „Eminescu este unul din exemplarele cele mai splendide pe care le-a produs umani- 
tatea. Avem convingerea că, dacă mai trăia, sănătos, încă douăzeci de ani, el ar fi 
fost considerat, fără putinţă de contestare, ca unul din cei mai mari creatori de 
poezie din întreaga literatură a lumii. [...] Dar Eminescu nu este numai un poet de 


a is 

geniu. Este ceva mai mult. El este cel dintâi care a dat un stil sufletului românesc şi 
cel dintâi român în care să făcut fuziunea cea mai serioasă a sufletului daco-roman 
cu cultura occidentală.” 


(Garabet Ibrăileanu, Prefaţă la volumul Mihai Eminescu. Poezii) 


e „Faţa lui Eminescu e dublă: priveşte odată spre noaptea comună, a vegherii, a 
naturii şi umanităţii, iar altă dată spre noaptea fără început a visului, a vârstelor 
eterne şi a geniilor romantice |...]. În planetariul romantismului, singularitatea lui 
Eminescu prinde figura din această faţă cu două profiluri: unul neptunic, născut 
din spuma amară şi din ape tânjind spre orizonturile lumii, celălalt plutonic, 
învăpăiat de focul originar.” 


(Ion Negoiţescu, Poezia lui Eminescu) 


e „A iubit nemărginit valorile vieţii, a căutat în ele granitul absolutului şi, negăsindu-l, 
din amărăciune faţă de faza istorică în care i-a fost dat să trăiască, şi din durere, sfâ- 
şiere şi revoltă faţă de mărginirea fiinţei omeneşti, a tăgăduit... Aici stă marea taină 
a atitudinii eminesciene.” 

(Dumitru Caracostea, Creativitatea eminesciană) 


e „Prin Eminescu şi moştenirea miraculos rămasă de la el, ni s-a facut un dar de care 
n-au avut parte alte culturi, fie şi cele mari. La scara culturii noastre, funcţia lui 
Eminescu poate fi mai vie decât cea a lui Shakespeare în Anglia sau a lui Goethe în 
Germania, căci el nu e un simplu poet, nici un simplu suflet nenorocit, ci o conştiintă 
de cultură completă, de la deschiderea către matematici, pe care abia le cunoştea, 
până la aceea către istorie, pentru care avea un organ deosebit”. 


(Constantin Noica, Introducere la miracolul eminescian) 


e „Eminescu [...] a fost şi rămâne cea mai copleşitoare mărturie despre forma ine- 
galabilă pe care o poate atinge geniul creator românesc, atunci când se alimentează 
din adâncimile fertile şi insondabile ale unui fond autentic.” 


(Ştefan Augustin-Doinaş, Lectura poeziei) 


e „Cu Eminescu apare în literatura europeană ultimul mare poet romantic, păstrând 
în existenţa şi opera sa conturul caracteristic al dramei artiştilor romantici. Năzuind 
necontenit spre un plan de viaţă superior etic şi artistic, căutând cu patos adevărul 
şi refuzând consecvent compromisul, Eminescu s-a aflat în permanent conflict cu 
lumea vremii sale din pricina nonconformismului, a sincerităţii în faptele de viaţă şi | 
a înălţimii de gândire, dublată de o sete de cunoaştere absolută.” 


(Zoe Dumitrescu-Buşulenga, Valori şi echivalenţe umanistice) 


156 

III. Opera lui Mihai Eminescu și contextul cultural 


Romanticii aveau o sensibilitate complet diferită de cea a omului modern, pe 
care Eminescu, poate cel mai mare poet român, a reprezentat-o cu strălucire. 
Credea în iubirea absolută, sursă de cunoaştere şi de mântuire sufletească în ace- 
laşi timp — iubire care nu se putea împlini decât în spaţiul securizant al naturii, al 
codrului —, căuta sensul lumii şi al vieţii, scriind lungi poeme filosofice despre 
naşterea şi moartea Universului (precum Scrisoarea I), a creat imaginea geniului 
(în Luceafărul, Scrisoarea 1), împărtăşea pasiunea romantică pentru folclor, se în- 
torcea cu mintea în trecut, în Evul Mediu românesc sau chiar în epocile mai 
îndepărtate, ale istoriei mitice a străbunilor daci, închipuind eroi exemplari, ex- 
cepţionali. Dacă citiţi cu atenţie poemele eminesciene, veţi vedea că multe des- 
crieri compun peisaje a căror impresie de irealitate ne trimite cu gândul la postmo- 
dernele imagini realizate pe computer [de exemplu, descrierile de natură din 
poemul Călin (file din poveste) ]. 

Recitind poezia lui Mihai Eminescu, veţi vedea dacă puteţi sau nu să retrăiţi 
povestea de iubire nemaiauzită şi atmosfera copleşitoare, fantastică, deplin roman- 
tică din poemul Luceafărul. Adânc cunoscător al filosofiei şi literaturii romantice 
germane, Eminescu creează în literatura română o operă colosală, demnă de ală- 
turat celorlalţi mari autori europeni. Junimist, contemporan cu lon Creangă, 
I.L. Caragiale şi Titu Maiorescu, a însemnat un moment privilegiat al istoriei 
noastre culturale. „Romantic întârziat”, cum a fost considerat (în comparaţie cu 
începutul romantismului european), Eminescu nu a pierdut nimic din revolta ti- 
tanică, din vizionarismul şi din conştiinţa tragică şi eroică asupra lumii specifice 
celorlalţi romantici. 


IV. Teme și motive de factură romantică în poezia eminesciană 


1. Iubirea şi natura 

Iubirea la Mihai Eminescu nu este aproape niciodată separată de tema naturii, 
aşa cum nu poate fi niciodată despărțită de altă temă a poeziei eminesciene, de 
sorginte romantică, vizionară — timpul, pentru că erosul măsoară cel mai adesea 
efemeritatea condiţiei umane, definind-o tragic şi generând meditaţia asupra 
existenţei. 

Iubirea ideală rămâne nota dominantă a liricii eminesciene, martore fiind marile 
poeme cu temă erotică (Luceafărul, Lacul, Dorinţa, Sara pe deal, Atât de fragedă, 
Floare albastră etc.) sau sonetele. Ea devine un act de cunoaştere, ca la marii crea- 


tori ai lumii. Cele mai multe poeme erotice evocă o iubire apusă, exprimată prin 


. ) 
oximoronul „dureros de dulce”. 


Motive: 
e ale naturii: lacul, marea, izvorul, balta, codrul, ste 


înserarea („sara-n sfințit”), salcâmul, teiul, nufărul; 


lele, luceafărul, noaptea, 

e ale iubirii: întâlnirea îndrăgostiţilor, iubirea-proiecţie, chemarea iubitei, aş- 
teptarea înfrigurată, nostalgia iubirii, dorul „dureros de dulce”, femeia-înger 
şi femeia-demon, voluptatea suferinţei etc. 


2. Timpul 

Timpul reprezintă supratema creaţiei eminesciene, cea atotprezentă în lirica 
sa. Aceasta se dezvoltă pe două coordonate antitetice: timpul cosmic, etern, 
universal şi timpul uman, efemer, istoric. 


a. Timpul cosmic, etern, universal 
Eminescu aduce în poezia noastră marile viziuni romantice, naşterea şi 


moartea Universului (cosmogeneza şi extincţia universală), în poeme 
reprezentative precum: Luceafărul, Scrisoarea |, Rugăciunea unui dac, La 
steaua, Povestea magului călător în stele etc. 

Motivele cu care se construieşte această temă sunt: stelele, planetele, 
sorii, adâncul, genunea, haosul, Demiurgul, infinitul spaţial, călătoria 
intergalactică etc. 


b. Timpul uman, efemer, istoric 

Apare şi el într-o dublă ipostază, cea a unui timp glorios, trecut, vărsat în 
istorie, şi a timpului prezent, decăzut, abordat critic. Evaziunea în trecutul 
istoric este şi un mod de a cultiva patriotismul (prin evocarea unor persona- 
lităţi istorice, precum Mircea din Scrisoarea III) sau de a mitiza spaţiul româ- 
nesc (Dacia mitică din Sarmis sau Gemenii), dar şi un prilej de reflecţie asupra 
deşertăciunii lumii (în Memento mori, Împărat şi proletar etc.). 

Motivele cu care se construieşte această temă sunt: epocile vechi, mitice ale 
lumii şi ale istoriei naţionale (Dacia, zeii Daciei, Egiptul antic, Evul Mediu 
etc.), regele, domnitorul, sacrificiul pentru patrie, societatea coruptă, ne- 
dreptatea socială, fortuna labilis, fugit irreparabile tempus, vanitas vanitatum, 
viața ca teatru, viața ca vis, moartea etc. 


3. Condiția omului de geniu 


Eminescu adoptă viziunea schopenhaueriană despre geniu, văzut ca o ființă 
superioară, deasupra lumii şi a frământărilor ei vane. Omul de geniu se remarcă 
nu numai printr-o inteligenţă deosebită, ci şi prin capacitate creativă, sacrificiu 
pus în slujba unui ideal măreț — lucruri care îi pot asigura nemurirea, dar, în ace- 
laşi timp, îl fac un însingurat, un om fără pereche, un nefericit în această lume. 
De cele mai multe ori, geniul este văzut în antiteză cu omul obişnuit — captiv în 
visurile lui mărunte, egoiste, derizorii, incapabil de sacrificii pentru binele lumii. 


EED. 

Motive: 
e geniul (cu ipostazele: „bătrânul dascăl” din Scrisoarea I, tânărul voievod, Lucea- 
fărul, îndrăgostitul „cufundat în stele”, magul, profetul, regele, „împăratul şi pro- 
letarul”), condiţia omului comun, cercul strâmt, însingurarea, nemurirea etc. 


ATENȚIEI 


Toate aceste teme şi motive interferează, căutându-se şi combinându-se 
permanent, astfel că, de exemplu, iubirea nu este legată numai de natură, ci 
şi de timp sau de cunoaşterea filosofică, iar tema romantică a geniului poate 
fi uneori indisolubil legată de tema iubirii (imposibile), ca în Luceafărul. 


MEDITAȚIA PE TEMA CONDIȚIEI UMANE 


Scrisoarea | 
de Mihai Eminescu 


I. Încadrare și tematică 


Scrisoarea I a apărut în revista „Convorbiri literare”, în numărul 11 din 1 febru- 
arie 1881, variante ale textului (fragmente de cosmogonie) datând încă din anii de 
studiu la Berlin (1873-1874). Există, se pare, câteva încercări chiar din perioada 
studiilor la Viena (1869-1872). 

Câteva dintre temele posibile ale poemului sunt: condiţia omului de geniu şi 
tema timpului în relaţie cu efemeritatea fiinţei umane. 

Scrisoarea I este o meditaţie pe tema condiţiei umane, „scenariu” semnifica- 
tiv pentru ipostazele genialităţii în raport cu umanitatea, dar şi pentru ipostazele 
umanităţii în raport cu timpul universal cosmic. Este, de asemenea, o satiră 
romantică la adresa unei societăţi meschine, incapabile să îşi recunoască valorile. 


” Scrisoarea este o specie lirico-satirică în versuri, echivalent al epistolei, 

adresată unei persoane reale sau fictive, prin care autorul instituie o pro- 
“blemă literară, filosofică, în stil didactic sau satiric. 

© Scrisoarea, ca specie literară, a fost cultivată încă din Antichitate de 

Ovidiu sau Horaţiu (Ad Maecenatem), apoi de Pierre de Ronsard, Boileau, 

"La Fontaine, Voltaire (À Horace, A Boileau), Alexander Pope, Edward Young, 


Francesco Petrarca. l Sp ai | Ebistola 
"În literatura română, au scris epistole Grigore Alexandrescu (Episto 


către Voltaire), Cezar Bolliac (Epistolă) etc. 

~ Meditaţia este o poezie cultivată cu precădere de romantici (epocă în 
care apare), ce cuprinde reflecţii filosofice pe diferite teme fundamentale: 
condiţia omului în lume şi în Univers, raportul cu Divinitatea, originea, 
esenţa şi valoarea vieţii, sufletul, adevărul, binele, frumosul etc. 


II. Compoziţie și structură 
1. Titlul 


Titlul poeziei, Scrisoarea I, trimite fără echivoc către specie, aşadar şi spre o 
intenţie satirică, semnalând, în acelaşi timp, ordinea poemului în seria celor 
cinci scrisori eminesciene. 


OBSERVAȚIE! 


Ordinea celor cinci scrisori eminesciene nu a fost de la început cea 
actuală. 


A 


Lirismul poeziei este obiectiv, poetul mizând pe o „lirică a rolurilor” (care 
asociază bătrânul savant unei ipostaze geniale), dar şi pe un discurs descriptiv 
(portret, tablou), reflexiv-gnomic; sunt şi mărci ale lirismului subiectiv, mono- 
log adresat, discurs adresat cu caracter gnomic. 


2. Tablourile poemului 
Poemul Scrisoarea I se organizează sub forma a cinci tablouri, cu o evidentă 
preocupare pentru simetrie între primul şi ultimul: 


a. Primul tablou cuprinde primele şase versuri, conturând cadrul nocturn, al 
reveriei romantice. 


b. Al doilea tablou se constituie pe antiteza dintre spectacolul umanităţii sub 
semnul „istoriei superficiale” şi bătrânul savant, ipostază a genialităţii. 
c. Tabloul al treilea include episodul cosmogonic şi pe acela al extincţiei. 


d. Tabloul al patrulea reprezintă satira umanităţii meschine, incapabile să îşi 
recunoască şi, implicit, să îşi depăşească limitele. 

e. Ultimul tablou, cel de-al cincilea, constituie revenirea — simetrică — la cadrul 
iniţial, reluarea ideii efemerităţii fiinţei umane. 


FD. o 

Analiza secvențelor lirice punând în corespondență 
ideile poetice cu mijloacele artistice 


a. Primul tablou configurează un cadru intimist, favorabil meditaţiei grave 
pe tema timpului. Cele două repere temporale, ceasornicul, instrument de 
măsură al timpului uman, respectiv luna, „martor” al timpului universal cosmic 
(motive literare esenţiale), sugerează cele două planuri ale poemului: orizontal 
(terestru) şi vertical (cosmic). Luna, astrul tutelar pentru sensibilitatea roman- 
tică, apare sub semnul voluptăţii, visul fiind şi aici un „balsam” pentru suferinţe. 


„Când cu gene ostenite sara suflu-n lumânare, 
Doar ceasornicul urmează lung-a timpului cărare, 
Căci perdelele-ntr-o parte când le dai, şi în odaie 
Luna varsă peste toate voluptoasa ei văpaie, 

Ea din noaptea amintirii o vecie-ntreagă scoate 

De dureri, pe care însă le simţim ca-n vis pe toate.” 


Încearcă! | 
1. Explică rolul persoanei verbului în versurile de mai sus, urmărind şi modifi- 
carea numărului. 

2. Evidenţiază rolul metaforei „noaptea amintirii” în constituirea cadrului (na- 
tural, afectiv etc.) poemului. 


b. Tabloul al doilea, debutând cu o invocaţie adresată lunii, martor detaşat 
al devenirii umane, instituie spectacolul uman al zbaterii inutile, al „istoriei 
superficiale” (Kant), sub semnul snobismului, al parvenitismului. Egalitatea în faţa 
morţii ineluctabile este, în fapt, numitorul comun, indiferent de condiţia socială: 


„Deşi trepte osebite le-au ieşit din urna sorții, 
Deopotrivă-i stăpâneşte raza ta şi geniul morţii." 
În versul „Lună tu, stăpân-a mării...”, invocaţia are ca punct de plecare teoria 


lui Kant despre mare, despre influenţa directă a lunii asupra fluxului şi refluxu- 
lui. Metafora apare, înainte de Eminescu, la Antim Ivireanul. 


Încearcă! 
1. Ce semnificaţie acorzi figurii de stil prezente în versul: „Fie slabi, fie puternici, 
fie genii ori neghiobi!”? 

2. Urmăreşte conotaţiile „luminii”, luând ca repere luna, în planul vertical, şi 
lexemele „scânteiază” şi „strălucire”: 
"Lună tu, stăpân-a mării, pe a lumii boltă luneci 
Şi gândirilor dând viaţă, suferinţele întuneci; 
Mii pustiuri scânteiază sub lumina ta fecioară, , 
Şi câţi codri-ascund în umbră strălucire de izvoară! 


ci 

3, Identifică zeitatea la care face aluzie versul al treilea citat la exerciţiul ante- 
rior, luând ca suport cuvântul „fecioară” şi ţinând cont de faptul că se referă la 
astrul selenar. 


Portretul bătrânului savant, avându-l, probabil, drept prototip pe însuşi Kant, 
se află sub semnul antitezei dintre aspectul vestimentar, fizic, şi cel intelectual: 


„Iar colo bătrânul dascăl, cu-a lui haină roasă-n coate, 
Într-un calcul fără capăt tot socoate şi socoate 

Şi de frig la piept şi-ncheie tremurând halatul vechi, 

Îşi înfundă gâtu-n guler şi bumbacul în urechi; 

Uscăţiv aşa cum este, gârbovit şi de nimic, 

Universul fără margini e în degetul lui mic, 

Căci sub fruntea-i viitorul şi trecutul se încheagă, 
Noaptea-adânc-a veciniciei el în şiruri o dezleagă; 
Precum Atlas în vechime sprijinea cerul pe umăr 

Aşa el sprijină lumea şi vecia într-un număr.” 


Geniul, liantul celor cinci scrisori eminesciene, aminteşte, prin preocupări, de 
pitagoreici, iar forţa sa de înţelegere a lumii este sugerată printr-o altă analogie 
mitologică. 


1. Ce semnificaţie atribui adverbului „colo” (formă populară)? 


2. Identifică, în fragmentul dat, versul care sintetizează debilitatea fizică a sa- 
vantului. 


3. Ce ipostază atribui savantului? Găseşte argumente în versurile citate mai sus. 


c. Al treilea tablou al poemului se constituie într-un „scenariu” anticipat încă 
din versul „Căci sub fruntea-i viitorul şi trecutul se încheagă” din secvenţa ante- 
rioară, scenariu menit să ilustreze puterea intelectuală a bătrânului savant (care 
caută să descifreze, imaginează momente esenţiale în istoria universului, precum 
geneza sau extincţia), dar şi o justificare a faptului că umanitatea ar fi un „acci- 
dent” în evoluţia cosmosului. 

„Momentul cosmogonic” debutează sub semnul astrului selenar, într-un 
cadru livresc, favorabil meditaţiei grave: „La-nceput, pe când fiinţă nu era, nici nefi- 
inţă...”. Remarcăm un efort de plasticizare, de transpunere în imagini poetice a 
ideii de increat, de „zero”, care precede geneza, Dacă la nivelul stilistic cuplurile 
antitetice susţin impresia de latenţă, interogaţiile („Fu prăpastie? Genune? Fu 
noian întins de apă?”) reprezintă tot atâtea „oferte” mitologice pentru geneză. 


En SoS 

Încearcă! 
Caută informaţii despre cosmogonie în concepţia diferitelor culturi europene 
(dar nu numai). Care dintre variante se regăseşte aici? 


Asocirea increatului cu lipsa de „viaţă şi voinţă” trimite spre sursa schopenhaue- 
riană (Lumea ca voinţă şi reprezentare). In conformitate cu teoria lui Schopenhauer, 
voinţa este lucrul în sine, iar viaţa este manifestarea voinţei. 

Impulsul creator asociat cu un „prim mişcător” (primum movens) apare în teoria 
lui Aristotel (Metafizica), „sâmburele” material producând, conform acestuia, ie- 
şirea din haos. 


Încearcă! 
1. Discută semnificaţiile pe care le atribui structurii „negura eternă”. 
2. Ce anume susţine în versul din care face parte „efortul de plasticizare” men- 
ţionat anterior? 


Proliferarea fără sfârşit a lumilor, sugerată, la nivel stilistic, prin enumeraţie, are 
ca resort „dorul nemărginit”, aspiraţia iraţională, permanentă, căreia i se datoreşte, 
conform filosofiei lui Schopenhauer, persistenţa lumii. 


„De atunci şi până astăzi colonii de lumi pierdute 
Vin din sure văi de chaos pe cărări necunoscute 
Şi în roiuri luminoase izvorând din infinit, 

Sunt atrase în viaţă de un dor nemărginit.” 


Metafora „văi de chaos”, prezentă şi în alte texte eminesciene precum Luceafărul, 
susţine o „geografie a vidului”, o valorificare pozitivă a neantului, notă specifică 
a poeziei de maturitate, alături de valorizarea morţii ca „plus ontologic”. 

Între macrocosmos („lumea mare”) şi microcosmos („lumea mică”), asociat, 
aici, umanităţii, există un raport antitetic, nefavorabil celei din urmă, sub semnul 
„clipei suspendate”, în antiteză cu timpul universal, cosmic. 

Remarcăm, la nivelul stilistic, inversiunea „microscopice popoare”, care alcătu- 
ieşte o serie semnificativă cu metafore precum „muşti de-o zi” sau „muşunoaie de 
furnici”. Acestea realizează impresia unui „panopticum” al umanităţii (ca „accident” 
în istoria universului), al preocupărilor meschine cărora omul le acordă semnifi- 
caţii grandioase. Enumeraţia „regi, oşteni şi învăţaţi” susţine impresia de egalitate 
în faţa sorții, indiferent de condiţia socială. 

Fragilitatea vieţii umane, idee inspirată, se pare, de Poemul naturii al lui Lucretius, 


A 


. e F . . . . ..3) Š 
justifică „regia” poemului, situarea „momentului umanității” între două eveni- 


mente cu adevărat grandioase, geneza şi extincția. 
Momentul escatologic are, ca şi cel cosmogonic, numeroase surse livreşti: Vechiul 


Testament (vedenia lui Isaia), Poemul naturii sau poemele lui Byron (Darkness), 
Noaptea VII a lui Young, care imaginase şi el răcirea soarelui şi răcirea tuturor 


lucrurilor de pe pământ (romantici englezi). 


— B 

„Soarele, ce azi e mândru, el îl vede trist şi roş 
Cum se-nchide ca o rană printre nori întunecoşi, 
Cum planeţii toţi îngheaţă şi s-azvâvl rebeli în spaţ 
Ei, din frânele luminii şi ai soarelui scăpaţi; 

lar catapeteasma lumii în adânc s-au înnegrit, 

Ca şi frunzele de toamnă toate stelele-au pierit.” 


Universul pare să râvnească, indiferent de spectacolul istoriei superficiale oferit 
de fiinţa umană, la starea de „ne-fiinţă”, la increat: „Căci e vis al nefiinţii universul 
cel himeric”. 


d. Tabloul al patrulea 

Identitatea fiinţelor umane în esenţa lor, idee recurentă în textele emines- 
ciene de maturitate, precum Luceafărul şi Glossa, acel principiu budist Tat twam 
asi, instituie meditaţia poetică pe marginea condiţiei umane. „Istoria superfi- 
cială”, subsumată parveniţilor, asociată, cum ar spune Andrei Pleşu, unei „etici a 
intervalului”, guvernează umanitatea. 

Condiţia bătrânului dascăl, supusă limitei, sentimentul de micime a fiinţei 
umane şi a produsului minţii acesteia sunt redate prin intervenţia directă, mo- 
nologul adresat lui, în termeni de compasiune pentru autoiluzionare: 


„De-oi muri — îşi zice-n sine — al meu nume o să-l poarte 
Secolii din gură-n gură şi l-or duce mai departe, 

De a pururi, pretutindeni, în ungherul unori crieri 

Şi-or găsi, cu al meu nume, adăpost a mele scrieri! 

O, sărmane!...” 


Ironia şi autoironia sunt resorturile evidente ale textului poetic în secvenţa 
a cincea. Naturii excepţionale a bătrânului savant (superioritate, conştiinţa supe- 
riorităţii, „natură problematică”) i se asociază realitatea imuabilă a sfârşitului, în 
spirit ecleziastic. Deşi puterea de pătrundere, de cunoaştere a bătrânului dascăl 
este remarcabilă, condiţia sa de muritor nu poate fi depăşită. 


„Poţi zidi o lume-ntreagă, poţi s-o sfarămi... orice-ai spune, 
Peste toate o lopată de ţărână se depune. 


Mâna care-au dorit sceptrul universului şi gânduri 
Ce-au cuprins tot universul încap bine-n patru scânduri.” 


„Scenariul” înmormântării se constituie într-un pretext pentru satira viru- 
lentă împotriva contemporanilor, 


- Încearcă! 


1. Identifică defecte ale „colegilor de breaslă”, aşa cum apar în scenariul postum. 


2. Precizează rolul modurilor şi timpurilor verbale din această secvenţă. 

e. Tabloul al cincilea 

Revenirea, sub semnul simetriei, la cadrul configurat iniţial, presupune 
„echilibrul” determinat de prezenţa lunii, cea care „filtrează în noapte dorurile şi 
suferinţa lumii, le supune acţiunii ei de transfigurare, ca într-un straniu şi imens proces 
alchimic”. (Ion Negoiţescu) 


Încearcă! | 
1. Identifică o figură de stil care sugerează impresia de echilibru produsă de lună. 


2. Motivează prezenţa exclamaţiilor în fragment. 


Condiţiei umane sub semnul mişcării perpetue, a „clătirii” neîntrerupte, i se 
opune impasibilitatea lunii, singurul reper stabil, singura certitudine. 


3. Elemente romantice în Scrisoarea | 
e teme şi motive (cele evidenţiate mai sus); 
e evaziunea, prin vis şi reverie, în spaţiul mitic al timpului primordial; 
e preocuparea pentru „istoria sacră a unui început” (mit); 
e melancolia, singurătatea, tristeţea ca trăiri predominante; 
e ironia şi autoironia (Witz-ul romantic); 
e antiteza, procedeu prin excelenţă romantic. 


4. Expresivitatea limbajului 


Analiza poeziei pe niveluri 


p Nivelul fonetico-prozodic 

Versurile sunt lungi, de 15-16 silabe, ritmul este trohaic, deopotrivă suport 
al „spiritului molcom şi stins” din prima parte şi al „versului declamator şi po- 
lemic” pentru a doua parte a poemului, aşa cum remarca George Călinescu. 
În prima parte a poemului, rima este feminină, iar în partea de satiră la adresa 
umanităţii rima este masculină. Aşa cum remarca acelaşi G. Călinescu (în 
Opera lui Mihai Eminescu), poetul a creat „rime pe toate părţile de cuvânt”, 
nesupunându-se tentaţiei de a potrivi în rimă substantive cu substantive, 
infinitive cu infinitive etc. La Eminescu rimează substantivul cu pronumele 
(„lIată-l/Tatăl”), adjectivul cu pronumele sau cu adverbul („adâncă”/,încă”), 
pronumele cu substantivul („mititel"/„el”) etc. 


> Nivelul lexico-semantic 
În poemul Scrisoarea I se remarcă elemente lexicale din câmpul semantic 


al „cosmicului” (lună, boltă, chaos, lume), dar şi din câmpul semantic al 
teluricului (pustiuri, codri, izvoare etc.), relevând, în poezie, cele două pla- 
nuri, dar şi tema esenţială: condiţia umană. Registrul dominant este cel grav, 


OD 

determinat de problematica filosofică a textului, solemn chiar, în evocarea 
Increatului, dar şi polemic, vehement, în partea satirică. 


p Nivelul morfosintactic 

Persoana a Il-a a verbelor şi a pronumelor personale, vocativele sub- 
stantivelor, apelativele marchează formula de monolog adresat a textului, 
dar în planuri diferite, unul vertical, sub semnul astrului selenar, martor im- 
pasibil al unui corsi e ricorsi asociat fiinţei umane („confident” al poetului care 
contemplă, şi el, „spectacolul” vieţii), celălalt al contemporaneităţii omului 
de geniu şi chiar (într-o punere în scenă) al posterităţii ingrate. Persoana 
a Il-a apare, în debut, pentru a susţine impresia detaşării astrului selenar 
de zbuciumul fără sens al oamenilor. Verbele la prezent desemnează fie 
lumea eternă a ideilor, fie perenitatea naturii. Viitorul susţine impresia de 
„scenariu” a textului, asociat momentelor grandioase evocate, pe de o parte, 
pentru a susţine preocupările de excepţie ale savantului, pe de altă parte 
pentru a justifica zădărnicia, inutilitatea zbuciumului fiinţei umane. Omul 
apare, să nu uităm, ca „accident” la scară cosmică. Verbele la trecut redau 
detaşarea reflecţiei şi distanţarea temporală. 

Sintactic, strofele sunt alcătuite din propoziţii principale legate prin ra- 
port de coordonare copulativă sau prin juxtapunere, şi propoziţii secun- 
dare. Propoziţiile exclamative marchează admiraţia faţă de măreţia lunii, 
faţă de „momentul prim” asociat primului mişcător, în timp ce propoziţiile 
interogative constituie fie „oferte” mitologice asociate genezei, fie probe ale 
„compasiunii” faţă de bătrânul savant şi autoiluzionarea acestuia. 


» Nivelul stilistic 

Figurile de stil folosite de Eminescu în Scrisoarea I sunt diverse: 

e epitetele ornante: „gene ostenite”; „tărmuri înflorite”; „roiuri luminoase”; 

e comparații: „precum Atlas în vechime..., aşa el sprijină lumea şi vecia...”; 
„un întuneric ca o mare (făr-o rază)”; „Soarele (ce azi e mândru, el îl vede trist 
şi roş/Cum se-nchide) ca o rană (printre nori întunecoşi) ”; 

e inversiuni: „voluptoasa ei văpaie”; „lin pătruns-ai”; „eterna pace”; „micros- 
copice popoare”; „prostatecele nări”; „propria-ne lume”; 

* repetiţii: „eterna pace”; „noaptea amintirii”; „geniul morţii”; 

e enumeraţii: „lumea, lună, soare şi stihii...”; „pete multe, răutăţi şi mici scandale”; 

e metafore cu valoare de simbol: „noaptea amintirii”; „urna sorții”; „vis al 
nefiinţei universul cel himeric...”; 


Scrisoarea | reafirmă echilibrul eminescian între fondul eminamente romantic 
(sentimentul acut al devenirii, al inutilităţii, contemplarea, preocuparea pentru 
„momentele” grandioase ale universului, „natura problematică”, genială, ironia şi 
autoironia etc.) şi forma atent „şlefuită”, echilibrată, clasică. 

Ce trebuie să stiu! 
> Teme şi motive romantice prezente în Scrisoarea I; 

P Structura compoziţională (secvenţe, planuri lirice); 

p Elemente de expresivitate artistică prezente în text; 

p Argumentarea trăsăturilor romantice ale acestei poezii; 


p Felul în care se relevă anumite teme în poem: meditaţia pe marginea con- 
diţiei umane, condiţia omului de geniu, tema timpului în relaţie cu efemeri- 
tatea fiinţei umane. 


Cum imi fixez cunostintele! 


Rezolvă cerinţele următoare: 

1. Imaginează „odaia” din debutul poemului Scrisoarea I, configurată prin lini- 
ile schiţate de textul poeziei. Completează-i descrierea cu o imagine, o poză pe 
care o consideri reprezentativă. 


2. Realizează o descriere, în proză, în care să conturezi trăsăturile principale 
(fizice şi morale) ale portretului savantului din poezie. 


3. Modurile şi timpurile verbale au un rol esenţial în conturarea celor două 
planuri ale poemului (terestru şi cosmic). Alcătuieşte o compunere în care să evi- 
denţiezi valenţele stilistice ale verbelor. 


4. Realizează un eseu în care să argumentezi trăsăturile romantice ale poeziei. 
În realizarea lui ţine cont de: 

— construcţia tezei (prezentarea curentului literar, romantismul); 

— încadrarea poetului în epocă şi în curentul literar; 

— încadrarea poemului Scrisoarea I în creaţia autorului; 

— prezentarea trăsăturilor romantice ale acestei poezii (cel puţin patru) şi 
argumentarea cu ilustrări pe text (poţi avea în vedere: temele şi motivele 
romantice existente în poezie, amestecul speciilor, evaziunea în timpul 
primordial, melancolia ca trăire predominantă, folosirea antitezei ca pro- 


cedeu romantic etc); 
— prezintă o concluzie, aducând argumentele în relaţie cu teza. 


5, Scrie un eseu despre structura compoziţională şi expresivitatea limbajului 
în poezia lui Mihai Eminescu. Te poţi folosi de următoarea ordonare a ideilor: 
— încadrarea poetului în epocă şi în curentul literar; 
— încadrarea poemului Scrisoarea I în creaţia autorului; 


— prezentarea tematicii textului şi a tipului de lirism; | 
_ analiza elementelor structurale (părţi, structură strofică, planuri, secvenţe 


lirice, paralelisme sintactice, simetrii etc.), specificând ideile principale 


ale fiecărei secvenţe; 

-— analiza expresivităţii limbajului pe nivelurile limbii; 
— concluzie privitoare la felul în care se configurează în poezia lui Eminescu 
structura compoziţională şi expresivitatea limbajului. 


6. Realizează un slide în care să pui în corespondenţă secvențele poeziei cu ima- 
ginile pe care le găseşti potrivite. Alege, de asemenea, un fundal muzical adecvat. 


Test de veriticare a cunostintelor 


Subiectul | 

A. Se dă textul: 

„Lună tu, stăpân-a mării, pe a lumii boltă luneci 

Şi gândirilor dând viaţă, suferinţele întuneci; 

Mii pustiuri scânteiază sub lumina ta fecioară, 

Şi câţi codri-ascund în umbră strălucire de izvoară! 

Peste câte mii de valuri stăpânirea ta străbate, 

Când pluteşti pe mişcătoarea mărilor singurătate! 

Câte ţărmuri înflorite, ce palate şi cetăţi, 

Străbătute de-al tău farmec ţie singură-ţi arăţi! 

Şi în câte mii de case lin pătruns-ai prin fereşti, 

Câte frunţi pline de gânduri, gânditoare le priveşti! 

Vezi pe-un rege ce-mpânzeşte globu-n planuri pe un veac, 

Când la ziua cea de mâine abia cuget-un sărac... 

Deşi trepte osebite le-au ieşit din urna sorții, 

Deopotrivă-i stăpâneşte raza ta şi geniul morții...” 
(Mihai Eminescu, Scrisoarea 1) 


B. Cerinţe: 

1. Găseşte sinonime contextuale pentru cuvintele următoare din text: „scân- 
teiază” şi „gânditoare”. 

2. Identifică, în fragmentul dat, patru elemente lexicale aparţinând câmpului 
semantic al cosmosului. 

3. Precizează rolul virgulelor în versul: „Lună tu, stăpân-a mării, pe a lumii boltă 
luneci”. 

4, Comentează rolul alternanţei persoanei a I-a singular şi persoanei a II-a. 

5. Explică valoarea stilistică a indicativului prezent. 

6. Numeşte figura de stil conținută în sintagma: „mişcătoarea mărilor singurătate” 
şi explică semnificaţia ei în context. 

7. Identifică două cupluri antitetice şi explică rolul acestora în fragment. 


E 


CE Scanned with OKEN Scanner 


8. Comentează, în 6-8 rânduri, ultimele 4 versuri ale fragmentului, punând în 
relaţie ideea poetică cu mijloacele artistice folosite de poet. 
9. Argumentează două caracteristici romantice identificate în text. 


Subiectul al II-lea (text argumentativ) 


Scrie un text argumentativ, de minimum 15 rânduri, în care să argumentezi 
importanţa/lipsa de importanţă a evadării prin vis din existenţa cotidiană. 


Notă! 


În elaborarea acestui text vei avea în vedere respectarea structurii argu- 
mentării (ipoteza, constând în formularea tezei, valorificarea citatului şi 
formularea punctului de vedere cu privire la tema pusă în discuţie; argu- 
mentaţia — cu minimum 2 argumente şi exemplificări — şi concluzia). 


informaţii generale despre Mihai Eminescu şi despre 

opera sa; 

» informaţii despre poezia Scrisoarea I — anul şi locul 
apariţiei; 

> argumente că poezia este romantică — teme, motive 
literare, specii cu care poate fi asociată, elemente de 

cadru. 


Date despre autor 
şi operă 


Denotativ: 

> substantiv comun „scrisoare”, care, în sens denotativ, 
desemnează o „comunicare scrisă trimisă cuiva prin poştă 
sau prin intermediul unei persoane; epistolă, răvaş” 
(DEX); 

p trimite fără echivoc către specie, scrisoarea fiind o 
specie lirico-satirică în versuri, echivalent al epistolei, 

adresată unei persoane reale sau fictive, prin care au- 

torul instituie o problemă literară, filosofică, în stil 

didactic sau satiric. 


condiţia omului de geniu; 
tema timpului în relaţie cu efemeritatea fiinţei umane. 


motivul lunii; 
motivul nopţii; 
motivul visului; 
motivul lumânării; 


Motivele literare 

Compoziția 


Subiectivitatea 
lirismului 


Simbolurile 


Elementele 
romantice 


> motivul ceasornicului; 
> motivul geniului; 
> motivul cosmogonic; 
motivul extincţiei,; 
motivul iluziei; 
motivul fortuna labilis; 
motivul deşertăciunii (vanitas vanitatum). 


cinci tablouri, cu o evidentă preocupare pentru sime- 
trie între primul şi ultimul; 
versurile de 15-16 silabe, ritmul trohaic. 

> două planuri: planul exterior, cosmic, şi planul in- 
terior, pe de o parte cel „intimist”, al odăii, spaţiu al 
meditaţiei, pe de altă parte cel al trăirilor interioare, 
susţinute, la nivelul discursului, prin monologul inte- 
rior, atribuit bătrânului savant; 
corespondenţele dintre planuri se stabilesc prin inter- 
mediul astrului selenar, dar şi prin intermediul bătrâ- 
nului dascăl, meditând asupra condiţiei umane în 
raport cu timpul universal, cosmic. 


mărci lexico-gramaticale: persoanele I şi a II-a ale 
verbelor şi pronumelor, substantivele în vocativ, mo- 
nologul interior. 


> luna; 

p noaptea; 

pb marea; 

p ceasornicul; 
> codrul; 


pb bătrânul dascăl. 


p amestecul genurilor şi speciilor literare: epistolă, me- 
ditaţie, elegie, satiră; 

p frecvenţa metaforelor, unele „revelatorii” (mai ales în 
evocarea genezei), exclamaţiile, hiperbolele; 

b preferința pentru istorie, mitologie, fascinația înce- 
puturilor; 

» cadrul nocturn, sub semnul lunii, sugestia devenirii; 

p antiteza ca element compozițional predilect; 

p „eroul excepţional în situaţii excepţionale” — bătrâ- 
nul savant; 

» ironia şi autoironia (Witz-ul romantic); 

p temele şi motivele literare. 


d 

~ De unde aflu mai multe! 


Bibliografie critică selectivă: 


Călinescu, George, Opera lui Mihai Eminescu, Editura Minerva, Bucureşti, 1970 

Ibrăileanu, Garabet, Studii literare, Editura Albatros, Bucureşti, 1976 

Negoiţescu, Ion, Poezia lui Mihai Eminescu, Editura Paralela 45, Piteşti, 2000 

Petrescu, loana Em., Eminescu. Modele cosmologice şi viziune poetică, Editura Para- 
lela 45, Piteşti, 2005 


Popovici, Dumitru, Poezia lui Mihai Eminescu, în Studii literare, V, Editura Dacia, 
Cluj-Napoca, 1988 

Junimea. Titu Maiorescu 


Junimea 


I. Noţiuni de istorie culturală 

Societatea Junimea polarizează cele mai ample manifestări culturale româneşti 
din cea de-a doua jumătate a secolului al XIX-lea, programul său continuând 
iniţiativele Daciei literare. Junimea se constituie ca reflex al nevoii de modernizare 
a limbii şi literaturii române, dar mai ales ca necesitate a emancipării publicului 
cititor, aflat într-un veritabil impas al valorilor. 

Iniţiativa fondării unei astfel de mişcări culturale revine unor tineri intelectuali 
care iau contact cu marile valori europene pe durata studiilor în Franţa şi 
Germania: Petre P Carp, Vasile Pogor, Theodor Rosetti, Iacob Negruzzi şi Titu 
Maiorescu. Ei înfiinţează Junimea, în anul 1863, la Iaşi, sub îndrumarea lui Titu 
Maiorescu. O primă formă de manifestare a junimiştilor a fost cenaclul literar, 
al cărui preşedinte onorific era Vasile Alecsandri. La sfârşit de săptămână, se 
organizau întâlniri regulate în cadrul cărora aveau loc dezbateri pe marginea 
scrierilor artistice sau ştiinţifice, cu scopul de a se stabili valoarea lor estetică. 
Reuniunile excludeau' prezenţa femeilor şi se ţineau în locuinţele unora dintre 
scriitorii mai înstăriți: Vasile Pogor la Iaşi, apoi Titu Maiorescu, după ce redacţia 
revistei se mută la Bucureşti. 

De la 1 martie 1867, gruparea va beneficia de propria revistă, „Convorbiri lite- 
rare”, coordonată de Titu Maiorescu şi redactată de Iacob Negruzzi. În paginile sale 
se vor regăsi articole de promovare a ideilor junimiste şi opere ale scriitorilor impli- 
caţi în acest proiect, Printre colaboratorii săi se numără scriitori (Vasile Alecsandri, 
Panait Cerna, Duiliu Zamfirescu, Alexandru Vlahuţă), istorici (A.D. Xenopol), 
filosofi (Vasile Conta) şi filologi (Alexandru Philippide, Alexandru Lambrior). 
De asemenea, revista va asigura debutul unor scriitori importanţi ai literaturii 
române precum Mihai Eminescu, lon Creangă, loan Slavici. Influenţa grupării 
Junimea şi a revistei „Convorbiri literare” va fi sporită odată cu deschiderea unei 
tipografii, a unei edituri şi a unor librării proprii, care vor facilita contactul direct 
cu publicul cititor, 

li. Etape de activitate 


Activitatea societăţii Junimea cunoaşte mai multe etape, în funcţie de scopurile 

pe care le vizează scriitorii implicaţi în acest proiect: 

1. Prima etapă este cuprinsă între anii 1863-1874 şi marchează preocupările 
scriitorilor junimişti pentru literatură, limbă şi cultură. Este o perioadă de 
clarificare a principiilor estetice şi culturale, sub influenţa criticii lui Titu 
Maiorescu, 

2. A doua etapă se desfăşoară între anii 1874-1885 şi reprezintă apogeul so- 
cietăţii Junimea prin descoperirea şi impunerea marilor clasici (Mihai 
Eminescu, Ion Creangă, I.L. Caragiale), care vor publica masiv în paginile 
revistei „Convorbiri literare”. 

3. A treia etapă începe în 1855, când revista „Convorbiri literare” îşi va sta- 
bili sediul la Bucureşti. Preocupările junimiştilor nu vor mai fi preponderent 
literare, ci îşi vor lărgi sfera de acţiune, dobândind un caracter cultural şi 
ştiinţific. 


III. Obiectivele societății Junimea 


Dintre cele mai importante obiective ale Junimii, enumerăm: 


e Cultivarea gustului estetic al cititorilor prin intermediul „prelecţiunilor popu- 
lare”, conferinţe lunare organizate pe teme din domenii cât mai variate: lite- 
ratură, istorie, filosofie, psihologie, logică etc. Prelecţiunile se desfăşurau 
într-o atmosferă auster-academică: oratorul desemnat să susţină o prelegere 
purta frac şi mănuşi albe şi îşi construia discursul în conformitate cu regulile 
oratoriei clasice. Intra şi ieşea discret din sală, vorbea liber, dar nu dezorga- 
nizat, timp de 45 de minute, şi nu trebuia să aştepte aplauzele sau aprecierile 
auditoriului, alcătuit de regulă din femei aparţinând înaltei societăţi, studenţi 
sau elevi din clasele terminale. Uneori, printre ascultători se afla şi regele 
Carol I, care aprecia şi susţinea acest tip de manifestare culturală. 


Impunerea unor opere originale care să contracareze imitaţia operelor 
străine, lipsite de valoare estetică, şi proliferarea unor autori fără talent, 
epigoni ai secolului său. Aceste idei vor fi dezvoltate în articolul O cercetare 


critică asupra poeziei române de la 1867, 

Dezvoltarea spiritului critic prin acţiunile lui Titu Maiorescu, atât în planul 
teoretizării, cât şi al evaluării operelor literare. Criticul literar trebuie să fie 
„nepărtinitor” în judecăţile de valoare şi să aplice întotdeauna în aprecierile 
sale criteriul estetic. Este promovată o critică obiectivă şi estetică. 


— 

e Promovarea valorilor naţionale prin atenţia acordată tradiţiei (repudierea 
„formelor fără fond”) şi folclorului românesc (vezi articolul Asupra poeziei 
noastre populare), prin publicarea în paginile revistei „Convorbiri literare” a 
operelor unor scriitori consacraţi, precum Vasile Alecsandri, dar şi prin des- 
coperirea şi încurajarea unor tineri scriitori talentaţi precum Mihai Eminescu, 
Ion Creangă, I.L. Caragiale, Octavian Goga, Mihail Sadoveanu, lon Alexandru 
Brătescu-Voineşti etc. 


e Unificarea limbii literare prin respingerea etimologismului şi adoptarea 
scrierii fonetice, dar şi prin combaterea oricărei forme de exces lingvistic — 
latinizarea limbii sau neologizarea exagerată. 


Titu Maiorescu 


|. Titu Maiorescu (1840-1917) — primul nostru critic literar și cultural 


„Primul din marii critici români” şi „unul din ctitorii României moderne” (Al. Piru), 
Titu Maiorescu este un îndrumător al culturii şi literaturii române care sem- 
nalează sciziunea produsă între cultura tradiţională şi cea modernă şi ale cărui 
acţiuni vor încerca să umple golul cultural survenit. După cum semnala criticul 
Eugen Lovinescu, în plină epocă de tranziţie, iniţiativele lui Titu Maiorescu se 
caracterizează printr-o uimitoare coerenţă şi unitate, dovedind consecvență idea- 
tică şi perseverenţă în atingerea scopurilor de modernizare a culturii române. 

Critica maioresciană are două componente: 

e o critică de provenienţă orală, ce schiţează impresii şi face dovada gustului 

estetic ireproşabil; 

e o critică scrisă, cuprinsă în articole. 

De regulă, observaţiile orale reprezintă fundamentul pentru opera scrisă. 

De asemenea, din punctul de vedere al evoluţiei istorice, prima etapă a creaţiei 
lui Titu Maiorescu este o critică generală negativă, prin care sunt sancţionate 
nonvalorile şi erorile de direcţie culturală, cu scopul de a pregăti terenul pentru 
apariţia unei literaturi autentice. Pentru că iniţiativele se îndreaptă către toate 
compartimentele culturii, acest tip de critică este denumită critică culturală. 
După 1885, negația devine accidentală, odată cu afirmarea unei noi generaţii de 
scriitori, cunoscută sub numele de „Epoca marilor clasici”. Din acest moment, 
Titu Maiorescu practică o critică afirmativă, literară, interesată de stil, tehnică 
literară, idei, imagini artistice etc.: „În proporţia creşterii acestei mişcări, scade tre- 
buinţa unei critice generale.” Această afirmaţie a stârnit interpretări controversate, 
numeroşi critici considerând că Titu Maiorescu restrânge rolul criticii într-o lite- 
ratură autentică la obsevaţii izolate. Liviu Rusu dovedeşte însă că acest text nu 
face decât să marcheze trecerea de la critica culturală la cea literară. 

Tot Liviu Rusu introduce, referitor la demersurile critice maioresciene, ter- 
menul de critică latentă, pentru că judecăţile sale de valoare se reduc la identi- 
ficarea şi confirmarea operei de artă, având ca unic instrument de analiză o intui- 
ţie ireproşabilă, lipsită însă de o argumentare riguroasă. De aceea, condiţia sa de 
critic, în adevăratul sens al cuvântului, a fost adesea contestată: „Maiorescu a 
fost un îndrumător cultural, dar nu şi un critic literar propriu-zis”, afirma Eugen 
Lovinescu, ca şi Liviu Petrescu care îl considera mai degrabă o călăuză, un „spiritus 
rector” al culturii române. Titu Maiorescu rămâne însă, în mod decisiv, primul 
mare critic român, rol pentru care dovedeşte reale calităţi: „dacă oficiul cel mai 
de seamă al criticii literare este acela de a recunoaşte şi impune valori noi, nimeni 
nu l-a împlinit mai bine decât Titu Maiorescu. Căci în serviciul acestui scop, el 
avea toate însuşirile care desemnează pe criticul literar: gustul înnăscut şi rafinat 
în frecventarea marilor modele, alături de independenţa şi curajul judecăților”. 
(Tudor Vianu) 

Pentru că acţiunile sale vizează reformarea şi formarea a înseşi societăţii româ- 
neşti, Ion Negoiţescu plasează opera lui Titu Maiorescu în sfera criticii sociale, 
puternic impregnată de pedagogie, operând cu modele şi contramodele. 


II. Titu Maiorescu — studii şi idei estetice 


> Teza „formei fără fond” este susţinută în articolul În contra direcţiei de 
astăzi în cultura română (1868) şi are în vedere rezultatul introducerii în 
cultura română a unor instrumente ale culturii occidentale moderne în 
mod artificial, fără ca în România să existe o necesitate reală şi un funda- 
ment social concret: „Înainte de a avea o umbră măcar de activitate ştiinţifică 
originală, am făcut Societatea academică română, cu secţiunea filologică, cu 
secţiunea istorico-arheologică şi cu secţiunea ştiinţelor naturale şi am falsificat 
ideea academiei”. „Viţiul radical”, care alimentează aceste excese, este „neade- 
vărul [...] în toate formele de manifestare a spiritului public”. Atraşi de „lustrul” 
societăţii occidentale, tinerii împrumută fără discernământ orice formă 
exterioară, încurajând mediocritatea sub lozinca „tot este ceva”. 

Titu Maiorescu denunţă vidul cultural instaurat de „formele fără 
fond”, a căror proliferare duce la nimicirea artei. Ferm convins că un popor 
poate supravieţui fără cultură, cu speranţa că ea se va constitui în mod na- 
tural într-o etapă a dezvoltării sale, Maiorescu respinge cu vehemenţă o cul- 
tură falsă, distrugătoare a valorilor naţionale: „este mai bine să nu facem o 


şcoală de loc, decât să facem o şcoală rea”. 


P Raportul formă-conţinut este teoretizat în O cercetare critică asupra poeziei 
române de la 1867, articol ce constituie sistemul estetic maiorescian, axat 


pe stabilirea unui set de principii estetice, care să-i ghideze pe poeţi şi pe 

critici. Considerat actul de naştere a criticii româneşti, articolul nu inten- 
ţionează să furnizeze reguli de concepere a poeziei, ci sugestii în maniera de 
a o înţelege şi a o interpreta. 

Acesta este structurat în două capitole: 

e Condiţiunea materială a poeziei, care analizează forma discursului liric; 

e Condiţiunea ideală a poeziei, care analizează conţinutul ideatic. 


„Cercetarea” debutează cu distincţia dintre valorile ştiinţifice, politice, care au 
ca scop adevărul, şi valorile estetice, care au ca scop frumosul. Adevărul cuprinde 
idei, produse ale raţiunii, în timp ce frumosul conţine „idei manifestate în materie 
sensibilă”, ce izvorăsc din latura afectivă. De aceea, poezia trebuie să conserve 
idei, stări, sentimente general umane, şi nu evenimente politice sau ştiinţifice, 
perisabile prin natura lor. Dacă pictura are ca material artistic culorile, muzica 
sunetele, sculptura lemnul sau piatra, materialul poetic e reprezentat de imagi- 
nile artistice care stabilesc corespondente între cuvânt şi suflet, inducând stări de 
emoție, bucurie, tristeţe etc. 

Poetul trebuie să fie original în exprimare şi interpretare, pentru a evita 
folosirea unor figuri de stil uzate în literatura anterioară. Condiţiunea ideală pro- 
pune o delimitare între universul fizic, exterior, şi cel sufletesc, interior. Poezia 
constituie o delectare estetică, în timp ce ştiinţa e consumatoare de energii. 
Prima proclamă comuniunea sufletească, cealaltă dezbină, una are continuitate 
în timp, a doua este momentană, ocazională. 

În final se recomandă crearea unui echilibru între conţinutul ideatic şi nu- 
mărul de cuvinte, pentru ca produsul poetic să transmită o stare de înălţare sufle- 
tească, ca urmare a transfigurării realităţii. Reuşita poetică este asigurată de crearea 
unei aşteptări, a unei tensiuni, rezultat al gradării acţiunii spre culminarea finală. 
La sfârşitul acestei dezbateri, criticul mărturiseşte că intenţia sa nu este de a crea 
poeţi, după cum estetica nu a creat niciodată frumosul, iar logica adevărul. Doreşte 
doar să furnizeze celorlalţi mijloacele necesare pentru a discerne între talentul 
înnăscut şi mediocritate, între capodoperă şi imitație. 


pb Distincția obiectiv-subiectiv în analizarea operei artistice, dezbătută în 
articolul Poeți şi critici (1886) aduce în discuţie capacitatea unui scriitor de 
a analiza pertinent propria operă sau pe cea a unui alt autor. Punctul de 
plecare îl constituie denigrarea lui Vasile Alecsandri de către Barbu Ştefă- 
nescu Delavrancea şi Alexandru Vlahuţă, scriitori pe care Titu Maiorescu 
îi apreciază, de altfel, dar cu ale căror critici nu este de acord. Acest inci- 
dent determină o analiză a raporturilor dintre capacităţile creatoare şi cele 
analitice ale aceleiaşi personalităţi. Titu Maiorescu îşi exprimă cu fermitate 
convingerea că „între natura poetului şi natura criticului este o incompatibilitate 
radicală”, idee susținută de o serie de opoziții. În primul rând, poetul este 
o individualitate, cu o sensibilitate aparte, care dă măsura originalității 
sale, condiţie absolut necesară pentru statutul de poet. Criticul este însă 

mai puţin impresionabil şi mai puţin individual, pentru că analizează pro- 
dusul individualităţii celorlalţi. Poetul este „refractar”, „inflexibil” la opiniile 
altor creatori şi, deci, „părtinitor” (subiectiv), în timp ce criticul e „transbarent”, 
„flexibil” la ideile poeţilor, capabil aşadar să se exprime „nepărtinitor” (obiectiv). 


P Raportul etic-estetic în artă este analizat în articolul Comediile d-lui I.L. 
Caragiale (1885), pornind de la acuzaţiile de imoralitate şi trivialitate care 
îi sunt aduse dramaturgului român de un public cu un gust estetic neformat. 
Titu Maiorescu stabileşte un set de criterii care permit evaluarea unei 
opere de artă, eliminând confuzia dintre valoarea etică şi cea estetică a artei: 
originalitate prin viziunea ironică asupra societăţii, inspiraţie din realită- 
tile contemporane, bună cunoaştere a artei dramatice. 

Opera lui Caragiale nu este imorală pentru că prezintă o lume decăzută 
şi coruptă („un limbagiu academic în gura lui Nae Ipingescu ar nimici toată 
lucrarea”), aşa cum sculptura Venus din Milo nu este imorală pentru că este 
pe jumătate nud. O operă literară perfectă este morală prin însăşi per- 
fecțiunea ei, deoarece produce cititorului „o înălțare impersonală”, care îl 
purifică de preocupările egoiste cotidiene (catharsisul din tragedia antică 
grăcească), determinându-l „să se uite pe sine ca persoană şi să se înalțe în 
lumea ficţiunii ideale”. 


> Problematica geniului este abordată de Maiorescu în articolul Eminescu şi 
poeziile lui (1889). Este criticul care îl consacră pe Eminescu şi îi recu- 
noaşte geniul înnăscut. 

Prima parte a articolului conturează cel mai reuşit portret moral al lui 
Eminescu, de un realism tulburător, conceput cu admiraţie sinceră faţă de 
talentul poetului care a reuşit să influenţeze radical cursul poeziei româ- 
neşti moderne printr-o deplină sincronizare cu sensibilitatea europeană şi 
prin adaptarea limbii române la conţinutul poetic superior. Pentru a face 
accesibilă cititorilor personalitatea lui Eminescu, Titu Maiorescu realizează 
distincţia dintre eul empiric (omul) şi eul artistic (creatorul), între om 
şi biografia sa, între creator şi critica sa, reliefând o natură complexă, 
contradictorie, greu de definit. Din punctul său de vedere, poetul ignoră cu 
desăvârşire lumea materială, cu meschinăriile şi constrângerile sale şi tră- 
ieşte exclusiv în „lumea ideilor generale”. Viaţa dezordonată pe care o duce 
poetul şi nebunia nu reprezintă, astfel, decât o inaderenţă funciară la regulile 
unei lumi cu care e în total dezacord. Eminescu a fost un personaj şi un 
scriitor romantic prin însăşi natura sa, şi nu determinat de datele unei 
societăţi pe care a negat-o cu vehemenţă; ar fi fost la fel, indiferent de epoca 
în care s-ar fi născut. Pesimist, nu a fost un nefericit, fiind mai presus de 
condiţionările materiale, pe care le-a privit cu o „seninătate abstractă”. 

A doua parte a articolului cuprinde observaţii critice referitoare la forma 
versului eminescian, de o sonoritate aparte. Remarcă „mânuirea perfectă a 

limbei materne”, „armonia aproape onomatopeică a versurilor”, „splendoarea unei 
rime surprinzătoare”, care foloseşte numele proprii sau împreunarea cu un cu- 
vânt prescurtat etc. În final, Maiorescu exprimă sintetic importanţa covâr- 
şitoare pe care o are Eminescu asupra limbii şi literaturii române: „literatura 
poetică română va începe secolul al 20-lea sub auspiciile geniului lui, şi forma 
limbei naţionale, care şi-a găsit în poetul Eminescu cea mai frumoasă înfăptuire 
până astăzi, va fi punctul de plecare pentru toată dezvoltarea viitoare a vestmân- 
tului cugetării româneşti.” 


> Combaterea etimologismului şi a împrumuturilor lexicale excesive are 
loc în articole precum Beţia de cuvinte (1873), Despre scrierea limbei române 
(1866) şi Neologismele (1881). Pe lângă preocupările sale literare, Maiorescu 
se dedică şi cultivării limbii române, despre care consideră că evoluează 
după uzul vorbitorilor, şi nu sub influenţa legilor inventate de filologi. 
Intervenţiile sale soluţionează problema spinoasă a ortografiei în spiritul 
unui fonetism raţional (cuvintele se pronunţă la fel cum se scriu), deter- 
minând abandonarea sistemelor ortografice etimologizante (cuvintele se 
scriu diferit de pronunţarea lor, conservând forme ale evoluţiei lor din 
limba-mamă), care împiedică modernizarea limbii române. In egală măsură 
combate excesul de împrumuturi lexicale, considerând că neologismele 
sunt necesare doar atunci când limba română nu dispune de cuvinte care 
să redea cu exactitate o anumită idee. De asemenea, respinge calcul lin- 
gvistic (traducerea mot-à-mot a unor expresii idiomatice din alte limbi), 
susţinând că expresiile idiomatice au valoare doar în contextul poporului 
care le-a creat, datorită semnificației atribuite, care se pierde prin traducere. 
Oferă ca exemplu expresia „katzenmusik”, din limba germană, tradusă prin 
„muzică de pisici”, lipsită de sens în limba română, desemnând în limba de 
origine „o muzică în bătaie de joc”. 


Cititor pasionat, vorbitor al mai multor limbi străine, familiarizat cu principalele 
literaturi occidentale, cunoscător al filosofiei lui Hegel, Kant, Schopenhauer, ma- 
estru în arta citatului, Titu Maiorescu a determinat apariţia privirii autocritice a 
scriitorilor şi a îndrumat gustul cititorilor către valori artistice durabile. 


Ce trebuie să stiu! 
p Ce este Junimea; 

p Data şi locul apariţiei Junimii, contextul cultural; 
> Fondatorii acestei societăţi culturale; 

> Etapele manifestării Junimii; 


> Data şi locul apariţiei revistei „Convorbiri literare”, colaboratorii însemnați 
ai acesteia; 


> Obiectivele Junimii; 

p Critica maioresciană — tipuri şi etape esenţiale; 
p Principalele studii şi idei estetice ale lui Maiorescu. 


Date despre 
Junimea 


Obiectivele Junimii 


Date despre 
Titu Maiorescu 


P informaţii generale despre Junimea şi despre revista 
„Convorbiri literare”; 

> membrii fondatori ai societăţii Junimea; 

> informaţii despre domeniile de manifestare ale 
junimiştilor; 

p etape esenţiale în viaţa societăţii Junimea; 

> forme de manifestare: cenaclul, dezbaterea, „prelec- 
ţiunile populare”. 


> cultivarea gustului estetic al cititorilor; 

> impunerea unor opere originale care să contracareze 
imitaţia operelor străine, lipsite de valoare estetică; 

p dezvoltarea spiritului critic; | 

> promovarea valorilor naţionale prin atenţia acordată 
tradiţiei (repudierea „formelor fără fond”) şi folcloru- 
lui românesc, prin publicarea operelor unor scriitori 
consacraţi (Vasile Alecsandri), dar şi prin descoperi- 
rea şi încurajarea unor tineri scriitori talentaţi, precum 
Mihai Eminescu, Ion Creangă, I.L. Caragiale, Octavian 
Goga, Mihail Sadoveanu, I.Al. Brătescu-Voineşti etc. 

> unificarea limbii literare prin respingerea etimologis- 
mului şi adoptarea scrierii fonetice, dar şi prin com- 
baterea oricărei forme de exces lingvistic. 


> informaţii generale despre Titu Maiorescu — primul 
nostru critic literar şi cultural (1840-1917), adept al 
autonomismului estetic (avându-l drept urmaş, în pe- 
rioada interbelică, pe Eugen Lovinescu), cu meritul 
de a fi recunoscut şi impus „marii clasici” (în sensul re- 
perelor fundamentale pentru cultura română), având 
„rădăcini” în perioada paşoptistă (tatăl său critica lipsa 
originalității prin formula „masca fără creieri”, anti- 
cipând „formele fără fond”); 
componentele criticii maioresciene — o critică de pro- 
venienţă orală, ce schiţează impresii şi face dovada 
gustului estetic ireproşabil, şi o critică scrisă, cuprinsă 


în articole, 

Etapele criticii 
maioresciene 


Observaţii asupra 
criticii maioresciene 


Studii și idei 
estetice 
maioresciene 


Cum îmi fixez cunostintele! 


Test de verificare a cunostintelor 


1. Prima etapă a creaţiei lui Titu Maiorescu este o 
critică generală negativă, prin care sunt sancţionate 
nonvalorile şi erorile de direcţie culturală, cu scopul 
de a pregăti terenul pentru apariţia unei literaturi au- 
tentice. Pentru că iniţiativele se îndreaptă către toate 
compartimentele culturii, acest tip de critică este de- 
numită critică culturală. 

2. După 1885, Titu Maiorescu practică o critică afir- 
mativă, literară, interesată de stil, tehnică literară, 

idei, imagini artistice etc. 


. Liviu Rusu introduce termenul de critică latentă, 
pentru că judecăţile sale de valoare se reduc la iden- 
tificarea şi confirmarea operei de artă, având ca unic 
instrument de analiză o intuiţie ireproşabilă, lipsită 
însă de o argumentare riguroasă. 

Jon Negoiţescu plasează opera lui Titu Maiorescu în 
sfera criticii sociale, puternic impregnată de peda- 
gogie, operând cu modele şi contramodele. 


a 


> Teza „formei fără fond” — În contra direcţiei de astăzi 
în cultura română (1868); 

> Raportul formă-conţinut — O cercetare critică asupra 
poeziei române de la 1867; 

> Distincția obiectiv-subiectiv în analizarea operei 
artistice — Poeti şi critici (1886); 

> Raportul etic-estetic în artă — Comediile d-lui I.L. 
Caragiale (1885); 

> Problematica geniului — Eminescu şi poeziile lui (1889); 

p Combaterea etimologismului şi a împrumuturilor 

lexicale excesive — Beţia de cuvinte (1873), Despre 

scrierea limbei române (1866), Neologismele (1881). 


Rezolvă următoarele cerinţe: 
1. Cand şi unde a fost întemeiată societatea Junimea? 
a, 1863 — Bucureşti; 


b. 1867 — Iaşi; 
c. 1863 — laşi. 


EEn 

2. Iniţativa înfiinţării Junimii a aparţinut unui grup de tineri intelectuali cu studii 
făcute în străinătate. Aceştia erau: 
a. Titu Maiorescu, PP Carp, Vasile Pogor, C.A. Rosetti, lacob Negruzzi; 
b. Titu Maiorescu, PP Carp, Vasile Pogor, Theodor Rosetti, Costache 
Negruzzi; 
c. Titu Maiorescu, PP Carp, Vasile Pogor, Theodor Rosetti, lacob Negruzzi. 


3. Titu Maiorescu optează, în scrierile filologice, pentru următoarele principii: 
a. să se renunţe la scrierea cu litere latine; 
b. să se respingă scrierea etimologică; 
c. să se renunţe la scrierea cu litere chirilice; 
d. ortografia limbii române trebuie să fie fonetică. 


4. În ce studiu Maiorescu afirma, despre tânărul Eminescu, că este: „un om al 
timpului modern, deocamdată blazat în cuget, iubitor de antiteze cam exagerate, reflexiv 
mai peste marginile iertate..., dar în fine poet, poet în toata puterea cuvântului”. 

a. Eminescu şi poeziile lui; 
b. Direcţia nouă în poezia şi proza română; 
c. O cercetare critică asupra poeziei române de la 1867. 


5. Teoria „formelor fără fond” se referă la: 
a. cultura şi civilizaţia românească din a doua jumătate a secolului al XIX-lea; 


b. împrumuturile lingvistice din secolul al XIX-lea; 
c. definirea poeziei. 


De unde aflu mai multe! 


Bibliografie critică selectivă: 


*** Dicţionarul General al Literaturii Române, volumul III, Editura Univers Enci- 
clopedic, Bucureşti, 2005 

Călinescu, George, Principii de estetică, Editura pentru Literatură, Bucureşti, 1968 

Cioran, Emil, Schimbarea la faţă a României, Editura Humanitas, Bucureşti, 1990 

Lovinescu, Eugen, Istoria literaturii române contemporane, Editura Minerva, Bucu- 


reşti, 1973 


Manolescu, Nicolae, Contradicţia lui Maiorescu, Editura Cartea Românească, 1970 


Zigu, Junimea şi Junimismul, Editura Minerva, Bucureşti, 1998 


Ornea, 
Amintiri: Eminescu. Creangă. Caragiale. Coşbuc. Maiorescu, Editura 


Slavici, loan, | 
Viitorul Românesc, Bucureşti, 1999 

Prelungiri ale clasicismului și romantismului 


Sfârşitul secolului al XIX-lea şi începutul secolului XX se defineşte prin epigo- 
nismul eminescian şi prin coexistenţa mai multor curente literare, precum roman- 
tismul şi clasicismul, realismul şi simbolismul. În această perioadă, se afirmă atât 
poezia socială cu accente realiste, cât şi un romantism provincial şi țărănesc. 

Perioada se defineşte şi prin apariţia unor noi mişcări literare: sămănătorismul 
şi poporanismul. 


1. Sămănătorismul 


a. Prezentare generală 

Sămănătorismul este orientarea literară, organizată în jurul revistei „Sămănă- 
torul”, condusă de Alexandru Vlahuţă, George Coşbuc, Nicolae Iorga. 

Apariţia mişcării literare sămănătoriste este o reacţie la modernism, la industria- 
lizarea şi emanciparea societăţii, care presupunea imprimarea unei noi ideologii, a 
unor valori noi, diferite de cele tradiţionale. 


b. Trăsăturile sămănătorismului 

Principalele trăsături ale sămănătorismului sunt: 

e paseismul, înţeles ca nostalgie a trecutului, permanenta tendinţă de întoar- 
cere în trecut şi de condamnare a prezentului decăzut; 

+ idilismul, adică înfăţişarea pitorească a satului, considerat vatră a spiriruali- 

tăţii româneşti, a specificului naţional; 

sentimentul dezrădăcinării; 

e perceperea mediului citadin ca spaţiu al pierzaniei, iar a satului ca spaţiu a 
tot ceea ce este bine şi frumos; 

e valorificarea specificului naţional; 

e predilecţia faţă de scenele de violenţă, ca expresie a instinctelor umane; 

e exploatarea valorilor etice, de multe ori în defavoarea celor estetice. 


c. Reprezentanţi 

Printre cei mai de seamă reprezentanţi ai sămănătorismului amintim: 
Alexandru Vlahuţă, George Coşbuc, Ştefan Octavian Iosif, Octavian Goga, Emil 
Gârleanu. 


E 

2. Poporanismul 


a. Prezentare generală 
Poporanismul este orientarea literară construită în jurul revistei „Viaţa româ- 
nească” (1906), condusă de Garabet Ibrăileanu. 


b. Trăsăturile poporanismului 

Poporanismul se caracterizează prin: 

e atitudinea critică față de transformările din societatea contemporană a tim- 
pului; 

e simpatie față de popor; 

e promovarea ideii de emancipare a țărănimii prin accesul la cultură; 

e atitudinea realist-critică, manifestată ca refuz al oricărui tip de idealizare, 
inclusiv a vieții ţărăneşti. 


c. Reprezentanți 
Printre cei mai de seamă reprezentanți ai poporanismului îi amintim pe: 
Octavian Goga, Ion Agârbiceanu, Gala Galaction, Jean Bart, Calistrat Hogaş. 


GEORGE COSBUC 


Nu te-ai priceput 


. Date biografice despre George Coșbuc 


e 20 septembrie 1866 — se naşte la Hordou, judeţul Bistriţa-Năsăud; 

* 1884 — debutează în revista „Iribuna” de la Sibiu cu snoava versificată 
Filosofii şi plugarii. Incepe să lucreze ca redactor la revista „Itibuna”, condusă 
de loan Slavici; 

e 1889 — la insistenţele lui Ioan Slavici, Titu Maiorescu îl cheamă pe Coşbuc 
la Bucureşti; 

e martie 1890 — apare, în „Convorbiri literare”, poemul Nunta Zamfirei, pe care 
Coşbuc o citise iniţial, pe 4 februarie 1890, la şedinţa Junimii, în Bucureşti; 

+ 1893 — debutează editorial cu volumul Balade şi idile; 

+ 1894 — apare poezia Noi vrem pământ. Editează, împreună cu I.L. Caragiale, 
revista „Vatra”, 

+ 1896 — apare volumul Fire de tort, precum şi traducerea Eneidei de Vergiliu, 
pentru care Coşbuc este recompensat (în 1897) cu „Premiul Năsturel-Herescu” 


al Academiei Române. 
+ 1901-1902 — conduce, împreună cu Alexandru Vlahuţă, revista „Sămănă- 


torul”; 

e 1902 — conduce revista „Viaţa literară”; 

e 9 mai 1918 — moare la Bucureşti; 

e postum, în 1925, 1927 şi 1931, apare traducerea celor trei părţi ale Divinei 
Comedii de Dante Aligheri. 


II. Nu te-ai priceput — prezentare generală 


Poezia Nu te-ai priceput a apărut în revista „Iribuna”, din Sibiu, în anul 1889, 
iar apoi a fost inclusă în volumul Balade şi idile, din 1893. 


III. Titlul 


Titlul poeziei este reprezentat de o propoziţie enunţiativă propriu-zisă: Nu te-ai 
priceput, care indică durerea obiectivităţii unei constatări, redând o stare de fapt 
imuabilă, o realitate incontestabilă: nepriceperea flăcăului în decriptarea jocu- 
lui iubirii. 

Titlul este reluat la începutul şi sfârşitul strofelor, devenind element de recu- 
rentă, laitmotiv şi refren care asigură muzicalitatea versurilor. La început de strofă 
titlul este reluat, dar într-o structură exclamativă (exclamaţia retorică „Nu te-ai 
priceput!”), menită a sublinia sentimentele fetei care reproşează, precum şi revolta 
acesteia şi neputinţa de a ierta, în ciuda trecerii timpului (redată prin folosirea per- 
fectului compus). La sfârşitul strofelor (cu excepţia ultimei strofe) titlul este plasat 
într-o construcţie cauzal-explicativă — „Că tu nu te-ai priceput” — care justifică 
reacţiile: „Şi plângeam de supărată/Că tu nu te-ai priceput”; „Şi plângea durerea-n 
mine,/Că tu nu te-ai priceput”, dar şi stările: „Mi-a fost luni întregi mânie/Că tu nu 
te-ai priceput”. 


IV. Tema 


Tema poeziei Nu te-ai priceput este iubirea neîmplinită din cauza incapaci- 
tăţii flăcăului de a decoda corect gesturile fetei îndrăgostite şi a timidităţii cu 
care acesta îşi exprimă sentimentele. Poezia comunică, totodată, şi revolta fetei 
împotriva sistemului de convenţii specifice lumii satului, care impune o mascare 
a sentimentelor şi respectarea codurilor comportamentale. 


V. Compoziție și structură 


Poezia este alcătuită din patru strofe, cu 11 versuri fiecare, măsura inegală, cu- 
prinsă între 5 şi 8 silabe, rimă împerecheată şi monorimă, ritm trohaic. Aceste 
particularităţi sporesc sugestia sonoră a textului, prin depăşirea monotoniei unor 
egalităţi prozodice, subliniind mesajul. Muzicalitatea versurilor este susţinută de 
laitmotivul: „Nu te-ai priceput!”, de numeroasele exclamaţii retorice: „O, nu-i drept, 
nu-i drept, Sorine! E, lasă!” şi de interogaţii retorice: „Dar de unde ştii?”, „Dar m-ai 
întrebat vrodată?”, de aliterații: „Să mă strângi tu sărutată”; „Chip cătam cu viclenie’ 
şi asonanţe: „Zile lungi mi le-am pierdut”; „Tu să fi-nceput iubitul”. 


CE Scanned with OKEN Scanner 


Laitmotivul este motivul care se repetă în cadrul unei opere literare. 


Poezia are structura unui monolog adresat, în care fata îndrăgostită îşi ex- 
primă cele mai intime gânduri, revoltată că trebuie să-şi supună iubirea unor con- 
venţii sociale, să joace roluri dinainte stabilite de mentalitatea colectivă, şi deza- 
măgită de timiditatea şi nepriceperea flăcăului. 

Textul este construit pe alternanţa persoanelor I şi a Il-a, persoana întâi de- 
semnând fata, iar persoana a Il-a flăcăul căruia îi este atribuită o identitate clară: 
Sorin. Vocativele: „Sorine”, „tu”, „fată”, inserarea vorbirii directe: „Mă vrei tu, fată?”, 
numeroasele interogaţii şi exclamaţii retorice sunt mărci ale încercărilor şi dorinţei 
fetei de a comunica — fie şi într-un plan imaginar — cu flăcăul. 

Poezia Nu te-ai priceput este o poezie cu caracter hibrid, ambiguitatea com- 
poziţională fiind determinată de îmbinarea elementelor dramatice cu cele epice 
şi lirice. Construcţia dramatică a textului este asigurată de distribuţia celor două 
roluri, de monologul adresat al fetei. Aceasta este dublată de particularităţi epice, 
reprezentate de scenariile construite de tânăra îndrăgostită pentru a atrage atenţia 
flăcăului şi a-l determina să-şi declare iubirea, precum şi de elemente lirice: sen- 
timentele de revoltă şi de suferinţă ale fetei îndrăgostite. 

Poezia se încadrează în lirismul obiectiv al măştilor, fiind o poezie teatrală, în 
care mişcarea nu este una exterioară, ci interioară, exprimând sentimente, trăiri, 
emoţii. Tensiunea poetică este dată de distanţa dintre vocea auctorială a scriito- 
rului şi vocea personajelor care-şi exprimă emoţiile, subiectivitatea lirică fiind 
înlocuită de subiectivitatea personajelor. 


VI. Semnificațiile versurilor 


Cele patru strofe ale poeziei prezintă scenariile iniţiate de fată pentru a-l forţa 
pe flăcău să înceapă jocul dragostei şi astfel iubirea să se împlinească. Scenariile 
eşuează din cauza viciilor de comunicare dintre cei doi, care fac ca flăcăul să deco- 
deze greşit comportamentul fetei, falsificat din necesitatea adaptării la convențiile 
colectivităţi săteşti. Astfel, îndrăzneala şi viclenia fetei pentru a-şi împlini iubirea 
sunt pentru tânăr dovezi ale mândriei, îndărătniciei şi cochetăriei. 

Îndurerată, dezamăgită şi mai ales dezamăgită de nepriceperea flăcăului, fata 
imaginează un scenariu dramatic, dialogat încercând să pătrundă gândurile flă- 
căului şi să înţeleagă ce anume a dus la neîmplinirea iubirii. 

Expresivitatea poeziei este asigurată de pronumele şi verbele la persoana 
a Il-a, forma afirmativă/negativă, care indică incapacitatea tânărului de a intui şi 
respecta regulile jocului erotic: „nu te-ai priceput i „tu te-ai temut ; „să mă strângi à 
„ai întrebat”; „tu să fi-nceput”, precum şi prin mărcile lexico-gramaticale ale eului, 
pronumele şi verbele la persoana I: „mi”, „eu, „mă , „ştiu , „am făcut”, „am pierdut”, 


n = n 
„n-aş fi vrut”, „cătam”, „făceam . 

Registrul stilistic al poeziei se caracterizează prin oralitate asigurată de cuvinte 
şi expresii populare: „ţi-am fost dragă”, „mă vrei tu, fată?”, „cătam”, „mi-a fost mânie”, 
„plângea durerea-n mine”, „de m-ai fi cerut”, „făceam eu isprăvitul”; de interjecţii: „o”, 
„e”; de propoziţiile exclamative: „Iu cu pâinea şi cuţitul/Mori flămând, nepriceput!”; 
de construcţiile interogative: „Dar m-ai întrebat vreodată?”; de inversiunile tipic 
populare: „că de-o fată cui îi pasă” şi de îmbinarea vorbirii directe cu cea indirectă: 
„Să mă-ntrebi: — Mă vrei, tu, fată?”, ceea ce pune în evidenţă sinceritatea fetei, 
dezinvoltura mărturisirii, precum şi mediul rural al poveştii de dragoste. 


VII. Particularități stilistice 


Limbajul poziei este clar, lipsit de podoabe artistice, emoția lirică fiind generată 
de imaginile acustice şi de succesiunea celor două roluri dramatice. Expresivitatea 
versurilor este asigurată de adjective care redau stări emoţionale: „sfiios”, „mândră”, 
„supărată”, „dragă”, prin substantive care exprimă stări afective: „durerea”, „viclenie”, 
„mânie”, precum şi prin expresii care compun un ritual erotic: „am fost rea şi n-aş fi 
vrut”; „să mă strângi tu sărutată”; „mă-nvingea să te sărut”, „de m-ai fi cerut”. O deo- 
sebită încărcătură afectivă o are vocativul „Sorine”, care transmite dragostea şi 
nostalgia fetei, determinate de neîmplinirea iubirii. 

În această poezie se împletesc elemente specifice romantismului: tema iubirii, 
oralitatea limbajului, antiteza între cele două comportamente: îndrăzneţ — al fetei, 
timid — al flăcăului, cu elementele clasice: simetria compoziţională asigurată prin 
reluarea versului refren. 


ee a 
p Particularitățile perioadei; 

> Tema poeziei Nu te-ai priceput; 

pb Tipul de lirism; 

p Particularităţi compoziționale; 

p Semnificațiile secvenţelor lirice; 

p Particularităţile stilistice ale poeziei. 


Cum îmi tixez cunoștințele! 


Test de verificare a cunostintelor 
Pe baza textului poeziei Nu te-ai priceput răspunde cerinţelor următoare: 


1. Transcrie, din poezie, două cuvinte care aparţin registrului popular. 


2. Precizează rolul expresiv al vocativelor şi al exclamaţiilor retorice prezente 
în text, 


3. Alcătuieşte două enunţuri, pentru a ilustra polisemia cuvântului „plângea. 


EBn n S 

i iii 


I 


4. Menţionează o temă şi un motiv literar prezente în poezie. 


5. Precizează două mărci lexico-gramaticale prin care se evidenţiază carac- 
terul adresatic al textului dat. 


6. lustrează relaţia dintre titlul şi conţinutul poeziei. 
7. Explică în ce constă viciul de comunicare dintre cei doi tineri, 


8. Comentează, în 6-10 rânduri, ultima strofă a poeziei, prin evidenţierea re- 
laţiei dintre ideea poetică şi mijloacele artistice. 

9. Identifică două trăsături tradiţionaliste ale poeziei şi ilustrează-le cu exem- 
ple din text. 


> informaţii generale despre perioada în care a apărut 
textul; 

> informaţii despre poezia Nu te-ai priceput — anul şi 

locul apariţiei. 


Date despre autor 
şi operă 


p durerea obiectivităţii unei constatări; 

> nepriceperea flăcăului în decriptarea jocului iubirii; 

p este reluat la începutul şi sfârşitul strofelor, devenind 
element de recurenţă, laitmotiv şi refren; 

> subliniază sentimentele fetei: revolta şi neputinţa de 

a ierta. 


Titlul 


> iubirea neîmplinită; 
> revolta fetei împotriva sistemului de convenţii spe- 
cifice lumii satului. 


p 4 strofe, cu câte 11 versuri, măsură inegală, cuprinsă 
între 5 şi 8 silabe, rimă împerecheată şi monorimă, 
ritm trohaic; 

p depăşirea monotoniei unor egalităţi prozodice — su- 
bliniază mesajul; 

p laitmotivul, exclamaţiile retorice şi interogaţiile reto- 

rice: aliteraţiile şi asonanţele — asigură muzicalitatea. 


p monolog adresat; 

p alternează persoanele I şi a II-a, persoana întâi de- 
semnând fata, iar persoana a II-a, flăcăul; 

P> se îmbină elementele dramatice cu cele epice şi lirice. 

 Lirismul p lirismul obiectiv al măştilor; 

p poezie teatrală, în care mişcarea nu este una exteri- 
oară, ci interioară; 

> subiectivitatea lirică este înlocuită de subiectivitatea 

personajelor. 


Expresivitatea p strofele poeziei prezintă scenariile iniţiate de fată; 

> scenariile eşuează din cauza viciilor de comunicare 
dintre cei doi; 

p pronumele şi verbele la persoana a Il-a, forma 
afirmativă/negativă — indică incapacitatea tânărului 
de a intui şi respecta regulile jocului erotic; 

> adjectivele, expresii care compun un ritual erotic, 
vocativul „Sorine” — transmit dragostea şi nostalgia 


fetei, determinată de neîmplinirea iubirii. 


Particularitățile 
stilistice 


> se împletesc elemente specifice romantismului cu ele- 
elemente clasice; 

> oralitate asigurată de cuvinte şi expresii populare, de 
propoziţii exclamative, de construcţii interogative, de 
inversiuni tipic populare şi de îmbinarea vorbirii di- 
recte cu cea indirectă. 

p limbaj clar, lipsit de podoabe artistice. 


_ pe unde afli mai multe! 


Bibliografie critică selectivă: 
Călinescu, George, Istoria literaturii române de la origini până în prezent, Editura 
Minerva, Bucureşti, 1988 


Lovinescu, Eugen, Istoria literaturii române contemporane, Editura Minerva, Bucu- 


reşti, 1981 
Manolescu, Nicolae, Teme 3, Editura Cartea Românească, Bucureşti, 1978 


Scarlat, Mircea, Istoria poeziei româneşti, vol. III, Editura Minerva, Bucureşti, 1984 


PEAS E E E makina 

SIMBOLISMUL 


Simbolismul european 


|. Simbolismul european — prezentare generală 


Simbolismul este un curent literar afirmat la sfârşitul secolului al XIX-lea, mai 
întâi în Franţa şi în Belgia, apoi acesta s-a răspândit în întreaga Europă, prelungin- 
du-se până în preajma Primului Război Mondial şi influențând toate artele. 

În literatură, simbolismul s-a manifestat cu precădere în poezie. El reprezintă, 
în esenţă, începutul poeziei moderne, „pentru că îi conferă acesteia statutul de artă 
supremă şi obligaţia de a căuta mereu noutatea, dar şi pentru că îi dezvoltă conştiinţa 
de a dispune de un limbaj propriu”. (Rodica Zafiu) 

Denumirea curentului îşi are originea în termenul „simbolism”, pus în circulaţie 
după 1886, când Jean Mor&as publică, în ziarul „Le Figaro littéraire”, un manifest 
intitulat Le Symbolisme. Termenii de simbolist, simbolism vor fi preluaţi şi impuşi 
de critica şi apoi de istoria literară. 

Simbolismul este produsul acelui „mal de siècle” provocat de angoasele mediului 
citadin. Apare ca o reacţie împotriva retorismului romantic şi a impersonalităţii par- 
nasiene, care sunt înlocuite cu perspectiva interiorizată, de sugestie şi simbol. 


- Romantismul este un curent literar şi artistic din prima jumătate a seco- 

= lului al XIX-lea, caracterizat prin afirmarea individualităţii şi a spontaneităţii 

"creatoare, primatul sentimentului şi al fanteziei, expansiunea eului, evadarea 
din realitate, respingerea rigorii clasice. i 


- Parnasianismul este un curent literar apărut î în a doua jumătate a seco- 
lului al XIX-lea ca o reacţie împotriva romantismului. Acesta promovează | 
o poezie rece, impersonală, eliberată de afectivitate. 


II. Trăsăturile simbolismului 


Simbolismul cunoaşte două direcţii: 

* o direcţie decadentă (reprezentant Paul Verlaine), definită de spirit întunecat, 
preferința pentru macabru, pentru funest; 

e o direcţie simbolistă propriu-zisă (reprezentant Stéphane Mallarmé), definită 
prin evadarea din timp şi spaţiu, preferința pentru exotism. 

Estetica simbolistă se caracterizează prin trăsături precum: 

e retorică bazată pe folosirea simbolului, renunţarea la explicit în favoarea 

sugestiei şi a ambiguităţii, pentru a exprima stări fluide, vagi, muzicale 

(Mallarmé spunea: „A numi un obiect înseamnă a suprima trei sferturi din bu- 

curia poemului care e făcută să ghicească puţin câte puţin; a sugera, iată visul!”). 

Prin simbol se recreează imaginea lumii şi se relevă sensurile ei, inefabilul 

existenţei; 

noua sensibilitate se caracterizează prin: monotonie, angoasă, spleen, ne- 

vroză, anxietate, depresie, disperare, gust al morbidului şi al bizarului, 

percepţie a efemerului (noile stări şi maladii ale omului modern); 
accentul este pus pe intuiţie, capabilă să perceapă realitatea transcendentă 

(poezia capătă o valoare metafizică); 

prețuirea muzicii, artă prin excelenţă a temporalităţii (Paul Verlaine: „Deci 

muzică întâi de toate”; Macedonski: „Arta versurilor e arta muzicii”), care este 

adusă în poezie, atât la nivel formal, cât şi la nivel ideatic, prin procedee di- 

verse: cultivarea poeziei cu formă fixă, dar şi a versului liber (ce impune ritmul 

inimii), folosirea laitmotivului, a refrenului, a figurilor de sunet (asonanţa, 
aliteraţia), crearea de imagini auditive sau apelarea la întregul instrumentar 
muzical (pian, violă, flaut, flaşnetă, clavir etc.); 

corespondenţele (modalitate aproape mistică de a deschide drum către su- 

prarealitate, către unitatea misterioasă a lumii, prin descoperirea analogiilor 

dintre planul uman şi cel cosmic); 

e sinestezia, ce presupune asocierea simultană a mai multor simţuri şi, impli- 

cit, a unor senzaţii, aduce în planul poetic cromatica, olfactivul, auditivul, 

tactilul; 

inovațiile în plan prozodic: impunerea versului liber şi a poemului în proză, 

dar, în aceeaşi măsură, cultivarea poeziilor cu formă fixă, creatoare de muzi- 

calitate (mai ales rondelul şi gazelul, pentru repetițiile şi refrenele foarte 
muzicale); 

e conceptul de „poezie pură” (concepţia că poezia dispune de un limbaj pro- 
priu, eliberat de contingent) este introdus tot de simbolişti şi va avea un im- 
pact major asupra liricii moderniste viitoare; 

* poezia are un aer comun prin instrumentarul său: decorul citadin (cu parcul, 
străzile, grădinile, instituţii publice, abatorul etc.), spaţiile exotice (marea, 
Babilonul, Ninive, marile metropole ale lumii etc.), „paradisurile artifi- 
ciale” (tutunul, alcoolul, opiul etc.), decorul macabru (cavoul, cimitirul, 
abatorul etc.), imaginile emblematice (scuturarea florilor, râsul strident, 
zborul, corabia, lebăda, păsările albe, crinul etc.), inventarul simbolurilor 
ezoterice (numere magice, fecioarele albe, Salomeea, Narcis etc.), instru- 
mentele muzicale (pianul, clavirul, fanfara, caterinca, chitara, viorile etc.); 


oc. TIE 

* tematica predilectă: trecerea timpului, solitudinea, amorul, evadarea din 
real (prin vis sau călătorie), întoarcerea în trecut, moartea, descompunerea 
universului, aspiraţia spre o idealitate inaccesibilă, condiţia nefericită a 
poetului într-o societate superficială, incapabilă să înţeleagă şi să aprecieze 
nivelul artei adevărate. 


“Simbolul este un semn concret (obiect sau imagine) care substituie un 
lucru în virtutea unei corespondențe, pentru a servi comunicării. În sim- 
bolism, el capătă o funcţie de cunoaştere, de sondare a misterului cosmic 
şi devine un mijloc de transmitere a semnificaţiilor. Simbolul autentic este 

„considerat un mod de a indica intuitiv ceva încă necunoscut, o realitate 
spirituală care nu poate fi numită direct. 


Sinestezia este procedeul artistic ce constă în asocierea inedită într-o 
singură imagine a senzaţiilor de natură diferită (simţurile par a percepe 
senzaţii corespunzătore altor simţuri, de exemplu: „Primăvara.../O pictură 
parfumată cu vibrări de violet” — George Bacovia, Nervi de primăvară; „De ce-ţi 
sunt ochii verzi —/Culoarea wagnerianelor motive...?” — Jon Minulescu, Celei care . 
pleacă, sau „Dar sânge ce curge din nori/Înalţă fanfare de goarne” — — Alexandru 
Macedonski, Epoda de aur). 


Sugestia este un procedeu stilistic impus de poezia simbolistă, ce constă 
„ în exprimarea neexplicită, fragmentară, încifrată a unor idei şi stări sufle- 
teşti, pe care o expresie directă nu o poate reda. Generează ambiguitate, co- 
nexiuni ce permit interpretări multiple, mizând pe participarea cititorului. 


Spleenul este un termen englezesc (engl. spleen), intrat în română prin - 
intermediul francezei, însemnând melancolie profundă, tristeţe fără cauză . 
aparentă, o stare care presupune un oră, de tame; o greață existenţială, | 


III. Simbolism versus Parnasianism 


La fel ca şi în cazul celorlalte curente artistice, simbolismul vine ca o formă 
de protest la curentul anterior, în cazul acesta, parnasianismul. 


Parnasianismul 


Parnasianismul este un curent literar apărut în jurul revistei „Le Parnasse 
contemporain” (1866-1876), grupând poeţi ce-şi spun parnasieni (este vorba de 
poeţii francezi Charles Leconte de Lisle, Théodore de Banville, Sully Prudhomme, 
Jos6-Maria de Heredia, François Coppée, Catulle Mendès etc. — adepţi ai doctrinei 
„artă pentru artă” a lui Théophile Gautier). 


Dă iii i 

Denumirea curentului şi titlul revistei fac referire la Muntele Parnas, casa 
Muzelor în mitologia greacă. 

Estetica parnasiană se opune celei romantice (este mai apropiată de cea cla- 
sică, putem vorbi de un neoclasicism) şi presupune o puternică obiectivare şi im- 
personalizare a discursului, în contrast cu sentimentalismului dezlănţuit al poeţilor 
romantici; de asemenea, presupune erudiție şi rafinament. 

Poezia este pusă în tipare stricte, scoțând la iveală arta meşteşugului. Prin ur- 
mare, sunt cultivate formele prozodice fixe (sonetul, rondelul, glosa, gazelul, ru- 
baiatul, haikuul etc.), pune în circuit ritmuri alambicate (dactilul, amfibrahul, 
coriambul, hexametrul, peonii, spondeul, versul safic, hexametrul etc.), iar rimele 
sunt mult îmbogăţite. 

Tematica are în vedere surprinderea spaţiilor exotice sau luxuriante (de la 
cele polare la cele ecuatoriale), lauda obiectelor sau a lucrurilor (mai cu seamă a 
celor cu simbolistică înaltă: pietre preţioase, metale rare sau „podoabele” interioare), 
mitologiile, civilizațiile trecute, arhetipale sau extrem orientale etc. Geografia 
lirică se extinde în toate spaţiile lumii şi cuprinde, cu precădere, istoria antică. 
Tratarea este descriptivă şi senzorială, imaginile artistice au o seninătate aparte, 
find picturale, dominate de vizual, statice. 

Parnasianismul s-a răspândit pe teritoriul european, fiind bine reprezentat de 
poeţii englezi (Austin Dobson, Edmund Gosse, Andrew Lang) şi de poeţii germani 
(de la August Graf von Platen la Stefan George) sau iberici (Ruben Dario) şi 
greci (Kostis Palamas şi „noua şcoală de la Atena”), dar a trecut şi peste ocean 
(cel mai de seamă reprezentant a fost Olavo Bilac, poet brazilian inedit, care a 
reuşit să păstreze emoția poetică în versul bine şlefuit şi metrica strictă). 

În literatura română, parnasianismul convieţuieşte într-o simbioză aproape 
perfectă cu simbolismul, din 1880 şi până în perioada interbelică. Cel care înte- 
meiază o adevărată şcoală parnasiano-simbolistă este Alexandru Macedonski, 
prin cenaclul său şi revista „Literatorul”. Debutul lui Tudor Arghezi, publicat 
prima oară de Macedonski, stă sub semnul parnasianismului. Parnasian, într-o 
primă etapă, este şi Ion Barbu (ciclul poemelor publicate în „Sburătorul”). Repre- 
zentanţi ai poeziei noastre parnasiene se regăsesc nu numai în această perioadă de 
debut a curentului (Mircea Demetriad, Alexandru Petroff, Iuliu Cezar Săvescu 
etc.), ci şi în a doua jumătate a secolului XX: Eugeniu Speranţia, Ion Acsan, 
Mircea Ciobanu, Eugen Dorcescu etc, 


Puse în relaţie, cele două curente (parnasianismul şi simbolismul) se opun, 
dar se şi aseamănă, suprapunându-se parţial: 


"o M 


d 

PARNASIANISMUL SIMBOLISMUL 


— raţionalist, strict, riguros; — antiraţionalist, antipozitivist, mizează 
pe intuiţie; 


— subiectivismul, revenirea la vocea per- 
sonală a eului liric, la trăirile şi impre- 
siile acestuia; 


— impersonalitatea şi obiectivitatea dis- 
cursului; 


— descrierea are rolul de a contura o at- 
mosferă, de a crea o corespondenţă în- 
tre lumea exterioară şi cea interioară, 
defineşte o trăire, o viziune, nu repre- 
zintă/nu pictează realul; 


— descriptivismul predominant, pictu- 
ralul, observarea meticuloasă şi rece a 
lumii; 


— artificialul este prezent la nivelul trăi- 
rilor induse şi al reprezentării lumii ca 
artefact; 


— mizează pe efectul de artificiu literar; 


— elitismul este prezent, dar nu atât de 
epatant ca la parnasieni; 


— elitismul — credinţa în accesul limitat, 
doar al celor dotați, superiori, la actul 
artistic, la semnificaţiile ascunse ale 
poeziei; | 


— accentul pus pe muzicalitatea poeziei, 
arta supremă; 


— muzicalitatea cultivată cu prioritate prin 
formele fixe de poezie (mai ales sone- 
tul); 


— introducerea versului liber ca soluţie 
de ieşire din tiparele prozodice tradiţio- 
nale şi de apropiere de ceea ce numeau 
„ritmul inimii”; 


— rigoarea formală; 


— interesul pentru spaţiile artificiale, dar 
şi exotice, în strictă corespondenţă cu 
prezentul; 


— interesul pentru spaţiile exotice sau 
luxuriante, pentru Antichitate şi 
mitologie; 


— antiretorismul şi esenţializarea expre- 
siei poetice; 


— antiretorismul şi concizia poetică; 


— sensibilitatea, senzorialitatea, intuiţia, 
gândirea analogică sunt atributele poe- 
tului simbolist; 


— erudiţia, inteligenţa, logica sunt atri- 
butele poetului parnasian; 


— stările de spirit dominante sunt vagi, 
fluide, de la spleen, nevroză, angoasă, 
la starea de criză, anxietate, obsesie, 
disperare. 


— stările de spirit dominante: seninătatea, 
reveria, melancolia, detaşarea rece. 

CÂNTEC DE TOAMNĂ 
de Paul Verlaine 


MICHELANGELO 
de Jos6-Maria de Heredia 


„Oftări prelungi 
Pe-a toamnei lungi 
Viori mâhnite 

În suflet mor 
Sfâşietor 
Necontenite. 


„Era cuprins desigur de-o luptă frământată 

Când zugrăvea departe de Roma-n sărbă- 
toare, 

Sibilele, Profeţii cu fruntea gânditoare 

Şi-apoi pe zidul sumbru, cereasca Judecată. 


Şi-ascultând cum plânge în el cu-nverşunare, 


Titan legat în lanţuri de opera creată, Cu spaimă-n gând 
Iubirea, Țara, Faima şi-nfrângerea lor toată, Şi palid, când 


Gândea că visul minte şi tot ce este moare. Sfârşitul vine, 
În minte chem 
Trecute vremi 


Printre suspine. 


Aceşti giganţi pe care-o forţă fără sânge 
li oboseşte parcă în lutul care-i strânge 
Prin răsuciri, el singur i-a dus la apogeu; 


Şi plec şi eu 


Şi-n piatra rece unde întregu-i suflet fierbe, Cu vântul greu 
Cum a ştiut să pună cu-nfiorări superbe Care mă poartă 
Materia să-nvingă mânia unui Zeu!" Fără noroc 


Din loc în loc 
Ca frunza moartă.” 


1. Ilustrează, cu exemple din textele date, trăsăturile celor două curente, pre- 
cizând de ce unul aparţine parnasianismului şi celălalt, simbolismului. 


2. Numeşte punctele comune şi diferenţele categorice. 


IV. Simbolism versus Romantism 


Prin reacţia sa de frondă la parnasianism, curentul simbolist încearcă, în 
primă instanţă, să refacă legătura cu romantismul, să arate că arta este o expe- 
rienţă subiectivă ce ne pune în contact cu realitatea adevărată, cu lumea inte- 
rioară şi cu spiritualitatea noastră cea mai profundă. Legătura cu romantismul 
este însă fragilă, pentru că sensibilitatea instaurată este de cu totul altă natură, 
astfel încât simbolismul aduce o schimbare de paradigmă, ce anunţă modernismul. 


€E Sn 


i 

ROMANTISMUL SIMBOLISMUL 


e 


— viziunea unei lumi construite pe an- 
titeze ireconciliabile („antitezele sunt 
viaţa”, spunea Mihai Eminescu); 


— relaţia empatică a poetului cu natura, 
temă favorită a romanticilor, are în 
vedere o contopire cu aceasta, mai cu 
seamă în ipostaza sa primordială, na- 
tura sălbatică, edenică; 

— dezamăgirea produsă de viaţa cotidia- 
nă, înstrăinarea de tot ce este artificial, 
creat de om, încercând evadarea în 
lumi fantastice, onirice, în trecut; 

— simbolul este folosit şi de romantici, dar 
sensurile sale sunt de cele mai multe 
ori explicite sau preexistente; 


— limbajul poeziei romantice stă sub sem- 
nul retorismului, este puternic încărcat 
stilistic, dominat de metafore descifra- 
bile, registrele stilistice sunt variate; 


— ezoterismul şi ocultismul sunt surse co- 
mune de inspiraţie, romanticii le inte- 
grează în structura profundă a operei 
lor, pe când simboliştii le folosesc de- 
corativ; 

— subiectivismul este prezent, de aseme- 
nea, în cazul celor două curente, ce 
consideră că poezia e expresia eului 
liric, dar, în cazul simbolismului, un 
eu disociat de cel empiric; 

— stările de spirit dominante: visarea, re- 
veria, melancolia, tristeţea. 


— se revendică de la romantism ca o pre- 
lungire a acestuia; 


— viziunea unităţii profunde a lumii, a 
unei corespondențe misterioase între 
structura omului şi cea a universului, 
între macrocosmos şi microcosmos; 


— fascinaţi de natură, simboliştii sunt 
mult mai apropiaţi de decorurile arti- 
ficiale, regăsindu-se într-o natură 
domesticită (în parcuri, grădini); 


— sunt în aceeaşi măsură atraşi de oraşul 
modern, dar şi îngroziţi de el, inițiind 
călătorii în ţinuturi exotice, orientale 
ori septentrionale; 


— simbolul este descoperit şi creat în actul 
poetic, rezultatul gândirii analogice şi 
al unei imaginaţii eliberate de conven- 
ţionalism; 

— limbajul poeziei simboliste mizează pe 
neologism; este complex, încifrat, pu- 
ternic conotativ, plin de muzicalitate, 
cu figuri de sunet şi sinestezii, relevă 
misterul lumii prin intermediul cores- 
pondenţelor stabilite între nivelurile 
universului; realizează un proces de 
concentrare şi esenţializare a mesajului 
liric — antiretoric; mizează pe sugestie; 


— stările de spirit dominante sunt inde- 
finibile, fluide: de la spleen, nevroză, 
angoasă la starea de criză, anxietate, 


obsesie, disperare. 

INFINITUL 


„Întotdeauna mi-a fost drag colnicul 
acesta singuratic şi perdeaua 

de tufe nalte ce răpesc privirii 

o bună parte a zării depărtate. 

Dar stând aici şi preajma contemplând-o, 
creează mintea-mi, dincolo de-această 
îngrăditură, nesfârşite spaţii, 

şi supraomeneşti tăceri, şi-o pace 

atât de adâncă şi de vastă, 

că-aproape inima se-nfricoşează. 

şi ascultând prin aceste tufe 

foşneşte vântul, eu pun faţă-n faţă 
tăcerea nesfârşită cu-acest freamăt; 

şi, iată, mi-amintesc de veşnicie, 

de toate anotimpurile moarte, 

de cel prezent şi viu, şi a lui larmă. 

şi astfel în nemărginirea-aceasta 
gândirea mea se-neacă: scufundarea 
mi-i dulce-n astă nesfârşită mare.” 


de Giacomo Leopardi 


BRIZA MARINĂ 
de Stéphane Mallarmé 


„Ah! carnea-i tristă iar cărțile, citite toate. 

Să fug, să fug de-aici! Simt păsări îmbătate 

Ce zboară printre spume şi bolți nemaivă- 
zute! 

Nici vechi grădini, nici parcuri în ochii mei 
răsfrânte 

Nu pot reţine-un suflet, din plin scăldat de 
mare 

O, nopţi! Nici chiar lumina pustie-a lămpii 
clare 

Pe foaia mea nescrisă cu albul ei de pază, 

Nici tânăra femeie cu pruncul ce-alăptează. 

Azi vreau să plec! O, navă, cu dulcile-ţi 

_tangaje 

Sus ancora, să mergem sbre-exotice miraje! 

Un vechi Plictis în care tânjesc speranţe triste 

Mai crede-n fluturarea supremă de batiste! 

Şi poate-acele vele ce-ademenesc furtuni, 

În naufragii vântul le-aruncă în genuni, 

Nici țărm fertil, nici vele — pierduţi, pierduţi 
sunt toţi... 

Dar inimă, ascultă-i cântând pe mateloţi!” 


precizând de ce unul aparţine Romantismului, iar celălalt, Simbolismului. 


2. Numeşte punctele comune şi diferenţele categorice. 


V. Simbolismul — reprezentanți 


Simbolismul a fost un curent cosmopolit, care a avut centrul de dezvoltare 


în Franţa, la Paris, dar, chiar şi aici, mulţi dintre reprezentanţi au fost străini (de 
exemplu, Jean Moréas era grec, pe adevăratul nume Ioannis Papadiamantopoulos, 
iar Francis Vielé-Griffin sau Stuart Merrill erau americani). Un alt centru de iradi- 
ere a fost Belgia francofonă, ce i-a impus pe Emile Verhaeren, Georges Rodenbach 
sau teoreticianul Albert Mockel. 


ED So 


CE Scanned with OKEN Scanner 


Precursori ai curentului au fost consideraţi poeţii francezi: Charles Baudelaire, 
Arthur Rimbaud, iar maeştrii: Stéphane Mallarmé şi Paul Verlaine. Poeţii Şcolii 
simboliste franceze nu au atins celebritatea acestora, dar au rămas în istoria lite- 
raturii ca poeţi de talent: Jules Laforgue, Maurice Rollinat, Charles Cros, Francis 
Jammes sau mai sus-amintiţii Jean Moréas, Francis Vielé-Griffin, Stuart Merrill 
etc. Ei se grupează în jurul unor personalităţi (Verlaine, Mallarmé), frecventează 
aceleaşi centre literare, cafenele, cercuri ezoterice, saloane artistice (celebru este 
salonul lui Mallarmé, considerat adevăratul cap al şcolii simboliste), înfiinţează 
împreună reviste, îşi pun aceeaşi etichetă (decadenţii — adepţii lui Verlaine, cei care 
cultivă mai mult sentimentalism, dar şi un macabru postromantic —, simboliştii lui 
Mallarmé — ce exaltă arta pură a formelor perfecte şi a sensurilor obscure —, instru- 
mentaliştii — adepţi ai instrumentalismului iniţiat de René Ghil, ce propune o teh- 
nică de transpunere a muzicii în poezie). 

Simbolismul se întinde rapid în tot spaţiul european, ajungând şi în ţările 
Americii de Nord şi în America Latină, creând sentimentul unităţii spirituale, 
dincolo de graniţele naţionale. 

Reprezentanţi de seamă se găsesc, astfel, în Italia — Gabriele D'Annunzio; în 
Spania — Ruben Dario, Antonio Machado, Miguel de Unamuno; în Anglia — 
WB. Yeats, Oscar Wilde; pentru poezia germană — Hugo von Hofmannsthal, Rainer 
Maria Rilke (poet austriac); în Brazilia — João da Cruz e Sousa; în Canada — Emile 
Nelligan etc. 

Influenţa simbolismului va fi, de asemenea, hotărâtoare pentru mulţi dintre 
poeţii modernişti ai primei jumătăţi de secol XX (de exemplu: Paul Valery, Paul 
Claudel, T.S. Eliot etc.) şi favorizantă apariţiei unor curente moderniste, cum ar 
fi suprarealismul, prin interesul pentru planul imaginar şi supraraţional. 


Simbolişti, decadentişti, instrumentalişti — în fond, toţi simbolişti — se dife- 
renţiază doar prin accentele puse pe o latură sau alta a curentului şi prin maeştrii 
care impun aceste denumiri şcolii tutelate de ei. Astfel, simboliştii sunt adepţii 
lui Mallarme, exaltă o artă pură, a formelor perfecte şi a sensurilor obscure (mai 
apropiaţi de parnasieni), decadenţii sau decadentiştii îl au ca maestru pe Verlaine, 
cultivând sentimentalismul şi macabrul postromantic, iar instrumentaliştii sunt 
adepţii lui René Ghil, ce propune o poezie fundamentată pe sugestiile muzicale 
ale sunetelor limbii. 


Alcătuieşte un dosar al maeştrilor simbolismului european. Ai în vedere pe pre- 
cursorii curentului, Charles Baudelaire, Arthur Rimbaud (în aceeaşi măsură şi 
precursori ai modernismului european), apoi pe creatorii de şcoală: Paul Verlaine 
şi Stéphane Mallarmé. Alcătuieşte fişe personale care să cuprindă: date biografice 
semnificative, titlurile operelor scrise, 4 poezii reprezentative pentru ilustrarea 


| D 


CE Scanned with OKEN Scanner 


simbolismului acestora şi argumentarea, cu ilustrarea pe texte, a patru trăsături 
specifice curentului. 


VI. Simbolismul — Genuri și specii literare abordate 


P În literatură, aşa cum am văzut, predominant este genul liric: poezia sub 
diferite formule, de preferat cele mai muzicale, cu formă fixă (sonet, gazel, 
rondel, romanţă etc.), pe care le readuseseră în actualitate parnasienii. 
O specie lirică nouă care apare este poemul în proză, care nu se mai supune 
rigorilor prozodice, dar păstrează lapidaritatea, jocurile sonore şi calitatea 
imaginilor specifice discursului liric. | 

P Teatrul simbolist promovează drama, ce încearcă să îmbine dramatismul 
cu liricul şi să creeze o atmosferă magică. Personajele au valenţe simbolice, 
conţinutul de idei se ascunde în spatele unor abstracţiuni. Reprezentantul 
cel mai de seamă este belgianul Maurice Maeterlink (laureat al Premiului 
Nobel, autor al unor piese de teatru, cum ar fi Pelléas et Mélisande, după care 
Claude Debussy a scris, în 1902, opera cu acelaşi nume). 

> Proza simbolistă este apropiată de poezie prin grija pentru formă, prin cul- 
tivarea trăirilor şi senzațiile proprii sensibilităţii curentului. Reprezentative 
în acest sens sunt: cartea lui Joris-Karl Huysmans, În Tăspăr, sau a lui 
Georges Rodenbach, Bruges-la-Morte. 


VII. Simbolismul și celelalte arte 


Simbolismul este unul dintre curentele care s-a impus şi în celelalte arte, 
simultan cu cel din literatură. Acesta s-a manifestat cu predilecție în pictură şi 
muzică. Centrul de greutate este tot Parisul, unde poeţii şi pictorii simbolişti se 
întâlnesc în aceleaşi cercuri, saloane, cafenele. 

Astfel, în aceeaşi perioadă se impun în artele plastice două curente: simbolis- 
mul şi impresionismul, ambele având afinități cu cel literar. Simbolismul cul- 
tivă o pictură decorativă, cu subiecte legendare, mitice, alegorice, cu caracter 
vizionar (Gustav Moreau, Puvis de Chavannes etc.), iar impresionismul (Claude 
Monet, Edouard Manet, Edgar Degas, Auguste Renoir, Camille Pissarro etc.), o 
pictură de atmosferă, în care eroină este lumina cu variațiile şi reflecţiile ei 
asupra unei lumi reprezentate (de obicei, aspecte de viaţă cotidiană sau peisaje 
urbane), care îşi diminuează contururile, expresie a evanescentului şi a impalpa- 
bilului. În literatură nu a existat un curent programatic impresionist, dar a exis- 
tat o interferenţă a celor două curente manifestate în arte diferite (simbolismul 
literar şi impresionismul din pictură). 

Tehnica impresionistă este reprezentată de elemente precum sugestia, vagul, 
accentul pus pe crearea de atmosferă, notația efemerului, care sunt de regăsit şi 
în poezia simbolistă. 

În muzică nu a existat un curent simbolist, a existat însă impresionismul, con- 
temporan cu cel din pictură şi în corespondenţă cu tehnica sugestiei simboliste. 
Reprezentanţii cei mai de seamă sunt: Claude Debussy, creator al unei muzici pline 
de armonii şi arabescuri, o muzică a sugestiilor şi a impresiilor fugitive, a contem- 
plaţiei visătoare, a libertăţii depline, şi Maurice Ravel, ce impresionează printr-o 
muzică dinamică, rafinată, cu intruziuni folclorice. 

Nu trebuie neglijat aici, ca precursor, Richard Wagner, care a realizat o adevă- 
rată sinteză a artelor, prin opera sa lirică, ce a permis sincretismul grandios dintre 
muzică, poezie (libretul operei) şi arta plastică (decorurile). 


1. Realizează un portofoliu în care să aduni cinci poezii simboliste din literatura 
universală cărora să le ataşezi imagini ale unor tablouri pictate de pictori simbo- 
lişti sau impresionişti. 

2. Realizează o copertă de carte pentru volumul de poezii al lui Alexandru 
Macedonski Poema rondelurilor, după ce ai citit zece din poeziile din volum. 

3. Ascultă muzica lui Claude Debussy şi alege două piese în corespondenţă cu 
rondelurile citite. Ţine cont de faptul că Debussy însuşi a încercat să ilustreze prin 
muzica sa poeme (de exemplu, Preludiu la după-amiaza unui faun este inspirat 
dintr-o eglogă scrisă de Mallarmé), susținând însă ideea că „muzica nu este o du- 
blură a versului, ea îi creează o dimensiune nouă." 

Simbolismul românesc 


|. Simbolismul românesc — Prezentare generală 


Simbolismul este unul dintre curentele care se manifestă, în spaţiul românesc, 
sincron cu cel european. Meritul este, în primul rând, al lui Alexandru Macedonski, 
care, prin poemele şi textele sale teoretice, puse în circulaţie prin revista editată de 
el, „Literatorul” (1880), popularizează noua direcţie artistică. Tânăra generaţie se 
arată receptivă la spiritul nou al epocii, mai cu seamă că o parte dintre reprezentanţii 
ei studiază la Paris şi se familiarizează cu acesta (Ion Minulescu, Dimitrie Anghel). 

Chiar înainte de reconstituirea simbolismului ca şcoală în Franţa, apar în 
revista lui Macedonski articole de directivă, în care sunt expuse puncte de vedere 
simboliste. În 1880, articolul intitulat Despre logica poeziei formulează idei care 
anticipau anumite judecăţi ale lui Mallarmé. Nu numai că se făceau apropieri 
între poezie şi muzică, dar se releva deosebirea de structură dintre poezie şi proză: 
„proza se conduce după o logică şi poezia după o alta [...]. A fi poet însemnează a fi poet 
şi logica poeziei este, dacă ne putem exprima astfel, nelogică într-un mod sublim [...]. 
Logica poeziei este nelogică faţă de proză şi, tot ce nu e logic fiind absurd, logica poeziei 
e prin urmare însuşi absurdul.” 

Un adevărat manifest simbolist, apărut în „Literatorul” din 15 iunie 1892, este 
Poezia viitorului, articol în care Macedonski afirmă: „Simbolismul este cel mai apro- 
piat de natură, fiindcă el, pentru a ne sugera idei, procedează întocmai ca dânsa — cu 
alte cuvinte, fiindcă ne înfăţişează una sau mai multe imagini ce se transformă la urmă 
în cugetări. Înstrumentalismul nu este iar decât un simbolism, cu deosebire că sunetele 
joacă in instrumentalism rolul imaginilor.” 

In alte articole teoretice, precum Despre poezie sau Despre poemă (1881), poetul 
român pledează pentru concentrare şi sinteză lirică, pentru poezia care să adune 
în ea mişcări sufleteşti contrastante, pentru muzicalitate. 

Prin cenaclul său, Macedonski a promovat şi încurajat tinerii poeţi deschişi 
spre noua manieră de scriere, spre noua atitudine faţă de poezie, de fapt, spre tot 
ceea ce deosebea poezia românească de până atunci: parnasianism, naturalism, 
simbolism — tot ce putea impresiona prin neobişnuit şi bizar. În cenaclul lui se 
afirmă primii poeţi simbolişti: Ştefan Petică, Mircea Demetriade, Iuliu C. Săvescu, 
Traian Demetrescu, iar mai târziu, Tudor Arghezi, George Bacovia, Ion Pillat, care 
vor debuta sub semnul simbolismului. 

Dar prima direcţie pe care merge poetul, pentru afirmarea noii poezii, este cea 
a propriei creaţii, dornic să revoluţioneze lirica românească aflată în amorţire 
după momentul Mihai Eminescu. 

Pasiunea lui cea mare a fost instrumentalismul, propunându-şi să creeze 
efecte lirice prin pure combinaţii de imagini şi sunete ca în Rimele cântă pe harpă şi 
Înmormântarea şi toate sunetele clopotului. După modelul lui Rollinat, Macedonski 
a afişat uneori preferința pentru macabru, ca în Vaporul morţii, iar, după exemplul 
lui Mallarmé, acorda o importanţă specială aspectului grafic al scrierilor sale (în 
manuscrisul romanului său Thalassa a încercat să sugereze sentimentele nu numai 
printr-o anumită aşezare a cuvintelor în pagină, ci şi prin întrebuinţarea unor cer- 
neluri de culori diferite). Tot el este şi autorul primei poezii în vers liber din litera- 
tura română (Hinov). 

Cu toate acestea, Alexandru Macedonski nu este un poet simbolist în ade- 
Văratul sens al cuvântului. În structura cea mai intimă a spiritului său, el rămâne, 
în mod fundamental, un romantic, euforic, exuberant, vitalist, care doar a experi- 
mentat primele teme simboliste, imaginarul şi instrumentarul acestuia. 


II. Etapele simbolismului românesc. Reprezentanți 


Simbolismul românesc este existins pe o perioadă destul de îndelungată de 

timp şi cunoaşte mai multe etape: 

1. etapa de început, a tatonărilor, o etapă de teoretizare, o pledoarie pentru o 
nouă formă de poezie, muzical-instrumentală, avându-i ca reprezentanţi pe: 
Ştefan Petică, Mircea Demetriade, luliu C. Săvescu, Traian Demetrescu, 
participanţi la cenaclul tutelat de Alexandru Macedonski; 

2. etapa pseudosimbolistă din jurul revistei „Viaţa nouă”, conduse de Ovid S. 
Densusianu, autor şi el al unor articole teoretice (Versul liber şi dezvoltarea 
estetică a limbii literare sau Sufletul nou în poezie), şi caracterizate prin tema- 
tică urbană şi prin atitudine vădit antisămănătoristă; 

3. etapa simbolismului exterior, adică a unui simbolism prin formă, nu prin 
conţinut, care propune o poezie retorică, muzicală — reprezentant: lon 
Minulescu; 

4. etapa simbolismului autentic, în care se realizează sinteza temelor şi mo- 
tivelor simboliste — exponentul acestuia fiind George Bacovia, cel care, în 
aceeaşi măsură, depăşeşte coordonatele curentului. 


Încearcă! | 

Realizează un dosar al reprezentanţilor de seamă ai simbolismului românesc. 
Îi poţi avea în vedere pe Dimitrie Anghel, Ştefan Petică, Ion Minulescu, Alexandru 
Macedonski sau George Bacovia. Alcătuieşte fişe personale care să cuprindă: 
date biografice semnificative, titlurile operelor scrise de aceştia, patru poezii re- 
prezentative pentru ilustrarea simbolismului lor şi argumentarea, cu ilustrarea pe 
texte, a patru trăsături specifice curentului. 

III. Simbolismul românesc — Repere critice 


e „Simbolismul [...] reprezintă adâncirea lirismului în subconştient, prin exprimarea 
pe cale mai mult de sugestie a fondului muzical al sufletului omenesc.” 


(Eugen Lovinescu, Istoria litearaturii române contenporane) 


* „Simbolism stricto sensu înseamnă, în limbajul de specialitate curent, senzaţii rare, 
ciudate, aer maladiv, muzicalitate languroasă, tonalitate elegiacă în stil modern, 
vorbire aluzivă, imagini vabporoase, vag, imprecizie, reverie ceţoasă, «atmosferă».” 


(Dumitru Micu) 


e „Poezia simbolistă este întemeiată pe revelaţiile subconştientului, pe adâncirea în vis 
şi pe stările psihice crepusculare. Simbolismul respinge expresia directă şi descripţia 
precisă şi totodată vrea să excludă din poezie pateticul şi elocvenţa.” 


(Alexandru Philippide) 


e „Efectele binefăcătoare ale curentului simbolist vor fi şi mai vizibile când o altă 
concepţiune artistică îl va urma, luând naştere din el prin acele transformări care 
se petrec în lumea gândurilor chemate să realizeze mereu idealuri de frumos. Se va 
vedea atunci cum simbolismul a deschis sufletelor de azi, prea obişnuite să trăiască 
în ţărână, luminişuri de înaltă poezie şi cum el a netezit drumul spre alte cuceriri 
în împărăţia fără hotare a idealismului. 

Judecata nepărtinitoare va arăta atunci şi câtă nedreptate li s-a făcut poeţilor 
noi aruncându-li-se epitetele de bolnavi, suflete veştede, decadente. 


De s-ar ivi cât mai mulţi asemenea de «bolnavi» să dea viaţă literaturii şi artei!” 
(Ovid S, Densusianu, Scrieri literare, |, Teorie şi estetică literară) 

p Ce este simbolismul; | 

» Caracteristicile simbolismului european; 

» Reprezentanţii simbolismului; 

» Relaţia simbolismului literar cu simbolismul în celelalte arte; 

» Caracteristicile simbolismului românesc şi reprezentanţii acestuia; 


» Recunoaşterea trăsăturilor simboliste dintr-un text şi argumentarea acestora. 


„Cum îmi fixez cunostintele! 


Rezolvă următoarele cerinţe: 


1. Redactează un text, de 2-4 pagini, în care să îţi exprimi opiniile personale 
privitoare la noul tip de poezie propus de simbolism şi la noua sensibilitate poetică. 
Argumentează cu ilustrări pe texte. 


2. Iniţiază o dezbatere pe tema: Contribuţii ale literaturii române la simbolismul 
european, 

Test tie verificare a cunostintelor 


A. Se dă textul: 


„Pe verdea margine de şanţ 
Creştea măceşul singuratic, 
Dar vântul serii nebunatic 
Pofti-ntr-o zi pe flori la danț. 
Întâi pătrunse printre foi, 

Şi le vorbi cu voce lină, 

De dorul lui le spuse-apoi, 

Şi suspină — cum se suspină... 
Şi suspină — cum se suspină... 


Albeaţa lor de trandafiri, 
Zâmbind prin roua primăverei, 
La mângâierile-adierei 

A tresărit cu dulci simţiri. 
Păreau năluci de carnaval 
Cum se mişcau catifelate, 
Gătite toate-n rochi de bal, 
De vântul serii sărutate, 

De vântul serii sărutate. 


Scăldate-n razele de sus, 

Muiate în argintul lunei, 

S-au dat în braţele minciunei, 

Şi rând pe rând în vânt s-au dus. 
Iar vântul dulce le şoptea, 
Luându-le pe fiecare, 

Ş-un valt nebun se învârtea, 

Un valt — din ce în ce mai tare, 
Un valţ — din ce în ce mai tare. 


(Alexandru Macedonski, Valţul rozelor) 


B. Cerinţe: 

1. Realizează un rezumat al parcursului epic al poeziei date. 

2, Motivează tipul de lirism din poezie. 

3. Textul poate fi citit şi ca o alegorie. Cine se află în spatele personajelor tex- 
tului, vântul şi florile de măcieş? 

4. Numeşte tema principală a poeziei şi două motive ce o susţin. 

5. Indică rolul punctelor de suspensie de la finalul versului: Şi suspină — cum 
se suspină... 

6. Dă câte un sinonim contextual pentru cuvintele „foi” şi „năluci”. 

7. llustrează, cu exemple din text, 4 trăsături ale simbolismului. 

8. Identifică 4 modalităţi de realizare a muzicalităţii poeziei, în spirit simbolist. 
9. Precizează 2 sinestezii prezente în text şi arătă semnificaţia acestora. 

10. Comentează finalul poeziei (ultima strofă). 


Teme de reflecţie 


1. Simbolismul: instituirea unei noi paradigme culturale; 

2. Reprezentanţii simbolismului european şi influenţa lor asupra artei viitoare; 
3. Interferenţe artistice. Simbolismul în celelalte arte; 

4. Arte poetice simboliste în literatura universală; 

5. Imaginarul simbolist; 

6. Genuri şi specii literare preferate în simbolism; 

7. Caracteristicile simbolismului românesc şi reprezentanţii acestuia. 


ATENȚIE! 
Se pot realiza grupe cu toţi elevii clasei şi rezolva mai multe teme de 
cercetare sau se poate merge pe o singură temă finalizată printr-o dezbatere 
şi o lucrare de sinteză de tip eseu. 


+ 


“De unde aflu mai multe! 


Bibliografie critică selectivă: 

Bote, Lidia, Antologia poeziei simboliste, Editura pentru Literatură, Bucureşti, 1972 
Călinescu, Matei, Cinci feţe al modernităţii, Editura Univers, Bucureşti, 1995 
Friedrich, Hugo, Structura liricii moderne, Editura Univers, Bucureşti, 1998 


Lovinescu, Eugen, Istoria literaturii române contemporane, Editura Minerva, Bucu- 
reşti, 1969 ) 


Molcuş, Zina, Simbolismul european. Antologie, vol. I-III, Editura Albatros, Bucu- 
reşti, 1983 


Raymond, Marcel, De la Baudelaire la suprarealism, Editura Univers, Bucureşti, 1970 


Zafiu, Rodica, Poezia simbolistă românească (Antologie, introducere, dosare critice, 
comentarii, note şi bibliografie), Editura Humanitas, Bucureşti, 1996 

ROMANUL 
ROMANUL OBIECTIV, DE ANALIZĂ PSIHOLOGICĂ | 


Pădurea spânzuraților 
de Liviu Rebreanu 


Romanul Pădurea spânzuraţilor aduce în discuţie o cazuistică bogată, complexă, 
a omului aflat între „rațiune şi simţire”, căutând — căci iniţial ascultă de legea mi- 
nimului efort — o soluţie comodă pentru a readuce inima şi creierul în staza em- 
brionară, de coexistenţă. 

Eroul romanului lui Rebreanu, Apostol Bologa, nu este, în opinia multora, 
decât un mediocru, care oscilează, „luptând fără ardoare” (George Călinescu), 
între a fi un soldat credincios al Imperiului Austro-Ungar şi a fi un bun român. 

Cu romanul Pădurea spânzuraţilor, Rebreanu confirmă liniile de forţă ale prozei 


"sale: „Realismul este pentru el formula literaturii tari, răscolitoare”. (Tudor Vianu, în 


Arta prozatorilor români) 


|. Date biografice despre Liviu Rebreanu 


e 27 noiembrie 1885 — se naşte în comuna Târlişua, judeţul Bistriţa-Năsăud; 

e 1 noiembrie 1908 — debutează, în presa românească, în revista „Luceafărul”, 
cu povestirea Codrea (Glasul inimii); 

* 1909 — ajunge la Bucureşti, după ce trece graniţa ce despărţea Transilvania 
(pe atunci, în Imperiul Austro-Ungar) de Regat; 

e 25 octombrie 1910 — debutează, în revista „Convorbiri critice”, cu nuvela 
Volbura dragostei (Cântecul iubirii), care deschide şirul unei importante cola- 
borări: Proştii, Culcuşul, Golanii, Dintele; 

e 1912 — debutează editorial cu nuvelele publicate în volumul Frământări, 
urmat de alte volume de schiţe şi nuvele: Golanii (1916), Mărturisire (1916), 
Răfuiala (1919); 

* 1919-1921 — începe colaborarea la revista „Sburătorul”, condusă de Eugen 
Lovinescu, unde publică cronici de teatru şi şase nuvele; 

* 1919-1926 — publică piese de teatru: Cadrilul (1919), Plicul (1923), Apostolii 
(1926); 

e 1920 — apare romanul Ion, prin care autorul impune formula romanului rea- 
list-obiectiv. Urmează şi alte capodopere: Pădurea spânzuraţilor (1922), pri- 
mul roman psihologic din literatura română; Adam şi Eva (1925), Ciuleandra 
(1927), Crăișorul (1929), Răscoala (1932), Jar (1934), Gorila (1938), Amân- 
doi (1943). 

e 1925 — este ales preşedinte al „Societăţii Scriitorilor Români”; 

e 1928-1929, 1939-1944 — este director al Teatrului Naţional din Bucureşti; 

e 1929 — primeşte Premiul Naţional pentru Proză; 

e 1939 — la propunerea lui Mihail Sadoveanu, este ales membru al Academiei 
Române; 

e | septembrie 1944 — moare la Valea Mare, judeţul Argeş. 

II. Liviu Rebreanu — Repere critice 


* „Rebreanu scrie un roman al marilor ciocniri, al marilor conflicte dramatice, al 
momentelor de tensiune. Este un romancier al «luptei» şi al «pasiunilor». Schema 
tuturor creaţiilor sale ar putea fi reprezentată într-un fel generalizat prin imaginea 
liniştii sfâşiate, a tăcerilor aparente sub care mocnesc pasiuni.” 


(Lucian Raicu, Liviu Rebreanu) 


e „Rebreanu este un analist al stărilor de subconştienţă, al învăhmăşelilor de gânduri, 
al obsesiilor tiranice. «Pădurea Spânzuraţilor» este construită în întregime pe schema 
unei obsesii, dirijând destinul eroului din adâncimile subconştientului.” 


(Tudor Vianu, Arta prozatorilor români) 


e „«Pădurea Spânzuraţilor»... revoluţionează romanul nostru analitic, prin studierea 
migăloasă a psihologiei individuale.” 
(Şerban Cioculescu, Aspecte literare contemporane) 


* „Romanul e de o concentrare strânsă în compoziţie; cu neînsemnate devieri de 
stări extatice, de misticism subiectiv, peste care flutură umbra uriaşă a lui 
Dostoievski, îşi încordează apoi ritmul alert, halucinant, de prăbuşire iremediabilă 
în haosul unei voințe disolute.” 

(Pompiliu Constatinescu, Romanul românesc interbelic) 


e „Sunt, în definitu, trei imperative care stârnesc mereu în Bologa libertatea de op- 
ţiune sau, mai bine, care se înfăţişează conştiinţei neclare a eroului ca fiind pro- 
priile lui convingeri: sentimentul datoriei faţă de stat, ideea naţională şi credinţa în 
Dumnezeu. Statul, neamul şi religia alcătuiesc tot timpul un trio represiv. Bologa 
are orgoliul individualităţii şi caută un acord cu aceste instanţe supraindividuale, 
nu pe calea obedienţei oarbe, ci pe aceea a conştiinţei lucide. Le acceptă convins de 
fiecare dată că sufletul său i-o cere; descoperă, fără întârziere, că a fost manipulat. 

(Nicolae Manolescu, Arca lui Noe, vol. I) 


aos 


III. Opera și contextul cultural 


Liviu Rebreanu este un reputat prozator, dramaturg şi publicist ardelean, care 
a ajuns la Bucureşti după ce, în 1909, a trecut graniţa ce despărţea Transilvania 
(pe atunci, în Imperiul Austro-Ungar) de regat. 

Debutează editorial cu nuvelele publicate în volumul Frământări în 1912, urmat 
de alte volume de schiţe şi nuvele: Golanii (1916), Mărturisire (1916) şi Răfuiala 
(1919). Consacrarea literară i-o va aduce însă publicarea romanului Ion (1920), 
prin care autorul impune formula romanului realist-obiectiv. 

Urmează şi alte capodopere: Pădurea spânzuraţilor (1922) — primul roman psiho- 
logic din literatura română —, Adam şi Eva (1925), Ciuleandra (1927), Crăișorul 
(1929), Răscoala (1932), Jar (1934), Gorila (1938), Amândoi (1943). 

Considerat de Nicolae Manolescu „roman realist psihologic”, romanul Pădurea 
spânzuraţilor apare în 1922, fiind receptat de Eugen Lovinescu, „mentorul” mo- 
demnismului interbelic, drept „cel mai bun roman psihologic român, în sensul studierii 
evolutive a unui singur caz de conştiinţă, — studiu metodic alimentat de fapte precise şi 
de incidente şi împins dincolo de țesătura logică în adâncurile inconştientului”. 


IV. Viziunea artistică a autorului 


Viziunea artistică a lui Liviu Rebreanu se evidenţiază, în mod indirect, prin 
reprezentările scriitorului în operă (despre univers, despre structurile existenţei şi 
condiţia umană, despre destinul creaţiei etc.), iar în mod direct, prin mărturisi- 
rile personale privitoare la rostul artistului, la raportul său cu realitatea şi propria 
creaţie: 

e raportul realitate — creaţie: „Artistul nu copiază realitatea niciodată — spune 
Liviu Rebreanu. Realitatea pentru mine a fost numai un pretext pentru a-mi 
putea crea o altă lume, nouă, cu legile ei, cu întâmplările ei...” 

+ atitudinea anticalofilă: „Nu frumosul, o născocire omenească, interesează în 
artă, ci pulsaţia vieţii. Când ai reuşit să închizi în cuvinte câteva clipe de viaţă ade- 
varată, ai realizat o opera mai prețioasă decât toate frazele frumoase din lume.” 

e arta trebuie să aibă o valoare etică: „Dacă priveşti arta drept creaţie, trebuie să-i 
atribui o valoare etică [...]. Arta n-are menirea să moralizeze pe om, evident, dar 
poate să-l facă să se bucure că e om şi că trăieşte, şi chiar să-l facă om.” Este in- 
teresant de observat, în literatura română, cazul „eticismului ardelenesc”, scri- 
itori precum loan Slavici, George Coşbuc, Octavian Goga şi Ion Agârbiceanu 
fiind preocupaţi de ilustrarea acestui concept. 


e neimplicarea eului în operă: „M-am sfiit întotdeauna să scriu la persoana 1. ” 

V. Abordarea operei literare 


1. Geneza romanului 


Ca şi romanul Ion, şi Pădurea spânzuraţilor are ca punct de plecare un incident 
biografic grav: fratele scriitorului, Emil Rebreanu, a fost executat prin spânzurare, 
la Ghimeş, în 1917, pentru încercarea de a dezerta/de a trece de partea românilor. 

Dedicaţia romanului — „În amintirea fratelui meu Emil, executat de austro-unguri, 
pe frontul românesc, în anul 1917” — susţine această grilă de lectură. Tema fusese 
fixată în nuvela Catastrofa, care constituie aici un nucleu epic esenţial. Expe- 
rienţa nuvelistică anticipează, ca şi în cazul lui Ion, romanul. Edificatoare în acest 
sens sunt şi cele două proze scurte, Ițic Ştrul, dezertor şi Hora morţii. 

În volumul memorialistic Cu soţul meu, Fanny Rebreanu evocă impresia puter- 
nică pe care ar fi produs-o asupra romancierului fotografii înfăţişând „păduri de 
spânzurați” în Primul Război Mondial. 


2.Tipologia romanului 


» Pădurea spânzuraţilor este un roman realist-psihologic, conturând imaginea 
Primului Război Mondial, aşa cum o atestă documentele istorice, militare 
ale epocii. Războiul este fundalul dramei de conştiinţă a eroului principal. 
Personajul principal, Apostol Bologa, luptă într-un „război de poziţii”, aşa 
cum se numeşte acest tip de conflict în care esenţială este „marcarea terito- 
riilor” prin tranşee, sârmă ghimpată şi reflectoare. Aşadar, nu „combat-ul” 
propriu-zis este esenţial. 


» Psihologismul romanului constă în analiza unui caz de conştiinţă, a unui con- 
flict interior, anticipat, pregătit genetic şi educaţional. Drama lui Apostol 
Bologa este precedată de „retrospective narative”, menite să justifice un psi- 
hic labil, care, în circumstanţe critice, cedează, căutând, cu disperare, o nouă 


„linie directoare” în viaţă. 


“Realismul este un curent literar din a doua jumătate a secolului al XIX-lea, 
ce ia naştere ca ọ reacţie împotriva romantismului, fundamentat pe antiteze. 
Interesat de oglindirea realităţii, prezintă fapte verosimile, într-un mod obiec- 
tiv, Omul este privit din punct de vedere social, ca reprezentant al unei ca- 
tegorii sociale. Prin urmare, personajele sunt tipice, surprinse în situaţii tipice. 

- Atitudinea scriitorului este una critică la adresa societăţii, iar stilul, sobru şi 
impersonal. Ro Gra 


pb Magnetizarea fanteziei spre un aşa-numit „pol al violenţei”, remarcată şi de 
critica literară, observarea manifestărilor determinate de „latura întune- 
cată”, a instinctelor, schiţarea unor aşa-numite „fişe de observaţie clinică” 
ale eroilor săi determină asocierea lui Rebreanu şi cu un filon nauralist. 

încearcă! 


` Analizează percepțiile asupra spânzurătorii în debutul romanului, inclusiv 


Naturalismul este o orientare literară europeană de la sfârşitul secolului 
al XIX-lea, care radicalizează principiile estetice ale realismului în direcţia 
reprezentării aspectelor dure, brutale ale realităţii. Operele scriitorilor na- 
turalişti se orientează cu precădere asupra trăirilor elementare, instinctuale, 
fiziologice şi asupra aspectelor patologice ale existenţei umane, determinate 
de factori genetici sau de mediu. 


Exponentul principal al acestei orientări, atât în plan teoretic, cât şi în planul 


creaţiei artistice, este romancierul Emile Zola. 
Elemente naturaliste se regăsesc în literatura română în unele nuvele ale lui 
I.L. Caragiale şi Barbu Ştefănescu Delavrancea sau în proza lui Liviu Rebreanu 


şi Eugen Barbu. 


Analizează aspectul naturalist al scenei din roman ce prezintă moartea lui 


Svoboda. 


P Rebreanu sfidează viziunea idilică asupra războiului (din volumul Ostaşii noştri 
al lui Alecsandri, de pildă), apropiindu-se de cea a romancierilor moderni 
care evocă războiul ca pe un „ucigător de energii” (cum spune, în roman, 
căpitanul Klapka) — Erich Maria Remarque, Sven Hassel, George Orwell, 
Jaroslav Hašek. În romanele acestora apar frecvent cazuri de dezumanizare, 
procese de conştiinţă, confruntări cu scene absurde sau arbitrare. 


încearcă! 
Demonstrează că scena spânzurării lui Svoboda actualizează anticiparea dis- 


cursului. 


b Ca formulă narativă, Pădurea spânzuraţilor este un roman tradiţional, ce se 
caracterizează printr-o construcţie raţionalistă, deductivă, prin omniscienţă, 
obiectivitate, naraţiune la persoana a III-a. Se impune, însă, observaţia cri- 
ticului Nicolae Manolescu (în Arca lui Noe), pe marginea obiectivităţii în 
roman, sublinierea unei „noutăţi tehnice” care constă „într-o anumită interio- 
rizare a viziunii”, rezultantă a „intersectării orizonturilor subiective ale persona- 
jelor”. Cu alte cuvinte, impresia de obiectivitate se realizează prin existenţa 
mai multor puncte de vedere pe marginea aceleiaşi realităţi. 


percepţia auctorială. 

» Modernitatea romanului Pădurea spânzuraţilor este evidenţiată de percepţia 
asupra războiului, departe de una mobilizatoare, luminoasă, insistând pe 
„recuzita” crudă, întunecată, pe construcţia personajului principal, de fac- 
tură intelectuală, ezitant, labil, interogativ, prejudiciat la nivel psihologic. 


3. Tematica romanului 

Tema centrală a romanului este drama intelectualului ardelean, nevoit să 
lupte împotriva conaţionalilor într-un război care nu îi aparţine. 

Tema centrală este dublată de tema iubirii, evidenţiată prin legăturile lui 
Bologa cu cele două personaje feminine: Marta, logodnica din cauza căreia ple- 
case pe front şi pe care o descoperă, ulterior, frivolă, flirtând cu un locotenent 
maghiar, şi Ilona, „alternativa de front” (echivalent al ţigăncuşei din romanul 
Ultima noapte de dragoste..., „fata cu obraz verde la Vulcan”), cea care oferă o iubire 
dezinteresată, pasională, dar înţelege şi drama interioară a personajului principal. 

Alte teme importante prezente în romanul Pădurea spânzuraţilor ar fi: 

e tema destinului (al cărui mesager este, aici, Svoboda, şi în „cheie onomas- 

tică”); 

e tema naţională (existenţa satului ardelenesc sub stăpânire austro-ungară); 

e tema familiei (ilustrată atât prin relaţia dintre soţi, cât şi cea dintre părinţi 

şi copii). 


4. Compoziţie și structură 


a. Titlul 

Titlul este o metaforă semnificativă pentru atrocitățile războiului, un război 
în care, reiterând parcă mitul biblic al lui Cain şi Abel, oamenii se ucid unii pe 
alţii, pedepsind vreo vină inexistentă. O scenă din roman, în care, mergând cu 
maşina spre Comandament, Apostol Bologa vede trupurile a şapte oameni atâr- 
nând de crengile copacilor, constituie „plasticizarea” acestui concept. Căpitanul 
Otto Klapka, confident al lui Bologa, evocă şi el „pădurea spânzuraților” şi privirile 
care „străluceau cumplit” ale „trădătorilor de patrie”. 


b. Structura 

Structura este simetrică şi sferică, fiind determinată de imaginile iniţiale şi 
finale din roman, care au în centru spânzurătoarea şi spânzurarea, asociate 
iniţial apusului, iar, în final, răsăritului. 

Textul este alcătuit din patru „cărţi”, acţiunea fiind liniară. Primele trei au 
câte unsprezece capitole, cea de-a patra având doar opt, lucru ce a fost asociat, 
simbolic, cu un destin încheiat prematur, 

5. Planurile narative 

Acţiunea romanului Pădurea spânzuraţilor se desfăşoară pe două planuri: 

a. Primul plan este reprezentat de război, reconstituibil la nivelul „realităţilor” 

sale definitorii: 

* un război în care esenţială a fost stabilirea poziţiilor, de unde rezultă şi „reali- 
tăţi” precum tranşeele, sârma ghimpată sau reflectoarele, o scenă memorabilă 
în roman fiind aceea a distrugerii reflectorului („Ai ucis lumina, Bologa!”); 

e ignorarea componenţei multietnice a armatei imperiale („sacul de petice al 
Europei”), ceea ce a făcut ca dezertarea să devină „fenomen de masă”; 

e rangurile militare, relaţiile cazone, completul de execuţie, pretorul, medicul 
militar etc. 


b. Al doilea plan are în centru drama intelectualului Apostol Bologa, înrolat 
voluntar pentru a o impresiona pe Marta, logodnica lui, care, se pare, îi acorda 
atenţie unui locotenent maghiar, considerându-l „erou”. Ca ofiţer în armata impe- 
rială, acesta îşi face datoria faţă de stat, impunându-se chiar prin câteva acte de 
bravură. 

Deşi războiul este o realitate cu care s-a deprins, eroul nu poate lupta împotriva 
românilor şi, aflând că va fi mutat pe frontul românesc, cere o întrevedere cu gene- 
ralul Karg care îi aprobă mutarea pe un alt front, punându-l, însă, pe lista suspecţilor. 

Apostol este mutat la coloana de muniții şi renunţă la planul dezertări, mul- 
tumit că nu participă direct la luptă. 

Ajuns în Parva, satul natal, se desparte de Marta (rupe logodna), nemulțumit 
de comportamentul frivol al acesteia. 

Revenit în spatele frontului, în satul Lunca, eroul se însoară cu fata groparului 
Paul Vidor (să fie vorba de o premeditare a discursului?), Ilona, care îi oferă o dra- 
goste simplă, dar sinceră. | 

Mai mulţi ţărani sunt spânzurați pentru motivul că şi-au arat pământurile în 
zona frontului, fiind acuzaţi de trădare. 

Apostol este numit din nou în Curtea Marţială, urmând să judece alţi ţărani 
acuzaţi de complicitate cu inamicul. Este momentul care îl determină să treacă 
la români. Surprins de locotenentul Varga (cel care îi „promisese” cândva că îl va 
prinde când va încerca să fugă), Apostol Bologa este predat Tribunalului Militar, 
refuză să fie apărat de prietenul său, căpitanul Klapka, fiind condamnat la moarte 
prin spânzurare şi executat, 


6. Conflictul 
Există mai multe conflicte în roman, între mai multe personaje, aflate, uneori, 
în planuri diferite. 
P Conflictul exterior este constituit, în fapt, de Primul Război Mondial, fun- 
dalul dramei interioare a protagonistului. 

Conflictul (lat. conflictus, care înseamnă „şoc”, „ciocnire”) exprimă o 
opoziţie, un dezacord, o luptă sau o confruntare între personaje (conflictul 
exterior: de idei, de interese, social, politic, etnic, erotic, existenţial etc.) 
sau între două idei, trăiri, sentimente ale aceluiaşi personaj (conflict in- 
terior: de natură morală, psihologică, volitivă, intelectual-cognitivă etc.), 
într-o operă epică sau dramatică, 


Înceareăl 
Motivează natura conflictelor dintre: 
— Apostol Bologa şi Gross; 

— Apostol Bologa şi Varga; 

— Apostol Bologa şi generalul Karg. 


p Există un conflict interior, între datoria lui Bologa faţă de imperiul pe care îl 
slujeşte ca militar şi datoria faţă de românii împotriva cărora ajunge să lupte. 


7. Incipitul 


Incipitul romanului Pădurea spânzuraţilor este unul expozitiv, descriptiv, anti- 
cipativ (în spirit realist). 


Incipitul este partea introductivă a unui text care poate sugera, în mod 
concis, semnificaţia întregului text. Poate fi pregătitor, printr-o introducere 
care captează atenţia receptorului (captatio benevolentiae), sau care intră direct 

„în miezul faptelor (ex abrupto). 


Romanul Pădurea spânzuraţilor debutează cu pregătirea spânzurării cehului 
Svoboda (personaj cu nume simbolic, aceasta fiind şi funcţia pe care o actuali- 
zează aici), la care Apostol Bologa participă zelos, după ce a fost „onorat” cu in- 
cluderea sa în Curtea Marţială care a judecat trădarea condamnatului/dezertarea. 

Momentul este ales spre seară, lăsarea întunericului fiind esenţială pentru regia 
simbolică a evenimentului. Atmosfera este apăsătoare, cadrul natural pare ostil 
(„cerul cenuşiu de toamnă”, „un vânt tomnatec umed şi trist”). Prezenţa celor două 
cimitire, militar şi civil, susţine ideea morţii ca singură certitudine a războiului. 
Soldaţii, convertiți în gropari, sapă în lutul galben, lipicios, evidențiind astfel 
„rana pământului”, 

Soldaţii au un discurs care completează impresia deturnării tuturor lucrurilor 
de la finalitatea normală: „Dar nici asta nu-i armată, don căprar... S-ajungem noi 
gropari... de...” Educaţia tradiţională, fatalistă îi determină să conchidă că „în 
război viaţa omului e ca floarea, se scutură din te mirice...” 


EB = = 


CE Scanned with OKEN Scanner 


DS iii cl i st imi ÎL cai e a i d 


8. Finalul 
Finalul romanului surprinde execuţia lui Apostol Bologa pentru vina de a fi 
dezertat la români, reiterare a destinului sublocotenentului Svoboda, a nerăb- 
dării pe care, în debut, Bologa nu o înţelesese. În regia simbolică a momentului 
a fost ales răsăritul, acesta semnificând izbăvirea eroului de incertitudine. 
Asociat numelui încărcat simbolic al protagonistului, finalul romanului Pădurea 
spânzuraţilor consfinţeşte proiectarea acestuia în seria martirilor. 


VI. Caracterizarea-personajelor 


1. Apostol Bologa 

Apostol Bologa este ceea ce s-ar putea numi, luând ca suport un criteriu al 
evoluţiei, „un personaj rotund”, oscilând între „credinţă şi tăgadă” pe parcursul 
evenimentelor. 


Identifică, în roman, momentele în care Apostol afirmă că l-a găsit/pierdut/re- 
găsit pe Dumnezeu. Asociază impresiile eroului cu realităţile care i le-ar putea de- 
termina. 


Scena spânzurării cehului Svoboda îl obsedează pe Bologa. Labil, bolboroseşte 
clişeele care l-au ajutat să nu aibă, până acum, mustrări de conştiinţă. Klapka îi 
aminteşte însă că „omul” nu poate lipsi din ecuaţia războiului. 

Capitolul al doilea al primei cărţi oferă o „retrospectivă narativă”, „antece- 
dentele educaţionale” definitorii pentru conflictele interioare ale personajului 
central. Apostol este rezultatul unei educaţii puternic polarizate, între bigotismul 
mamei, susţinute de protopopul Groza, prieten bun al familiei, şi modelul auster 
al tatălui, Iosif Bologa, avocat memorandist închis pentru convingerile sale, rece, 
distant, principial: „Ca bărbat, să-ţi faci datoria şi să nu uiţi niciodată că eşti român!” 

În căutare de sensuri, Apostol studiază filosofia, rămânând să verifice, în coş- 
marul războiului, impresia studentului, conform căreia „Omul singur nu e cu nimic 
mai mult decât un vierme”. - 

Decizia de a pleca pe front o ia, pe de o parte, pentru a-şi impresiona logod- 
nica, pe Marta, care aprecia drept erou” un locotenent de vânători imperiali, 
foarte ţanţoş şi încrezut, pe de altă parte, pentru că ajunsese la o nouă convingere: 


„— Eu nu afirm că statul nostru e bun! a strigat Apostol cu o inspiraţie subită. 
Nu afirm deloc... Dar câtă vreme există, trebuie să ne facem datoria... Daţi-mi 
un stat mai bun, şi mă închin. Altfel însă vom cădea în anarhie.” 


Luptând într-un război pe care nu şi l-a asumat organic, ci din interese mes- 
chine, personajul ajunge în iminenţa unei decizii cruciale, pe care nu o anticipase, 
convins că în luptă trebuie să îţi faci doar datoria. 


E 2 


CE Scanned with OKEN Scanner 


Imposibilitatea de a lupta pe frontul românesc o susţine în faţa generalului 
Karg, sperând, după distrugerea „eroică” a reflectorului, într-o favoare. Are, însă, 
parte de o replică semnificativă pentru o concepţie diferită asupra războiului, 
rezultantă a unor motivații diferite: 


„— Nu-ţi dau voie să mai vorbeşti, ai înţeles?... Fiecare cuvânt al d-tale ar 
merita un glonte! Gândurile ce se ascund în dosul vorbelor d-tale sunt crimi- 
nale!... Înţelegi? Criminale!... O, ol... Vasăzică asta ţi-e vitejia?... Uite pe cine 
am propus eu pentru medalia de aur! Poftim!... Medalie de aur!... Glonte, nu 
medalie...” 


Într-o altă intervenţie, Apostol dă o „definiţie lirică a imposibilității morale” în 
care se află: 


„— Am citit undeva, excelenţă, zise Apostol cu glasul de adineaori, că inima 
omului, în primele săptămâni ale vieţii embrionare, se află nu în piept, ci în cap, 
în mijlocul creierilor, şi că de-abia pe urmă coboară mai jos, despărţindu-se de 
creier pentru totdeauna... Ce minunat ar fi, excelenţă, dacă inima şi creierul ar 
fi rămas împreună, îngemănate, să nu facă niciodată inima ce nu vrea creierul 
şi mai cu seamă creierul să nu facă ce sfâşie inima!” 


Dezertarea apare previzibilă după îndelungile reprize de „primenire” sufletească 
pentru personaj, după ce s-a logodit, simbolic mai mult, cu fata groparului. Moartea 
sa confirmă semnificaţia „serială” a simetriei, înscrierea lui Apostol într-o para- 
digmă definită, iniţial, de Svoboda. 


2. Alte personaje ale romanului 


Celelalte personaje ale romanului „de război” ilustrează componenta multiet- 
nică a armatei, având drept consecinţă firească imposibilitatea morală a multora de 
a lupta, oricând, pe orice front. 


a. Petre din lerusalim reconfirmă posibilitatea unei grile simbolice de lectură. 
Este un „apostol pentru Apostol”, o „conştiinţă la purtător” (ordonanța care 
îşi urmează superiorul). El este exponentul „bunului-simţ”, are comporta- 
mente de natură să îl edifice pe Bologa în privinţa gândurilor celor mai intime. 


„— Ştii vestea, Petre? zise a doua zi Apostol către ordonanța care, ghemuit 
într-un colţ al adăpostului, citea cu râvnă şi evlavie Visul Maicii Domnului. 
Peste o săptămână, cel mult două, mergem acasă, în Ardeal... 

— Bogdaproste! făcu soldatul, luminat de bucurie şi începând să se închine... 

Bologa zâmbi aproape răutăcios văzând fericirea omului şi urmă baţjocoritor: 

— Da ce, tu crezi că ne ducem să petrecem? Ehe, mai pune-ţi pofta-n cui, 
bădiţă! Ne ducem tot la bătălie... să ne batem cu românii... 

— Vai de mine, don' locotenent! sări Petre speriat. Doamne fereşte!... Doamne, 
apără-ne şi nu ne părăsi!... Mare păcat, don’ locotenent... Apoi să nu-i trăsnească 
Dumnezeu din senin?” 


214 ] | 

Portretul său fizic, cu „ochi nespus de blânzi în care pâlpâia evlavie şi resemnare” 
se suprapune unui credincios fervent, pentru care moartea nu mai reprezintă o 
spaimă, dar percepe războiul drept „pedeapsa lui Dumnezeu”: 


„— Dumnezeu ţine cumpăna dreaptă, zise Petre cu o credinţă profundă. 
Moartea nu-i pedeapsă. Viaţa e pedeapsă, Şi numai chinurile trupului şi suferin- 
tele îndreaptă pe om spre mântuirea sufletului...” 


b. Otto Klapka, fost avocat în vreme de pace, este cel care îi induce lui Bologa 
îndoiala că decizia sa, ca membru al Curţii Marţiale, nu este cea mai bună 


cu putinţă. 
„— O, Doamne... dovezile... când e vorba de o viaţă de om..." 


Pentru Klapka, războiul este un „ucigător de energii”. Devine confidentul lui 
Bologa („Te-am văzut aseară cum te-ai chinuit...şi te-am înţeles...”.). Îşi reproşează 
laşitatea de a nu fi fost până la capăt alături de trei cehi dezertori. El este cel care 
îi evocă lui Bologa „pădurea spânzuraţilor” şi efectul straniu al privirii acestora 
asupra conştiinţei sale. 

Adevărat prieten, căpitanul încearcă până în ultimele clipe să îl convingă pe 
Bologa să se lase apărat, dar fără succes. 


c. Locotenentul Varga este singurul ofiţer activ, luptând din convingere (este 
maghiar). Pentru el, duşmanul este „Duşmanul ţării, oricare ar fi!” Bun pri- 
eten al lui Bologa, ajunge să îl suspecteze de gânduri nepotrivite şi să îi 
promită că nu va ezita să îl aresteze dacă va încerca să treacă linia frontului. 


Are un portret fizic impozant. 


d. Locotenentul evreu Gross crede că „nimic nu e mai presus de om”. Nu înţe- 
lege să lupte, precum Varga, pentru o patrie care nu îi aparţine: „Aici, în 
inima Rusiei, e patria dumitale?” îl întreabă pe Varga. El speră într-o „pornire 
uriaşă de răzvrătire universală”, fiind nemulţumit de nedreptate, de ceea ce 
reprezintă imperiul: „internaţională crimei”. Gross ascultă ordinele, dar, aşa 
cum el însuşi afirmă, „cu silă”, fără zelul generalului Karg. 


e. Ruteanul Cervenco este cel care crede că unica soluţie este iubirea. Soldat 
neconvențional”, este profund impresionat de soarta lui Svoboda. Portretul 
său fizic este unul impozant. Ascunde însă un suflet de „iluminat”: „în doi 
ani de război niciodată nu pusese mâna pe vreo armă, ci mergea în lupte numai 
cu un băț de trestie şi cântând cântece bisericeşti. Cervenco însuşi spunea sus şi 
tare că mai bine şi-ar tăia mâinile decât să tragă asupra unor bieţi oameni ca şi 
dânsul. Altfel, fiind extrem de conştiincios în serviciu şi dispreţuitor de moarte..." 

“incearcă! 


1. Observă stările prin care trece Bologa, de la momentele premergătoare 
spânzurării până la ultima replică a personajului din capitolul al doilea. 

2. Realizează caracterizarea personajului Apostol Bologa din romanul Pădurea 
spânzuraţilor de Liviu Rebreanu. Ai în vedere următoarele repere, pe care le poţi 
urmări folosindu-te şi de informaţiile de mai sus: 

— încadrează romanul într-o epocă şi într-un curent literar, stabileşte-i locul 
în creaţia autorului; 

— prezintă tematica; 

— statutul personajului (principal, titular, complex, surprins în evoluţie, con- 
diţia socială, tipologia sa — realist — motivând încadrarea etc.); 

— caracterizarea directă realizată de narator sau de alte personaje (de exemplu: 
Klapka, Karg, Varga, Gross). Se impune observaţia că eroul are doar portret 
moral, realizat direct de către narator, nu şi fizic; 

— caracterizează personajul prin comportamentul său, prin felul în care ac- 
ţionează, gândeşte, simte, trăieşte sau vorbeşte, numind câteva trăsături 
care îl definesc în esenţa sa morală (de exemplu: sentimentul exacerbat 
al datoriei, în debut; „antecedentele educaţionale” — spiritul mamei, fer- 
voarea religioasă, şi spiritul tatălui — „...să nu uiţi niciodată că eşti român!”); 

— urmăreşte o trăsătură definitorie a personajului pe parcursul acţiunii roma- 
nului — de exemplu, raportarea la divinitate — comentând cel puţin două 
episoade, secvenţe narative, având în vedere conflictele în care este el 
angrenat şi relaţia cu celelalte personaje; 

— subliniază, pe parcursul analizei personajului, mijloacele şi procedeele folo- 
site de autor în conturarea personalităţii acestuia (de exemplu: portretul 
fizic, tehnica detaliului semnificativ, monologul interior şi stilul indirect liber, 
introspecţia, retrospecţia, analiza psihologică etc.); 

— relevă semnificaţia destinului personajului (sfârşitul său tragic) în relaţie cu 
deznodământul textului şi exprimă-ţi un punct de vedere argumentat 
despre construcţia personajului şi locul său în opera scriitorului şi în lite- 
ratura română. 


OBSERVAȚIE! 


Este bine, de fapt, ca în oricare dintre aceste situaţii să-ţi formulezi pro- 
priile opinii, pe care să le argumentezi cât mai relevant sau să aduci în spri- 
jinul expunerii tale reperul critic (de exemplu, Eugen Lovinescu remarca, 

0 în Istoria literaturii române contemporane, că „în nici un moment Bologa nu devine 
un «naţionalist» militant, nu vorbeşte de «patriotism», cazul lui de conştiinţă se 
zbate mai mult în cadrul unei incompatibilităţi morale şi omeneşti”. În Arca lui 
Noe, Nicolae Manolescu afirma: „Bologa este un iluzionat aproape permanent, 
incapabil a discerne între propriile dorinţe şi dorinţele străine. ”). 

VII. Stilul autorului 


George Călinescu remarca — în Istoria literaturii române de la origini până în 
prezent — că în opera lui Rebreanu există „un limbaj de un misticism profetic, cu o 
puternică sentenţiozitate ibseniană”. 

Tudor Vianu evidenția, în Arta prozatorilor români, „obişnuita notație organică” 
în conturarea portretului moral, în roman, „corespondenţa între stările sufleteşti ale 


personagiilor şi natura care îi înconjoară, subliniindu-le anxietăţile”. 


incearcă! 
Jdentifică în roman elemente aparţinând observaţiei organice. Analizează pentru 
ilustrare, patru „momente” distincte, asociind aceste observaţii cu trăiri ale pro- 


tagonistului. 


„Ce trebuie să stiu! 

P Trăsăturile romanului obiectiv, realist-psihologic, ilustrate pe textul lui Liviu 
Rebreanu; 

P Felul în care se relevă, în conţinutul romanului Pădurea spânzuraţilor, tema 
şi viziunea autorului despre lume; 

p Relaţia dintre incipit şi final; 

> Particularităţile de construcţie a unui personaj; 

p Relaţia dintre personaje; 

» Felul în care se relevă una din următoarele teme: drama intelectualului ar- 
delean, iubirea, familia. 


“Cum îmi fixez cunostintele! 


Test de verificare a lecturii. 


Rezolvă următoarele cerinţe: 
1. Numele locotenentului ceh care este executat în debutul romanului este 


sserosoeseoosoososooossespeooppsooeeopovoserogepeeeopoenserorvoesesoeoenevrorecessenreoeereteensn. .ccroporeoereeevececensneae 


2. Căpitanul care îi va deveni confident lui Bologa este 


LEX AAA .........cceneetetaeecocetetetenaeneeeetenee 


espopooooesesopsososoteeseoposoosooeenoposoreopoposeoetoperoecroorote.r.? 


3, Ce îi spune Svoboda preotului? 


seorsesosssososcoseerorereoopovpevevoporepesoneroeeverereosseessecporeeroeeeerevoonesererets. 


4. Ce eveniment straniu îl impresionează pe Bologa la vârsta de şase ani? 


..torooesoerevtere 
di eee ea idee te didena ve dia tpaeienaai ao anion vagi ertnsibitoeeri viat etne tea 6393307003 Lă 

5. Cum se numeşte protopopul, prieten de familie, care intervine în câteva 
rânduri pentru a influenţa decizii ale personajului principal? 


..oeroeeeeoeeeooeeeeeecoenoeeeeoeeovecesenonesoeeoonoentotenteeroeseteneooevocooevocoonosceooatovonootocooneeoseneeesesese 


6. Din ce cauză ajunge Iosif Bologa în închisoare? 


....nteeaeeeeeeeeatesedodeoeeebeboaboeetoceooboooseotoeeoedetosttoteotovtecoedotecotevosse o... poeeereetevoroeceerere 


7. Ce studii urmează Apostol Bologa? 


.voeoveeveeeeeeeeoeeeeeteeetevereoteeeoecocevocooooeoeevetecooeeeoeoeoeeeeveceesoteseooeosestoeoveoeeeeeooooooooososooee 


8. Care este personajul care îi spune: „Ura, numai ura va stârpi nedreptatea”? 


..voooooenenenoeveoeevoeveooevovoeteveceetervoevoevoeoovoeoooocooooooeroooovorvovovonoeooooooooocoooecoteeeooeoeooooeoooovoevoevooooeeooeee | 


9. Ce veste cutremurătoare îi dă Apostol ordonanţei (lui Petre)? 


...vooooveveneeeetevoecoeotetecoeoroevcoecoorocooooooocoovoceoeoooooooooovovoooooeocoocovevnoooeoooreoceoeoecoeoororoooooooovooovovovoeoee 


10. Care este numele simbolic al satului în care locuieşte Petre, în Ardeal? 


...voooeoevoecoecovcevoececerrooooreorcoooooevoooocooovoeovocoenecorovoeoooeovoeooooovovovevovovovoeoeroervoeovoevoevoooooeooocevevoveoeovovoe 


11. Pentru ce îl propune generalul Karg pentru medalia de aur pe erou? 


....oooeooevoeooveceoeeeeceeeevoooeooeoooooeotoooecoeooeooececeeceeeoeeeevoooooeooooococcevooooovoececooooooeooocevoeeooevoecosocoececee 


12. Care sfat al lui losif Bologa i se întipăreşte în minte fiului? 


13. Cum se numeşte fata din satul Lunca de care se îndrăgosteşte Apostol? 


.......oe poooooovooooeeeotentoeeeooooooooveevocecnooeeovoerceeveotretevooevcevooevoevoevonoeeoeerețovreoooeroeecooevecovevoeoooecoececoeneeoeee 


14. Din ce cauză se întoarce în satul natal Parva? 


...coooeeoeervevoerereeeoeteeeoeeeerevepoertereovoroeeecreeoeeteeoeretereneeceeeooevoetoeeoetoeeeecoeettececececenoeveooneeoeroeoeoeooeneteee 


15. Care crede Marta că este motivul ruperii logodnei? 


1.9090 Po.oe009ooesPeoortevbreooteteceeeeeeoeteeeetoeotretoevpeneveceoteteeeoeeteetettoeetenoeeeceeecetecoeenoeteaeoeetee 


16. Cine îi căsătoreşte pe fata groparului şi pe Apostol? 


... 
.......01199990909099900009900e00p0aeeeseeteeeetoaetetetetevteooeeeeotetoetoececeoeneceettccoteevttevecoeeoeoooetoesetenee 


17. Ce determină personajul principal să hotărască, a doua oară, dezertarea! 


Li 
.vcooenoevoeoeeet? 
seerepevroveereororovogererecropreseeteoeeeestosostesogereooroossonetasoasoetsnveaneoooteasovoeosereceoer 

18. Ce moment simbolic (religios) anticipează dezertarea? 


.......... Â....1.......c.snccesosseseseeovreeoae tesooeooscocesooesetesosoosososoetosovevespoesosooopoorsoosoeseoososeo tese 


19. Cine îl arestează pe Apostol în timp ce trece la români? 


ETETETT srsosooseososoosotosotosososossbtooseoooosdesoosessosotoesoosessotostsoocsososososospesossotesosecessesoreosoro>r 


20. Cu ce moment al zilei este asociată executarea protagonistului? 


...00.0.....1..090099000960000000000009000500004009058600000900000000000900000009300000sosecccovessrerreooeooeoeoosaesoonooroee 


Alte teme de lucru 


Rezolvă următoarele cerinţe: 


1. Imaginează-ţi că eşti Alexandru Pălăgieşu, prietenul lui Apostol. Alcătu- 
ieşte-i un portret din această perspectivă, amintind şi incidentele dintre voi. 


2. Eşti reporter pentru ziarul românesc „Vatra”. Realizează un interviu cu Apostol 
Bologa (de minimum o pagină), având ca temă „Memorandumul”. 


3. Alege unul dintre personajele cărţii, altul decâr Apostol, care ar putea con- 


© stitui pentru tine un model moral. Motivează-ţi opţiunea în 10-20 de rânduri. 


4. Construieşte un monolog, de 20-30 de rânduri, prin care să argumentezi, în 
faţa Curţii Marţiale, imposibilitatea de a lupta pe frontul românesc. Pentru a fi 
mai „credibil/ă”, foloseşte argumente aduse de Apostol Bologa în roman, în faţa 
generalului Karg, a lui Klapka etc. 

5. Scrie o scrisoare către Marta, respectând convențiile acestui tip de text, prin 
care (din perspectiva lui Apostol Bologa) să îți motivezi decizia de a rupe logodna. 

6. Realizează un eseu cu titlul „Pădurea spânzuraţilor, între întuneric şi lumină”, 
evidențiind semnificaţii ale acestor „repere” pentru conştiinţa eroului. Nu uita mo- 
mentele esenţiale: constatarea de după moartea lui Svoboda, distrugerea reflec- 
torului, momentul Învierii/Paştelui, moartea lui Apostol etc. Poţi utiliza, ca suport, 
un dicţionar de simboluri. 

7. Alcătuieşte un tabel în care să scrii, într-o coloană, trăsăturile de portret fizic 
şi moral ale lui Karg, iar în cealaltă, elementele de portret fizic şi moral ale lui 
Bologa, reconstituibile prin antiteză. 

8. În ce măsură crezi că numele personajelor au o anumită relevanţă şi încărcă- 
tură semnificativă, simbolică chiar? Ţine cont, în acest sens, de afirmaţia autorului: 
„Chestiunea numelor pare multora fără importanţă pentru opera de artă. Eu însă cred 
că, şi în viaţa reală, numele are o însemnătate deseori hotărâtoare asupra soartei celui ce 
îl poartă. În roman, numele oamenilor le defineşte dintru început fizionomia morală”. 


E O 

9. Argumentează-ţi răspunsul, comentând semnificaţia numelor următoarelor 
personaje din roman: Apostol, Petre, Maria, Svoboda. Interesant este şi numele sa- 
tului în care locuieşte Petre, ordonanța lui Apostol. 


10. Alcătuieşte un tabel în care să asociezi momentele semnificative pentru 
evoluţia spirituală a protagonistului cu senzațiile organice ale acestuia. 

11. Imaginează, sub forma unei compuneri de 1-2 pagini, un alt final pentru 
romanul Pădurea spânzuraţilor. 


care a cunoștințelor 
Subiectul I 
A, Se dă textul: 


i „— Fericirea e totdeauna iubire, zise Apostol Bologa schimbat, privindu-l cu 
o uşoară mustrare. 

— Şi iubirea e Dumnezeu, adăugă Gross râzând ironic. Da, da, cunoaştem! ... 
Începutul şi sfârşitul e Dumnezeu, fiindcă habar n-avem de unde venim şi unde 
mergem şi, prin urmare, înlocuim întunericul cu un cuvânt mare şi gol... 

— Când simţi pe Dumnezeu în sufletul tău, nu mai ai nevoie nici de explicaţii, 
nici de trecut şi viitor, zise iar Bologa, liniştit. Când crezi aievea, te-ai ridicat dea- 
supra vieţii! 

— Ce-i, Bologa, ai nebunit? întrebă brusc locotenentul, foarte serios. 

— Toate ştiinţele trecute şi viitoare nu vor putea înăbuşi în sufletul omului 
glasul lui Dumnezeu! urmă Apostol cu o înflăcărare umilă. Pretutindeni te izbeşti 
de întrebări, numai în Dumnezeu găseşti împăcarea fără îndoieli!... În clipa când 
Dumnezeu ar părăsi pe om, definitiv, fără speranţă, lumea ar deveni o imensă 
maşină fără conducător, osândită să scârţâie infinit, fără rost, îngrozitor de fără 
rost... În asemenea lume viaţa ar fi un chin atât de cumplit, că nicio fiinţă simți- 
toare nu ar mai putea trăi!... Ar fi într-adevăr sfârşitul lumii...” 


(Liviu Rebreanu, Pădurea spânzuraţilor — cartea a treia) 


B. Cerinţe: 

1. Găseşte sinonime contextuale pentru cuvintele din text „mustrare” şi „înlocuim”. 

2. Identifică, în fragmentul dat, 4 elemente lexicale aparţinând câmpului se- 
mantic al divinității. 

3. Precizează rolul punctelor de suspensie din enunţul: „Ar fi într-adevăr 
sfârşitul lumii..." 

4. Indică o imagine artistică prezentă în textul dat. 

5. Explică rolul dialogului în fragmentul citat. 


Ey- 

6. Numeşte o figură de stil conținută în sintagma „lumea ar deveni o imensă 
maşină fără conducător” şi explică semnificaţia ei în context. 


7. Identifică o trăsătură a personajului Apostol Bologa prezentă în fragment. 


8. Comentează, în 6-8 rânduri, acţiunile protagonistului romanului Pădurea 
spânzuraţilor în relaţie cu sentimentele trăite de acesta, aşa cum le deduci din 
fragment. 


9. Menţionează 2 trăsături morale ale lui Gross prezente în acest fragment. 


Subiectul al II-lea (text argumentativ) 


Scrie un text argumentativ, de minimum 15 rânduri, în care să argumentezi 
rolul războiului în conturarea unui „caz de conştiinţă” — Apostol Bologa. 


Notă! 


În elaborarea acestui text vei avea în vedere respectarea structurii argu- 
mentării (ipoteza, constând în formularea tezei, valorificarea citatului şi 
formularea punctului de vedere cu privire la tema pusă în discuţie, argu- 
mentaţia — cu minimum 2 argumente şi exemplificări — concluzia). 


> informaţii generale despre Liviu Rebreanu şi despre 
opera sa; 

> informaţii despre romanul Pădurea spânzuraţilor — anul 
şi locul apariţiei; 

> argumente că textul este un roman de analiză: analiza 

unui caz de conştiinţă, a unui conflict interior. 


Date despre autor 
și operă 


p este o metaforă semnificativă pentru atrocitățile răz- 
boiului; 

pb reprezintă o scenă din roman, în care Apostol Bologa 
vede trupurile a şapte oameni atârnând de crengile 
copacilor; 

pb căpitanul Klapka menţionează şi el „pădurea spânzu- 

raţilor”, 


Tema > războiul, dragostea (secundară), destinul, familia. 

Narațiunea. 
Naratorul 


> omniscienţă, obiectivitate, naraţiune la persoana a III-a; 
> noutate tehnică: impresia de obiectivitate se reali- 
zează prin existenţa mai multor puncte de vedere pe 
marpinea aceleiaşi realităţi (după cum remarca 
Nicolae Manolescu). 


Structură 
și compoziție 


p textul este alcătuit din patru „cărţi”, acţiunea fiind 
liniară, Primele trei au câte unsprezece capitole, cea 
de-a patra având doar opt. 

p structura este simetrică şi sferică, determinată de ima- 

ginile iniţiale şi finale din roman, care au în centru 

spânzurătoarea şi spânzurarea. 


Subiectul p acţiunea este lineară din punct de vedere cronologic 
şi pluriepisodică; 

> situaţie iniţială: spânzurarea cehului Svoboda, con- 
damnat pentru dezertare; 

pb Apostol Bologa, membru al Curţii Marţiale, participă 
la execuţie; 

> Apostol îl cunoaşte pe căpitanul Otto Klapka, cel din 
urmă fiind marcat de execuţie; 

> Klapka îl descumpăneşte pe Bologa, evidenţiindu-se 
omul, dincolo de „crimă” sau „pedeapsă”; 

p se evocă anii copilăriei, educaţia „bipolarizată” a ero- 
ului, relaţia cu Marta, momentul deciziei de a lupta 
pe front şi comportamentul exemplar în luptă; 

> Apostol află că va lupta pe frontul românesc; 

p cere generalului Karg să lupte pe frontul italian, dar 
este refuzat; 

pb decide să dezerteze; 

p este rănit şi internat; 

pb primeşte un concediu şi merge acasă; 

b rupe logodna cu Marta, care îi pare frivolă; 

b mutat la o coloană de muniții, în satul Lunca, se în- 
drăgosteşte de fata groparului Vidor, Ilona, cu care se 
căsătoreşte; 

b este convocat pentru judecarea unor ţărani din zona 
frontului, consideraţi spioni; 

b dezertează, fiind capturat de o patrulă condusă de 
locotenentul Varga, fost prieten; 

» este spânzurat, „reluând” cazul lui Svoboda. 

p este unul expozitiv, descriptiv, anticipativ; 


> pregătirea spânzurării cehului Svoboda; 
p cadrul: seara, frontul rusesc („Urâtă ţară aveţi, mus- 
cale!”). 


p execuţia lui Apostol Bologa; 
> momentul — răsăritul. 


> TIMPUL - istoric, concret, atestat documentar (Pri- 
mul Război Mondial), reconstituibil din referiri la 


Repere 

spațio-temporale 
evenimente şi personalităţi istorice; 

> SPAŢIUL -— iniţial frontul rusesc, apoi în spatele 

liniilor frontului românesc, în satul natal, Parva, din 

nou în Lunca (satul din spatele frontului). 


Caracterizarea 
lui Apostol Bologa 


»> personaj principal; 

> „personaj rotund”; 

> educaţie polarizată, între fervoarea religioasă inocu- 
lată de mamă şi autoritatea paternă puternică; 

p labil; 

p orgolios; 

> un sentiment dezvoltat al datoriei; 

> în căutare de confidenţi cărora să le dezvăluie zbuciu- 
mul său (Klapka, Petre, Cervenco); 

> într-o permanentă căutare de sine, „reactivată” de 
scena spânzurării lui Svoboda, al cărei „artizan” a 
fost, involuntar, ca membru al Curţii Marţiale; 

> este decis să dezerteze în urma veştii că va trebui să 
lupte pe frontul românesc; 

> regăseşte iubirea autentică întruchipată în Ilona, 
„alternativa de front” la iubirea frivolă a Martei, 
fosta logodnică; 

p sfârşit tragic, reluând destinul lui Svoboda. 


Realismul: 
> Rebreanu sfidează viziunea idilică asupra războiului; 
> timp istoric, concret, atestat documentar; 

pb construcţie raţionalistă, deductivă; 

> punctul de plecare: un incident biografic grav; 
> incipitul — unul expozitiv, descriptiv, anticipativ. 


Particularități 
stilistice 


CE Scanned with OKEN Scanner 


Naturalismul: 

p violenţa 

p fişa de observaţie clinică a personajului principal; 
p „limbaj de un misticism profetic” (G. Călinescu); 


> autorul surprinde „corespondenţa între stările sufleteşti 
ale personagiilor şi natura care îi înconjoară, subliniindu-le 
anxietăţile”. (Tudor Vianu) 


De unde aflu mai multe! 


Bibliografie critică selectivă: 


Balotă, Nicolae, De la Ion la Ioanide. Prozatori români ai secolului XX, Editura Emi- 
nescu, Bucureşti, 1974 


Călinescu, George, Istoria literaturii române de la origini până în prezent, Editura 
Minerva, Bucureşti, 1982 


Cioculescu, Şerban, Aspecte literare contemporane, Editura Minerva, Bucureşti, 1972 

Constatinescu, Pompiliu, Romanul românesc interbelic, Editura Minerva, Bucureşti, 
1977 

Lovinescu, Eugen, Istoria literaturii române contemporane, vol. III, Editura Minerva, 
Bucureşti, 1981 

Manolescu, Nicolae, Arca lui Noe. Eseu despre romanul românesc, ediţia a Il-a, Edi- 
tura Gramar, 1998 

Raicu, Lucian, Liviu Rebreanu, Editura pentru Literatură, Bucureşti, 1967 

Vianu, Tudor, Arta prozatorilor români, Editura Minerva, Bucureşti, 1988 

ROMANUL EXPERIENȚEI 


Maitreyi 
de Mircea Eliade 


|. Date biografice despre Mircea Eliade 


e 9 martie 1907 — se naşte la Bucureşti; 

e 1917-1921 — studiază la Liceul „Spiru Haret” din Capitală; 

+ 1925-1928 — urmează cursurile „Facultăţii de Litere şi Filosofie” a Universi- 
tăţii Bucureşti; 

e 1928-1932 — primeşte o bursă în India, la Calcutta, unde aprofundează stu- 
diul religiei şi al filosofiei hinduse tradiţionale; 

+ 1929 — debutează cu romanul Isabel şi apele diavolului, care se înscrie în aşa-zisa 
„literatură a experienţei”, ca şi romanele care i-au urmat: Maitreyi (1933), 
Lumina ce se stinge (1934), Întoarcerea din rai (1934), Huliganii (1935), Şantier 
(1935), Nuntă în cer (1938). În paralel, cultivă proza fantastică: Domnişoara 
Christina (1936), Şarpele (1937), Nopti la Serampore şi Secretul doctorului 
Honigberger (1940). 

e 1933 — Mircea Eliade îşi ia doctoratul cu lucrarea Istoria comparată a tehnicilor 


Yoga; 

+ 1940-1944 — este ataşat cultural al României, mai întâi la Londra, apoi la 
Lisabona; 

e 1945 — după instaurarea în ţară a regimului comunist, se stabileşte definitiv 
la Paris; 


* 1956 — se stabileşte în Statele Unite, unde va fi profesor de istoria religiilor la 
Universitatea din Chicago, desfăşurând o activitate ştiinţifică impresionantă, 
ce i-a adus consacrarea pe plan mondial; 

* 1985 — devine Doctor Honoris Causa al Universităţii din Washington; 

e 22 aprilie 1986 — moare la Chicago, 


II. Mircea Eliade — repere critice 


e „Asemenea lui Camil Petrescu, Mircea Eliade nu mai crede în superstiţia scrisului 
frumos. Dacă înainte literatura a fost echivalată cu stilul, autorul Nopţii de Sânziene 
nu e preocupat de imperfecţiunile de ordin lexical, ci îl fascinează omul din scriitor. 


E =: 

Eliade scrie nişte romane cerebrale ale căror personaje trăiesc nişte experienţe deci- 
sive. Prozatorul este torturat de întrebări, de unde numeroasele paranteze şi ezitări, 
care reflectă deplina lui sinceritate. Răspunsurile contează mai puţin decât intero- 
gaţiile, deoarece orice concluzie înseamnă ceva finit, osificat, şi nu mai exprimă dile- 
mele unei cunoaşteri de sine ce doreşte să coboare până la rădăcinile fiinţei. Câtă 
autenticitate, atâta originalitate, am putea spune despre această literatură existen- 
ţialistă în care se face elogiul faptei, similară cu creaţia.” 


(Gheorghe Glodeanu, Poetica romanului românesc interbelic) 


„În «Maitreyi» se întâlnesc şi, în aparenţă, «se acomodează» două moduri de a con- 
cepe iubirea. Dragostea spiritualizată se apropie de modul carnal de eros, în vreme 
ce patima posesivă aproximează dimensiunile unui extaz pe care bătrânul continent 
nu-l cunoaşte decât foarte vag.” 


(lon Lotreanu, Introducere în opera lui Mircea Eliade) 


„« Maitreyi» este una dintre acele cărţi cu destin de miracol în cariera unui scriitor 
şi chiar a unei generaţii. [...] D. Eliade nu a scris un aşa-zis roman exotic; lipsa 
de culoare descriptivă (peisagiile sunt toate interiorizate), reducerea atmosferei 
locale la câteva duzini de expresii strict necesare pentru a ne aminti că faptele se 
petrec în India îl prezervă de toată facilitatea genului [...]. Dacă şi-a adaptat sen- 
sibilitatea la mediu, a făcut-o numai în măsura în care Maitreyi, eroina, trăieşte 
etica dragostei specific indiene. Există un pitoresc moral, în alcătuirea de magnifică 
pornire a tulburătoarei iubite a lui Allan, european lucid, chiar în tensiunea su- 
premă a patimei ce-l consumă, fascinat de vraja fizică şi de superstiţia poetică a 
exoticei cu destin damnat.” 


(Pompiliu Constantinescu, Scrieri) 


„«Maitreyi» va rămâne cartea de căpătâi a îndrăgostiţilor de dragoste, poemul 
adolescenţei, în primul rând al acelei adolescenţe specifice veacului nostru, incitat 
de evadare şi exotism. «Maitreyi» realizează în literatura noastră o eroină compa- 
rabilă eroinelor tragice, universale. Izbutind, cu diversele sale însuşiri şi în somp- 
tuoasa geografie a Indiei, această carte de mare simplitate, d. Mircea Eliade a sporit 
cu unul seria miturilor erotice ale umanităţii.” 


(Perpessicius, 12 prozatori interbelici) 


„Întâlnirea a doi indivizi de rase felurite într-un decor sugerat nu atât plastic, cât 

prin siguranţa amănuntelor sociale, e memorabilă. Mircea Eliade a îmbogăţit lite- 

ratura română cu o viziune nouă, scriind întâiul roman exotic în adevăratul sens 
al cuvântului.” 

(George Călinescu, Istoria literaturii române 

de la origini până în prezent) 


o 

III. Opera și contextul cultural 


Reprezentant de seamă al prozei româneşti interbelice, istoric al religiilor, filosof 
şi savant de reputaţie mondială, Mircea Eliade a fost unul dintre discipolii filoso- 
fului Nae Ionescu. După ce revine din India, unde aprofundează studiul religiei şi 
filosofiei hinduse tradiţionale, este asistent la Facultatea de Litere şi Filosofie din 
Bucureşti, desfăşurând în paralel o bogată activitate literară şi publicistică. Se im- 
plică, totodată, în viaţa politică a timpului, apropiindu-se (ca şi Emil Cioran), sub 
influenţa lui Nae lonescu, de mişcarea legionară. 

După cel de-al Doilea Război Mondial, Eliade ajunge la o formulă narativă în 
care planul real şi planul fantastic se întrepătrund, apropiată de aşa-zisul „realism 
magic”, cultivat de prozatorii latino-americani (Ernesto Sabato, Gabriel Garcia 
Mârquez). Acum sunt elaborate câteva din capodoperele scriitorului: nuvelele 
La ţigănci (1959) şi Pe strada Mântuleasa (1968), precum şi amplul roman Noaptea 
de Sânziene, care poate fi considerat o sinteză a întregii creaţii eliadeşti. 

Opera lui Mircea Eliade mai cuprinde volume de eseuri (Solilocuii, Oceanografie, 
Insula lui Euthanasius), jurnale, memorialistică, studii de istorie a religiilor (Tratat 
de istorie a religiilor, Mitul eternei reîntoarceri, Aspectele mitului, Sacrul şi profanul, 
De la Zalmoxis la Genghis-Han, Istoria credințelor şi ideilor religioase). 

O parte însemnată a prozei lui Mircea Eliade se integrează în literatura auten- 
| ticităţii şi a experienţei. Multe din romanele sale sunt mai degrabă „jurnale”, 
destinate să înregistreze, în absenţa programatică a oricărei tentative a scriitoru- 
lui de a face literatură, fapte de viaţă sau trăiri abisale, guvernate de aspiraţia spre 
o autenticitate superlativă. Astfel, în primul său roman, Isabel şi apele diavolului, 
naratorul este obsedat de latura demonică a fiinţei sale, ca şi de vieţile virtuale pe 
care le-ar fi putut trăi; în Întoarcerea din rai şi Huliganii, încearcă să realizeze por- 
tretul de grup al generaţiei sale, care, sub influenţa profesorului de filosofie Nae 
Ionescu, e obsedată de problema autenticităţii şi îşi pune întrebări grave şi neli- 
niştite despre rosturile mai adânci ale existenţei umane. 

Aceste romane tind să acrediteze ideea unui conflict între generaţii, între 
„tineri” şi „bătrâni”, personajele din cele două romane ale lui Eliade fiind atrase 
de acţiunile violente, menite să impună mulțimilor lipsite de personalitate voinţa 
indivizilor excepţionali. Ele ilustrează romanul experienţei care a încercat să de- 
păşească realismul anecdotic prin abordarea dramei morale sau filosofice. 


IV. Adordarea operei literare 


1. Tematica și viziunea autorului despre lume 


Publicat în 1933, Maitreyi este al doilea roman al lui Mircea Eliade, înscriin- 
du-se, alături de Isabel şi apele diavolului, Şantier, Nopți la Serampore şi Secretul doc- 
torului Honigberger, în seria operelor cu subiect indian ale scriitorului. 

In ceea ce priveşte tematica, romanul lui Mircea Eliade poate fi abordat din mai 
multe perspective: ca roman de dragoste, ca roman exotic şi ca roman inițiatic. 


> Prin subiectul său, cartea lui Mircea Eliade este un roman de dragoste, care 
relatează povestea unei iubiri tragice, „imposibile”, care eşuează, deoarece 
cei doi parteneri aparţin unor lumi şi unor mentalități total diferite. 

Tema iubirii imposibile a cunoscut o mare frecvenţă în literatura euro- 
peană, începând cu legenda medievală despre Tristan şi Isolda şi sfârşind cu 
literatura secolului XX. Eseistul elveţian Denis de Rougemont consideră, în 
cartea sa Iubirea şi Occidentul, că popoarele occidentale au o viziune cu totul 
particulară asupra iubirii, pe care o concep ca pe o pasiune mistuitoare ce ia 
naştere între doi parteneri care nu-şi pot aparţine unul celuilalt, şi fasci- 
nează tocmai pentru că e imposibilă, sortită de la bun început neîmplinirii. 
În romanul lui Mircea Eliade, povestea de dragoste dintre Allan şi Maitreyi 
sfârşeşte nefericit din cauza diferenţelor de mentalitate dintre cei doi: Allan 
este reprezentantul lumii moderne occidentale, în timp ce Maitreyi întru- 
chipează India tradiţională, cu valorile ei specifice. Modul lor de a privi şi 
interpreta realitatea e determinat de mentalitatea lumii din care fac parte. 
Ca şi în cazul celebrelor cupluri din literatura universală, şi aici avem de-a face 
cu o poveste tragică, prin finalul aventurii erotice: Chabu moare, Maitreyi 
înnebuneşte, iar Allan, bolnav sufleteşte, pleacă, rămânând însă cu o nos- 
talgie dureroasă a indiencei. 


P În ceea ce priveşte exoticul, romancierul înfăţişează în carte o lume îndepăr- 
tată nu numai în spaţiu, dar şi ca mentalitate de orizontul europeanului obiş- 
nuit. Cu toate acestea, credincios dezideratului autenticităţii, romancierul 
evită pitorescul facil, evocând cu sobrietate aspectele specifice ale Indiei: 
peisaje (jungla de la Assam, Gangele, lacurile din apropierea Calcuttei), per- 
sonaje şi psihologii caracteristice (Maitreyi), ocupaţii tradiţionale (vindecă- 
torul, dansatorul), obiceiuri şi mentalități. 


pb Ca roman inițiatic, cartea lui Eliade are drept temă iniţierea prin eros, pre- 
zentă în anumite doctrine mistice indiene. Astfel, eroii ajung să trăiască atât 
iubirea senzuală, cât şi iubirea mistică, prin care se ajunge la o comuniune 
cu divinitatea şi la fuziunea perfectă dintre cele două jumătăţi, masculină şi 
feminină, ale sufletului omenesc, În plan simbolic, Maitreyi reprezintă o ipos- 
tază a „fecioarei negre”, prezentă în diverse mitologii, ipostază a principiului 
cosmic feminin. 
Experienţa iubirii mistice se bazează pe un ritual erotic care pune accentul 
pe apropierea fizică progresivă dintre cei doi parteneri, ritual prezent şi în 


paginile romanului lui Eliade, având drept scop eliberarea stării de voluptate 
de stimulul pur biologic. 

Acţiunea romanului porneşte de la un episod autobiografic: între anii 
1928-1931 Eliade se află în India, unde studiază cu profesorul Surendranath 
Dasgupta învăţăturile indiene tradiţionale şi trăieşte cu fiica acestuia, Maitreyi, 
o poveste de dragoste (care va fi prezentată, şi din punctul de vedere al ero- 
inei, în romanul acesteia, Dragostea nu moare, semnat Maitreyi Devi). 


2. Tipologia romanului Maitreyi 
a. Roman al experienţei (modern, subiectiv, aparţinând perioadei interbelice) 


Numit de unii teoreticieni şi „roman al condiţiei umane”, romanul experienţei 
a fost cultivat, în perioada dintre cele două războaie mondiale, de câţiva romancieri 
preocupaţi de marile probleme existenţiale ale fiinţei umane şi aflaţi sub influenţa 
unui curent filosofic numit existenţialism. Precursorii acestui tip de roman au fost 
Stendhal şi Dostoievski, iar în literatura secolului XX principalii săi reprezentanţi 
sunt: André Gide (Falsificatorii de bani, Pivniţele Vaticanului), André Malraux 
(Condiţia umană, Speranta, Calea regală), Albert Camus (Străinul, Ciuma, Căderea) 
şi Jean-Paul Sartre (Greaţa). În Istoria literaturii române de la origini până în prezent, 
G. Călinescu îi asimilează acestei formule romaneşti pe Mircea Eliade, Anton Holban 
(Ioana şi O moarte care nu dovedeşte nimic), Max Blecher (Inimi cicatrizate şi 
Întâmplări din irealitatea imediată), Mihail Sebastian (Femei, De două mii de ani). 


Ce este romanul experienţei? 
Romanul experienţei se caracterizează prin câteva particularităţi: 


e are în centrul său marile probleme existenţiale ale individului uman: pro- 
blema identităţii (cine sunt eu?), problema autenticităţii (ce trebuie să fac 
pentru a fi cu adevărat eu însumi?) şi cea a libertăţii, legată de aspiraţia spre 
o libertate absolută; 


e eroul său încearcă să-şi afirme individualitatea şi să se verifice pe sine 
printr-o serie de experienţe de viaţă trăite intens, respingând orice con- 
venţie socială sau normă morală. Pe parcursul acestor experimente, el se auto- 
analizează cu luciditate, încercând să-şi descopere eventualele slăbiciuni. 

* experienţa iubirii nu ţine atât de sentiment, cât de voinţă sau pasiune, de 
unde motive literare precum seducţia sau abandonul, atunci când perso- 
najul, de regulă masculin, riscă renunţarea la sine în favoarea sclaviei iubirii 
(Fred Vasilescu din romanul lui Camil Petrescu); 


* se întrebuinţează tehnici narative specifice: discursul fragmentarist (nara- 
ţiunea segmentată în secvenţe între care nu există o continuitate evidentă), 
jurnalul, memorialul, inserările, flash-back-urile, iar evenimentele sunt, 
aproape întotdeauna, filtrate prin conştiinţa unui personaj-narator. 

Romanul european al experienţei 


Romanul european al experienţei îl are ca precusor pe Feodor Mihailovici 
Dostoievski (1821-1881), ilustru romancier rus, în ale cărui cărţi (Crimă şi pe- 
deapsă, Idiotul, Demonii, Fraţii Karamazov) apar problemele existenţiale ale indi- 
vidului (libertate, autenticitate), pe care scriitorul încearcă să le soluţioneze în 
spiritul învăţăturii creştine. Personajele sale descoperă că, dacă Dumnezeu nu 
există, „totul este permis” (Ivan Karamazov) sau că individul uman atinge libertatea 
absolută prin actul sinuciderii, care îl transformă în egalul lui Dumnezeu (Kirillov). 

Cei mai importanţi reprezentanţi sunt însă scriitorii francezi: 


e Andre Gide (1869-1951) — în operele sale sunt puse sub semnul întrebării 
toate normele morale, toate convențiile sociale şi este ilustrată (în romanul 
Piuniţele Vaticanului, prin personajul Lafcadio) teoria actului gratuit (lipsit 
de orice finalitate) prin care omul poate ajunge la libertatea supremă. 


e André Malraux (1901-1976) — personajele sale încearcă să depăşească limi- 
tele „condiţiei umane” prin acţiune, în romanele acestuia fiind evocate eve- 
nimente precum revoluţia chineză (Condiţia umană, Cuceritorii), războiul 
civil din Spania (Speranţa). 

e Albert Camus (1913-1960) — destinul omenesc stă sub semnul absurdului, 
definit în eseul filosofic Mitul lui Sisif: „omul absurd” se poate salva doar 
devenind dintr-o fiinţă solitară o fiinţă solidară (Ciuma). 


e Jean-Paul Sartre (1905-1980) — în romanul Greaţa, lumea este absurdă, dar 
omul este absolut liber. 


In filozofia românească, o variantă a existenţialismului european este trăirismul 
promovat de Nae lonescu şi de discipolii acestuia, mai ales Emil Cioran (în operele 
sale de tinereţe: Pe culmile disperării, Lacrimi şi sfinţi etc.). 


b. Elemente de compoziţie şi structură narativă 
specifice romanului experienţei, subiectiv 


b Romanul lui Eliade este scris la persoana I, sub forma unui memorial în care 
sunt inserate şi pagini din jurnalul lui Allan, personajul-narator, tânărul 
european aflat în India, la Calcutta (care sunt în realitate — aşa cum autorul 
însuşi mărturiseşte — însemnările jurnaliere ale lui Eliade din timpul episo- 
dului cu Maitreyi). 


> Utilizarea jurnalului şi a perspectivei subiective sunt aspecte care creează 
efectul de autenticitate. În paginile de jurnal sau în amintirile sale despre 
Maitreyi, Allan este — pare — sincer cu sine însuşi. Îşi trece în revistă cu luci- 
ditate slăbiciunile, nu încearcă să se idealizeze. De asemenea, în carte sunt 
inserate scrisori, articole etc. care sporesc iluzia trăitului, a autenticităţii. 

p Există trei niveluri ale textului: 
— jurnalul intim al lui Allan care înregistrează evenimentele în momentul 
realizării lor; 
— însemnările ulterioare ale personajului care completează sau contrazic 
primele impresii, 
— confesiunea naratorului care scrie după ce povestea de iubire s-a încheiat. 


p Romanul este construit pe două niveluri temporale: prezentul imediat 
(jurnal) şi trecutul (amintirile despre Maitreyi), alternarea paginii de jurnal 
cu cea de memorial configurând astfel un interesant joc al perspectivelor 
temporale. El pune în evidenţă transformarea lăuntrică a lui Allan care în 
timpul episodului cu Maitreyi trece printr-un proces de „indienizare”, ce îl 
face mai receptiv la aspectele mistice ale erosului, urmat însă de permanen- 
tele reveniri la raţiunea şi autoanaliza lucidă specifice europeanului, aşa cum 
reiese din comentariile personajului pe marginea propriului său jurnal. 


P Evenimentele sunt filtrate prin conştiinţa personajului principal, care le 
priveşte şi le interpretează potrivit propriei sale mentalități. Pentru Allan, 
Maitreyi rămâne o apariţie misterioasă, pe care nu o poate înţelege integral, 
pentru că aparţine unei lumi total diferite. 


> Narațiunea este segmentată, după principiul fragmentarismului, „spulbe- 
rată” în secvenţe între care nu există (ca în romanul tradiţional) legături 
logico-cauzale foarte stricte şi a căror desfăşurare cronologică rămâne oare- 
cum incertă (acronie). Allan îşi declară de altfel de la bun început incapaci- 
tatea de a ordona coerent episoadele experienţelor sale din casa inginerului 
Sen. Este o încercare de a raţionaliza o experienţă intensă de viaţă, dorind 
a recupera trecutul prin actul povestirii, de a regăsi „timpul pierdut”. 


b Conflictul principal este interior, trăirile, interpretările evenimentelor sunt 
mai importante decât întâmplările concrete. Astfel, Maitreyi este, în primul 
rând, un roman al conştiinţei şi al trăirilor, un roman al introspecţiei. 


3. Incipitul 


Incipitul romanului surprinde prin tonalitatea confesiunii, prin autentici- 
tatea faptului „trăit”, dar şi prin misterul femeii iubite: „Am şovăit atât în faţa 
acestui caiet, pentru că n-am izbutit să aflu încă ziua precisă când am întâlnit-o pe 
Maitreyi”. De asemenea, sugerează ezitarea, încercarea de a reconstitui memoria, 
de a transforma trecutul exemplar în „timp regăsit”. 


4. Subiectul 


Subiectul romanului se organizează în jurul cuplului Allan — Maitreyi. Euro- 
peanul Allan munceşte în India, la Tambuk şi apoi la Assam, în junglă, unde se 

îmbolnăveşte de malarie. Această boală constituie intriga, fiind momentul care 
îi schimbă radical existenţa, deoarece inginerul Narenda Sen, superiorul său, îi 
propune să locuiască în casa lui, pentru a evita revenirea bolii. În casa inginerului, 
Allan descoperă un mod de viaţă nou, o mentalitate de tip tradiţional, complet 
diferită de cea europeană, dar trăieşte şi un joc erotic care devine o mare iubire 
pentru fiica lui Narendra Sen, Maitreyi. 

Mutarea în casa inginerului este de fapt începutul unui proces inițiatic, pe 
care europeanul Allan încearcă să şi-l lămurească şi să-l ordoneze ţinând un jurnal, 
Seducţia începe cu lungi discuţii intelectuale între cei doi şi continuă cu jocul 
cărților, în bibliotecă, jocul privirilor, al mâinilor, al atingerilor şi al picioarelor. 
Lui Allan i se pare că familia consimte la această dragoste, dar înţelege greşit, 
pentru că inginerul voia doar să-l adopte ca fiu pe Allan, iar apoi să se mute cu 
toată familia în Anglia, pentru că în India începea revoluţia. 

Înainte de împlinirea fizică a dragostei, tinerii se logodesc în taină, într-un parc, 
la Lacuri, iar Maitreyi rosteşte un jurământ care constituie un element de lirism al 
romanului, cerul şi pământul fiind invocate într-un legământ de dragoste ca într-un 
ritual magic: „— Mă leg pe tine, pământule, că voi fi a lui Allan şi a nimănui altuia.” 

Dar iubirea tainică a celor doi este deconspirată inconştient de Chabu, sora 
mai mică a lui Maitreyi. Allan este alungat din casă şi i se interzice orice legătură 
cu familia şi Maitreyi. Căsătoria fiind imposibilă din raţiunile separaţiei dintre 
caste (Maitreyi aparţine castei superioare a brahmanilor), ruptura aduce aproape 
un blestem, destrămarea familiei inginerului, supliciul, boala, martirajul în casa 
inginerului Sen: tatăl orbeşte, Chabu moare în urma unor crize de nebunie. 


5. Finalul 


Finalul se caracterizează, ca şi incipitul, prin ezitare şi sugestia misterului fe- 
minin, lăsând posibilitatea mai multor interpretări, în spiritul unui final deschis, 
specific modernităţii: „Şi dacă n-ar fi decât o păcăleală a dragostei mele? De ce să 
cred? De unde ştiu? Aş vrea să privesc ochii Maitreyiei.” 


V. Caracterizarea personajelor 


Construcţia personajului în romanul experienţei. 
Relaţia dintre Allan şi Maitreyi 


Complet diferiţi sub raportul mentalități, al culturii şi al viziunii despre lume, 
tânărul european, lucid şi autoanalitic, şi fecioara bengaleză fascinantă se întâlnesc 
pentru a trăi o poveste unică prin intensitate şi dramatism. Deşi iniţial îşi neagă sen- 
timentele, autoanalizându-se cu luciditate, Allan se lasă prins în mrejele jocului, tra- 
versând toate etapele iubiri: începutul („eu n-o iubesc”; „mă turbură, mă fascinează, 
dar nu sunt îndrăgostit de ea”), instalarea („mă amuz doar”), creşterea („nicio femeie 
nu m-a tulburat atât”), apogeul („suferinţa mea”; „UTĂjit şi îndrăgostit”). 

Dacă Allan este raţional şi sceptic, ezitând între curiozitate şi pasiune, Maitreyi 
trăieşte total iubirea, în conformitate cu spiritualitatea indiană. El gândeşte şi simte 
în termenii „alterităţii” (eu — celălalt), ai diferenţei culturale, pentru ea însă nu există 
diferenţă între eu şi non-eu, subiectul uman şi realitatea exterioară: Maitreyi a 
fost îndrăgostită de un copac, Chabu la rândul ei îngrijeşte de un arbore, iar aceste 
sentimente iau naştere din conştiinţa unităţii dintre uman şi cosmic, pe care Allan 
o califică superficial drept panteism. 

Raportarea la ceilalţi sub semnul analitic şi raţional al alterităţii duce la o scin- 
dare a eroului principal, ilustrată de atitudinile sale afective ambigue: la început, 
Maitreyi îi stârneşte în acelaşi timp fascinaţie şi repulsie, la fel şi inginerul Sen. 
Din cauza conştiinţei sale „scindate”, Allan dă dovadă de inconsecvenţă în actele 
sale şi trece rapid de la o stare sufletească la alta. În schimb, Maitreyi rămâne con- 
secventă cu sine însăşi pe tot parcursul romanului. Conform mentalităţii tradiţio- 
nale, ea concepe iubirea ca pe o experienţă mistică, prin care se intră în comuniune 
cu sacrul, în timp ce pentru Allan dragostea ia forma jocului senzual sau al pasio- 
nalităţii, el fiind incapabil să perceapă un sens mai profund al experienţei erotice. 

Eroii lui Eliade privesc, de asemenea, în mod diferit timpul: pentru Allan, acesta 
este linear, ireversibil, în timp ce Maitreyi are conştiinţa timpului ciclic, plasat 
sub semnul ,veşnicei reîntoarceri”, de unde convingerea ei că l-ar putea reîntâlni 
pe Allan într-o altă viaţă. Chiar şi limbajul personajelor e radical diferit: cel al lui 
Allan este discursiv, dominat de schemele logice ale raţiunii, în timp ce limbajul 
lui Maitreyi e simbolic, pentru că ea îşi exprimă sentimentele recurgând la sim- 
bolismul floral şi la cel al culorilor. Toate aceste deosebiri dintre cei doi parteneri au 
făcut ca iubirea lor să fie un eşec. Lor li se adaugă prejudecățile de castă ale ingine- 
rului Sen, dar şi lipsa de iniţiativă a lui Allan care, în momentul când e alungat 
de tatăl lui Maitreyi, este incapabil până şi să îi dea o explicaţie acestuia. 

Fascinantă, misterioasă, capabilă de iubire mistică şi sacrificiu de sine, Maitreyi 
este considerată, pe bună dreptate, cel mai exotic personaj feminin din literatura 
română. Dar ea este prezentată astfel din perspectiva subiectivă a naratorului-per- 
sonaj. Adolescentă bengaleză, copil şi femeie în acelaşi timp, poetă, preocupată 
de filosofie şi apreciată în cercurile intelectuale bengaleze, care conferenţiază la 
16 ani despre „esenţa frumosului”, Maitreyi simbolizează misterul feminin şi îl 
copleşeşte, într-o oarecare măsură, pe tânărul şi scepticul european care părea, la 
început, supus prejudecăţilor rasiale. 

După ce este alungat din casa Sen şi se retrage în Himalaya, despărţit de 
Maitreyi „cea reală”, Allan iese din „perioada indiană”, a erosului mistic, care îi 
acaparase individualitatea europeană, şi, prin aventura cu Jenia Isaac (care, prin 
preocuparea aratată faţă de aspectele superficiale, pur senzaţionale, ale învăţătu- 
rilor mistice, constituie dublul nereuşit, copia deformată a lui Maitreyi), revine la 
vechiul său eu, sceptic, raţional. Allan redevine personajul masculin care îşi exercită 
voinţa virilă fără să rişte renunţarea la sine sau profunda transformare lăuntrică 
printr-o iubire absolută, mistică, redevine un căutător de „experienţe”. 

Altul va fi, în schimb, destinul lui Maitreyi. Conform învățăturilor indiene, 
femeia se realizează plenar în experienţa iubirii prin sacrificiu, ceea ce presupune 
încălcarea tuturor convențiilor morale şi sociale. Astfel trebuie înţeles gestul lui 
Maitreyi din finalul romanului, când eroina se dăruieşte unui vânzător de fructe, 
sacrificându-se pe sine pentru iubire, precum în vechile mituri indiene. 

Cuplul Allan — Maitreyi ilustrează mitul iubirii imposibile, între cei doi aflân- 
du-se profunde diferenţe de civilizaţie, mentalitate, religie. Femeia îşi asumă prin 
sacrificiul de sine dimensiunea tragică a iubirii, iniţiindu-l pe bărbat deopotrivă în 
iubire şi în cultura tradiţională indiană, în timp ce acesta trăieşte marea experienţă 
a vieţii sale, eternizând relaţia de dragoste prin scrierea poveștii ei în romanul-con- 
fesiune. 


> Tematica şi tipologia romanului Maitreyi; 
> Caracteristicile romanului experienţei; | 
p Subiectul romanului Maitreyi; 

p Elementele de compoziţie şi structură; 

pb Construcţia personajelor Allan şi Maitreyi. 


AAC UI 
> A 


ixez cunoştinţe 


TEST (fragment la prima vedere) 


imit 


A. Citeşte cu atenție următorul fragment: 


„Am şovăit atâta timp în faţa acestui caiet, pentru că n-am izbutit să aflu 
încă ziua precisă când am întâlnit-o pe Maitreyi. În însemnările mele din acel an 
n-am găsit nimic. Numele ei apare acolo mult mai târziu, după ce am ieşit din 
sanatoriu şi a trebuit să mă mut în casa inginerului Narendra Sen, în cartierul 
Bhowanipore. Dar aceasta s-a întâmplat în 1929, iar eu întâlnisem pe Maitreyi 
cel puţin cu zece luni mai înainte... 

Îmi aminteam foarte vag că, văzând-o o dată în maşină, așteptând în fața lui 
Oxford Book Stationary... am avut o ciudată tresărire urmată de un foarte sur- 
prinzător dispreţ. Mi se părea urâtă — cu ochii ei prea mari şi prea negri, cu buzele 
cărnoase şi răsfrânte, cu sânii puternici, de fecioară bengaleză crescută prea plin, 
ca un fruct trecut în copt. Când i-am fost prezentat şi şi-a adus palmele la frunte, 
să mă salute, i-am văzut deodată braţul întreg gol şi m-a lovit culoarea pielii: 
mată, brună, de un brun nemaiintâlnit până atunci, s-ar fi sbus de lut şi de ceară. 
Pe atunci locuiam încă în Wallesley Street, la Ripon Mansion, şi vecinul meu de 
cameră era Harold Carr, impiegat la Army and Navy Stores [...]”. 

B. Cerinţe: 
1. Caracterizează instanţa narativă, având în vedere următoarele criterii: 
a. gradul de implicare în evenimentele relatate; 
b. cantitatea de informaţii de care dispune; 
c. localizarea evenimentelor în spaţiu şi timp. 
2, Motivează frecvenţa numelor proprii engleze şi indiene. 


3, Ce tehnică descriptivă se întrebuinţează, după opinia ta, în realizarea por- 
tretului fizic al lui Maitreyi? Precizează cromatica acestui portret. 

4. Care este impresia pe care eroina o stârneşte la început asupra lui Allan? 
Încearcă să motivezi această impresie. Crezi că se poate vorbi despre o dragoste 
la prima vedere? 

5. Extrage cinci neologisme din fragmentul citat şi motivează întrebuinţarea 
acestora. 

6. Observă că în relatarea lui Allan sunt destul de frecvente formele verbale 
la perfect compus, timp considerat în general non-narativ, deoarece este mai 
puţin dinamic, exprimând acţiuni desfăşurate în trecut şi încheiate în momentul 
vorbirii. Cum îţi explici preferința naratorului pentru acest timp? 


7. Ce particularităţi legate de romanul experienţei sunt prezente în fragmen- 


tul citat? 
"Alte teme de lucru 


Rezolvă următoarele cerinţe: 
1. Realizează, sub forma unui eseu, caracterizarea eroinei principale din romanul 
Maitreyi de Mircea Eliade, luând în consideraţie şi următoarele sugestii: 
a. Maitreyi este o întruchipare simbolică a Indiei tradiţionale, prezentată 
antitetic în raport cu mentalitatea lumii moderne întruchipate de Allan. 
b. Maitreyi se înrudeşte cu marile eroine tragice din literatura universală, 
deoarece este protagonista unei iubiri „imposibile”, care eşuează şi pen- 
tru că bărbatul se dovedeşte inferior femeii. 
c. Pentru eroina lui Eliade, erosul constituie o cale de mântuire. 
d. Experiențele prin care trece cuplul Maitreyi-Allan sunt specifice pentru 


„romanul experienţei”. 
2. Comentează, în 20-30 de rânduri, afirmaţia criticului Perpessicius că romanul 


Maitreyi e un „mit erotic”. 

Cum învăţ! 


> informaţii generale despre Mircea Eliade şi despre 
opera sa; 
p anul apariţiei romanului Maitreyi. 


Opera și 
contextul cultural 


> Maitreyi — roman al experienţei, modern, subiectiv; 
p tematica: roman de dragoste, exotic şi inițiatic. 


Tipologie 
și tematică 


> 15 capitole; 

p perspectiva subiectivă, unică, a conştiinţei şi memo- 
riei personajului-narator, Allan; 

p trei niveluri ale textului: jurnalul intim al lui Allan, 
însemnările pe marginea jurnalului şi confesiunea per- 
sonajului-narator; 

p autenticitatea; 

pb introspecţia; 

> naraţiunea fragmentară. 


Compoziție 
și structură 


Repere b două niveluri temporale: prezentul imediat (jurnal) 
spațio-temporale şi trecutul (amintirile despre Maitreyi). 
Construcția 

personajelor 


> Cuplul Allan — Maitreyi ilustrează mitul iubirii im- 

posibile. 

> Maitreyi — fecioara bengaleză inteligentă, cultă, fas- 
cinantă, misterioasă, capabilă de iubire mistică şi sa- 
crificiu de sine; 

> Allan — tânărul european lucid, autoanalitic, raţional 

care se lasă cuprins, o perioadă, de tentaţia abisului 

iubirii şi a iniţierii într-o altă lume, complet diferită 

de cea a propriei civilizaţii. 


> De unde aflu mai multe! 
Bibliografie critică selectivă: 


Călinescu, George, Istoria literaturii române de la origini până în prezent, Editura 
Minerva, Bucureşti, 1982 


Constantinescu, Pompiliu, Scrieri, Editura pentru Literatură, Bucureşti, 1967 
Lotreanu, Ion, Introducere în opera lui Mircea Eliade, Editura Minerva, Bucureşti, 1980 
Manolescu, Nicolae, Arca lui Noe, Eseu despre romanul românesc, ediţia a II-a, 


Editura Gramar, 1998 
Perpessicius, 12 prozatori interbelici, Editura Eminescu, Bucureşti, 1980 


ES = nn NTN 


CE Scanned with OKEN Scanner 


REALISMUL 


|. Definiţia realismului 


Realismul este curentul literar-artistic, apărut în a doua jumătate a secolului 
al XIX-lea, ca reacţie la adresa exaltării, subiectivităţii şi idealizării romantice. 

Realismul îşi propune o prezentare obiectivă, neutră şi veridică a realităţii, pu- 
nând accentul pe raportul dintre om şi mediul în care acesta trăieşte. 


il. Trăsăturile realismului 


Printre cele mai numeroase trăsături ale realismului sunt: 


valorificarea principiului mimesisului, care impune veridicitatea/verosimilul 
operei literare; 

surprinderea moravurilor unei epoci, într-o manieră critic-obiectivă; 
caracterul de frescă/de monografie a lumii prezentate; 

obiectivitatea şi impersonalitatea narativă; 

surprinderea relaţiei dintre om şi mediul în care trăieşte, omul fiind perceput 
ca produs al mediului în care trăieşte, ca fiinţă determinată social; 
personaje tipice; 

preferinţă pentru tematica socială; 

preferința pentru analiza psihologică, pentru surprinderea tarelor umane; 
simetria şi caracterul circular al romanului; 

folosirea tehnicii detaliului şi a înlănţuirii cronologice a evenimentelor. 

ROMANUL REALIST-BALZACIAN 


Enigma Otiliei 
de George Călinescu 


|. Date biografice despre George Călinescu 


e 19 iunie 1899 — se naşte la Bucureşti; 

e 1919 — debutează cu poezie, în revista „Sburătorul”; 

e 1923 — îşi ia licenţa în Litere; 

e 1926 — citeşte pentru prima dată în Cenaclul lui Eugen Lovinescu, „Sbură- 
torul”. Editează revista „Sinteza” şi debutează cu versuri în revista „Universul 
literar”; 

e 1927 — începe colaborarea la revistele „Gândirea” şi „Viaţa literară”; 

e 1931 — începe să publice în revista „Viaţa românească”, coordonată de cri- 
ticul Garabet Ibrăileanu; 

e 1932 — publică biografia Viaţa lui Mihai Eminescu; 

e 1933 — inaugurează, în „Adevărul literar şi artistic”, rubrica celebră Cronica 
mizantropului, care va da titlul cărţii de eseuri. Îi apare romanul Cartea nunţii; 

° 1933-1934 — a făcut partea din comitetul de conducere al revistei „Viaţa ro- 
mânească”; 

* 1934 — apare primul volum din Opera lui Mihai Eminescu; volumele II şi III vor 
apărea în 1935, iar IV şi V, în 1936. Înființează asociaţia literară „Noua Junime”; 

* 1936 — devine doctor în Litere la Universitatea din laşi şi este numit confe- 
renţiar la Facultatea de Litere a aceleiaşi universităţi, unde predă literatură 
română şi estetică. Prelegerile sale se regăsesc in cuprinsul volumului Principii 
de estetică (1939); 


* 1938 — publică biografia Viaţa lui Ion Creangă şi romanul Enigma Otiliei (în 
2 volume); 

* 1941 — apare monumentala lucrare Istoria literaturii române de la origini până 
în prezent; 

* 1945 — se transferă la Facultatea de Litere a Universităţii Bucureşti; 

* 1947 — publică în „Gazeta literară” şi „Contemporanul”; 

* 1953 — apare romanul Bietul Ioanide; 

e 1965 — este publicat romanul Scrinul negru; 

e 12 martie 1965 — moare la Otopeni, 


Ce 


CE Scanned with OKEN Scanner 


II. George Călinescu — Repere critice 


„Pe autorul Enigmei Otiliei îl obsedează ideea paternităţii. Literatura lui se ordo- 
nează astfel în jurul acestei scheme universale, căreia un spirit speculativ ca al lui 
Calinescu n-a obosit să îi găsească nenumărate semnificaţii. Paternitatea e, de 
pildă, expresia nemijlocită a însuşi principiului creator; prin zămislirea de urmaşi se 
perpetuează viaţa şi capătă sens o filosofie a biologicului. Totodată, paternitatea 
presupune un întreg sistem etic, al răspunderii conţinute în calitatea de tata şi în 
cea de fiu. [...] Paternitatea are şi expresia ei social-economică. Condiţiile naşterii şi 
ale creşterii îi determină fiecărui individ punctul de pornire în viată; descendența 
il modelează într-un fel socialmente; omul poate moşteni, sau nu, stare, rang, avere; 
în statutul lui social se prelungeşte ceva din existenţa celui care l-a adus pe lume. 
Ideea de paternitate atinge şi problemele esteticii. Artistul zămisleşte, dar nu în or- 
dine naturală, e părintele operelor sale şi se perpetueză prin ele." 
(Ovid S. Crohmălniceanu, Literatura română 
între cele două războaie mondiale, vol. I) 


„Comicul din «Enigma Otiliei» este esențialmente rezultatul procedeelor critice 
folosite de autor... Cel puţin în patru privinţe, «Enigma Otiliei» poate fi studiată ca 
romanul comic al unei vocaţii critice şi polemice: tipologia redusă la clara esenţă şi 
aproape mecanică; deplasarea observaţiei din centru spre periferia claselor morale, 
de la tip la caz, cu alte cuvinte excesul şi caricatura; exhibarea interiorităţii şi dez- 
văluirea motivaţiilor; prezenţa unor teme şi motive caracteristice comediei clasice.” 

(Nicolae Manolescu, Arca lui Noe) 


„Grotescul este o dimensiune estetică pe care o întâlnim constant în romanele lui 
Călinescu, de la formele sale „joase”, primitive sau vulgare, până la cele superioare, 
nobile. [...] Două procedee frecvent folosite în romanele lui Călinescu implică pre- 
zenta deformării groteşti. Un asemenea procedeu este bârfa. [...] Un alt element 
al satiricon-ului este farsa, ca şi întreaga gamă a rizibilului (burlescul, bufoneria, 
umoristicul, comicul ca atare).” 


(Nicoale Balotă, De la Ion la Ioanide) 


III. Enigma Otiliei — prezentare generală 


Romanul Enigma Otiliei a apărut în perioada interbelică, în anul 1938, titlul 
iniţial al acestuia fiind Părinţii Otiliei, 

Ca formulă estetică, Enigma Otiliei este un roman realist-balzacian prin: 

+ fixarea clară a reperelor spaţio-temporale; 

e prin tehnicile narative; 

* tipologia personajelor; 

e obiectivitatea narativă; 

e simetria incipit-final; 

* elementele de analiză psihologică; 

* veridicitate. 

Balzacianismul reprezintă o „varietate” de realism având ca note defi- 
nitorii: 

e determinismul/,misticismul cauzalităţii”; 

e observaţia socială, mediul fiind elementul definitoriu pentru construc- 
ţia individului ca „animal în vizuină” (Ovid S. Crohmălniceanu), în 
mediu în accepţia sociologică a acestuia. Comedia umană trebuia să 
reprezinte diversitatea de „specii sociale”, în strânsă dependenţă cu 
mediile sociale care le-au generat. 
predilecţia pentru descrieri exhaustive de arhitectură („O casă este 
un document sociologic şi moral. O întreagă societate poate fi ghicită din 
consultarea lui.” — Nicolae Manolescu), pentru amănuntul semnifi- 
cativ, detaliul cu funcţie referenţială; 

„focalizarea” concentrică, dinspre mediu spre individ şi interiorul 
acestuia; 

tipurile caracterologice; 

* tema societăţii burgheze degradate sub puterea mistificatoare a ba- 
nului, având. ca motive paternitatea, moştenirea. 


Nicolae Manolescu, în Arca lui Noe, consideră Enigma Otiliei un roman doric, 
adică un roman tradiţional, obiectiv, „romanul din secolul al XIX-lea, care la noi 
atinge apogeul abia în deceniul al treilea al secolului XX”. De asemenea, acelaşi 
critic afirma că Enigma Otiliei „este un roman de critic, în care realismul, balzacia- 
nismul şi obiectivitatea au devenit program estetic.” 

Pe lângă elemente realiste, în romanul lui G. Călinescu întâlnim şi elemente 
de factură romantică, precum: 

* statutul de orfani al personajelor Felix şi Otilia; 

e construcţia antitetică a personajelor: Felix-Titi, Otilia- Aurica, Costache-Pas- 

calopol, iubirea Felix-Otilia; 

e descrierea Bărăganului. 

De asemenea, în Enigma Otiliei sunt prezente şi elemente ale romanului mo- 
dern: 

e ambiguitatea personajelor: 

— Felix este hotărât în ceea ce priveşte cariera, dar nesigur în relaţia cu Otilia; 

— Otilia este şi copilăroasă, şi matură; 

— Pascalopol nu poate distinge între ceea ce este patern şi ceea ce este viril 
în dragostea sa pentru Otlia; 

— Costache este avarul umanizat. 

e tehnica pluriperspectivismului, a colajului; 

e prezenţa personajului reflector. 

De asemenea, scrierea poate fi considerată un metaroman, prin îngroşarea 


trăsăturilor balzaciene. 

Toate aceste particularităţi au făcut ca aprecierile la adresa romanului Enigma 
Otiliei să fie uneori contradictorii. Astfel, Ovid S. Crohmălniceanu îl considera 
„primul nostru roman citadin, nu de tip analitic, ci de tip clasic, balzacian”. În acelaşi 
timp, Mircea Cărtărescu, în Postmodernismul românesc, afirma că „Enigma Otiliei 
a fost întotdeauna citit greşit ca un roman balzacian, când în realitate el este un metaro- 
man, o butaforie care mimează balzacianismul, scoțându-i grotesc în evidenţă poncifele 
şi automatismele.” 


IV. Titlul 


Titlul este un element paratextual care orientează lectura, indicând tema 
unui text literar. Poate fi reprezentat de un motiv literar, numele unui per- 
sonaj, reperul spaţial sau temporal, de un element paratextual (specia lite- 

rară) sau poate fi construit pe tehnica aşteptării frustrate, 


Iniţial romanul fusese intitulat Părinţii Otiliei, pentru că majoritatea persona- 
jelor îşi arogă rolul de părinţi ai Otiliei, încercând să îi ordoneze viaţa: Costache 
se simte dator faţă de Otilia, căci toată averea mamei acesteia îi revenise lui după 
moartea femeii; de aceea el doreşte să îi asigure viitorul fetei, apropiind-o de 
Pascalopol; Felix vrea să o transforme în femeia sa ideală; Pascalopol o percepe 
atât ca pe o fiică, cât şi ca pe o soţie, neputându-şi împlini instinctul patern decât 

| erotic; Aglae îi veghează ca un geniu malefic viitorul. Titlul iniţial este o evidentă 
sugestie balzaciană a paternităţii. 

George Călinescu schimbă, la propunerea editorului său, titlul în Enigma 
Otiliei, un titlu mult mai sonor, care conţine un eponim — numele figurii centrale 
a romanului, Otilia — şi care surprinde particularitatea definitorie a personajului 
feminin, aceea de a reprezenta, pentru toţi ceilalţi, o adevărată enigmă, a femi- 
nităţii însăşi, 


V. Tema 


Tema este aspectul general al realităţii, prezentat într-o operă literară. 
Ea reprezintă sensul global al textului, fiind constituită din totalitatea sen- 
“surilor elementelor operei. = ann a i ORE 


Tema romanului Enigma Otiliei este una de factură balzaciană: prezentarea 
societăţii burgheze bucureştene din secolul XX, o societate care stă sub semnul 
interesului imediat, al banului ce distruge chiar şi relaţiile de sânge. 

Tema se dezvoltă pe mai multe nuclee ce corespund planurilor narative: 

* moştenirea — clanul Tulea încearcă să obţină averea lui Costache; Stănică 

aşteaptă zestrea Olimpiei; Felix nu-şi poate administra moştenirea până la 
vârsta de 21 de ani; 

* paternitatea — Costache o percepe pe Otilia drept fetiţa lui; Felix şi Otilia 
sunt orfani; Pascalopol nu poate distinge între ceea ce este viril şi ceea ce 
este patern în iubirea lui faţă de Otilia; Stănică este un „Caţavencu al ideii 
de paternitate”; 

* iubirea — povestea de dragoste dintre Felix şi Otilia; 

* avariţia — Costache Giurgiuveanu; 

e arivismul — Stănică Raţiu; 

* formarea personalităţii — a lui Felix şi a Otiliei. 


VI. Naratorul 


Naratorul este principala instanţă narativă a unui text epic. Reprezintă 
un „alter ego” al autorului, constituindu-se într-un mediator între autorul 
abstract şi cititorul abstract, 


Naratorul, în Enigma Otiliei, este obiectiv, omniscient şi omniprezent, carac- 
terizat prin ubicuitate narativă. Perspectiva narativă este „din spate”, naratorul 
ştiind mai multe ca personajele, asumându-și rolul de regizor ce coordonează 


existenţa peronajelor sale. 


Perspectiva narativă este viziunea pe care naratorul o are asupra eveni- 
mentelor, desemnând raportul dintre narator şi personaje. 

Există trei perspective narative: 
* „din spate (par derrière)” — naratorul ştie mai multe decât personajele; 
° „din faţă (du dehors)” — naratorul ştie mai puţine decât personajele; 
* „împreună cu (avec)” — naratorul ştie la fel de multe ca şi personajele. 


Obiectivitatea narativă este limitată de prezenţa personajului reflector că- 
ruia autorul îi atribuie opiniile şi chiar modul său de a vorbi, după cum se poate 
cu uşurinţă observa în incipit, în descrierea detaliilor arhitectonice ale casei lui 
Costache. 

Deşi naratorul este obiectiv, în text este prezentă viziunea auctorială, autorul 
nedistanţându-se în totalitate de personajele sale, dovadă limbajul uniformizat care 
nu corespunde educaţiei, intereselor, statutului social şi cultural al personajelor. 


VII. Tehnicile narative 


Tehnicile narative folosite în Enigma Otiliei sunt specifice romanului realist: 
> tehnica detaliului obiectiv, folosită în descrierea mediului; 


> tehnica detaliului semnificativ, utilizată în descrierea casei lui Costache, 
dar şi a personajelor; 

P tehnica restrângerii gradate a cadrului, întâlnită în incipit, când se porneşte 
de la un plan general, al străzii bucureştene, pentru a se ajunge la descrierea 
casei lui Costache şi a locuitorilor acesteia; 

p tehnica colajului: decorul citadin este înlocuit cu decorul rural, al Bărăga- 
nului; 

P tehnica contrastului: descrierii detaliate a cadrului, de la începutul roma- 
nului, îi corespunde descrierea sintetică din final; 

P tehnica colajului folosită în realizarea scenică a unor secvenţe narative (în 
cap. I, cap. al XVIII-lea) şi în introducerea unor secvenţe specifice genului 
dramatic; 

P tehnica simetriei incipit-final; 

P tehnica înlănţuirii gradate, cronologice şi cauzale a evenimentelor. 


VIII. Structura romanului 


Romanul este alcătuit din douăzeci de capitole. Acţiunea se organizează pe 
mai multe planuri narative: 
» planul moştenirii şi al paternităţii, care îi implică pe Costache Giurgiuveanu, 
Stănică Raţiu şi clanul Tulea; 
> planul iubirii dintre Felix şi Otilia, personaje surprinse evolutiv; 
> planul societăţii, care se constituie într-un fundal al acţiunilor. 


IX. Subiectul romanului 


„Subiectul operei literare reprezintă o succesiune de evenimente orga- 
„ nizate după un anumit tipar narativ. Si 


Felix Sima, fiul doctorului Iosif Sima, vine la București, la tutorele său, Costache 
Giurgiuveanu, pentru a se înscrie la Facultatea de Medicină. Aici, acesta o cu- 
noaşte pe Otilia, fata cu care corespondase toată perioada când fusese la internat 
şi despre care află că este fiica vitregă a lui Costache şi protejata lui Pascalopol. 

Aglae, sora lui Costache, îi cere lui Felix să-l mediteze pe Titi, care rămăsese co- 
rigent. Aurica, fiica cea mică a Aglaei, se simte atrasă de Felix, dar tânărul o preferă 
pe Otilia, ceea ce stârneşte câteva mici controverse şi o serie de atacuri din partea 
Aglaei. 

Olimpia, fiica cea mare a Aglaei, şi Stănică Raţiu, viitorul ei soț, vin în vizită 
la părinţi, reuşind să-l convingă pe Simion Tulea să fie de acord cu căsătoria lor, 
obţinând astfel şi zestrea promisă fetei. 

Felix şi Otilia pleacă la moşia lui Leonida Pascalopol, la Ciulniţa, unde stau 
două săptămâni, timp în care Felix se simte tot mai atras de fată. De la moşier 

tinerii află de moartea lui Relişor, fiul Olimpiei şi al lui Stănică Raţiu, care murise 
din cauza neglijenţei părinţilor, mult prea preocupaţi a obţine dota promisă de 
Simion. 

În continuare, evenimentele se succed cu rapiditate: Titi încearcă să profite 
de Otilia, încurajat fiind de Aglae, iar fata îi cere mătuşii ei să nu mai vină în casa 
lui Costache. 

Felix este gelos pe Pascalopol şi îi cere Otiliei să nu se mai vadă cu moşierul. Mai 
târziu înţelege greşeala făcută şi renunţă la cerinţă, din cauza tristeţii fetei căreia îi 
era necesară prezenţa moşierului. Stănică încearcă să-l convingă pe Costache că 
este bolnav şi să-l determine să-i spună dacă a făcut vreun testament. 

Dezgustată de întâmplările din familia sa, Otilia pleacă la Paris cu Pascalopol, 
iar Felix, îndrumat de Stănică, îşi găseşte consolarea în braţele Georgetei, o femeie 
întreţinută. La întoarcerea Otiliei acasă, Felix îi mărturiseşte totul, declaraţiile sale 
de iubire fiind din ce în ce mai tulburătoare, tânărul plănuind să se căsătorească 
cu ea după terminarea studiilor. 

Costache îşi propune să contruiască o casă cu magazine la parter pentru cei 
doi tineri şi cumpără pentru aceasta materiale vechi, însă surmenat, face o con- 
gestie cerebrală. Întreaga familie se adună în jurul lui: clanul Tulea pentru a pune 
mâna pe avere, Felix şi Otilia preocupaţi de sănătatea bătrânului. În perioada de 
recuperare, profitând de un moment de neatenţie al celorlalţi, Stănică Raţiu fură 
banii ascunşi de Costache sub saltea, ceea ce provoacă moartea bătrânului. 

După moartea lui Costache, Otilia petrece o noapte în camera lui Felix, iar apoi, 
convinsă fiind că tânărul poate să-şi domine sentimentele, îl părăseşte, plecând la 
Paris cu Pascalopol, cu care se şi căsătoreşte. 

După război, Felix se căsătoreşte, dobândind o bună poziţie socială, şi devine un 
medic de renume european. Stănică Raţiu s-a căsătorit cu Georgeta, a fost pentru 
o vreme prefect şi a urcat în ierarhia socială, iar Pascalopol i-a redat libertatea Otiliei 
care trăieşte la Buenos Aires cu un conte spaniol. 


X. Incipitul 


„ Incipitul este formula introductivă/fragmentul introductiv care are o 
anumită semnificaţie tematică, ideatică sau compoziţională, fiind menită/-e 
a media între lumea exterioară şi cea a textului. 


Incipitul romanului Enigma Otiliei este construit în manieră realistă, prin 
fixarea cu exactitate a indicilor spaţio-temporale ale desfăşurării acţiunii: iulie 
1909, orele 10 seara, Bucureşti, strada Antim. Se realizează, astfel, o plasare a 
acţiunii într-o geografie reală şi într-un timp istoric precis delimitat, ceea ce va 
asigura veridicitatea evenimentelor. 

Prezentarea reperelor spaţio-temporale este făcută din perspectiva lui Felix 
Sima, tânărul de optsprezece ani care vine la Bucureşti, la tutorele său, Costache 
Giurgiuveanu, pentru a studia medicina. El reprezintă străinul care pătrunde 
într-o lume nouă, fiind atent la detalii şi analitic, asigurând prezentarea amă- 
nunţită şi obiectivă a mediului. 

Felix este personajul reflector al romanului, în spatele căruia se ascunde au- 
torul însuşi, dovadă fiind limbajul de specialitate şi comentariul de estet. Scriitorul 
realizează portretul fizic al tânărului Felix Sima, subliniind în acest mod câteva 
trăsături morale: tinereţea, lipsa de experienţă de viaţă, sensibilitatea („fața juve- 
nilă, feminină din pricina şuvițelor mari de păr care îi ieșeau de sub şapcă”), hotărârea 
(„culoarea măslinie a obrazului şi tăietura elinică a nasului corectau printr-o notă volun- 
tară prima impresie”). Sunt adăugate şi detalii vestimentare: uniforma bine strânsă 
pe talie ca un veşmânt militar, care trădează atât condiţia materială a tânărului, 
cât şi rigoarea şi rigiditatea acestuia. 

Prezentarea mediului este realizată din perspectiva estetului, utilizându-se un 
limbaj tehnic, de specialitate: „ogivă”, „cariatidă”, frontoane”, „console”, „case- 
toane”, într-o manieră critică determinată de aprecieri precum: „caricatură în mo- 
loz a unei străzi italice” şi de sesizări ale contrastelor şi stridenţelor arhitectonice. 

În conturarea atmosferei citadine se utilizează detaliului obiectiv şi detaliul 
semnificativ, surprinzându-se particularităţile străzii Antim, ale caselor şi detaliile 
arhitectonice ale locuinţei lui Costache Giurgiuveanu. Rolul descrierii nu este doar 
de a contura mediul şi atmosfera timpului, ci şi de a reflecta personalitatea perso- 
najelor, aspectele definitorii ale portretului lor moral şi de a pune în lumină mediul 
ostil în care pătrunde Felix Sima. 

În prezentarea mediului este utilizată şi tehnica restrângerii gradate a cadru- 
lui, modalitate de pătrundere în psihologia personajelor, de redare a unei lumi în 
declin şi de familiarizare a cititorului cu universul descris. Astfel, se porneşte de 
la descrierea străzii Antim, a arhitecturii casei lui Costache, ajungându-se la 
prezentarea jocului de cărţi din casa bătrânului avar, pretext pentru a se descrie 
personajele, pornind de la detaliile fizice şi vestimentare care conduc la schiţarea 
celor morale. 

Incipitul surprinde scena întâlnirii dintre Felix şi Costache Giurgiuveanu, 
anunţându-se tipologia acestuia din urmă: avarul care se teme de străini, conside- 
rând că îi vor lua averea. Tipologia este conturată prin descrierea fizică („un omuleţ 
subţire şi puţin încovoiat. Capul îi era atins de o calviţie totală, şi faţa părea aproape 
spână şi, din cauza aceasta, pătrată. Buzele îi erau întoarse în afară şi galbene de prea 
mult fumat, acoperind numai doi dinţi vizibili, ca nişte aşchii de os. Omul, a cărui vârstă 
desigur înaintată rămânea totuşi incertă, zâmbea cu cei doi dinţi, clipind rar şi moale, 
întocmai ca bufniţele supărate de o lumină bruscă...") şi replica halucinată a perso- 
najului: „Nu... nu ştiu... Nu stă nimeni aici. ui 

XI. Finalul 


Finalul reprezintă formula de încheiere a unei opere literare, care are o 


anumită semnificaţie în interpretarea acesteia, punând în evidenţă viziunea 
autorului asupra lumii prezentate, 


Finalul romanului Enigma Otiliei funcţionează ca un epilog, rezumând evoluţia 
personajelor: Otilia se desparte de Pascalopol şi pleacă la Buenos Aires cu un conte 
spaniol, Felix devine un medic celebru şi prin căsătorie intră în cercurile influente 
ale societăţii, Stănică Raţiu se căsătoreşte cu Georgeta, intră în politică şi ajunge 
prefect pentru scurt timp. 


Epilogul (lat. epilogus — „concluzie”) este secvenţa finală a operei literare, 
în care se sintetizează evoluţia personajelor şi mesajul operei. 


Este prezentată întâlnirea dintre Felix Sima şi Pascalopol, când moşierul îi 
vorbeşte despre Otilia, arătându-i o fotografie a femeii, în care tânărul medic nu 
o mai recunoaşte pe fata de care fusese îndrăgostit, ci vede doar imaginea unei 
femei frumoase ce semăna cu o actriţă întreţinută. Felix rememorează cuvintele 
fetei: „Noi nu trăim decât cinci-şase ani”, iar mai târziu se întoarce în strada Antim, 
retrăind retrospectiv prima sa întâlnire cu Costache Giurgiuveanu şi reamintin- 
du-şi replica bătrânului: „Aici nu stă nimeni.” 

Romanul se încheie simetric prin descrierea sintetică a străzii Antim şi a casei 
lui Costache, insistându-se asupra aspectelor care au marcat amintirea tânărului. 


XII. Caracterizarea personajelor 


Felix Sima 


Felix Sima este personajul masculin principal al romanului, un personaj re- 
alist, dinamic, surprins în devenire şi foarte bine individualizat. 

In roman, Felix apare în mai multe ipostaze: 

° ipostaza străinului care pătrunde într-o lume nouă, pe care, descoperind-o, 
o dezvăluie şi cititorului, El este personajul reflector al romanului, în spatele 
căruia se află autorul însuşi, dovadă fiind numeroasele comentarii estetice, 
limbajul specializat, nespecifice unui tânăr abia ieşit de pe băncile şcolii. 

e alte ipostaze în care apare personajul este aceea a îndrăgostitului situat 


într-un triunghi amoros (Felix-Otilia-Pascalopol) şi a maturului împlinit în 
plan profesional. 

Statutul inițial al personajului 


e statutul social: Felix Sima este fiul doctorului Iosif Sima, medic renumit, pe 
care tânărul îl idolatrizează, dorindu-şi chiar să urmeze cariera tatălui său. 
Orfan de ambii părinţi, Felix vine la Bucureşti la tutorele său, Costache 
Giurgiuveanu, pentru a urma cursurile Facultăţii de Medicină. 

e statutul moral: Felix este un tânăr integru, ambițios, care îşi conduce viaţa 
după principii clare şi ferme, reuşind să nu se lase influenţat de meschinăria, 
răutatea, rapacitatea şi avariţia mediului în care a pătruns. 

* statutul psihologic: Din punct de vedere psihologic, Felix este un tânăr hotă- 
rât, dinamic, echilibrat, la început timid şi nesigur, deoarece pătrunde într-o 
lume total necunoscută, care presupune convieţuirea alături de oameni pe care 
nu i-a mai întâlnit şi stabilirea unor relaţii familiale cu aceştia. Spirit analitic, 
după cum demonstrează descrierea mediului din incipitul romanului, Felix se 
înscrie de la început în liniile intelectualului, reflexiv, preocupat de cunoaş- 
terea sa şi a celorlalţi, de înţelegerea mecanismelor lumii în care trăieşte. 


-Caracterizarea directă 


Caracterizarea directă a personajului se realizează de către narator: prin portret 
fizic („faţa juvenilă”, „tăietura elinică a nasului”, „culoarea măslinie a obrazului”) şi 
moral („ambiţios”, „spirit ardent şi tânăr”, „un simţ de disciplină desăvârşit”, „suflet 
| limpede”). Fizionomia tânărului este individualizată prin „nota voluntară” dată de 
tăietura elinică a nasului, care dezvăluie trăsături dominante de caracter: hotă- 
rârea şi ambitia. 

Felix Sima este caracterizat direct de celelalte personaje: de Pascalopol („om 
cu desăvârşire independent”), de Stănică („băiat fain”) şi de Georgeta („om serios”). 


Caracterizarea indirectă 


Caracterizarea indirectă se realizează prin vestimentaţie, limbaj, mediu, re- 
laţia cu alte personaje, fapte, gânduri şi sentimente. 

Vestimentaţia („uniforma neagră îi era strânsă pe talie ca un veşmânt militar, iar 
gulerul tare şi foarte înalt”) arată statutul social al personajului, rigoarea educaţiei, 
dar şi sobrietatea, eleganța şi distincţia acestuia. 

Limbajul folosit de Felix este unul îngrijit, neologic, de specialitate, indicând 
gradul de cultură şi educaţie. 


Relaţia cu celelalte personaje 


Moş Costache este tutorele lui Felix, cel desemnat de tatăl său să îi administreze 
averea până la majorat. Bătrânul avar exploatează acest statut, profitând de naivi- 
tatea şi lipsa de experienţă a tânărului, şi îi dă o parte neînsemnată din renta 
lunară, astfel că tânărul cu greu îşi poate acoperi cheltuielile pentru studiu, fiind 

nevoit chiar să accepte ajutorul oferit de Leonida Pascalopol. Cu toate acestea, 
Felix dă dovadă de maturitate, înțelegând avariţia bătrânului şi nereproşându-i 
niciodată că nu îi dă banii cuveniţi din renta lunară, vorbindu-i fără agresivitate, 
ci cu calm şi echilibru atunci când descopră că acesta se folosea de banii lui. 

Pe Otilia, Felix o cunoaşte din fotografiile din copilărie, cei doi tineri întreţinând 
o vagă corespondenţă până la momentul întâlnirii în casa lui Giurgiuveanu. Fata 
este cea care îl recunoaşte, îl introduce în universului ei, prezentându-i pe membrii 
clanului Tulea şi pe moşierul Leonida Pascalopol, oferindu-i, spre odihnă, camera 
ei, „lăcaş de feminitate”. Felix este tulburat de frumuseţea şi dezinvoltura tinerei, 
mai ales că aceasta este una dintre singurele prezenţe feminine din viaţa sa (după 
moartea, în copilărie, a mamei). 

La început, între Felix şi Otilia se stabileşte o strânsă relaţie de prietenie, tinerii 
văzând unul în celălalt un sprijin într-un mediu meschin şi agresiv precum era cel 
al casei lui Costache. 

Felix se simte atras de Otilia datorită prieteniei pe care i-o arată fata, descope- 
rind dragostea şi afecțiunea care i-au lipsit în copilărie şi în adolescenţa petrecută 
mai mult la internat decât alături de familie. 

Treptat sentimentul de afecţiune şi prietenie se transformă în iubire, o iubire 
care îl chinuie, pentru că nu are certitudinea reciprocităţii sentimentelor fetei, din 
cauza familiarităţii comportamentului acesteia faţă de Pascalopol. Tânărul, gelos 
şi posesiv, îi cere Otiliei să nu se mai întâlnească cu moşierul, însă, în loc să fie 
fericit că Otilia îi împlineşte cererea, el este neliniştit şi întristat din cauza sufe- 
rinţei pe care tânăra nu şi-o poate ascunde. 

Felix este o fire analitică şi interiorizată, dovedindu-se un fin observator al com- 
portamentului şi reacţiilor Otiliei, din nevoia unor dovezi clare care să-i dea certi- 
tudinea că este iubit. 

În vreme ce Felix este foarte hotărât în ceea ce priveşte devenirea sa profesio- 
nală, personajul nu dă dovadă de aceeaşi siguranţă şi în iubire. Este imatur şi stân- 
gaci în mărturisirea sentimentelor faţă de Otilia, din cauza temperamentului aces- 
teia. Mai întâi, îşi declară sentimentele printr-un bilet lăsat în camera fetei, iar apoi, 
în timpul vizitei la moşia lui Pascalopol, fiind deconcertat de reacţia fetei, care nici 
nu îl respinge, nici nu îi încurajează. Plecarea acesteia la Paris cu Pascalopol îl de- 
rutează şi mai mult pe Felix, privind-o ca pe o trădare şi ca pe un semn de lipsă de 
iubire. Imatur, caută consolare în braţele Georgetei, simțindu-se apoi dezgustat şi 
umilit de propriile-i acţiuni. Onest, Felix îi mărturiseşte Otiliei aventura sa, iar 
liniştea, afecțiunea şi înţelegerea fetei îl contrariază şi mai mult, nemaifiindu-i 
clar dacă este sau nu iubit. 

Felix trăieşte chinurile unei iubiri adolescentine cu toate stările ei: nelinişte, in- 
certitudine, adoraţie, fericire, gelozie. Pentru el, Otilia este o enigmă a feminităţii, 
pentru că tânărul este incapabil să o înţeleagă, fiind în acelaşi timp contrariat şi fas- 
cinat de caracterul oximoronic al fetei, amestec de copilărie şi maturitate. Ca orice 


E&E III 


CE Scanned with OKEN Scanner 


tânăr care cunoaşte pentru prima dată iubirea, Felix idealizează sentimentul şi vede 
în Otilia femeia ideală, care îl atrage prin mister şi prin calităţi care îl completează. 
El vrea să îi ofere Otiliei totul, fiind gata să renunţe la carieră pentru a o face fe- 
ricită. 

Pentru Felix, drumul iubirii este dublat de cel al devenirii profesionale. El are 
puterea să depăşească eşecul în dragoste, să-şi domine suferinţa şi deziluzia, îm- 
plinindu-se în plan profesional: devine un medic cunoscut atât în ţară, cât şi în 


străinătate. 


Ca student, Felix este ambițios, muncitor şi perseverent, câştigând repede sim- - 


patia profesorilor. Graţie inteligenţei şi tenacităţii sale, tânărul reuşeşte să publice 
un articol de specialitate într-o revită străină. Bucuria reuşitei este umbrită de lipsa 
unei persoane care să-i împărtăşească cu adevărat emoția. Este momentul în care 
personajul conştientizează singurătatea condiţiei de orfan. 

Deşi tânăr, Felix nu se lasă condus de prejudecăţi, nici influenţat de ceea ce-i 
spun cei din jur, ci încearcă să-şi formeze propriile opinii despre lumea în care a 
pătruns. Reuşeşte astfel să se situeze deasupra mediocrităţii, banalităţii, răutăţii 
şi vulgarităţii celorlalţi, putând să se detaşeze şi, ghidându-se după un cod supe- 
rior de reguli, ajunge să-şi împlinească idealul. 


Numele personajului 


Felix (< lat. felix — „fericit”) anticipează fericirea pe care acesta o va cunoaşte 
prin împlinirea visurilor sale de a deveni o personalitate în lumea medicală euro- 
peană, dar şi prin căsătoria cu o femeie care l-a propulsat în plan social. Şi senti- 
mental, Felix poate fi considerat un om fericit, deoarece a avut şansa de a cunoaşte 


iubirea ideală. 


Otilia Mărculescu 


Otilia este personajul eponim al romanului, un personaj dinamic, complex ce 
reprezintă enigma feminităţii însăşi. G. Călinescu o definea: „eroina mea lirică, 
proiecția mea în afară, o imagine lunară şi feminină”. 

Otilia este o tânără de 18-19 ani, studentă la Conservator, fiica vitregă a lui moş 
Costache — care îi este tutore, deoarece nu a înfiat-o după moartea mamei —, 
verişoara lui Felix şi protejata lui Pascalopol. 

Personajul este caracterizat direct de narator, prin portretul fizic, care dezvăluie 
frumuseţea, feminitatea şi gingăşia fetei: „fata părea să aibă 18-19 ani, faţa măslinie, 
cu nasul mic, ochii foarte albaştri... trup subţiratic cu oase delicate ca de ogar, de un stil 
perfect, era de o mare libertate de mişcări, o stăpânire desăvârşită de femeie.” 

Personajul este caracterizat direct de către celelalte personaje prin tehnica 
pluriperspectivismului: Felix o consideră „o fată admirabilă, superioară pe care nu 

„0 dezmăţată”, „o stricată”; Aurica: „e falsă”; Stănică: „deşteaptă fată”, „femeie cu 
simţ practic”. 

Deşi tânără, Otilia a ajuns la o deplină cunoaştere de sine, autocaracterizân- 
du-se cu luciditate, subliniind sensibilitatea şi contradicţia personalităţii sale: „sunt 
foarte capricioasă, vreau să fiu liberă”; „eu am un temperament nefericit, mă plictisesc 
repede, sufăr dacă sunt contvariată”; „Eu sunt o zăpăcită, eu sunt pentru oamenii blazaţi 
care au nevoie de râsul tinereţii”. 


Mediul 


Personajul este caracterizat indirect prin descrierea camerei sale, care dezvăluie 
dualitatea, diversitatea preocupărilor, cochetăria, imprevizibilul, dezordinea. 

Prezentarea camerei Otiliei, „adevărat ascunziş feminin”, reprezintă o modalitate 
de a pătrunde în psihologia fetei, surprinzându-se contradicţia şi complexitatea 
acesteia, 

Ca şi Felix, Otilia nu se lasă influenţată de mediul în care trăieşte, detaşându-se 
de răutăţile clanului Tulea, pentru că membrii acestuia reprezintă singura sa familie. 
Când se simte însă copleşită de meschinăriile şi agresivitatea acestora, Otilia se 
refugiază la Pascalopol. 


Relaţia cu celelalte personaje 


Relaţia Otilia — Costache 

Otilia îl iubeşte dezinteresat pe Costache, fiind cea care îl înveseleşte şi îi tem- 
perează avariţia, îngrijindu-l cu devotament atunci când este bolnav. Ea înţelege 
dragostea lui Costache pentru bani şi teama acestuia de Aglae; de aceea nu îi cere 
să o adopte şi nici nu îi reproşează că nu o face. De cele mai multe ori încearcă 
să-şi ascundă supărarea provocată de răutăţile mătuşii sale, pentru a nu accentua 
tensiunea dintre aceasta şi Giurgiuveanu. 


Relaţia Otilia — Pascalopol 

Otilia îl cunoaşte pe Pascalopol din copilărie şi îl îndrăgeşte pe moşierul care îi 
îndeplineşte toate capriciile, oferindu-i linişte, confort, lux şi protecţie. Noncon- 
formistă, ea se comportă dezinvolt cu Pascalopol, încălcând toate convențiile so- 
ciale: i se aşază pe genunchi, îi acceptă cadourile, iese singură cu el în oraş unde stă 
până noaptea târziu, pleacă la Paris împreună cu acesta. 

Otilia este singura care îi înţelege singurătatea, nevoia de împlinire erotică şi 
paternă, asumându-şi rolul de a umple golul din viaţa bărbatului. 

Fata este extrem de sinceră cu moşierul, cerându-i bani pentru studiile lui Felix, 
iar mai târziu mărturisindu-i că, dacă l-ar şti nefericit pe Felix, nu ar ezita să-l pă- 
răsească pentru tânăr. 

Relaţia Otilia — Felix 


Otilia este verişoara lui Felix. Ea este cea care îl recunoaşte şi îl introduce în 
universul casei lui Costache. 

Iniţial, sentimentele fetei faţă de tânărul Sima sunt de afecţiune, concretizân- 
du-se în gesturi materne: îi coase nasturi, îi dă de mâncare, îl cazează în camera 
ei, îi cumpără materiale de studiu, îl protejează de răutatea clanului Tulea. Pe cei 
doi îi apropie ostilitatea mediului, statutul de orfani, nostalgia unei familii pe care 
au pierdut-o cu mult timp în urmă sau nu au cunoscut-o niciodată, superioritatea 
gândirii. 

Felix este uluit de caracterul contradictoriu al fetei, amestec de copilărie şi ma- 
turitate: Otilia se comportă la moşia lui Pascalopol ca un copil, care are sentimen- 
tul că toată lumea este a lui, aleargând desculţă prin iarbă şi molipsindu-l şi pe Felix 
de exuberanţa ei, dar dă dovadă de maturitate, atunci când tânărul îşi mărturi- 
seşte aventura cu Georgeta, percepând-o ca o simplă iniţiere erotică, şi nu ca pe 
o trădare. 

Contradicţia personalităţii tinerei constă şi în trecerile nejustificate de la o 
stare la alta, de la o atitudine la alta: ascultă declaraţiile de dragoste ale lui Felix, 
pentru ca apoi să plece fără nicio explicaţie la Paris cu Pascalopol. 

Eroina este o bună cunoscătoare a psihologiei umane, aşa cum se observă în 
numeroasele discuţii cu Felix, pe care încearcă să-l pregătească pentru viaţă, să-i 
ofere o imagine reală asupra lumii în care trăieşte şi mai ales asupra femeii, în so- 
cietatea timpului: „pentru o fată, reuşita în viaţă nu este o chestiune de studiu şi de 
energie... Rostul femeii este să placă, în afară de asta nu poate fi fericire.”; „De obicei 
fetele admiră oameni ca tine şi merg după oameni ca Stănică.” 

Conştientă fiind de propria-i superficialitate, de temperamentul „nefericit”, de 
nevoia de lux şi de libertate, Otilia se îndepărtează de Felix, pentru că ştie că nu-l 
poate face fericit şi nici nu poate fi fericită, deoarece timpul va şterge ceea ce 
tânărul iubea la ea: feminitatea enigmatică. 

Otilia îl supune pe Felix la o probă a raţiunii şi maturității: petrece o noapte 
castă în camera lui, pentru ca apoi, convingându-se că tânărul are puterea de a-şi 
controla sentimentele, îl părăseşte, plecând la Paris cu Pascalopol. Gestul ei do- 
vedeşte puterea sacrificiului pentru iubire, superioritatea tinerei care reuşeşte în 
acest mod să plaseze iubirea înr-un plan ideal. 

Otilia trăieşte drama singurătăţii, a ambiguităţii propriului viitor determinată 
de caracterul său contradictoriu şi de nevoia de libertate. 


XIII. Personajele tipice în Enigma Otiliei 


Tipologia avarului: Costache Giurgiuveanu 


Costache Giurgiuveanu este personajul secundar al romanului, tutorele lui 
Felix şi al Otiliei, fratele Aglaei şi prieten apropiat al lui Leonida Pascalopol. Este 


un personaj static, care nu se modifică pe parcursul desfăşurării evenimentelor, 


reprezentând tipul avarului. 

Din fişa biografică inserată în roman aflăm că moş Costache provenea dintr-o 
familie de macedoneni înstăriți, care au trecut Dunărea şi şi-au cumpărat o moşie 
la Giurgiu, ceea ce explică şi numele personajului: Giurgiuveanu. Tatăl său a ple- 
cat însă de la moşie şi s-a stabilit în oraş, unde şi-a cumpărat o casă. 

Personajul este caracterizat direct, printr-un portret fizic grotesc, care surprinde 
decrepitudinea: „capul atins de o calviţie totală”; „faţa aproape spână şi din cauza 
aceasta pătrată”; „dinţii ca nişte aşchii de os”; „buzele galbene de prea mult fumat”. 

Indirect, Costache este prezentat prin surprinderea mimicii („clipea des ca 
bufniţele speriate de o lumină bruscă”), modalitate folosită de bătrân pentru a-i 
manipula pe cei din jur şi pentru a câştiga timp să găsească răspunsurile cele mai 
potrivite şi soluţiile cele mai avantajoase. Acelaşi rol îl are şi bâlbâiala bărbatului, 
utilizată ca tehnică de tergiversare, întrucât bătrânul este extrem de suspicios, 
temându-se de cei din jurul său care i-ar putea fura averea sau cere vreo favoare. 
O scenă reprezentativă în acest sens este aceea în care moş Costache deschide uşa 
lui Felix, venit pentru prima dată la Bucureşti, spunându-i, bâlbâindu-se şi clipind 
des: „Nu-nu-nu ştiu... nu-nu stă nimeni aici, nu cunosc.” 

Vestimentaţia („nădragii largi de stambă colorată, legaţi jos, în lipsa şireturilor rupte, 
cu bucăţi de sfoară”; „cămaşa de noapte de pânză ţărănească”; „ghetele uscate şi înco- 
voiate de vechime”) trădează lipsa preocupării de sine, zgârcenia personajului care 
nu este cababil a cheltui bani nici pentru un minimum de confort material. 

O altă modalitate de caracterizare indirectă a personajului o reprezintă des- 
crierea casei în care acesta trăieşte. Amestecul de stiluri arhitectonice dezvăluie 
lipsa gustului estetic şi snobismul personajului, degradarea casei indică zgârcenia şi 
lipsa de îngrijire a proprietarului, iar numeroasele obiecte de mobilă, îngrămădite 
în casă, arată tendinţa lui Costache de a tezauriza, conturând tipologia în care se 
încadrează: avarul. 

Moş Costache este un foarte bun antreprenor, ştiind să obţină bani din orice: 
vinde şi închiriază imobile, vinde cărţile, cursurile, instrumentele medicale ale 
studenţilor restanţieri, ia bani cu împrumut de la Pascalopol fără a-i mai returna, 
îi încarcă lista de cheltuieli a lui Felix. Banii astfel obţinuţi sunt tezaurizaţi, bă- 
trânul fiind incapabil să cheltuiască vreun ban, chiar şi pentru hrana familiei şi 
nevoile zilnice. Costache este încontinuu preocupat de siguranţa banilor săi, pe 
care refuză să-i depună la bancă, preferând să-i ţină ascunşi în casă şi asupra lui. 
Pentru aceasta îi cere Otiliei, atunci când se îmbolnăvește, să-i croiască în spatele 
pantalonilor un buzunar închis cu trei nasturi, în care îşi îndeasă bancnotele, în 
vreme ce mărunţişul îl ţine într-o pungă pe care o păstrează asupra sa. Teama de 
a nu-i fi furaţi banii şi măsurile exagerate de prevedere sunt determinate şi chiar 
justificate de atitudinea clanului Tulea, care încearcă prin diverse mijloace să 
obţină averea bătrânului. Acest fapt este evident în scena în care, Costache fiind 
bolnav, Aglae şi familia ei ocupă milităreşte casa, căutând cu fervoare banii as- 
cunşi. Mai mult, Stănică Raţiu este cel care îi provoacă un nou atac de cord lui 
Costache, furându-i banii şi pricinuindu-i moartea. 

Costache o iubeşte pe Otilia, pe care o numeşte „fe-fetiţa mea”, luminându-i-se 
faţa în prezenţa fetei şi bucurându-se de fiecare gest tandru al acesteia: bătrânul 
„O sorbea din ochi şi râdea din toată faţa lui spână când fata îl prindea în braţele ei lungi”. 
Cu toate acestea, bărbatul nu o înfiază, pe de o parte pentru că se teme de răutatea 
Aglaei, iar pe de altă parte pentru că nu poate renunţa la bani. De aceea, amână 
mereu înfierea fetei, căutând diverse motive prin care să-şi justifice gestul, reali- 
tatea fiind neputinţa despărțirii de bani. 

Costache este preocupat de viitorul Otiliei, pe care vrea să o ştie fericită. O 
apropie de Pascalopol, pentru că acesta o putea proteja de Aglae şi îi putea asigura 
confortul material, şi decide să construiască o casă pentru ea şi Felix, dar, din zgâr- 
cenie, cumpără materiale vechi, de la demolări. 

Dragostea pentru Otilia, respectul faţă de Pascalopol, încrederea în Felix îl uma- 
nizează pe Costache, individualizându-l în raport cu tipologia căreia îi aparţine. 


Tipologia arivistului demagog: Stănică Raţiu 


Stănică Raţiu este personajul secundar al romanului, care ilustrează tipologia 
arivistului, a parvenitului. El este un avocat fără procese, un Dinu Păturică modern, 
„un Caţavencu al ideii de paternitate”. (Ovid S. Crohmălnicenu) 

Autorul realizează un sumar portret al personajului surprinzând detalii fizice 
(„era roşu la faţă”; „de o sănătate agresivă ”; „părul... mare şi negru foarte creţ”; „cu 

T mustata în chip de muscă”), vestimentare („un guler tare şi înalt ţinea o cravată înfo- 


iată ca o lavalieră”; „lărgimea hainei”; „ridicola dimensiune a canotierei de paie”), to- 
nalitatea vocii („vorbea sonor, rotund, cu gest artistic şi declamator”). Acestea pun 
în evidenţă caracterul strident al personajului, dorinţa sa de a epata, arivismul, par- 
venitismul, locvacitatea şi demagogia. 

Personajul este caracterizat indirect prin fapte, relaţia cu celelalte personaje, 
limbaj, mediul în care trăieşte. 

Faptele lui Stănică denotă dorinţa sa de îmbogăţire cu orice preţ, dorinţa de 
a urca pe scara socială. Astfel, crezând că Olimpia va moşteni o avere colosală, 
Stănică trăieşte cu aceasta în concubinaj, o susţine pe Aglae în planul ei de a-l de- 
poseda pe Costache de avere, încearcă să îi despartă pe Felix şi Otilia, neputân- 
du-se împiedica să nu se gândească la beneficiile unei eventuale căsătorii cu Otilia. 
Dorinţa sa de parvenire are dimensiuni inumane în scena în care îi fură banii lui 
Costache, conştient fiind că acest lucru îi va aduce moartea bătrânului. Ipocrit, 
simulează îndurerarea şi evlavia, jucând teatru cu o inimaginabilă uşurinţă. 

Stănică Raţiu este un personaj lipsit de scrupule: ţese tot felul de intrigi pentru 
a-i învrăjbi pe unii împotriva celorlalţi, nu se cunună cu Olimpia pentru că Simion 
refuză să-i dea acesteia zestre, se desparte de ea după moartea lui Relişor şi se că- 
sătoreşte cu Georgeta care îl poate propulsa, prin protejaţi ei, în viaţa socială şi 
politică. 

Stănică intervine, fără jenă şi fără scrupule, în viaţa tuturor personajelor, ca un 
geniu al răului: lui Felix i-o prezintă pe Georgeta, pentru a uita suferinţa provo- 
_cată de plecarea Otiliei, Otiliei îi dezvăluie aventura lui Felix, sperând că astfel 
cei doi se vor despărţi, iar el se va căsători cu fata şi va pune mâna pe averea lui 
Costache. 

Stănică Raţiu este perfect adaptat lumii în care trăieşte, acţionând cu abilitate 
în orice mediu în care pătrunde, ştiind să se adapteze atât situaţiei, cât şi interlo- 
cutorului şi urmărindu-şi cu viclenie şi abilitate interesele. 

Locvace, Stănică are un discurs demagogic, lătrător, mai ales pe tema familiei 
şi a valorilor acesteia. El vorbeşte avocăţeşte despre „căminul părintesc”, se lamen- 
tează („O fatalitate nemiloasă mi-a stat împotrivă, de câteva vremi, însă acum sunt în 
postura tragică de a nu-mi putea hrăni familia anemiată şi debilă”), ameninţă că se va 
sinucide pentru că nu-şi poate întreţine familia, însă îşi pierde unicul fiu din negli- 
jenţă şi renunţă la Olimpia după ce înţelege că nu este beneficiara unei mari averi. 

În roman, Stănică apare ca un actor care îşi joacă existenţa, reuşind să-şi îm- 
plinească dorinţa de parvenire. 


XIV. Particularități stilistice 


Stilul romanului se caracterizează prin îmbinarea procedeelor realiste cu cele 
romantice, a elementelor de factură tradiționalistă cu cele moderne. 

Realismul romanului este asigurat de tematică, de obiectivitatea narativă, de 
tehnici narative (tehnica detaliului obiectiv, a detaliului semnificativ, a restrân- 
gerii gradate a cadrului, a simetriei), de biografism, de tipologiile personajelor 
(Costache — tipul avarului, Stănică — tipul arivistului, Aurica — fata bătrână, Titi — 
retardatul, Simion — senilul, Pascalopol — don juanul îmbătrânit, Aglae — baba ab- 
solută), elementele de analiză psihologică, veridicitate şi sobrietatea stilului. 

Elementele romantice sunt statutul de orfani al personajelor Felix şi Otilia, con- 
strucţia antitetică a personajelor (Felix-Titi, Otilia-Aurica, Costache-Pascalopol, 
iubirea Felix-Otilia), descrierea Bărăganului. 

Romanul reuneşte elemente tradiţionale (biografismul, tipologia personajelor, 
obiectivitatea narativă şi veridicitatea) cu elemente ale romanului modern (am- 
biguitatea personajelor, tehnica pluriperspectivismului, a colajului, prezenţa perso- 
najului reflector, prezentarea mediului citadin, sondarea psihologiei, individuali- 
zarea personajelor Felix şi Otilia). 


Ce trebuie să știu! 
p Particularităţile romanului realist; 
» Semnificaţia titlului; 

> Tema romanului; 

p Relaţia dintre incipit şi final; 

p Subiectul romanului Enigma Otiliei; 

> Caracterizarea lui Felix; 

p Caracterizarea Otiliei; 

> Caracterizarea lui Costache Giurgiuveanu; 

p Relaţia dintre două personaje; 

> Argumentarea că Enigma Otiliei este un roman realist-balzacian. 


„Cum îmi fixez cunoștințele! 


Test de verificare a lecturii, 


Rezolvă cerinţele următoare: 

1. Care sunt reperele spaţio-temporale ale desfăşurării acţiunii? 
2, Din ce motiv vine Felix la Bucureşti? 

3. Numeşte două conflicte din roman, precizând tipul fiecăruia. 
4. Cu ce afaceri se ocupa Costache Giurgiuveanu? 

5. De ce o numeşte Felix pe Otilia „verişoară”? 

6. Care sunt membrii clanului Tulea? 


7. Unde îi invită Leonida Pascalopol pe cei doi tineri în timpul verii? Prezintă 
în 5 rânduri vizita respectivă. 


8. Precizează motivul pentru care Otilia pleacă la Paris cu Pascalopol (la înce- 
putul romanului). 

9. Care este boala de care suferă Costache Giurgiuveanu? 

10. Cine o numeşte pe Aglae „baba absolută fără cusur în rău”? 

11. Prezintă deznodământul romanului, având în vedere destinul personajelor 
principale şi secundare. 

12. Care este personajul care îţi place cel mai mult din text? Motivează răspunsul. 


Test de verificare a cunostintelor 


A. Se dă textul: 


„— Până mâine dormi aici, este odaia mea. Fii fără grijă. E cam dezordine, 
dar o să mă ierti, nu? Noapte bună. Mâine vom sta de vorbă mai mult. 

Otilia spuse toate acestea repede, cu un râs grațios, dar cu siguranţă în glas, 
mai dădu o ochire odăii şi ieşi, făcând lui Felix un salut cu mâna. Se auziră tropote 
pe scară, trântituri de uşă, şi apoi totul reintră în linişte... Incăperea era mai mult 
lungă decât lată şi avea o fereastră care da în geamlâc, acoperită cu o mare cortină 
de pluş maron. Câteva fotolii scunde şi mici de pluş maron, un scrin de nuc de 

modă veche, dar masiv, un dulap de haine din acelaşi lemn şi foarte lat dădeau 
odăii un aer bătrânesc, dar elegant... În apropierea ferestrei se afla o masă de toaletă 
cu trei oglinzi mobile şi cu multe sertare. În faţa ei se vedea un scaun rotativ de 
pian. Sertarele de la toaletă şi de la dulapul de haine erau trase afară în felurite 
grade, şi-n ele se vedeau, ca nişte intestine colorate, ghemuri de panglici, cămăşi 
de mătase mototolite, batiste de broderie şi tot soiul de nimicuri de fată. Cutii de 
pudră numeroase, unele desfundate, flacoane de apă de Colonia destupate erau 
aruncate în dezordine pe masa de toaletă, ca într-o cabină de actriţă, dovedind 
graba cu care Otilia le mânuia... Pe un fotoliu se găsea un morman de cărţi, cele 
mai multe nemţeşti, dar şi romane franţuzeşti din colecţia Calmann-Lévy, ilustrată 
şi cartonată... În cameră mirosea pătrunzător a pudră şi parfumuri. Felix se lăsă 
pe marginea patului, neîndrăznind încă să profaneze cu somnul său acest ascunziş 
feminin.” 

(George Călinescu, Enigma Otiliei) 


B. Rezolvă cerinţele următoare: 
1. Transcrie din textul citat trei termeni din câmpul lexico-semantic al feminităţii. 
2. Selectează, din text, două cuvinte/structuri folosite cu sens conotativ. 


3. Alcătuieşte două enunţuri prin care să demonstrezi polisemia cuvântului 
„oglindă”. 


4. Menţionează o temă şi un motiv literar prezente în text. 

5. Identifică tipul perspectivei narative. 

6. Menţionează două tehnici narative specifice romanului realist, prezente în text. 
7. Precizează semnificaţia a două figuri de stil prezente în text. 


8. Realizează, în 4-6 rânduri, un portret al personajului Otilia din perspectiva 
fragmentului dat. 


9. Comentează fragmentul citat, punând în evidenţă două trăsături ale descrierii. 


Date despre autor 
şi operă 


> informaţii generale despre George Călinescu şi despre 
opera sa; 

> informaţii despre romanul Enigma Otiliei — anul şi locul 
apariției; 

» argumente că textul este un roman realist: tematica, 

naratorul, tehnicile narative, prezentarea mediului, 

conflictele, subiectul, construcția personajelor, ana- 

liza psihologică, veridicitatea. 

Tehnici narative 


p titlul iniţial: Părinţii Otiliei — majoritatea personaje- 
lor îşi arogă rolul de părinţi ai Otiliei, încercând să îi 
ordoneze viaţa; 

p titlul final, la sugestia editorului: Enigma Otiliei — 

Otilia este o enigmă a feminităţii înseşi. 


> prezentarea societăţii burgheze bucureştene din se- 
colul XX, care stă sub semnul interesului imediat, al | 
banului; 

pb moştenirea; 

p paternitatea; 

pb iubirea; 

pb arivismul; 

> formarea personalităţii. 


p obiectiv, omniscient şi omniprezent; 

> omniscienţa este limitată de prezenţa personajului 
reflector; 

> perspectiva narativă este „din spate”; 

> viziune auctorială — autorul nu se distanțează în to- 

talitate de personajele sale. 


p tehnica detaliului obiectiv; 

> tehnica detaliului semnificativ; 

p tehnica restrângerii gradate a cadrului; 

p tehnica colajului; 

p tehnica contrastului; 

p tehnica simetriei incipit-final; 

p tehnica înlănţuirii gradate, cronologice şi cauzale a 
evenimentelor; 

p tehnica poliedrică, a oglinzilor paralele. 


p douăzeci de capitole; 
pb mai multe planuri narative: 

— planul moştenirii şi al paternităţii; 
— planul iubirii dintre Felix şi Otilia; 
— planul societăţii. 


p Felix Sima vine la Bucureşti la Ei ici) său, Costache | 
Giurgiuveanu, pentru a se înscrie la Facultatea de 
Medicină; 

> o cunoaşte Otilia, fiica vitregă a lui Cata şi pro- 

tejata lui Pascalopol; 

> Olimpia şi Stănică Raţiu reuşesc să-l convingă pe 
Simion Tulea să fie de acord cu căsătoria lor, obţinând 
astfel şi zestrea; 

p Felix şi Otilia pleacă la moşia lui Leonida Pascalopol; 

> moare Relişor, fiul Olimpiei şi al lui Stănică Raţiu, 
din cauza neglijenţei părinţilor; 

> Titi încearcă să profite de Otilia; 

p Felix este gelos pe Pascalopol şi îi cere Otiliei să nu se 
mai vadă cu moşierul; 

p dezgustată de întâmplările din familia sa, Otilia pleacă 
la Paris cu Pascalopol; 

p Felix îşi găseşte consolarea în braţele Georgetei; 

p la întoarcerea Otiliei acasă, îi mărturiseşte totul; 

p Felix plănuieşte să se căsătorească cu Otilia după ter- 
minarea studiilor; 

> Costache îşi propune să contruiască o casă cu maga- 
zine la parter pentru cei doi tineri, Felix şi Otilia; 

> Costache face o congestie cerebrală; 

> profitând de neatenţia celorlalţi, Stănică Raţiu fură 
banii ascunşi de Costache sub saltea; 

p atacul de inimă îi este fatal bătrânului; 

p Otilia petrece o noapte în camera lui Felix, iar apoi îl 
părăseşte; 

pb Otilia pleacă la Paris cu Pascalopol, cu care se şi căsă- 
toreşte; 

p Felix se căsătoreşte, dobândind o bună poziţie socială, 
şi devine un medic de renume european; 

p Stănică Raţiu se căsătoreşte cu Georgeta, devine pre- 
fect şi urcă în ierarhia socială; 

pb Pascalopol îi redă libertatea Otiliei; 

p Otilia pleacă la Buenos Aires cu un conte spaniol. 


p construit în manieră realistă, prin fixarea cu exactitate 
a indicilor spaţio-temporali ai desfăşurării acţiunii; 

b prezentarea reperelor spaţio-temporale se realizează 
din perspectiva lui Felix Sima; 

p descrierea mediului se realizează prin tehnica deta- 
liului obiectiv şi a detaliului semnificativ; 

b prezentarea mediului este realizată din perspectiva 
estetului, utilizându-se un limbaj tehnic, de speciali- 

tate; 

> tehnica restrângerii gradate a cadrului, modalitate de 
pătrundere în psihologia personajelor, de redare a unei 
lumi în declin şi de familiarizare a cititorului cu uni- 
versul descris; 

> surprinde scena întâlnirii dintre Felix şi Costache Giur- 
giuveanu, anunţându-se tipologia acestuia: avarul; 

p replica halucinată a personajului: „Nu... nu ştiu... Nu 

stă nimeni aici." 


> funcţionează ca un epilog; 

> prezintă întâlnirea dintre Felix Sima şi Pascalopol; 

> întoarcerea lui Felix în strada Antim şi rememorarea 
replicii bătrânului avar; 

> simetric incipitului, prin descrierea sintetică a străzii 

Antim şi a casei lui Costache. 


> personajul masculin principal; 

> personaj realist, dinamic, surprins în devenire; 

> personaj foarte bine individualizat; 

p apare în mai multe ipostaze: a străinului, a persona- 
jului reflector, a unui tânăr abia ieşit de pe băncile 
şcolii, a îndrăgostitului, a maturului împlinit în plan 
profesional. 


Statutul iniţial al personajului: 
p statutul social: 
— fiul doctorului Iosif Sima; 
— doreşte să urmeze cariera tatălui său; 
— orfan de ambii părinţi; 
— vine la Bucureşti pentru a urma Facultatea de 
Medicină. 
> statutul moral: tânăr integru, ambitios, îşi conduce 
viaţa după principii clare şi ferme; 
> statutul psihologic: 
— tânăr hotărât, dinamic, echilibrat, spirit analitic; 
— se înscrie de la început în liniile intelectualului, 
reflexiv, 


Caracterizarea directă: 

> de narator: prin portret fizic şi moral; 

> de celelalte personaje: de Pascalopol („om cu desă- 
vârşire independent”), de Stănică („băiat fain”) şi de 

Georgeta („om serios"). 


Caracterizarea 
lui Felix Sima 

Caracterizarea indirectă: 

pb vestimentația — statutul social al personajului, 
rigoarea educaţiei, dar şi sobrietatea, eleganța şi 
distincţia; 

p limbajul — gradul de cultură şi educaţie. 


Relaţia cu celelalte personaje: 

> înţelege avariţia lui Costache, nereproşându-i nicio- 
dată că nu îi dă banii cuveniţi din renta lunară; 

p Otilia îl introduce în universul casei lui Costache; 

p Felix este tulburat de frumuseţea şi dezinvoltura 
Otiliei; 

> la început, între Felix şi Otilia se stabileşte o strânsă 
relaţie de prietenie; 

p Felix se simte atras de Otilia, descoperind dragostea 
şi afecțiunea care i-au lipsit în copilărie şi în 
adolescenţă; 

> sentimentul de afecţiune şi prietenie se transformă 
în iubire; 

p chinuit de lipsa certitudinii reciprocităţii sentimen- 
telor fetei; 

> gelos şi posesiv, Felix îi cere Otiliei să nu se mai în- 
tâlnească cu moşierul; 

> fire analitică şi interiorizată; 

> imatur şi stângaci în mărturisirea sentimentelor faţă 
de Otilia; 

> imatur, caută consolare în braţele Georgetei, sim- 
ţindu-se apoi dezgustat şi umilit de propriile-i acţi- 
uni; 

> onest, îi mărturiseşte Otiliei aventura sa; 

> Otilia este, pentru el, o enigmă a feminităţii; 

> vede în Otilia femeia ideală; 

p drumul iubirii este dublat de cel al devenirii profe- 
sionale; | 

p ca student, Felix este ambițios, muncitor şi perseve- 
rent; 

> câştigă repede simpatia profesorilor; 

p reuşeşte să publice un articol de specialitate într-o 
revistă străină; 

> nu se lasă condus de prejudecăţi, nici influenţat de 

ceea ce-i spun cei din jur. 

Caracterizarea 
Otiliei 


Numele: 
> anticipează fericirea pe care acesta o va cunoaşte 
prin împlinirea visurilor sale. 


> personajul eponim al romanului; 

> personaj dinamic, complex; 

> reprezintă enigma feminităţii; 

P otânără de 18-19 ani, studentă la Conservator, fiica 
vitregă a lui moş Costache, verişoara lui Felix şi pro- 
tejata lui Pascalopol. 


Caracterizarea directă: 

> de narator, prin portret fizic, care dezvăluie frumu- 
seţea, feminitatea şi gingăşia fetei; 

p de către celelalte personaje prin tehnica pluriperspec- 
tivismului; 

p se autocaracterizează cu luciditate, subliniind sensi- 
bilitatea şi contradicţia personalităţii sale. 


Mediul: 

pb camera sa dezvăluie dualitatea, diversitatea preocu- 
părilor, cochetăria, imprevizibilul, dezordinea; 

> nu se lasă influenţată de mediul în care trăieşte, de- 
taşându-se de răutăţile clanului Tulea. 


Relaţia cu celelalte personaje: 

p îl iubeşte dezinteresat pe Costache; 

> înţelege dragostea lui Costache pentru bani şi teama 
acestuia de Aglae; 

p nu îi cere lui Costache să o adopte şi nici nu îi repro- 
şează că nu o face; 

p încearcă să-şi ascundă supărarea provocată de rău- 
tăţile mătuşii sale; 

p îl îndrăgeşte pe moşierul care îi îndeplineşte toate 
capriciile; 

p nonconformistă, ea se comportă dezinvolt cu Pasca- 
lopol, încălcând toate convențiile sociale; 

p e singura care înţelege singurătatea lui Pascalopol, 
nevoia de împlinire erotică şi paternă; 

pb este extrem de sinceră cu moşierul; 

p verişoară a lui Felix, ea este cea care îl recunoaşte şi 
îl introduce în universul casei lui Costache; 

p iniţial sentimentele fetei faţă de tânărul Sima sunt 
de afecţiune maternă; 

Caracterizarea lui 
Costache 
Giurgiuveanu 


p personalitate contradictorie, amestec de copilărie şi 

maturitate; 

p trece nejustificat de la o stare la alta, de la o atitu- 
dine la alta; 

p este o bună cunoscătoare a psihologiei umane; 

p e conştientă de propria-i superficialitate, de tempe- 
ramentul „nefericit”, de nevoia de lux şi de libertate; 

p sc îndepărtează de Felix, pentru că ştie că nu-l poate 
face fericit şi nici nu poate fi fericită cu el; 

> îl supune pe Felix la o probă a raţiunii şi maturității; 

p trăieşte drama singurătăţii, a ambiguităţii propriului 

viitor, determinată de caracterul său contradictoriu 

şi de nevoia de libertate. 


> personaj secundar; 

> tutorele lui Felix şi al Otiliei, fratele Aglaei şi prieten 
apropiat al lui Leonida Pascalopol; 

pb personaj static; 

> tipul avarului; 

> provenea dintr-o familie de macedoneni înstăriți, 
care au trecut Dunărea şi şi-au cumpărat o moşie la 
Giurgiu. 


Caracterizare directă: 


> de narator: printr-un portret fizic grotesc, care sur- 
prinde decrepitudinea. 


Caracterizare indirectă: 
> surprinderea mimicii şi a particularităţilor de vor- 
bire: 
— viclenia; 
— extrem de suspicios, temându-se de cei din jurul său 
care i-ar putea fura averea sau cere vreo favoare. 
> vestimentația: lipsa preocupării de sine, zgârcenia. 
p descrierea casei: 
— lipsa gustului estetic şi snobismul personajului; 
— tendinţa de a tezauriza. 


Fapte: 

p este un foarte bun antreprenor; 

p pare continuu preocupat de siguranţa banilor săi, pe 
care refuză să-i depună la bancă; 

p o iubeşte pe Otilia; 

p este preocupat de viitorul Otiliei, pe care vrea să o 
ştie fericită; 


p dragostea pentru Otilia, respectul faţă de Pascalopol, 
încrederea în Felix îl umanizează, individualizându-l 
în raport cu tipologia căreia îi aparţine. 


Caracterizarea lui > personaj secundar; 


Stănică Raţiu P ilustrează tipologia arivistului, a parvenitului, a dema- 
gogului; 


p este un avocat fără procese, 


Caracterizare directă: 
> de narator: printr-un portret fizic. 


Caracterizare indirectă: 

> vestimentația şi tonalitatea vocii: caracterul strident 
al personajului, dorinţa sa de a epata, arivismul, par- 
venitismul, locvacitatea şi demagogia. 


Fapte și relaţia cu celelalte personaje: 

> dominat de dorinţa de îmbogăţire cu orice preţ şi de 
dorinţa de a urca pe scara socială; 

p este lipsit de scrupule; 

p intervine, fără jenă şi fără scrupule, în viaţa tuturor 
personajelor; 

p este perfect adaptat lumii în care trăieşte; 

p ştie să se adapteze atât situaţiei, cât şi interlocutorului; 

p îşi urmăreşte cu viclenie şi abilitate interesele; 

pb locvace, are un discurs demagogic, lătrător, mai ales 
pe tema familiei şi a valorilor acesteia; 

p este un actor care îşi joacă existenţa, reuşind să-şi îm- 

plinească dorinţa de parvenire. 


îmbinarea procedeelor realiste cu cele romantice, a 
elementelor de factură tradiționalistă cu cele moderne. 


Particularități 
stilistice 

De unde atlu mai multe! 


Bibliografie critică selectivă: 


Bălu, lon, Călinescu, George. Critică şi interpretare, Editura Cartea Românească, 
Bucureşti, 1970 

Călinescu, George, Istoria literaturii române de la origini până în prezent, Editura 
Minerva, Bucureşti, 1988 

Crohmălniceanu, Ovid S., Literatura română între cele două războaie mondiale, 
Editura Minerva, Bucureşti, 1972 

Manolescu, Nicolae, Arca lui Noe, Editura Minerva, Bucureşti, 1983 

Martin, Mircea, G. Călinescu şi complexele literaturii române, Editura Paralela 45, 
Bucureşti, 2002 

Micu, Dumitru, George Călinescu: între Apollo şi Dionysos, Editura Minerva, Bu- 
cureşti, 1979 

i MODELE EPICE 
ÎN ROMANUL ROMÂNESC INTERBELIC 


— studiu de caz - 


Repere ale studiului de caz 


1. Romanul — Origine și definiţii 


Termenul „roman” este atestat în limba franceză încă din secolul al XII-lea 
(< fr. roman), dar data de apariţie a primelor romane stă încă sub semnul necu- 
noscutului. Criticii literari şi teoreticienii au formulat opinii diferite: 


a. S-a considerat că romanul a fost, la început, o „povestire imaginară a unor 
aventuri cavalereşti şi sentimentale”, a cărei valoare artistică era ignorată 
din cauza frivolităţii subiectului şi „exagerării fanteziste a întâmplărilor”. 
Criticul francez Albert Thibaudet consideră că originea romanului s-ar afla 
în ciclul romanelor cavalereşti cu Regele Arthur şi în cărţile de aventuri. 


b. Alţii consideră că romanul s-a născut din epopeile antice: Iliada, Odiseea şi 
Eneida. Romanul este, deci, epopeea lumii moderne: ca şi aceasta pentru 
epoca antică, romanul reflectă o lume întreagă, reconstruieşte imaginea 
omului şi viziunea acestuia asupra universului. 

Georg Lukács, în Estetica romanului, considera că epopeea şi romanul sunt 
cele două moduri ale obiectivării marii literaturi epice. „Epopeea plăsmuieşte 
o totalitate de viaţă în sine închisă, romanul caută, plăsmuind, să se dezvăluie 
şi să edifice totalitatea ascunsă a vieţii.” 

c. Conform unor opinii ale istoriei şi teoriei literare, romanul s-a dezvoltat din 
cântecele epice (gesta) din Evul Mediu, care relatau fapte de vitejie şi po- 
veşti de dragoste şi de onoare ale cavalerilor medievali. 

Romanul domină, începând cu secolul al XIX-lea, literatura, fiind genul 
reprezentativ al lumii moderne şi ocupând mereu primele locuri în topul 


cititorilor şi al librarilor. 


2. Romanul — Trăsături 


Se poate spune că romanul este specia tutelară a genului epic, dezvoltându-se 
în jurul unuia sau a mai multor nuclee narative, epice, care au în centru unul sau 
mai multe personaje. Prin urmare, romanul se defineşte cel mai bine făcând apel 


la două concepte: naraţiune şi ficţiune. 

Romanul este considerat un „gen proteic”, ale cărui forme s-au schimbat mereu, 
are înfăţişări diferite, în funcţie de epocă şi de ideologia literară dominantă în epocă. 
Există, prin urmare, romane a căror acţiune este complexă, se desfăşoară pe o mul- 
titudine de planuri narative, dar există şi romane pe un singur plan. De asemenea, 
există romane unde personajele sunt angrenate în conflicte puternice, acţiunea 
este extrem de alertă, dinamică, dar există însă şi romane care nu pot fi povestite, 
pentru că nu se întâmplă nimic, descriptivismul pur ajungând la limită. Adesea, 
romanul este o poveste de dragoste, dar elementul erotic poate lipsi; poate fi scris 
din perspectiva unui autor omniprezent şi omniscient, dar şi din perspectiva subiec- j 
tivă a unui singur personaj, sau poate fi, aşa cum l-a numit Mihail Bahtin, roman 
polifonic, în care se găsesc mai multe tipuri de discurs, mai multe voci. 


Mic dictionar de termeni literari . 


Ficțiune (< lat. fingo, fingere) înseamnă „invenţie”, „fabulaţie”, dar şi „a simula, 
a imita, a apărea ca realitate”. Ficţiunea se defineşte, de regulă, în legătură 
cu proza narativă, cu prezenţa unui personaj care face/imită ceva. La limită, 
tot ceea ce poate fi pus sub semnul literaturii poate fi considerat ficţiune, dar 
între formele acesteia există mari diferenţe. De exemplu, poezia lirică se 
apropie de gradul zero de ficţionalitate, în vreme ce romanul (< engl. novel, 
fiction) are un puternic caracter ficțional. Una dintre cele mai avizate opinii 
legate de procentul de „minciună” şi de gradul de ficţionalitate, de înde- 
părtare de realitate (realitatea pe care o trăim noi, cititorii) şi de modul în 
care sunt alcătuite aceste universuri de imagini şi cuvinte îi aparţine lui Toma 
Pavel, în lucrarea intitulată Lumi posibile. Lumile din cărţi sunt, de fapt, 

“lumi posibile, mai apropiate sau mai depărtate, mai asemănătoare sau din 
ce în ce mai... altfel decât lumea în care trăim. 


3. Romanul — Tipologie 


În funcţie de conţinut, de tema dominantă (care influenţează, însă, inevitabil, 
şi forma în care este scris), romanul poate fi: 

e de dragoste (erotic): Maitreyi de Mircea Eliade, Matei Iliescu de Radu Petrescu, 
Ultima noapte de dragoste, întâia noapte de război de Camil Petrescu; 

e istoric: reprezentat de romancieri ca Walter Scott, Alexandre Dumas, Henryk 
Sienkiewicz, Mihail Sadoveanu (Zodia cancerului sau vremea Ducăi-vodă); 

e de aventuri: Fraţii Jderi de Mihail Sadoveanu, Cei trei muschetari de Alexandre 
Dumas, Cireşarii de Constantin Chiriţă; 

e poliţist: Agatha Christie, Raymond Chandler, Amândoi de Liviu Rebreanu; 

e SE: romanele lui Isaac Asimov sau noul curent din literatura americană, 
sub influenţa erei computerelor şi a realităţii virtuale, numit cyberpunk, al ] 
cărui portdrapel este William Gibson; 

e cu tematică socială: Răscoala de Liviu Rebreanu, Germinal de Emile Zola. 

După tehnica narativă, impusă de un anumit autor, romanele pot fi: 
e de tip balzacian; 
* stendhalian; 
e tolstoian; 
e proustian; 
e gidian. 
După ceea ce reprezintă în raport cu realitatea, romanul poate fi: 
* alegoric; | 
e fantastic; 
e realist; 
e experimentalist; 
e parabolic; 
e existențialist. 


După amploarea epică: 
e roman ciclic; 
e roman-frescă; 
e saga; 
* roman-fluviu. 


După cadrul social şi geografic al acţiunii: 
e roman rural; 
e urban; 
e exotic. 


În funcţie de curentul literar în care se încadrează, romanul poate fi: 

e realist: romanele lui Balzac, Liviu Rebreanu, Ion; 

e modern: Hortensia Papadat-Bengescu, Camil Petrescu, Mircea Eliade; 

* postmodern: Baronul din copaci de Italo Calvino, Femeia în roşu de Adriana 
Babeţi, Mircea Mihăieş şi Mircea Nedelciu, Orbitor de Mircea Cărtărescu. 


P Romanul modern, dezvoltat în secolul XX, cunoaşte o multitudine de ipos- 
taze: roman de analiză psihologică, roman proustian (Marcel Proust, În 
căutarea timpului pierdut, romanele lui Anton Holban, Ultima noapte de dra- 
goste, întâia noapte de război şi Patul lui Procust de Camil Petrescu), antiroman 
(Urmuz, Pâlnia şi Stamate) etc. 

P Romanul subiectiv este romanul în care naraţiunea este la persoana întâi, 
deci perspectiva asupra lumii este una subiectivă, Naratorul este prezent ca 
personaj în istoria povestită: Marcel din În căutarea timpului pierdut de Marcel 
Proust; Sandu din Jocurile Daniei de Anton Holban; Ştefan Gheorghidiu din 
Ultima noapte de dragoste, întâia noapte de război de Camil Petrescu. 

> Romanul obiectiv este romanul în care naraţiunea este la persoana a III-a, 
naratorul este omniscient şi omniprezent, însă nu intervine direct în text 
pentru a judeca fapte şi personaje, pentru a atenţiona cititorul etc. 


> Romanul modern este romanul dezvoltat la noi începând cu perioada inter- 
belică, caracterizat prin: predilecţia pentru analiza psihologică, pluriperspec- 
tivismul, problematica extrem de complexă, explorarea zonelor liminale ale 
sufletului uman, tematica citadină, apelul la tehnici de naraţiune complexe, 
cum sunt introspecţia, „personajele-reflectori”, personajul-narator, alternan- 
tele temporale etc. 


P Sc foloseşte şi sintagma de roman tradiţional, cu sensul de roman care are 
următoarele caracteristici: tematica este una social-istorică, personajele fiind 
exponenţiale pentru o tipologie şi pentru o categorie socială (de regulă, tă- 
ranul român), o construcţie raţionalistă, deductivă şi previzibilă a subiectu- 
lui, unicitatea perspectivei narative, scriitura la persoana a III-a, naratorul 
omniscient şi omnipresent (de exemplu: Ciocoii vechi şi noi de Nicolae 
Filimon, Mara de Ioan Slavici). Prin tematică, mai poate fi considerat ro- 
man tradiţional şi Ion de Liviu Rebreanu. 


În eseul tipologic despre romanul românesc, intitulat Arca lui Noe, cel mai 
important critic literar al perioadei postbelice, Nicolae Manolescu, stabileşte trei 
forme majore ale romanului nostru, în funcţie de structura narativă şi de viziunea 
asupra lumii şi asupra creaţiei pe care o propune, de fapt, fiecare autor. Există, 
astfel, trei vârste ale romanului românesc, cu denumiri care reflectă la origine 
stiluri arhitectonice: 


a. Romanul doric — Trăsături: 

* zugrăveşte o lume omogenă şi raţională; 

e valorile grupului, ale colectivităţii le integrează pe cele ale individului; 

e morala colectivităţi triumfă asupra valorilor individuale; 

e personajul e un caracter, „adică o unitate relativ stabilă, indiferent de ac- 
ţiunea în care se află prins, care-l confirmă sau îl infirmă, fără a-l modifica 
fundamental”. Acesta este reprezentativ pentru o categorie socială. 

* autorul este omniscient şi omniprezent, asemenea unei instanţe suprain- 
dividuale, necontestate şi autoritare: ştim ce fac personajele, ce gândesc, 
ce istorie au, în ce lume trăiesc; 

° preferă faptele prezentate în ordine cronologică, epicul şi descrierea în 
detaliu a lumii; 


* dorinţa este de a crea iluzia vieţii, de a prezenta realitatea în toată com- 
plexitatea ei. 
„Romanul tradiţional — în care El este întotdeauna Eu, cel care narează este 
întotdeauna cel care scrie — aşază iluzia vieţii mai presus de aceea a artei. Autorul 
fiind Dumnezeu, opera Lui e o Carte a Facerii. Doricul romanului (cum îl vom 


numi de aici înainte) aparţine unei vârste biblice de la început şi unui creator la 
fel de impasibil ca şi Creatorul.” 

Exemple (de romane dorice): Mara de loan Slavici, Pădurea spânzuraţilor şi 
Ion de Liviu Rebreanu, Baltagul de Mihail Sadoveanu, Rusoaica de Gib Mihăescu, 
Bietul loanide de G. Călinescu, Moromeţii de Marin Preda şi Cronică de familie de 
Petru Dumitriu. | 


b. Romanul ionic — Trăsături: 

e morala comună e substituită de morala individuală; 

e personajele nu mai sunt reprezentative pentru o categorie socială şi nu 
mai sunt caractere, individul nu mai urmăreşte să se integreze în lume, 
ci să-şi integreze lumea sieşi: „Socialitatea lasă locul intimităţii.” 

e sunt romane ale memoriei şi ale interiorităţii: eroul „se află «à la recherche 
du temps perdu» şi deopotrivă în căutarea unei identități. Experiențele 
lui — erotice sau spirituale — se opun lumii.” 

e locul epicului, al faptelor este luat de analiza trăirilor; 

e ordinea nu mai este cronologică, temporalitatea s-a subiectivizat; 

e locul naratorului omniscient l-a luat naratorul-personaj; 

e confesiunea, naraţiunea la persoana |. 

Exemple (de romane ionice): romanele Hortensiei Papadat-Bengescu, Ultima 
noapte de dragoste, întâia noapte de război şi Patul lui Procust de Camil Petrescu, Adela 
de Garabet Ibrăileanu, romanele lui Anton Holban, Maitreyi de Mircea Eliade şi 
romanele lui Alexandru Ivasiuc. 


c. Romanul corintic — Trăsături: 

e personajul nu mai este un ins cu biografie şi statut social bine conturat, 
devine un „om fără însuşiri”, un anonim, o fantoşă, marionetă „trasă de 
sfoară de un autor a cărui vocaţie suverană o constituie jocul”; 

* cultivă ironia, mitul, simbolul, satira expresionistă. 

„un Dumnezeu jucăuş reface lumea. Romanul de acest tip este unul al inge- 
nuităţii pierdute. Nu mai e vorba de sublimul creaţiei dintâi, ci de un surogat de 
creaţie, de după potop. Romanul devine un fel de Arcă a lui Noe încărcată de 
biete făpturi ce s-au salvat de la înec: o lume de supraviețuitoare. Ironia e uneori 
tragică, împânzind romanul de toate formele grotescului, burlescului şi caricaturii.” 
(Nicolae Manolescu) 

Exemple (de romane corintice): romanul Cimitirul Buna-Vestire de Tudor 
Arghezi şi proza lui Urmuz, romanele lui Max Blecher, Craii de Curtea veche de 
Mateiu Caragiale, Creanga de aur de Mihail Sadoveanu, romanele lui Ştefan 
Bănulescu, George Bălăiţă, D.R. Popescu şi Nicolae Breban. 

Astfel, se poate spune că romanul ionic din clasificarea lui Nicolae Manolescu 
este roman modern, iar romanul corintic este postmodern. Mare parte din 
romanele integrate la „doric” pot fi considerate tradiţionale, cel puţin ca for- 
mulă estetică (realistă), dacă tematica se schimbă, trecând de la rural la urban, 
aşa cum se întâmplă cu Bietul Ioanide şi Enigma Otiliei de G. Călinescu. 

|. Camil Petrescu — Patul lui Procust 


Camil Petrescu (1894-1957) este unul dintre romancierii moderni din perioada 
interbelică şi unul dintre cei mai mari scriitori români. A avut o importantă acti- 
vitate publicistică, fiind, între 1934 şi 1947, redactor-şef la „Revista Fundațiilor 
Regale”, iar în 1939, pentru scurt timp — director al Teatrului Naţional. A semnat 
volume de versuri (Versuri. Ideea. Ciclul morţii — 1923, Transcendentalia — 1931), 
nuvele (Cei care plătesc cu viaţa — 1949, Turnul de fildeş — 1950), eseuri şi articole teo- 
retice (Teze şi antiteze — 1936, Modalitatea estetică a teatrului — 1937), studii de filo- 
sofie (Husserl — o introducere în filosofia fenomenologică — 1938, Doctrina substanţei — 
postum, 1988), un memorial de călătorie (Rapid-Constantinopol-Bioram — 1930), 
piese de teatru (drame de idei: Suflete tari, Jocul ielelor, Act venețian, Mioara; comedii: 
Mitică Popescu, Caragiale în vremea lui) şi romanele Ultima noapte de dragoste, întâia 
noapte de război (1930), Patul lui Procust (1933) şi Un om între oameni (roman 
istoric, rămas neterminat, vol. I — 1953, vol. II — 1955). 

Apropierea lui Camil Petrescu de gruparea modernistă a „Sburătorului”, con- 
dusă de criticul literar Eugen Lovinescu, se bazează pe afinități intelectuale care 
ţin de încrederea în destinul citadin al romanului românesc şi în sincronizarea 
formulei estetice cu proza europeană a vremii. Renunţă la tematica tradiţională, 
legată de figura ţăranului şi de lupta sa pentru pământ şi optează pentru naraţiu- 
nea subiectivă, care, lăsând în fundal socialul, aduce în prim-plan interioritatea, 
stările lăuntrice, gândurile şi îndoielile, tot materialul imaginaţiei şi al minţii. Po- 
vestea, ca şi modul de a o spune, trece de la exterior spre interior. 

Acest demers al romancierului este în concordanţă mutaţiile petrecute la sfâr- 
şitul secolului al XIX-lea şi la începutul secolului XX în filosofia europeană şi, de 
fapt, cu noul mod al omului de a-şi reprezenta lumea, de a se situa în univers şi de 
a se poziţiona faţă cu sine însuşi. În eseul Noua structură şi opera lui Marcel Proust, 
Camil Petrescu îşi exprimă aderenţa la filosofia modernă şi la romanul proustian. 

Unul dintre romanele moderne cele mai spectaculoase în ceea ce priveşte teh- 
nicile narative abordate, îndrăzneala experimentală, dorinţa de autenticitate şi de 
schimbare radicală a formulei estetice „tradiţionale” este, fără îndoială, romanul 
Patul lui Procust (1933) semnat de Camil Petrescu. 

Roman al unor iubiri devastatoare şi misterioase ca însuşi sufletul omenesc, Patul 
lui Procust este în acelaşi timp un roman al conştiinţei, al cunoaşterii de sine şi al 
morţii. Personajele se construiesc în relaţii binare şi ternare, fiecare oglindindu-se în 
conştiinţa celuilalt şi în privind în sine însuşi (introspecţia). Astfel, Fred Vasilescu 
şi doamna T. alcătuiesc un cuplu modern: ea, o femeie tânără, frumoasă, indepen- 
dentă, proprietara unui magazin de mobilă cubistă, el, fiul unui mare industriaş 
(Tănase Vasilescu Lumânăraru, cel din Ultima noapte de dragoste, întâia noapte de 
război), iubitor de sporturi şi aeronave. Doamna T. îşi povesteşte dragostea în scri- 
sorile către autor, care sunt — de dragul autenticităţii — prezentate ca fiind adevărate 
şi nemodificate, autorul insistând în subsol asupra încercărilor de a o convinge pe 

tânăra femeie să scrie. Aceeaşi poveste este relatată de Fred în caietele pe care, de 
asemenea, i le lasă autorului, inserând amintiri care revin în timp ce se află în patul 
altei femeie, actriţa fără talent, semi-prostituată, Emilia Răchitaru. 

Pluralitatea oglinzilor în care se reconstruiesc permanent profilurile persona- 
jelor, triunghiurile aproape stranii care se construiesc devin vizibile pentru cititor 
în momentul în care aflăm că Emilia fusese iubită cu disperare de Ladima, poetul 
ratat şi sărac, iar acesta avusese un sentiment profund, stabil, amestecat cu vene- 
ratie şi umilinţă pentru doamna T. Când se hotărăşte să se sinucidă, lasă un bilet 
care-i motivează gestul prin dragostea neîmpărtăşită pentru aceasta din urmă, fapt 
dovedit apoi o autoînscenare, Fred — Doamna T. — Ladima, Fred — Emilia — Ladima, 
Emilia — Ladima - Doamna T., Emilia — Fred — Doamna T. sunt tot atâtea con- 
ştiinţe, oglinzi subiective care clădesc drame individuale şi situaţii din care cel 
puţin două dintre personaje, Ladima şi Fred, nu ies decât prin moarte. „Acci- 
dentul” de avion în care moare tânărul Vasilescu şi faptul că o părăsise pe doam- 
na T, deşi o iubea enorm, mai presus de el însuşi, alcătuiesc misterul romanului, 
enigma impenetrabilă a iubirii lui Fred şi a personalităţii sale. Este, cu siguranţă, 
unul dintre cele mai enigmatice personaje masculine din literatura română. 

Romanul este scris la persoana I, poate fi considerat deci roman subiectiv. 
Numai că nu avem o singură perspectivă, a unui singur narator, asupra faptelor şi 
întâmplărilor. Există mai mulţi naratori, fiecare dintre ei având şi rolul de per- 
sonaj, fiind astfel narator-personaj: doamna T. (ale cărei scrisori sunt inserate în 
textul romanului), Fred Vasilescu (care ni se dezvăluie prin intermediul jurnalu- 
lui), G.D. Ladima (ale cărui scrisori către Emilia Răchitaru le citeşte Fred Vasilescu, 
aflat... în vizită la aceasta, „într-o după-amiază de august”). La acestea se adaugă 
intervenţiile autorului din subsolul romanului: este chiar vocea autorului ab- 
stract, nu un alt narator care să-i fi împrumutat stilul, sau un personaj care să 
joace rolul autorului. Distanţa se menţine chiar prin opţiunea de a-şi păstra dis- 
cursul în note de subsol, deşi acestea fac parte din corpul romanului. 


încearcă! | 


Realizează un eseu despre romanul subiectiv, al autenticităţii, pornind de la 
următoarea afirmaţie a lui Camil Petrescu: „[...] ca să evit arbitrarul de a pretinde 
că ghicesc ce se întâmplă în cugetele oamenilor nu e decât o singură soluţie. Să nu 
descriu decât ceea ce văd, ceea ce aud, ceea ce înregistrează simţurile mele, ceea ce gân- 
desc eu... Aceasta-i singura realitate pe care o pot povesti... Dar aceasta-i realitatea 
conştiinţei mele, conţinutul meu psihologic... Din mine însumi eu nu pot ieşi... orice aş 
face, eu nu pot descrie decât propriile mele senzaţii, propriile mele imagini. Eu nu pot 
vorbi onest decât la persoana întâi.” (în Noua structură şi opera lui Marcel Proust) 

II. Hortensia Papadat-Bengescu — Concert din muzică de Bach 


Numită încă din anii '30 ai secolului trecut „marea noastră europeană”, Hortensia 
Papadat-Bengescu (1876-1955) este o autoare care a scris, ca şi Camil Petrescu, o 
proză comparabilă, ca tematică, valoare estetică şi formulă narativă, cu mari roman- 
cieri ai epocii moderne: Virginia Woolf, Henry James, Gertrude Stein, Marcel Proust. 
Marchează, astfel, sincronizarea romanului românesc cu literatura europeană. 

Interesul autoarei se îndreaptă mai ales înspre lumea interioară a individului, 
spre zonele întunecate, spre maladii ale trupului şi ale sufletului, dar mai ales spre 
psihologia complexă a personajului feminin. Hortensia Papadat-Bengescu a crista- 
lizat o teorie referitoare la existenţa „trupului sufletesc”, potrivit căreia suferințele 
sufleteşti se reflectă în existenţa trupului, tarele psihice se exteriorizează fizic în făp- 
turi bolnave, degenerate. Astfel se explică numărul mare de cazuri clinice, de fiinţe 
tarate şi degenerescente din romanele ei. 

Proza narativă semnată de Hortensia Papadat-Bengescu poate fi împărţită în 
două etape, în funcţie de formula narativă adoptată, de căutările personale legate 
de metoda de creaţie şi de ideologiile literare ale epocii: 


> Etapa I, a debutului şi a primelor volume, marcată de influenţa lui Garabet 
Ibrăileanu şi a revistei „Viaţa românească”. 
Volume: Ape adânci (1919), Sfinxul (1920), Femeia în faţa oglinzii (1921), Ba- 
laurul (1923), Romanţă provincială (1925), Desenuri tragice (1927). 
Caracteristici: 
e proză subiectivă şi lirică; 
e preferința pentru analiza psihologică; 
* naraţiunea este la persoana I; 
e monologul liric interiorizat, ca şi la Marcel Proust; 
* interesul pentru „studiul femeii”. 


> Etapa a Il-a, marcată de apropierea de gruparea modernistă şi de cenaclul 
„Sburătorul”, condus de criticul literar Eugen Lovinescu, unde autoarea îşi 
citeşte textele. 
Volume: romanul Logodnicul (1935) şi cele patru romane care alcătuiesc 
Ciclul Hallipilor: Fecioarele despletite (1926), Concert din muzică de 
Bach (1927), Drumul ascuns (1933), Rădăcini (1938) — în spiritul 
cronicilor de familie, aşa cum sunt Ciclul Comăneştenilor de Duiliu 
Zamfirescu sau Forsyte Saga de John Galsworthy. 
Caracteristici: 
e epicul se obiectivizează, renunțând la elanul liric şi subiectiv; 
e discursul narativ trece la persoana a III-a; 
* citadinismul; 
e locul monologului liric interiorizat este luat de „personajul-reflector” 
(vezi mai jos), care preia din atribuţiile naratorului subiectiv, filtrând 
lumea printr-o privire personală. 

Cu toate aceste caracteristici, romanul Concert din muzică de Bach se înscrie 
în rândul romanelor „ionice”, deci moderne, din perspectiva tipologică a criti- 
cului Nicolae Manolescu (vezi capitolul Romanul. Evoluție şi tipologie). 

Hortensia Papadat-Bengescu ilustrează, prin cărţile ei, concepţia lui Eugen 
Lovinescu despre evoluţia prozei româneşti şi despre trăsăturile romanului modern: 

a. trecerea de la rural la urban 

— statutul social al personajelor trimite la burghezia de mijloc şi chiar la bur- 
ghezia cu pretenţie aristocrată, posesoare de averi considerabile; 

— cadrul spaţial este al marelui oraş, al saloanelor, al caselor cu marchiză, 
al conacelor boiereşti; 

— ocupațiile personajelor vizează, în primul rând, activităţi mondene, de 
oameni cu bani sau cu oarecare dare de mână, care organizează petreceri 
şi concerte, fac vizite, îşi cumpără şi amenajează case etc. 


b. trecerea de la subiectiv la obiectiv, de la proza narativă de factură romantică, 
în care prezenţa naratorului (omniscient sau nu) intervenea mereu, direct, în 
text, analizând situaţii, trăgând cititorul de mânecă, judecând personajele. 


Romanul mai are şi alte trăsături care îi conferă modernitate, cum ar fi pre- 
dilecţia pentru analiza psihologică, pluriperspectivismul, problematica extrem de 
complexă, explorarea zonelor liminale ale sufletului uman. 

Ca tematică, romanul construieşte o lume pestriță, populată de snobi, parve- 
niţi, personaje groteşti, marcate de o puternică patologie, din categoria vechilor 
aristocrați sau a celor de curând acceptaţi, prin mezalianţe, în aceste cercuri, ori 
din stratul clasei de mijloc, al burgheziei cu pretenţii şi capital. Şi construieşte, 
mai cu seamă, o lume de senzaţii, trăiri, reflecţii ale acestor personaje atinse, 
în majoritate, de maladii fatale, incurabile, ale sufletului sau/şi ale trupului. 


Perspectiva narativă 


În naraţiunea auctorială, dominantă în proza din etapa a doua de creaţie, 
Hortensia Papadat-Bengescu introduce un alt tip de prezentare a faptelor şi a lumii 
interioare, şi anume personajele-reflectori. Prin conştiinţa acestora se filtrează 
lumea: portrete, fapte, evenimente sunt prezentate din perspectiva lor subiectivă. 
În Concert din muzică de Bach personajele-reflectori Mini şi Nory interiorizează 
lumea, le prezintă, prin prisma unei conştiinţe feminine, dispuse către intero- 
gaţie, conversaţie de salon sau chiar „bârfă”, ca între „prietene”, pe celelalte per- 
sonaje. Tehnic, naraţiunea se desfăşoară astfel în forma stilului indirect liber: 
„Mini se simţea dezarmată. Orice intervenţie apărea de prisos. Se interesă de profeso- 
ratul lui Lică. Nu şi-l putea închipui... Dar Lina declară că Lică e tot băiat bun şi 
drăguţ ca înainte, cu toată situaţia lui aşa de frumoasă... Cam ridicolă buna Lină, în 
adevăr!... Aşadar, Lică se schimbase fără să se schimbe. E acelaşi care fluiera de mult 
pe lângă garduri, care deunăzi fluiera pe Sia sub fereastra Rimilor, care fluiera uşor pe 
buze în atelierul domnului Paul şi între dinţi în urechea prinţesei Ada.” 

În Concert din muzică de Bach vocea narativă auctorială alternează vocea per- 
sonajului-reflector şi cu alte voci narative, se îmbină, se suprapun. Ca urmare, 
discursul se ambiguizează: aceeaşi scenă — spre exemplu cea în care Ada Razu-Ma- 
xenţiu i-l prezintă soţului pe Lică Trubadurul, ca viitor „chambellan d'écurie”, pen- 
tru caii ei de curse — este prezentată, în stil indirect liber, din perspectiva prinţu- 
lui Maxenţiu („Cât era el de ocupat în dimineaţa aceea când Ada îl deranja!”), con- 
tinuă cu o scurtă consideraţie interioară a lui Lică („E dus pe copcă! — gândea sumar 
Lică”), pe care doar un narator omniscient şi omniprezent o putea încadra în acest 
mod, şi sfârşeşte cu o posibilă perspectivă a Adei Razu asupra aceluiaşi fapt. Este 
vorba, deci, de o construcţie polifonică, de o pluralizare a perspectivelor narative, 
ceea ce înseamnă, de fapt, o viziune modernă asupra artei narative. 

Tipologic, personajele din roman pot fi înscrise în rândul snobilor (Elena 
Hallipa-Drăgănescu, Ada Razu devenită prinţesă Maxenţiu), parveniţilor descinşi 
din Mitică Râmătorian al lui Nicolae Filimon şi din schiţele lui Caragiale (Lică Tru- 
badurul), în rândul bolnavilor închipuiţi, snobi la rândul lor, cu meschine, mala- 
dive, tardive şi derizorii elanuri erotice (Rim) etc. Însă nu atât tipurile contează, 
nefiind vorba de un roman tradiţional, cât mai ales senzațiile şi stările sufleteşti 
ale personajelor, reacţiile lor faţă în faţă cu propriile maladii şi cu ceilalți. 

Aproape toate personajele poartă însemnele unor boli, simultan ale trupului 
şi sufletului, sau, conform teoriei autoarei, ale „trupului sufletesc”: Sia este debilă 
mintal, „un bloc impermeabil”; gemenii Hallipa sunt nişte degeneraţi; prinţul 
Maxenţiu este bolnav de ftizie şi face din urmărirea atentă a bolii preocuparea lui 

principală. Boala evoluează şi Maxenţiu trece de la iubirea de sine, ura faţă de 
ceilalţi şi totala indiferenţă (o dată cu hemoptizia) până la un fel de misticism al 
ultimei perioade, de la sanatoriul din străinătate: „Pentru el interiorul era accesibil. 
Nu-l vedea aşa cum vede chirurgul un trup închis, îl vedea cu un fel de facultate tactilă, 
ca şi cum pe fiecare parte a trupului sensibilitatea îi dezvolta mii de ochi întorşi înăuntru. 
Chiar în somn urmărea ce se petrece acolo ca o veghe răzbind în întuneric. Doctorul, 
credea Maxenţiu, ştia puţin lucru, nu cunoştea decât procesele mari, evidente, ale bolii. 
El însă ştia orice tremurare de fibră, ştia legătura prin care acea fibră va duce rezonanţa 
spre alte centre şi de acolo spre sfânta sfintelor — pământul — acolo unde totul converge 
pentru rău şi pentru bine. Orice vibraţie avea acolo ecouri mici, iar uneori gâlgâieli de 
ape ce puteau deveni cataracte.” 

Reflecţia permanentă asupra propriului corp, supravegherea celor mai mici re- 


acţii, analiza senzaţiilor nu are corespondent decât în romanele unui alt scriitor 
interbelic, Max Blecher. 

Personaj-reflector — termenul este folosit pentru prima dată de prozatorul britanic 


cercetare plină de surpriză. 


Mic dictionar de termeni literari 


de origine americană Henry James şi denumeşte un personaj care are rolul de 
a filtra faptele şi întâmplările prin propria perspectivă, de a interioriza astfel 
acţiunea. Personajul-reflector este un delegat al autorului, o oglindă, o con- 
ştiinţă intermediară între cititor şi lumea cărţii. Prin acest artificiu narativ 
avem simultan acces la faptele povestite şi la psihologia personajului-reflec- 


A 


tor, care „colorează”, încarcă psihic scena/scenele respective. 


încearcă! | 


Realizează un eseu despre personajul feminin în proza Hortensiei Papadat-Ben- 


gescu, pornind de la următoarea afirmaţie din volumul Ape adânci: „Studiul femeii 
mi-a părut întotdeauna mai interesant decât al bărbatului, fiindcă la bărbaţi faci întot- 
deauna înconjurul faptelă şi faptele sunt rareori prea interesante, pe când femeia are 
o rezervă bogată de material sufletesc, în căutarea căruia poți pleca într-o aventuroasă 


=» 


Cum îmi fixez cunostintele! 


Scrie un eseu argumentativ, de 3-4 pagini, pornind de la una dintre următoarele 


afirmaţii ale lui Mircea Eliade: 


a. „Personajele romanului românesc sunt lipsite încă — în imensa lor majoritate — de 
o conştiinţă teoretică a lumii. (Să notăm una dintre puţinele excepţii: Fred, 
din Patul lui Procust.) Tot aşa, sunt lipsite de o conştiinţă a propriului lor destin. 
Nu ştim dacă există în literatura română un singur personaj care s-a sinucis din 
disperare sau din simplă dramă metafizică. Sunt multe însă care s-au sinucis din 
din dragoste, sau din plictiseală, sau de foame. În romanul românesc nu există nici 
un mistic, nici un exaltat, nici un cinic. Drama existenţei nu se coboară până la ră- 
dăcinile fiinţei. Personajele româneşti sunt încă departe de a participa la marea bă- 
tălie europeană care se dă în jurul libertăţii, a destinului omului, a morţii şi a ratări.” 


b. „De ce fug romancierii de această misiune a epicului: de a oglindi o epocă nu numai 
sub aspectul ei teoretic şi moral; adică, de a oglindi eforturile contemporane către 
cunoaştere, încercările de a valorifica viaţa, de a soluţiona problema morţii, într-un 
cuvânt, de ce fug de responsabilitate, de ce ezită să creeze oameni noi, oameni 
care să trăiască şi cu inteligenţa în 1930, nu numai cu instinctele? O mare operă nu 
oglindeşte numai societatea contemporană, ci mai ales graniţele cunoaşterii la care 
a ajuns insul, victoriile sale teoretice.” 


cca e 00 

Repere critice: 

* „Dacă trebuie să alegem între aceste două procedee — exteriorizare a sufletului şi 
interiorizare a lumii — pe cel mai plin de consecinţe pentru proza Hortensiei Papadat- 
Bengescu, o putem face fără să ezităm: deşi întâiul, spuneam, s-a bucurat exclusiv 
de atenţia comentatorilor, de ieri ca şi de azi, semnificativ cu adevărat este cel de 
al doilea; căci germenele din care vor răsări marile romane nu e acela liric şi con- 
fesiv, al sufletului care-şi caută ieşire în lume, ci acela reflexiv, al conştiinţei oglindă 
a lumii. Şi cu asta ne aflăm deja la confiniile ionicului.” 

(Nicolae Manolescu, Arca lui Noe) 


e „Romanul oferă fiecărei familii de spirite hrana pvedilectă: spiritelor pozitive — 
studiile sociale, sufletelor sensibile — jocul crud şi delicat al analizei psihologice, re- 
înnoită în secolul XX de cufundarea în adâncuri abisale; chiar şi polemiştilor — 
prilejul unei angajări în actualitate; omului care are instinctul propriului său 
destin — o perpetuă interogare asupra condiţiei umane sau inumanităţii lumii; şi, 
de asemenea, tuturor deopotrivă, deliciile infantile ale povestirii patetice, ale aven- 
turii şi basmului. Confesor, comisar politic, guvernantă, ziarist al faptului de ac- 
tualitate, mag şi ezoterist, romanul joacă orice rol într-o artă universală ce tinde 
a se substitui tuturor artelor literare şi care poate constitui în zilele noastre o 
formă generalizată de cultură.” 


(R.-M. Alberăs) 


De unde aflu mai multe! 


Bibliografie critică selectivă: 


Balotă, Nicolae, De la Ion la Ioanide. Prozatori ai secolului XX, Editura Eminescu, 
Bucureşti, 1974 


Booth, Wayne C., Retorica romanului, Editura Univers, Bucureşti, 1976 
Creţu, Nicolae, Constructori ai romanului, Editura Eminescu, Bucureşti, 1982 


Crohmălniceanu, Ovid S., Literatura română între cele două războaie mondiale, vol. 
I-III, Editura Minerva, Bucureşti, 1972-1975 


Crohmălniceanu, Ovid S., Cinci prozatori în cinci feluri de lectură, Editura Cartea 
Românească, Bucureşti, 1984 


Lukâcs, Georg, Estetica romanului (traducere de Viorica Nişcov), Editura Univers, 


Bucureşti, 1977 


Lovinescu, Eugen, Istoria literaturii române contemporane, vol. I-III, Editura Minerva, 
Bucureşti, 1981 


Manolescu, Nicolae, Arca lui Noe. Eseu despre romanul românesc, ediţia a Il-a, Edi- 
tura Gramar, Bucureşti, 1998 

MOMENTE ALE ROMANULUI ROMÂNESC INTERBELIC 


Liviu Rebreanu Ion, 1920 Viaţa satului Obiectiv, narator 
ardelenesc omniscient şi 
omniprezent 


Narațiunea la persoana 
a Il-a, monolog 
interior, stil indirect 


Crizele de conştiinţă 
Drama individului în 
situaţia limită a 


Pădurea spânzuraţilor, 
1922 


| războiului 
Răscoala, 1932 Scene din viaţa Realismul obiectiv 
rurală, roman social | Naratorul impersonal 
Hortensia Papadat- | Ciclul Hallipilor Interesul pentru Naraţiune auctorială 


Personajele-reflectori 
Stil indirect 
Pluriperspectivismul 


Fecioarele despletite, | patologic 

1926 Corpul şi boala 
Concert din muzică de | Psihologia feminină 
Bach, 1927 Tipuri şi relaţii 
Drumul ascuns, 1933 | sociale 
Rădăcini, 1938 
Ultima noapte de Iubirea, războiul 
dragoste, întâia noapte | Dramele de 

de război, 1930 conştiinţă 
Gelozia 


Bengescu 


Naraţiune actorială 
Personaj-narator 
Roman subiectiv 
Anticalofilia 


Camil Petrescu 


Personaje-naratori 
Roman subiectiv 
Pluriperspectivismul 


Patul lui Procust, 1933| Iubirea, dramele con- 


ştiinţei, ale cunoaş- 
terii de sine, moartea 
Mircea Eliade Maitreyi, 1933 
Garabet Ibrăileanu | Adela, 1933 
Roman subiectiv 
Formula jurnalului 


Mihail Sadoveanu | Baltagul, 1930 Scene din viaţa Naraţiune auctorială 
rurală, roman mitic 
Anton Holban Ioana, 1934 Iubirea Naraţiune actorială 


Personaj-narator 
Mihail Sebastian Oraşul cu salcâmi, Adolescenţa 


Roman subiectiv 
1935 dragostea 


Naraţiune actorială 
Personaj-narator 
Roman subiectiv 
Formula jurnalului 


Iubirea, spaţiul exotic 
al Indiei, incompati- 
bilitatea, întâlnirea 
cu Celălalt, roman 
inițiatic 


Naraţiune actorială 
Personaj-narator 


Iubirea, drama bărba- 
tului îndrăgostit de o 
femeie mult mai tânără 


Naraţiune auctorială 
Monolog interior 
Stil indirect 


Naraţiune auctorială 
Balzacianism 


Enigma Otiliei, 1938 | Scene din viaţa urbană, 
misterul feminin 

STUDIU DE CAZ — GENERALITĂȚI 


Studiile de caz cuprinse în programa 
pentru clasa a XI-a 


1. Latinitate şi dacism 

2. Dimensiunea religioasă a existenţei 
3. Formarea conştiinţei istorice 

4. Rolul literaturii în perioada paşoptistă 
5. Criticismul junimist: Titu Maiorescu 
6. Simbolismul european 

7. Modele epice în romanul interbelic 


8. Diversitate în opera marilor clasici (filologie) 


Competenţe specifice 


+ Folosirea adecvată a strategiilor de comunicare orală în monolog şi dialog, 

+ Utilizarea strategiilor de lectură în vederea înţelegerii adecvate a textelor stu- 
diate. 

* Interpretarea textelor studiate prin prisma propriilor valori şi a propriei ex- 
perienţe de lectură. 

+ Identificarea şi explicarea relaţiilor dintre opera literară studiată şi contextul 
cultural în care a apărut aceasta, 

* Dezvoltarea unei viziuni de ansamblu asupra fenomenului cultural românesc 
până la începutul secolului XX. 

e Utilizarea adecvată a tehnicilor de documentare şi cercetare a unei teme. 

e Utilizarea tehnicilor şi strategiilor argumentative în situaţii de comunicare 
diverse (scrise şi orale), 


° i : E i-ai de l ai: 
Compararea şi evaluarea unor argumente diferite în vederea formulării unor 
judecăţi proprii. 


mintea de d 

Valori și atitudini 


e Stimularea gândirii autonome, reflexive şi critice în raport cu diversele mesaje 
receptate. 

e Formarea unor reprezentări culturale privind evoluţia şi valorile literaturii 
române. 

e Cultivarea unei atitudini pozitive faţă de comunicare şi a încrederii în pro- 
priile abilităţi de comunicare. 

e Abordarea flexibilă şi tolerantă a opiniilor şi argumentelor celorlalţi. 

Bibliografie critică generală 


— Dicţionar de simboluri — 3 volume (Chevalier, Jean; Gheerbrant, Alain), Editura 
Artemis, Bucureşti, 1993-1995 

— Dicţionar de Ştiinţe ale Limbii (Bidu-Vrânceanu, Angela; Călăraşu, Cristina; 
lonescu-Ruxăndoiu, Liliana; Mancaş, Mihaela; Pană-Dindelegan, Gabriela), 
Editura Nemira, Bucureşti, 2005 


— Dicţionar de termeni literari, Editura Academiei R.S.R., Bucureşti, 1976 


— Dicţionar de terminologie literară, coordonator Emil Boldan, Editura Ştiinţifică, 
Bucureşti, 1970 


— Dicţionarul General al Literaturii Române, volumul III, Editura Univers Enciclo- 
pedic, Bucureşti, 2005 


— Dicţionarul scriitorilor români, Editura Fundaţiei Culturale Române, Bucureşti, 
1995 


„— Istoria literaturii române, vol. I, Folclorul. Literatura română în perioada feudală 
(1400-1780), Editura Academiei, Bucureşti, 1964 


— Limba şi literatura română. Sinteze Bacalaureat (Boltaşu, Dorica; Colțea, Mioara; 
Chemencedji, Ana-Maria), Editura Niculescu, Bucureşti, 2006 


Anghelescu, Mircea, Preromantismul românesc, Editura Minerva, Bucureşti, 1971 

Anghelescu, Mircea, Scriitori români, Editura Ştiinţifică şi Enciclopedică, Bucureşti, 
1978 

Bahtin, Mihail, Probleme de literatură şi estetică, Editura Univers, Bucureşti, 1982 


Balotă, Nicolae, De la Ion la Ioanide. Prozatori români ai secolului XX, Editura 
Eminescu, Bucureşti, 1974 | 


Boia, Lucian, Istorie şi mit în conştiinţa românească, Editura Humanitas, Bucureşti, 


2002 


Boia, Lucian, România, ţară de frontieră a Europei, ediţia a doua revăzută şi adăugită, 
Editura Humanitas, Bucureşti, 2005 


Cartojan, Nicolae, Istoria literaturii române vechi, Editura Minerva, Bucureşti, 1980 


Călinescu, G.; Marino, Adrian; Călinescu, Matei; Clasicism, Baroc, Romantism, 
Editura Dacia, Cluj, 1971 

Calinescu, George, Istoria literaturii române de la origini până în prezent, Editura 
Minerva, Bucureşti, 1988 


Călinescu, George, Opera lui Mihai Eminescu, în Opere, Editura Minerva, Bucu- 


reşti, 1969 
Călinescu, George, Principii de estetică, Editura pentru Literatură, Bucureşti, 1968 
Călinescu, Matei, Cinci feţe ale modernităţii, Editura Univers, Bucureşti, 1995 
Cărtărescu, Mircea, Postmodernismul românesc, Editura Humanitas, Bucureşti, 1999 


Cândea, Virgil, Rațiunea dominantă. Contribuţii la istoria umanismului românesc, 
Editura Dacia, Cluj-Napoca, 1979 


Cioran, Emil, Schimbarea la faţă a României, Editura Humanitas, Bucureşti, 1990 

Constantinescu, Pompiliu Mihai, Opinii româneşti despre roman, Editura Sigma, 
Bucureşti, 2007 

Constantinescu, Pompiliu, Scrieri, vol. VI, Editura Minerva, Bucureşti, 1972 


Constantinescu, Pompiliu, Romanul românesc interbelic, Editura Minerva, Bucureşti, 
1977 


Cornea, Paul, Introducere în teoria lecturii, Editura Polirom, laşi, 1998 


Cornea, Paul, Oamenii începutului de drum, Editura Cartea Românească, Bucureşti, 


1974 


Cornea, Paul, Originile romantismului românesc, Editura Cartea Românească, Bu- 


cureşti, 2008 
Creţu, Nicolae, Constructori ai romanului, Editura Eminescu, Bucureşti, 1982 


Crohmălniceanu, Ovid S., Cinci prozatori în cinci feluri de lectură, Editura Cartea 
Românească, Bucureşti, 1984 


Crohmălniceanu, Ovid S., Literatura română între cele două războaie mondiale, 
Editura Minerva, Bucureşti, 1972-1980 


Dimisianu, Gabriel, Introducere în opera lui Constantin Negruzzi, Editura Minerva, 
Bucureşti, 1984 


Eliade, Mircea, Aspecte ale mitului, Editura Univers, Bucureşti, 1978 
Eliade, Mircea, De la Zalmoxis la Genghis-Han, Editura Humanitas, Bucureşti, 1995 


Giurescu, Constantin C.; Giurescu, Dinu C., Istoria românilor din cele mai vechi 
timpuri şi până astăzi, Editura Albatros, Bucureşti, 1975 


Hasdeu, B.P, Perit-au dacii?, Editura Albatros, Bucureşti, 1973 
Ibrăileanu, Garabet, Studii literare, Editura Albatros, Bucureşti, 1976 


lorga, Nicolae, Istoria literaturii române în secolul al XVIII-lea, vol. |, Editura Didac- 
tică şi Pedagogică, Bucureşti, 1969 

Martin, Mircea, G. Călinescu şi complexele literaturii române, Bucureşti, Editura 
Paralela 45, 2002 

Mazilu, Dan Horia, Literatura română în Epoca Renaşterii, Editura Minerva, Bucu- 
reşti, 1984 

Mazilu, Dan Horia, Recitind literatura română veche, Editura Universităţii Bucureşti, 
1994 

Micu, Dumitru, George Călinescu: între Apollo şi Dionysos, Editura Minerva, Bu- 

Negrici, Eugen, Iluziile literaturii române, Editura Cartea Românească, Bucureşti, 
2008 

Negrici, Eugen, Imanenţa literaturii, Editura Cartea Românească, Bucureşti, 1981 

Lucrarea este realizată în conformitate cu programa şcolară în vigoare şi se constituie 
într-un suport complet pentru pregătirea elevilor în vederea susținerii examenului de 
Bacalaureat. Acest auxiliar mizează pe experienţa la catedră a autorilor, urmărind structura 
manualelor şcolare, precum și concepţia fiecărui nivel de studiu. 

e integrarea coerentă, eficientă a noțiunilor de istorie şi teorie literară 

